
CAPITOLUL 1 

Sfredelesc pagina cu privirea. Ar trebui sa știu rezolvarea. De obicei, pot 
să analizez cu ușurință o ecuaţie matematică, dar de data asta răspunsul nu- 
mi vine. Se aude clopoţelul de la intrare. Îmi ascund la repezeală caietul de 
teme sub tejghea Şi-mi ridic privirea. Intră un tip, vorbind la telefonul 
mobil. 

E ceva nou. 

Nu că vorbește la telefon, ci tipul. Nu e genul de bărbat care să 
frecventeze magazinele cu păpuși... Mă rog, de fapt, este. Bărbații, în 
general, nu-mi frecventează magazinul. Reprezintă o priveliște rară. Când 
chiar intră câte unul, e la trena unei prezențe feminine și arată extrem de 
ruȘinat... sau plictisit. Cel de faţă nu e nici așa, nici așa. E cât se poate de 
singur Și de încrezător în sine. O încredere de genul celei conferite numai 
de bani. De foarte mulţi bani. 

Schiţez un mic zâmbet. În micul nostru oraș de litoral, există două tipuri 
de oameni: cei bogați și cei care le vând diverse lucruri bogaţilor. După 
toate aparențele, să ai bani înseamnă să colecţionezi tot felul de obiecte 
inutile, cum ar fi păpușile din porțelan (adjectivul „inutil” nu trebuie 
întrebuințat niciodată de față cu mama când vine vorba despre păpuși). 
Bogăţii constituie permanenta noastră distracție. 

— Cum adică, vrei să aleg eu? rostește în telefon Domnul Bogătaș. Nu 
ţi-a zis buni pe care o vrea? Oftează prelung: Bine. O să mă ocup eu. 

Îşi vâră telefonul în buzunar și mă convoacă la el. Da. Convoacă. E 
singurul termen cu care pot să descriu mișcarea. Nici măcar n-a privit în 
direcţia mea, doar a ridicat mâna Și Și-a mișcat două degete spre el. Cu 
cealaltă mână își freacă bărbia, în timp ce studiază păpușile din faţa lui. 

II măsor cu privirea, mergând spre el. Un ochi neexersat poate că n-ar 
distinge bogăția pe care o emană tipul, dar eu mă pricep la bogati, iar el 
pute a așa ceva. Doar veșmintele de pe el costă, probabil, mai mult decât 
întreg conținutul micii mele garderobe. Și nu că ar arăta scumpe. E o 
vestimentație care, în mod intenţionat, încearcă să-și minimalizeze preţul: o 
pereche de pantaloni cargo și o cămașă roz, cu nasturi până-n gât și 


mânecile suflecate. Numai că au fost cumpărate dintr-un loc specializat în 
densitatea materialului Și tighelire triplă. E clar că poate să cumpere tot 
magazinul dacă vrea. Mă rog, nu el, părinții lui. Nu mi-am dat seama la 
început, din cauză că aerul lui sigur de sine îl maturizează, însă acum, că 
sunt aproape, pot să văd că e tânăr. De vârsta mea, poate? Adică, de 
Șaptesprezece ani. Cu toate că s-ar putea să fie cu un an mai mare. 

Cum e posibil să fie cineva de vârsta mea atât de versat, încât să 
convoace pe cineva cu un simplu gest? Evident, datorită unui trai 
privilegiat. 

— Pot să vă ajut cu ceva, domnule? 

Numai mama ar fi putut distinge sarcasmul strecurat în această simplă 
întrebare. 

— Da, am nevoie de o păpușă. 

— Îmi pare rău, toate suntem plecate. 

Mulţi oameni nu-mi înțeleg simţul umorului. Mama îl numește umor 
sec. Cred că asta înseamnă „deloc amuzant”, dar mai înseamnă Și că sunt 
singura care știe vreodată că e o glumă. Poate, dac-aș râde pe urmă, așa 
cum procedează mama când își ajută clienţii, ar fi mai multe persoane 
dispuse să-mi accepte umorul, însă nu mă îndur să fac una ca asta. 

— Nostim, răspunde el, dar nu cred că găsește ceva nostim aici; mai 
degrabă, ar prefera să nu vorbesc deloc. Încă nu m-a învrednicit cu vreo 
privire. AȘadar, care dintre acestea crezi că i-ar plăcea unei femei în vârstă? 
mă întreabă. 

— Toate. 

Un mușchi al maxilarului îi zvâcnește. Abia acum se întoarce spre mine. 
Pentru o fracțiune de secundă, îi zăresc surprinderea în ochi, ca Și cum s-ar 
fi așteptat ca în faţa lui să se afle o femeie mai vârstnică — pentru asta, de 
vină e vocea mea, ușor mai profundă decât media — dar asta nu-l 
împiedică să articuleze fraza pe care deja o avea pe buze. 

— Dumitale care-ţi place? 

Am voie să spun „niciuna”? în ciuda faptului că reprezintă viitorul meu 
inevitabil, magazinul e al mamei, nu al meu. 

— Nu sunt indiferentă la eternele plângăcioase. 

— Poftim? 

îi arăt spre versiunea din porțelan a unui bebeluș, cu gura deschisă într- 
un plânset mut și ochii strâns închiși. 


— Prefer să nu le văd ochii. Ochii sunt capabili să spună atâtea. Ai lor 
spun: „Vrem să-ți răpim sufletul, ca să nu ne întorci spatele.” 

Mă răsplătește cu un zâmbet care-i Șterge toate muchiile dure, arogante, 
de pe chip, conferindu-i o expresie extrem de atrăgătoare. Fără discuţie, e o 
înfățișare pe care ar trebui să și-o permanentizeze. Dar, înainte ca măcar să- 
mi pot duce până la capăt gândul, zâmbetul a Și dispărut. 

— Se apropie ziua lui buni, iar eu ar trebui să-i aleg o păpușă, drept 
cadou, îmi explică el. 

— N-aveti cum să daţi greș. Dacă-i plac păpușile din porțelan, o să-i 
placă oricare dintre ele. 

își îndreaptă din nou privirea spre rafturile cu păpuși. 

— Dar de ce plângăcioasele? Și nu somnoroasele? întreabă, privind o 
fetiţă care doarme pașnic, cu o fundă roz în cârlionțu blonzi, cu mânuţa 
îndesată sub obraz și faţa destinsă. 

O privesc, la rândul meu, încercând s-o compar cu plângăciosul de 
alături. Cel care ţine pumnii strânși, degetele de la picioare încârligate, 
obrajii trandafirii de nervozitate. 

— Pentru că așa e viața mea: tip fără să scot vreun sunet. 

Bun, să știți că n-am spus-o în realitate, doar am gândit-o. Ceea ce 
răspund, de fapt, după ce ridic din umeri, este: 

— Amândouă ar merge. 

Pentru că, dacă am învăţat ceva despre clienți, este că ei nu vor, de fapt, 
să-ți știe părerea. Ei vor doar să le spui că părerea lor e justă. Așa că, dacă 
Domnul Bogătaș vrea bebelușul dormind pentru buni, cine sunt eu, ca să-l 
împiedic? 

Scutură din cap, parcă vrând să-și alunge ceva din minte, după care arată 
spre un cu totul alt raft, ocupat de păpuși din soiul răpitoarelor de suflete. 
Fata spre care arată e îmbrăcată într-o uniformă ecosez de școală și ţine în 
lesă un terier scoțian negru. 

— Cred că asta ar merge, îmi zice. Ei îi plac câinii. 

— Cur? Bunicii dumneavoastră, sau — mijesc ochii ca să citesc ce scrie 
pe plăcuţa din faţa păpuși — lui Peggy? 

— Mi se pare destul de evident că lui Peggy îi plac câinii, zice el, cu o 
umbră de zâmbet jucându-i pe buze. Eu mă refeream la bunica mea. 

Deschid dulapul de jos și caut cutia lui Peggy. O scot de acolo și, cu 
toată delicateţea, iau de pe raft fata și cățelul, împreună cu plăcuţa pe care 


scrie numele, și le duc la casa de marcat. În timp ce împachetez cu grijă 
păpușa, Domnul Bogătaș își îndreaptă arătătorul spre cutie. 

— Dar cățelul, cum se face că nu are nume? întreabă, citind cu voce tare 
inscripția: Peggy Și câine. 

— Pentru că oamenii, de regulă, vor să le boteze după animalele lor de 
companie iubite. 

— Serios? 

— Nu. N-am habar. Dar vă pot da numărul creatoarei lui Peggy, dacă 
vreți. 

— Dumneata ai numărul de telefon al persoanei care a creat păpușa? 

— Nu, îi răspund, tastând preţul pe casa de marcat și apăsând pe Total. 

— Eşti greu de descifrat, remarcă el. 

De ce-o încerca el să mă descifreze pe minei Doar vorbeam despre 
păpuși. Îmi întinde un cârd de credit, iar eu îl trec prin terminal. Pe cârd 
scrie „Xander Spence”. Xander, de la „Alexander”, sau o fi chiar „Xander”? 
Doar n-o să-l întreb. În definitiv, chiar nu mă interesează. Am fost suficient 
de amabilă. Schimbul nostru de replici n-ar fi necesitat nici măcar o 
dădăceală din partea mamei, Și să fi fost ea aici. Mama se pricepe mult mai 
bine decât mine să-și ascundă resentimentele. Ea și le ascunde chiar Și de 
mine. lar asta o pun pe seama anilor de exercițiu. 

Telefonul mobil îi sună, așa că și-l scoate din buzunar. 

— Alo? 

în timp ce aștept să iasă bonul fiscal, deschid sertarul de sub casa de 
marcat Și pun plăcuţa peste celelalte vândute în luna asta. E o metodă prin 
care putem să Știm mai ușor ce păpuși va trebui să comandăm din nou. 

— Da, am găsit una. Are un câine, zice, după care stă să asculte pentru 
câteva clipe. Nu. Nu este un câine. Are un câine. Păpușa are un câine. 

Sucește cutia Și privește fotografia lui Peggy, fiindcă adevărata Peggy e 
închisă înăuntru. 

— Mi se pare drăguță, zice, privindu-mă Și ridicând din umeri, ca Și cum 
mi-ar cere aprobarea. 

îi fac un semn de încuviinţare din cap. Categoric, Peggy e drăguță. 

— Da, rostește el în telefon, mi-a confirmat Și vânzătoarea. Păpușa e 
drăguță. 

îmi dau seama că nu despre mine afirmă că aș fi drăguță, dar modul în 
care a accentuat „păpușa” dădea impresia că eu aș fi fost subiectul. 


— Nu, nu ea... Adică, și ea este, dar... A, înţelegi ce vreau să spun. 
Foarte bine. Ajung repede acasă. Da, zice, oftând, adică după ce trec pe la 
brutărie. Adu-mi aminte să fug când mai are asistenta ta zi liberă. Se 
oprește, strângând din pleoape. N-am vrut să spun asta. 

Da, sigur că mă face să apreciez mai bine lucrurile. Bine, mamă, ne 
vedem curând. Pa. 

îi întind punga cu păpușa. 

— Mulţumesc pentru ajutor, îmi zice. 

— N-aveţi pentru ce. 

îl văd luând o carte de vizită din suportul de lângă casa de marcat și 
examinând-o pentru o clipă. 

— „ȘI altele”? 

Magazinul se numește Păpuși și Altele. Îmi pune aceeași întrebare ca 
toţi cei care au intrat înaintea lui în magazin Și n-au văzut decât păpuși. 
Dau din cap. 

— Păpuși Și alte păpuși, îi răspund. 
își înclină capul într-o parte. 

— Altădată, aveam brăţări-talisman, animale din pluș și alte alea, însă 
păpușile au devenit geloase, îi explic. 

îmi adresează o căutătură care pare să spună: Chiar vorbești serios? E 
evident că n-a mai întâlnit vreodată pe cineva ca mine în ieșirile lui de tipul 
„du-te să-i vezi pe oamenii de rând astfel încât să-ţi poți aprecia mai bine 
traiul”. 

— Lasă-mă să ghicesc, păpușile te-au ameninţat că-ţi vor fura sufletul 
dacă nu le vei îndeplini solicitările. 

— Nu, au ameninţat că vor da drumul sufletelor foștilor noștri clienți. 
Așa ceva nu puteam să riscăm. 

El râde, ceea ce mă surprinde. Simt că am câștigat ceva de care nu mulți 
alţii beneficiază Și zâmbesc, fără voia mea. 

îi fac un semn cu capul spre cartea de vizită. 

— Mamei îi plac cel mai mult păpușile. S-a săturat să se tot 
aprovizioneze cu șoricei din pluș. 

Plus că nu ne mai puteam permite mărfurile suplimentare. Trebuia să 
renunțăm la ceva, Și în niciun caz la păpuși. Și, din moment ce suntem într- 
o permanentă ameninţare cu falimentul (altfel spus, câștigăm doar cât să 


rămânem pe linia de plutire), numele magazinului a rămas același, inclusiv 
pe cărțile de vizită. 

El împunge cartea de vizită cu un deget. 

— Susan? Adică mama dumitale? 

Pentru că atât scrie pe cartea de vizită: prenumele ei, urmat de numărul 
de telefon al magazinului, de parcă ar fi o stripteuză, sau cam așa ceva. Mă 
fac mică ori de câte ori o văd înmânând cuiva cartea de vizită când suntem 
în afara magazinului. 

— Da, domnule. 

— lar dumneata ești...? mă întreabă, căutându-mi privirea. 

— Fiica el. 

Știu că mă întreabă cum mă numesc, dar nu vreau să-i spun. Cel dintâi 
lucru pe care l-am învăţat despre cei bogaţi e că-i consideră pe oamenii de 
rând o distracție amuzantă, însă niciodată, niciodată, nu i-ar vrea cu 
adevărat. Ceea ce e foarte bine, din partea mea. Bogaţii reprezintă o altă 
specie de viețuitoare, pe care prefer s-o privesc numai de la o distanţă 
prudentă. Nu interacționez cu ei. 

Pune la loc cartea de vizită și se retrage cu câţiva pași. 

— Ştii cumva unde este brutăria lui Eddie? 

— E la două cvartale mai încolo. Aveţi grijă. Brioșele lor cu afine sunt 
impregnate cu un soi de substanţă care creează dependenţă. 

— S-a notat, răspunde el, dând aprobator din cap. 

CAPITOLUL 2 

— Nu, nu avem aici păpuși Bărbie, numai păpuși din porțelan, rostesc la 
telefon pentru a cincea oară. 

Dar femeia nu mă ascultă. O tot ține una despre cum o să moară fiică-sa 
dacă n-o găsește pe crăiasa zânelor. 

— Înţeleg, îi zic. Poate c-ar trebui să încercaţi la Walmart. 

— Am încercat. S-au terminat! 

Mai bombăne ceva, de genul „eu crezusem că sunteţi magazin de 
păpuși”, după care închide. 

Las Jos telefonul și-mi dau ochii peste cap spre Skye, care nu mă 
observă, fiindcă stă pe podea cu pandantivul ei în mână ȘI-l privește cum se 
leagănă înainte Și-napoi. 

Skye Lockwood e unica mea prietenă. Nu din cauză că toți ceilalți copii 
din școala mea ar fi răi, sau altcumva. Pur și simplu, ei au uitat că exist. Nu 


mi-e deloc greu să plec înaintea pauzei de prânz, sau să nu particip 
niciodată la adunările lor mondene. 

Skye e cu câţiva ani mai mare Și lucrează alături, într-o prăvălie în care 
se găsesc multe „Și altele”. E un magazin de antichităţi numit Comori 
Ascunse, dar căruia eu îi spun Gunoaie Indiscutabile. În schimb, oamenii se 
dau în vânt după el. 

în lumea științelor naturii, dacă Skye ar fi gazda, eu i-aș fi parazitul. Are 
o viaţă a ei. Eu mă prefac că ar fi a mea. Cu alte cuvinte, ea manifestă un 
interes autentic față de anumite lucruri — cum ar fi muzica, sau 
vestimentația retro, eclectică, sau coafurile bizare — iar eu mă prefac că 
toate chestiile astea mă interesează Și pe mine. Nu că mi-ar displăcea, ci 
doar că nu mă interesează niciuna dintre ele. 

în schimb, îmi place Sky, așa că, de ce să nu-i cânt în strună? Mai ales 
când n-am nici cea mai vagă idee despre ce ar putea să-mi placă în realitate. 

Fac un pas peste ea, oftând. 

— Încă n-ai dedus răspunsurile existenţiale? o întreb. 

Skye folosește frecvent podeaua magazinului nostru pentru hoinărelile ei 
filosofice (un mod mai sofisticat de a spune „certuri cu ea însăși”). 

Ea scoate un geamăt ȘI-Și acoperă ochii cu o mișcare bruscă a brațului. 

— Ce-aș putea eu să studiez, dac-ar fi să merg la colegiu? 

Dac-ar fi după ea, ar lucra toată viaţa în magazinul cu suveniruri, însă 
colegiul e important pentru tatăl ei, care n-a urmat studii superioare, așa că 
în prezent e directorul unei firme de pompe funebre. 

— Acum ne văicărim? 

— Ha, ha, replică ea, ridicându-se în Șezut. Dar tu ce-o să studiezi când o 
să te duci la colegiu? 

Habar n-am. 

— Efectele pe termen lung ale hoinărelilor filosofice. 

— Dar ce-ai zice despre arta sarcasmului? 

— Sunt destul de convinsă că deja mi-am obținut echivalentul unui 
mașter în aşa ceva! 

— Nu, serios, ce-o să studiezi? 

Aud foarte des cuvintele astea: „Nu, serios”, sau „Cu toată seriozitatea”, 
sau „Nu, pe bune”. Sunt cuvintele oamenilor care vor un răspuns adevărat. 
Iar eu nu vreau să le dau așa ceva. 


— Nu m-am gândit prea mult la asta. Bănuiesc c-o să rămân, pentru o 
vreme, printre cei fără specializare. 

Skye se întinde la loc. 

— Mda, poate că asta o să fac și eu. Poate că, în timp ce frecventăm 
cursurile, ni se va revela calea cea adevărată. 

Brusc, se ridică, icnind. 

— Ce e? 

— Ar trebui să mergem împreună la cursuri! La anul. Noi două. Ar fi 
formidabil! 

Și doar i-am spus de un milion de ori că n-o să merg la colegiu anul 
viitor. Mama va fi împotriva planului meu (motiv pentru care nici nu i l-am 
dezvăluit), dar m-am hotărât să-mi iau un an sau doi de pauză, astfel încât s- 
o pot ajuta în magazin cu normă întreagă. Însă Skye pare într-atât de 
bucuroasă, încât prefer să-i răspund doar cu un zâmbet și cu un semn de 
încuviințtare care să nu mă angajeze cu nimic. 

începe să fredoneze un cântecel născocit ad-hoc. 

— „Eu și Caymen mergem la cursuri împreună. Ne găsim calea cea 
adevărată...” 

Vocea i se îndulcește și se preface într-un zumzet fericit, în timp ce se 
lasă la loc pe podea. 

Mai adineauri au plecat două fete care au pus mâna pe tot ce există în 
magazin. Mama insistă să creadă că, atunci când oamenii cunosc numele 
unei păpuși, le e mai ușor să se îndrăgostească de ea, așa că în fața 
fiecăreia e câte o plăcuţă. Acum, toate micile etichete sunt total vraiște, 
încurcate, trântite. E chiar întristător să văd că plăcuţa cu numele lui 
Bethany e în faţa lui Susie. Foarte. Foarte, întristător. 

Telefonul lui Skye începe să sune. 

— Alo?... Nu. Sunt la Micul Magazin al Ororilor. 

AȘa îmi numește ea magazinul. 

Tace o vreme, după care zice: 

— Nu mi-am dat seama c-o să vii. Se ridică Și se reazemă de tejghea. 
Da? Când? întreabă, răsucindu-și pe deget o șuviţă de păr. Păi, sunt cam 
aeriană când e emisiunea aia... 

Vocea lui Skye se potrivește cu numele|1]: senină și eterică, așa că tot 
ce-i iese de pe buze sună dulce Și nevinovat. 


— Adică ești tot aici? întreabă, pornind, printre pătuţuri pentru păpuși Și 
mesele acoperite de cuverturi, spre vitrina prăvăliei, ca să privească afară. 
Te văd... Sunt alături, la magazinul de păpuși. Hai încoace! 

Și își vâră telefonul la loc în buzunar. 

— Cine era? 

— Iubitul meu. 

— Iubitul... Așadar, înseamnă că ajung să-l cunosc ȘI eu, în sfârșit? 

Skye zâmbește. 

— Da, ești pe cale să afli de ce i-am zis da din prima clipă, când m-a 
invitat să ieşim împreună săptămâna trecută. Deschide larg ușa de la 
intrare, aproape smulgând clopoțelul din cârhgul lui. Bună, puiule! 

El o înfășoară cu braţele și abia apoi ea se dă deoparte. 

— Caymen, tii prezint pe Henry. Henry, ea e Caymen. 

Nu-mi dau seama dacă nu privesc cu suficientă atenție, dar e indiscutabil 
faptul că nu prea văd mare lucru. 1 costeliv, cu părul lung, unsuros, Și un 
nas ascuțit. O pereche de ochelari de soare îi atârnă de gulerul unui tricou 
imprimat cu emblema unei trupe, și un lanţ lung, prins de catarama curelei, 
1 se prelinge până la jumătatea lungimii piciorului, dispărând apoi în 
buzunarul de la spate. Fără să vreau, calculez cam câți pași a trebuit să facă 
de la magazinul lui Skye până la al meu și de câte ori l-o fi lovit lanţul ăla 
în picior. 

— Ce faci? îmi zice. 

Pe bune. Chiar așa a zis. 

— Hmm... nimic? 

Skye îmi adresează un zâmbet larg care spune: Vezi, am Știut eu c-o să-ți 
placă la nebunie! Fata asta e capabilă să descopere calităţi compensatorii 
până și la un Șobolan înecat, însă eu mă tot străduiesc să găsesc logica 
potrivirii dintre ei. Skye e frumoasă. Nu în sensul de frumuseţe 
convențională. În realitate, oamenii se opresc de obicei să se holbeze, 
năuciţi, la părul ei blond, ondulat, cu vârfuri roz, la diamantul înfipt în 
bărbie și la veșmintele ei trăsnite. După care, însă, continuă să se holbeze, 
pentru că e uluitoare, cu ochii ei albaștri pătrunzători Și cea mai frumoasă 
structură osoasă din câte s-au văzut vreodată. 

Henry, în prezent, se învârtește în cerc, privind păpușile. 

— Hopa, ametitor! 

— Ştiu, nu? E un pic cam copleșitor prima dată. 


Privesc în jur. Chiar e un pic copleșitor la început. Păpușile acoperă 
aproape fiecare centimetru de perete, într-o explozie de culori Și expresii. 
Toate, holbându-se la noi. Și nu numai pereții, dar și podeaua e un labirint 
de mese și pătuţuri și cărucioare, pline ochi cu păpuși. În eventualitatea 
unui incendiu, nu există un drum liber spre ieșire. Aș fi nevoită să împing 
bebeluşii din cale ca să mă salvez. Imitaţii de bebeluși, mă rog, dar, 
oricum. 

Henry se îndreaptă spre o păpușă îmbrăcată cu o fustă ecosez. 

— Aislyn, zice el, citind numele de pe plăcuţă. Am și eu un echipament 
ca ăsta. Ar trebui să iau păpușa și să plecăm împreună în turneu. 

— Cântând la cimpoi? îl întreb, dar el mă privește ciudat. 

— Nt. Eu sunt chitarist la Crusty Toads[2]. 

Aha, iată-l. Motivul pentru care-l ţine Skye în preajmă. Ea are o 
slăbiciune pentru muzicieni. Cu toate astea, ar fi putut găsi ceva mai bun 
decât un tip care dă impresia că a reprezentat sursa de inspirație pentru 
numele trupei. 

— Diel ești gata? 

— Mhi. 

Die[3]? O s-o întreb cu prima ocazie despre asta. 

— La revedere, Caveman[4], îmi zice el, cu un hohot atât de zgomotos, 
încât pare că și-a păstrat poanta asta încă din clipa în care s-au făcut 
prezentănile. 

La urma urmei, n-o să mai am nevoie s-o întreb despre Die. Individul e 
de genul Atribuitor Instantaneu de Porecle. 

Mama intră pe ușa din spate în același timp în care ies ei prin față. Are 
braţele pline de cumpărături. 

— Caymen, mai sunt câteva sacoșe; poţi să le aduci tu? 

Și se îndreaptă direct spre scară. 

— Tu vrei să părăsesc magazinul? 

întrebarea sună penibil, dar ea e foarte scrupuloasă în privința părăsirii 
spațiului pentru vânzare. Mai întâi, pentru că păpușile sunt scumpe, iar 
dacă oricare dintre ele ar fi furată, ar însemna o mare catastrofă. Nu avem 
niciun fel de supraveghere video, sau sistem de alarmă, în magazin: prea 
costisitoare de întreținut. Pe urmă, mama ține enorm la modul de servire a 
clienților. Dacă intră un mușteriu, nu trebuie să las o secundă să treacă fără 
a-l saluta. 


— Da, te rog, îmi răspunde. 

Pare să aibă răsuflarea tăiată. Mama mea, regina yoga, cu răsuflarea 
tăiată? Ce, a alergat ture de pistă? 

— Bine. 

Arunc o privire spre intrare, ca să mă asigur că nu vine nimeni, după care 
ies prin spate Și iau restul sacoșelor. Când ajung sus cu ele, pășesc peste 
sacoșele lăsate de mama imediat după prag și le așez pe ale mele pe blatul 
de lucru al bucătăriei noastre de dimensiunile uneia pentru o căsuţă de 
păpuși. Cam ăsta e laitmotivul vieţii noastre: păpușile. Le vindem. Locuim 
în casa lor... sau, cel puţin, într-una echivalentă ca mărime: trei camere 
minuscule, o baie, o bucătărie miniaturală. Și sunt convinsă că dimensiunile 
reprezintă principalul motiv pentru care eu și mama suntem atât de 
apropiate, îmi lungesc gâtul pe după un perete și-o zăresc pe mama trântită 
pe canapea. 

— Te simți bine, mamă? 

Ea se ridică în Șezut, nu în picioare. 

— Sunt doar epuizată. M-am trezit mai devreme ca de obicei azi- 
dimineaţă. 

încep să scot cumpărăturile. Pun în congelator carnea Și sucul de mere 
îngheţat. Am întrebat-o odată pe mama dacă n-am putea să cumpărăm suc 
îmbuteliat, iar ea mi-a zis că e prea scump. Aveam șase ani. Atunci a fost 
prima dată când mi-am dat seama că suntem sărace. Și, categoric, n-a fost 
ultima. 

— Of, scumpa mea, nu-ți mai bate capul cu scosul cumpărăturilor. Mă 
ocup eu de asta într-un minut. Te duci, te rog, înapoi în magazin? 

— Sigur. 

în drumul meu, iau sacoșele abandonate de ea pe podea și le pun tot pe 
blatul din bucătărie. Creierul meu are nevoie de tot intervalul de timp 
necesar coborârii treptelor ca să-și amintească de faptul că azi-dimineaţă, 
când am plecat la școală, am văzut că mama era încă în pat. Cum se leagă 
asta de trezitul „mai devreme ca de obicei”? Privesc peste umăr scara 
abruptă, pradă tentaţiei de a mă întoarce și de a-i da în vileag cacealmaua. 
Dar n-o fac. Îmi reiau locul din dreptul casei de marcat, îmi scot tema de 
citit pentru engleză și nu-mi ridic privirea până când nu aud clinchetul 
clopoţelului de la intrare. 

CAPITOLUL 3 


Pe ușă intră una dintre clientele mele preferate dintotdeauna. E mai în 
vârstă, dar ascuțită la minte și nostimă. Părul ei are o nuanţă de roșu închis, 
uneori bătând spre violet, în funcţie de cât de recent l-a vopsit. Și poartă 
mereu eșarfa, indiferent cât de mare ar fi căldura de afară. Vremea de 
toamnă mai justifică, uneori, zilele astea, portul eșarfei, iar cea de azi e 
portocaliu-deschis cu flori mov. 

— Caymen, mă salută ea, zâmbind. 

— Bună, doamnă Dalton. 

— Mama ta e acasă, scumpo? 

— E sus. Vreti s-o chem, sau pot eu să vă fiu cu ceva de folos? 

— Am făcut o comandă specială pentru o păpușă și voiam să știu dacă a 
sosit deja. 

— Daţi-mi voie să verific. 

Scot din sertarul de sub casa de marcat dosarul în care ţinem evidența 
comenzilor. Găsesc destul de ușor numele doamnei Dalton, fiindcă sunt 
destul de puţine comenzi, iar dintre astea, majoritatea sunt ale ei. 

— Se pare că e programată să sosească mâine, dar staţi să dau un telefon, 
ca să nu veniţi până aici degeaba. 

Sun Și aflu că urmează să sosească mâine, după-amiază. 

— Îmi pare rău că te-am deranjat. Așa mi-a zis Și mama ta. Speram, 
doar... Zâmbește. Asta e pentru nepoțica mea. E ziua ei peste câteva 
săptămâni. 

— Super. Sunt convinsă c-o să-i placă la nebunie. Câţi ani o să 
împlinească micuța norocoasă? 

— Paisprezece. 

— A! Norocoasa... cea mare, mă corectez, fiindcă nu găsesc altceva care 
să nu pară nepoliticos. 

Doamna Dalton izbucnește în râs. 

— Nu-ţi face probleme, Caymen, am alte cadouri pentru ea. Darul ăsta e 
mai degrabă ca să-i facă plăcere bunicii ei. Îi cumpăr câte o păpușă în 
fiecare an, încă de când a împlinit un anișor. Îmi vine greu să rup o tradiţie, 
indiferent cât de mare s-ar face. 

— Mama vă mulțumește pentru asta. 

Doamna Dalton râde iar. Ea îmi înțelege glumele. Poate pentru că și ea 
practică un umor un pic cam sec. 

— Ea e singura fată, așa că o răsfăţ cu vârf Și-ndesat. 


— Dar pentru băieţi, ce tradiție aveţi? 

— Un șut în fund. 

— Grozavă tradiție. Cred că și lor ar trebui să le luați păpuși, la 
aniversări. Probabil că se simt lăsaţi pe dinafară. 

Râde iar. 

— Poate c-ar trebui să încerc, zice, privind cu jale dosarul de pe tejghea, 
ca Și cum Și-ar dori ca data să se schimbe ca prin farmec Și păpușa ei să fie 
deja aici. Își deschide geanta și începe să scotocească prin ea. Ce mai face 
Susan? întreabă. 

Arunc o privire în spate, de parcă mama ar urma să coboare treptele doar 
la simpla menționare a numelui ei. 

— E bine, îi răspund. 

Doamna Dalton scoate un carneţel cu coperţi roșii și începe să-l 
răsfoiască.. 

— Mâine după-amiază, ai zis? 

Fac semn din cap că da. 

— O, nu, nu se poate! Am programare la coafor. 

— Nu-i nimic. O s-o păstrăm în spate până când veniţi. Puteţi s-o luaţi 
miercuri, sau în oricare altă zi din săptămâna asta. Cum vă convine mai 
mult. 

Bătrâna ia pixul negru de pe tejghea și scrie ceva în carneţel. 

— Poate c-o să trimit pe cineva s-o ia, în locul meu. Merge așa? 

— Desigur. 

— Alex se numește. 

Notez numele Alex pe coloana livrării. 

— Sună bine, zic apoi. 

Doamna Dalton îmi ia mâna între ale ei Și mi-o strânge. 

— Eşti o fată foarte bună, Caymen. Mă bucur că ești aici pentru mama 
ta. 

Uneori mă întreb cam cât de mult or sta de vorbă cu mama doamnele 
astea. Ce-or ști ele despre trecutul nostru? Oare or ști despre tatăl meu? Ca 
un copil răzgâiat dintr-o familie bogată, a rupt-o la fugă înainte ca mama să 
termine de spus „Sunt însărcinată. Ce facem?” Părinții lui au pus-o să 
semneze documente pe care ea nu le înţelegea și în care, practic, se spunea 
că nu va putea niciodată să-i solicite ajutor pentru creșterea copilului. l-au 
dat bani ca să-i închidă gura, bani care, până la urmă, s-au transformat în 


investiția inițială pentru magazinul de păpuși. Tocmai de-asta n-am absolut 
nicio dorinţă de a-mi cunoaște podoaba de tată. Nu că el ar fi încercat. 

Bun, să zicem că, poate, am o mică dorinţă. Numai că, după tot ce i-a 
făcut mamei, mi se pare nepotrivită. 

îi strâng mâna doamnei Dalton. 

— A, dar mă știți, eu candidez pentru titlul de Cea Mai Bună Fiică din 
Univers. Am auzit că anul ăsta se dă o cană drept premiu. 

— Eu cred că l-ai câștigat deja, zice ea, zâmbind. 

îmi dau ochii peste cap. Ea mă mângâie pe mână Și apoi iese, fără să se 
grăbească, din magazin, examinând păpușile în drum. 

Mă așez la loc pe scăunel și mai citesc câte ceva. Când se face ora șapte, 
arunc o privire spre scară pentru, poate, a miliarda oară. Mama n-a coborât 
deloc, ceea ce e ciudat. Rareori mă lasă pe mine să stau singură aici când e 
ea acasă. După ce încui, cobor jaluzelele și stâng luminile, înhaţ teancul de 
corespondenţă și urc la etaj. 

în casă miroase minunat. Cam a morcovi copți Și a piure de cartofi cu 
sos. 

Mama stă în fata aragazului Și amestecă sosul. Chiar când mă pregătesc 
s-o felicit, o aud vorbind. 

— Ştiu. Tocmai asta e problema. 

îmi dau seama că vorbește la telefon, așa că mă duc în camera mea, ca să 
mă descalţ. Cam pe la jumătatea drumului prin hol, o aud iar. 

— Hai, te rog! Ei nu locuiesc aici, ca să se amestece cu oamenii de rând. 

Probabil că vorbește cu cea mai bună prietenă a ei. Ea nu știe că am auzit 
fără să vreau multe conversații ca asta, dar așa e. Îmi arunc pantofii din 
picioare, în camera mea, după care mă întorc în bucătărie. 

— Miroase bine, mamă, îi zic. 

Mama tresare, apoi zice: 

— Fi, uite că tocmai a intrat Caymen. Trebuie să închid. 

Râde, probabil de ce-o fi zis prietena ei. Râsul îi sună ca o melodie. 

Bucătăriei noastre nu-i place să ţină două persoane în ea, așa că îmi 
împinge mereu colţuri de masă Și mânere de sertare în șolduri Și în șale. 
Abandonez curând ideea că putem încăpea amândouă și ocolesc blatul de 
lucru, trecând în micuța sufragerie. 

— Scuză-mă că n-am venit jos, să stau cu tine, îmi zice după ce închide 
telefonul. M-am gândit să gătesc o mâncare caldă pentru cină. De mult n- 


am mai avut așa ceva. 

Mă așez Și încep să frunzăresc plicurile aduse sus. 

— E vreo ocazie specială? 

— Nt. Numai de plăcere. 

— Mersi, mamă. 

Scot din teanc factura pentru curentul electric, aflată într-un plic roz. 
Habar n-am de ce-or alege rozul pentru întârzieri. Oare chiar asta să fie 
culoarea care anunță lumea (sau, măcar, pe poștaș) că „persoanele astea 
sunt niște sărăntoace iresponsabile”? Cred că un galben-verzui, ca de vomă, 
s-ar potrivi mai bine pentru anunţul ăsta. 

— Notificare de închidere în patruzeci și opt de ore. 

— Uff... Asta e singura? 

— Așa se pare. 

— Bine. O s-o plătesc Online, mai târziu. Las-o pe blat. 

Nici măcar n-am nevoie să mă ridic ca să ajung la blatul din bucătărie. E 
la mai puţin de o lungime de braţ distanță de masă. Mama vine cu două 
farfurii aburinde și așază una în fața mea. Vorbim, în timp ce mâncăm. 

— A, mamă, am uitat să-ţi spun despre tipul care a intrat în magazin 
alaltăieri. 

CAPITOLUL 4 

A doua zi, după ce vin de la școală, când intru în magazinul de păpuși, 
spre surprinderea mea, văd un bărbat stând în faţa tejghelei. Poartă haine de 
culoare întunecată, o barbă tunsă scurt, tot întunecată, iar tenul îi e de un 
cafeniu la fel de întunecat. Da, categoric e o tematică a întunericului aici. 
Pare să-l emane prin toți porii. Cu toate astea, mama are obrajii trandafirii 
Și zâmbește. Când aud sunând clopoţelul de la ușă, își întorc amândoi 
capetele spre mine. 

— Bună, Caymen, mă întâmpină mama. 

— Bună. 

— Fi bine, Susan, ne mai vedem, zice străinul, iar mama dă din cap. 

— Cine era? o întreb pe mama, după ce el pleacă, în timp ce-mi îndes 
rucsacul sub casa de marcat. Alex? 

— Cine e Alex? 

— Tipul care trebuia să vină ca să ia păpușa doamnei Dalton. 

— A, nu, era doar un client. 


Sigur. Îl privesc trecând prin dreptul vitrinei. Un bărbat singur, pe la 
patruzeci de ani, e un client. Aproape că-i Și spun toate astea, când o aud 
zicând: 

— Mă bucur că ai venit. Trebuie să duc câteva lucruri la poștă înainte de 
unu. la două cutii Și un teanc de plicuri, după care se și duce spre ieșirea de 
serviciu. A, Și păpușa doamnei Dalton e în spate, îmi mai zice. 

— Bine, la revedere. 

Ușa din faţă se deschide și-mi ridic privirea, așteptându-mă să-l văd pe 
„clientul” mamei intrând la loc, însă dau cu ochii de un 

Henry meditativ. Nu știu dac-o fi făcut duș, sau dacă faptul de a căra o 
chitară după el îl face pe un băiat să pară mai atrăgător decât e în realitate, 
dar, oricum ar fi, dintr-odată mi se pare un pic mai evident ceea ce vede 
Skye la el. 

— Salut, Caveman. 

Uff. Probabil că mi-a Și uitat numele adevărat. 

— Bună, Ioad|5]. Skye nu e aici. 

— Ştiu. Speram să-ţi pot cânta un cântec pe care l-am compus pentru ea. 
Să-mi spui ce crezi, dac-o să-i placă. 

— Bine. Sigur. 

Se așază pe podea Şi-i scoate chitara. Se reazemă de un dulap mai 
scund, întinzându-și Și încrucișându-și picioarele în faţa lui. Păpușile de 
pe etajerele luminate din sticlă de deasupra lui și pătuțul de lemn de lângă 
el par să alcătuiască decorul pentru un videoclip muzical halucinant. 
Ciupește câteva coarde, apoi își drege glasul și A w A j începe să cânte. 

Cântecul e destul de bun, frizând siroposul. Versul despre cum el ar muri 
dacă n-ar fi Skye[6] mă ispitește să râd, dar izbutesc să mă abtin. Totuși, 
până la finalul cântecului, înţeleg pe deplin ce vede Skye la el. Sunt destul 
de convinsă că eu însămi îl fixez acum cu o privire visătoare. Așa că, atunci 
când un sunet de aplauze sparge tăcerea de după cântec, obrajii mi se 
înfierbântă. 

Xander s-a oprit lângă ușa de la intrare. Azi arată chiar mai bogat decât 
data trecută. Aspectul lui constă într-o frizură perfect modelată, veșminte 
de firmă Și mocasini Gucci din piele, fără ciorapi. 

— Grozav cântec, îi zice el autorului. 

— Mersi, răspunde Henry, după care se răsucește spre mine, pentru 
confirmare. 


— Mda, a fost minunat. 

Henry răsuflă ușurat Și-și dă deoparte chitara, iar eu îmi întorc privirea 
spre Xander. 

— Am fost trimis pentru altă treabă, se scuză el. 

— Încă o zi în care vă amestecați cu plebea vă ajută să vă apreciaţi mai 
mult viaţa? 

AȘ fi putut să jur că i-am spus ceva similar data trecută, însă expresia 
ofensată care-i pune stăpânire pe chip îmi dă de înţeles că, probabil, doar 
am gândit-o. Ei, în fine, oricum a fost o glumă (să zicem). Dacă nu știe de 
glumă, treaba lui. 

— Cam așa ceva, bombăne, până la urmă. 

Deodată, Henry se ridică în picioare. 

— Păpușa scoțiană e a mea, așa că... jos mâinile! 

Xander, dimpotrivă, Și le ridică. 

— Nu sunt interesat, răspunde. 

Dar am senzaţia că, de fapt, Xander crede că Henry se referă la altceva 
decât la o păpușă care poartă o fustă ecosez. Și totuși, din moment ce 
Xander nu e interesat, nu mai contează oricum. 

Henry pornește spre ieșire. 

— O să-l cânt în cadrul programului nostru de vineri seară. Vino ȘI tu. 
Cântăm la Scream Shout. La zece. 

Scream Shout e o bombă aflată la vreo cinci cvartale de-aici, unde trupe 
locale cântă în faţa unui public puţin numeros, în majoritate mangă, pentru 
bani puțini sau deloc. Din când în când, mai pierd vremea pe-acolo cu 
Skye, dar zău că nu e pe felia mea. 

Xander îl urmărește cu privirea până când iese, după care se întoarce spre 
mine, cu un aer întru totul practic. 

— Bunica mea m-a rugat să iau o păpușă comandată de ea. 

— Bunica dumneavoastră? 

Deschid dosarul, întrebându-mă dacă nu cumva am uitat de vreo 
comandă. 

— Katherine Dalton. 

— Doamna Dalton e bunica dumneavoastră? 

— De ce te miră asta atât de mult? 

închid gura care-mi rămăsese căscată. Pentru că doamna Dalton e 
drăguță și cu picioarele pe pământ Și minunată... Pe când tu te iei prea în 


serios, ai unghiile perfect manichiurate Și-ţi căptușești hainele cu bani 
(sau, cel puţin, asta e scuza pe care i-o atribui pentru o ţinută atât de 
grozavă). 

— Pur Și simplu, pentru că habar n-am avut, îi răspund. 

— Prin urmare, să presupun că ea nu vorbește niciodată despre 
strălucitul ei nepot? 

— Eu crezusem doar c-o să-l trimită pe Alex. 

— Eu sunt Alex. 

A! Bravo mie. Xander. De la Alexander. 

— Așadar, cum preferaţi, Alex sau Xander? 

Pe faţă îi apare un rânjet arogant, de parcă ar crede că l-am căutat pe 
Google, sau mai Știu eu ce. 

— De pe cârdul de credit, îi zic, amintindu-i că Și l-a folosit data trecută 
când a fost aici. 

— A. Da, eu prefer Xander, însă bunicii mei îmi spun Alex. M-au botezat 
după bunicul meu, așa că-ţi dai seama cum vine treaba. 

N-am nici cea mai mică idee despre cum vine treaba. 

— Mda, absolut, îi răspund. 

— Prin urmare, fata lui Susan... începe el, rezemându-se cu coatele de 
tejghea, cu ochii pe un mic măr din lemn pe care ni l-a dăruit un client acum 
câțiva ani Și începând să-l învârtească exact ca pe un titirez. Păpușa mea a 
sosit? întreabă apoi. 

îmi vine un pic să râd auzind cum sună. 

— Da, a sosit. Un minut, vă rog. 

Mă duc să iau cutia din camera din spate și o aduc pe tejghea. Mă miră 
faptul că mama n-a deschis-o ca să examineze păpușa. Uneori, ne vin 
crăpate sau sparte, iar curierul cu care lucrăm răspunde pentru astfel de 
accidente. lau un cutter pentru cutii dintr-o cupă din argint aflată lângă casa 
de marcat ȘI tai banda adezivă. 

— Dati-mi voie doar să mă asigur că nu s-o fi ales cu vreun membru 
amputat pe parcursul călătoriei. 

— Bine. 

Scot cutia cu păpușa din cea pentru transport, reușind să mișc din loc 
doar câteva granule de polistiren, apoi o deschid cu grijă. 

— Mandy zice el, citind numele înscris pe capac. 


— Mandy e în bună stare. Bunica dumneavoastră va fi fericită. Presupun 
că e pentru sora dumneavoastră, nu? 

— Nu. Pentru verișoara mea. Scarlett. Păpușa asta seamănă mult cu ea. 
E un pic cam sinistră. 

— Verișoara dumneavoastră poartă ciorapi din dantelă și rochii tricotate? 

— Ei, nu. Însă părul... și verișoara mea are, indiscutabil, privirea aia 
vicleană. 

— Prin urmare, verișoara dumneavoastră are un coc negru Și o caută cu 
lumânarea? 

— Exact. 

împing cutia spre el. 

— Transmiteţi-i bunicii dumneavoastră salutări de la mine. 

— Şi ea o să știe cine e „mine”? 

— Ce, nu știe toată lumea? 

— Toată lumea, în afara mea, se pare, comentează el, după care își scoate 
telefonul Și apasă pe câteva butoane. 

— Ce faceți? îl întreb. 

— Îi transmit bunicii mele salutări de la tine. 

îmi dau ochii peste cap. 

— Asta înseamnă trișat! 

— N-am Știut că jucăm un Joc, replică el, oferindu-mi primul lui zâmbet 
de pe ziua de azi, Și dintr-odată mă bucur că și-l ţine la păstrare. 

E mai dezarmant decât orice altă armă. 

— Bună, buni! Ți-am luat păpuşa... Da, o domnişoară de la magazin m- 
a ajutat în privinţa asta. Mi-a zis să-ți transmit salutări... Nu, nu Susan. 

Izbucnesc într-un râs zgomotos. 

— Fata ei. Brunetă, ochii verzi. 

Las capul în jos, surprinsă de faptul că-mi știe culoarea ochilor. El îi are 
căprui, cu pete aurii. Nu că aș fi remarcat. 

— Şaisprezece... cumva? 

Face ochii mari spre mine, întrebându-mă dacă a ghicit corect. Scutur din 
cap, în semn că nu. 

Și jumătate. 

— Caymen? zice el, înălțându-și sprâncenele, iar eu ridic din umeri. Ei 
bine, Caymen te salută... Scumpă? Nu știu cât e de scumpă, dar e ceva... 

Tace timp de câteva clipe, ascultând. 


— Dar sunt drăguţ. Ei ar trebui să-i spui să fie drăguță. N-a vrut nici 
măcar să-mi spună cum o cheamă... Nu, nu din cauză că aș fi fost urâcios. 

O iubesc pe doamna Dalton. 

Notez în registru data Și ora la care a fost livrată comanda specială. Apoi, 
dintr-un oarecare motiv, adaug „ander” la capătul acelui „Alex” notat 
anterior. Închid registrul și-l pun sub tejghea. El încă ascultă concentrat ce-i 
spune bunica lui. La un moment dat, îmi întâlnește privirea Și ridică un 
deget. Își vâră mâna în buzunar, din care scoate portofelul și un cârd de 
credit, fără ca măcar să le privească. 

— A plătit ea deja, îi șoptesc. 

El dă din cap Și le împinge deoparte. 

Bunica lui spune ceva care-i provoacă zâmbetul. Acel zâmbet. În 
definitiv, ce-o fi atât de special la zâmbetul ăsta? Poate că dantura lui 
perfectă și albă îl face să fie atât de minunat. Dar e mai mult decât atât. E 
un pic strâmb, un colţ al gurii ridicându-se mai mult decât celălalt. Şi, din 
când în când, dinții lui de sus mușcă buza de jos. E un zâmbet extrem de 
nepăzit, spre deosebire de restul înfățișării lui, o veritabilă fortăreață. 

— Fi, bine, buni, trebuie să închid. Caymen mă fixează cu privirea, 
probabil întrebându-se dac-o să mai plec odată din magazinul ei, ca să-și 
poată vedea liniștită de treabă. 

Mi se pare ciudat să-l aud pronunţându-mi numele. Îl face să pară mai 
mult decât un client oarecare. Aproape de parcă ne-am cunoaște acum. 

îȘi vâră telefonul în buzunar. 

— Caymen. 

— Xander. 

— Asta înseamnă că am câștigat partida? 

— Nu mi-am dat seama că jucăm un joc. 

Xander ia cutia cu păpușa și pornește, de-a-ndăratelea, cu zâmbetul lui 
mușcând din buza de jos. 

— Ba eu cred că da, îmi zice. 

CAPITOLUL 5 

Acum aproximativ un an, mama a început să programeze petreceri 
aniversare pentru fetiţe în camera din spate a magazinului. Suna ridicol la 
vremea aia (Și încă sună), dar ea avea o idee: să comande păpuși nefinisate, 
după care fetiţele să vină și să aleagă tușele finale — veșmintele, culoarea 
părului, culoarea ochilor — astfel încât să-și poată duce acasă păpușa 


personalizată după propriile gusturi. La început, mama le lăsa să picteze ele 
ochii, însă se ajunsese la un soi de spectacol de groază. Așa că eu stau acum 
în faţa casei de marcat și pictez ochi, în timp ce mama asistă la petrecerea 
din spate și le ajută să aleagă toalete și coafuri. În zilele bune, la final ne 
alegem cu o sută de dolari în buzunare. În majoritatea sâmbetelor, avem 
noroc dacă ieșim ban pe ban (mama e mai naivă și le lasă pe fetiţe să 
aleagă mai multe decât cele trei obiecte vestimentare alocate). 

Astăzi cred că am făcut douăzeci de dolari, și îmi doresc mai mult decât 
orice să încetăm cu programarea petrecerilor de sâmbătă. Numai că ele o 
fac fericită pe mama — ceva aiureli legate de râsetele copiilor mici — așa 
că nu mă plâng. Fetele chicotesc în drumul lor spre ieșirea din magazin, 
strângând la piept păpușile proaspăt înveșmântate și atingând orice le iese 
în cale. Mama își va petrece următoarele două ore făcând curat în „camera 
pentru petreceri” (cunoscută odinioară drept camera de relaxare). 

îmi ridic privirea când intră Skye, cu Henry pe urmele ei. 

— Ne-ai lipsit aseară, îmi zice ea. 

îmi scormonesc memoria, dar nu descopăr nimic. 

— Ce-a fost aseară? 

— Concertul nostru de la Scream Shout, mă lămurește Henry, pe un ton 
de „iote la ea!” 

— A, da. Cum a ieșit? 

— Henry mi-a compus un cântec, zice Skye, zâmbind. 

Henry îşi lasă jos chitara și se trântește alături. 

— Ne-am gândit să repetăm figura diseară. 

— Minunat, zic eu, parcurgând lista alcătuită de mama, cu veșmintele 
pentru păpuși care încep să se termine și bifându-le pe cele comandate deja 
de mine. 

— Dă impresia că nu e entuziasmată, dar să știi că e, fără îndoială, îi zice 
Skye lui Henry. 

— Fără îndoială, îl asigur eu, pe un ton sec. 

Henry ciupește câteva coarde, apoi începe să cânte. 

— Caveman n-are o viață a ei, fredonează el. 

Arunc în el cu pixul, dar pentru că îmi mai trebuie, mă duc să-l ridic de 
pe podea, de unde aterizase, în spatele lui. Skye râde. 

— Ea are o viaţă, Henry. Doar că e una plictisitoare. 


— Dat fund faptul că în jumătate din timp sunt cu tine, Skye, aș fi mai 
atentă la ceea ce spun, ripostez eu. 

— Caveman are o viaţă plictisitoare, cântă el. Are nevoie de trudă și 
sudoare. 

— Nu, mulțumesc, îmi ajunge plictiseala! 

Adevărul e că m-am acomodat destul de bine cu monotonia vieţii mele. 
Acum nu mai sunt tentată să-mi smulg părul din cap decât cam o dată pe 
săptămână. 

Skye aranjează o păpușă pe etajera de lângă ea. 

— Acum, pe bune, Caymen, puteai să vii ȘI tu aseară. De ce n-ai venit? 

— La ce oră ai ajuns acasă? o întreb. 

— Nu mai Știu... două Și ceva. 

— Tocmai de-asta n-am venit. Aveam de lucru în dimineaţa asta. 

— Parcă ar fi deja adultă, comentează Henry. 

Te-a întrebat cineva pe tine? 

— Cântă-i ceva, Henry Un cântec adevărat, îi propun. 

— Bine, acceptă el. 

în timp ce Henry începe să cânte, Skye îmi smulge coala de hârtie din 
mâini Și o pune pe tejghea. 

— Mai ia Și tu o mică pauză, îmi zice, după care mă trage după ea și mă 
face să mă așez pe podea, în faţa lui Henry. Deodată, își întoarce privirea 
spre mine. A, aseară a întrebat cineva despre tine, mă informează ea. 

— Unde? 

— La Scream Shout. 

— Cine? 

— Nu știu, un băiat care arăta de parcă ar fi putut cumpăra localul. 
Îmbrăcat ca un filfizon. Dantură super-albă. 

Nu știu de ce, dar la auzul veștii mă simt străbătută de un fior de teamă. 

— Xander? 

— Nu Știu, răspunde ea, ridicând din umeri. Nu Și-a spus numele. 

— Dar ce a spus? 

— Păi, l-am auzit fără să vreau discutând cu un tip, în spatele meu. L-a 
întrebat: „Cunoști o fată pe nume Caymen?” Ăla i-a răspuns că nu. Când 
m-am întors să-i zic că te cunosc eu, deja plecase. 

— Și a plecat de tot? 


— Nu, a mai rămas o vreme, l-a ascultat pe Henry cântând, a comandat o 
răcoritoare, Și pe urmă a plecat de tot. 

Xander m-a căutat pe mine. Nu e bine. Domnul Bogătan și total 
exageratul lui stil de viaţă vor trebui să rămână la distanţă. 

— Era singur? 

— Nu. Cu o fată. Tunsă scurt, brunetă. Părea plictisită. 

Verișoara lui, poate? Ridic din umeri. 

— Cine e? 

— Doar nepotul unei cliente. 

— Nepotul bogat al unei cliente bogate? 

— Mda. 

— Ar fi bine să avem mai multi prieteni bogați. Asta ne-ar duce 
distracţia la un nivel superior. 

— Ce tot vorbeşti? îi zic, arătând spre Henry. Uite ceva clasa-ntâi. Avem 
muzicianul nostru personal! 

— Dar voi două nici măcar nu ascultați ce cânt, protestează Henry. 

— Scuze. Sună grozav, puiule. 

Henry se oprește din cântat Și-Și pune chitara în toc. 

— Caveman, o să-ți fac un serviciu. 

— Te rog, nu. 

— Stai să auzi. O să te cuplez cu un prieten. Am putea să fim două 
cupluri. Tic, adaugă el, întorcându-se spre Skye. E solistul vocal de la 
Crusty Toads. 

Pe chipul lui Skye apare un zâmbet imens. 

— O, da, e super. O să ţi placă sigur, Caymen. 

— Tick? Ca insectele alea care sug sângele[ 7]? 

— Nu, ca un gest involuntar. Un tic nervos, îmi explică el, clipind apăsat, 
încercând să imite ceea ce presupun că ar fi un tic nervos. Dar nu e numele 
lui adevărat, adaugă apoi. 

— Pe bune? zic eu, ironică. 

— Așa e. Dar nu-i mai știu numele adevărat. Serios, voi doi v-aţi potrivi 
perfect. O să-ți placă tipul. 

Mă ridic Și-mi reiau lucrul la listă. 

— Nu. Eu nu vreau să ies. 

Și categoric nu vreau să mă duc la o întâlnire pe nevăzute cu un tip numit 
Tic Și despre care Henry crede că s-ar potrivi perfect cu mine. 


— Te rog, te rog, te rog, insistă Skye, agăţându-se de brațul meu. 

— Nici măcar nu-l cunosc, argumentez eu. M-aș simţi penibil. 

— Asta se poate rezolva, intervine Henry îl trimit într-o zi, săptămâna 
asta, la magazinul tău, ca să te salute. 

Mă răsucesc spre el. 

— Nu cumva să îndrăznești! 

— Asta sună a provocare, remarcă el, râzând. 

— Nu, nu e, Toad. Să nu faci una ca asta! 

Oare aș face rău dac-aș azvârli în el cu o păpușă? 

— Nu-ţi face griji. O să procedez cu Șiretenie. N-o să-i spun că vrei tu să 
ieşi cu el, sau altceva. 

— Ei, așa e bine, dat fiind faptul că eu nu vreau să ies cu el. 

Skye începe să fredoneze cuvântul „neliniște”. Henry râde și se ridică. 

— Stai liniștită, Caveman, n-o să păţești nimic. Trebuie doar să fu tu 
însăți. 

Iar vorba asta cu „fii tu însăţi”? Urăsc vorba asta. Ca și cum Eu însămi Și 
Tic s-ar fi cunoscut deja și s-ar fi înţeles de minune, așa că tot ce-aș avea 
de făcut ar fi să mă asigur că Eu însămi va fi prezentă și de data asta. Cât se 
poate de ilogic. 

— Eşti gata să mergem, Die? o întreabă Henry. 

— Da. Pa, Cayman! îmi zice ea, cu un zâmbet de-a dreptul perfid, 
determinându-mă să scap un geamăt. 

Nu e deloc frumos. Ei au de gând să-mi trimită în magazin un tip pe 
nume Tic, iar eu nu pot să fac nimic ca să-i împiedic. 

CAPITOLUL 6 

După o săptămână în care mi-am tot ridicat privirea neliniștită ori de câte 
ori auzeam clopoţelul de la intrare, am început să cred că, poate, Skye l-o fi 
convins pe Henry să renunțe la oribilul plan de a-l trimite pe Tic în 
magazinul meu. Dar iată că se întâmplă, intr-o după-amiază de luni. Un tip 
intră în magazinul de păpuși, cu un teanc de hârtii în mână. 

Are părul scurt, negru Și creţ, și tenul de culoarea cafelei. Un inel care-i 
străpunge buza atrage și mai mult atenţia asupra buzelor lui groase. Poartă 
o pereche de jeanși cu crăcii vârâți în bocanci militari Și un tricou pe care 
scrie Trupa mea e mai tare ca a ta. Intr-un anume fel, distorsionat, e chiar 
foarte atrăgător. Și mult prea tare pentru mine. Mă întreb de ce n-o umbla 
Skye cu el, nu cu Henry. Pare să i se potrivească mult mai bine. 


— Salut, zice el. Are o voce hârâită, de parcă abia s-ar fi trezit, sau ar 
avea nevoie să și-o dreagă. Mi-a zis Henry că ați fi de acord să puneţi 
câțiva fluturași pe tejghea, ca să anunțăm următorul nostru concert. 

îȘI rotește privirea în jur. 

— Sunt sigură că bătrânele noastre cliente s-ar da în vânt după un concert 
rock, zic eu, iar el își lasă capul în jos. 

— Mda, Henry părea să creadă că... Se întrerupe în clipa în care vede un 
copilaș din porțelan într-un coșuleț împletit. Poate c-am greșit eu 
magazinul, remarcă. 

— Nu. E bine. Pune-le aici. 

Se apropie Și pune un mic teanc pe tejghea, după care mă examinează 
scurt. Probabil că-i place ceea ce vede, pentru că-mi zice, arătând spre 
fluturași: 

— Ar trebui să vii ȘI tu. 

Pe fluturaș e desenată o broască, arătând ca Și cum tocmai a făcut 
cunoștință cu masca unei semiremorci. Pe burta ei scrie „Crusty Toads”. În 
partea de jos, avem: „Vineri seara, ora zece, Scream Shout”. 

îmi stă pe limbă, gata să ţâșnească, un comentariu sarcastic apropo de 
fluturași, dar izbutesc să mă abţin. 

— Mda, o să încerc. 

— Sună ca și cum, de fapt, îţi spui în sinea ta că ar fi ultimul lucru pe 
care ai vrea să-l faci, observă el, clipind apăsat, ceea ce-mi amintește de 
unde s-a ales cu porecla. Eu sunt solistul vocal. Asta te determină să-ţi 
dorești mai mult să vii, sau mai puțin? 

— Poate un pic mai mult, îi răspund, zâmbind. 

— Eu sunt Mason. 

Mult mai bine decât Tic. 

— Caymen. 

Te rog, nu-mi transforma prenumele într-o poreclă! 

— Îmi pare bine să te cunosc, Caymen. 

Cinci puncte. 

— AȘadar, ce Şanse am să te văd vineri seara? 

îmi cobor din nou privirea spre fluturaș, apoi o ridic la loc spre el. 

— Destul de acceptabile. 

Mason se ciupește de inelul din buză. 

— Spune-le bătrânelor doamne că o să fiu trăsnet! 


— Le spun. 

Tocmai când dă să plece, intră mama pe ușa din spate, iar el se oprește. 

— Bună, zice ea. 

— Mamă, el e Mason. Mason, ţi-o prezint pe mama mea, Susan. 

— Bună, Susan, îmi pare bine să te cunosc. 

— Și mie, răspunde mama, după care arată spre tavan. Caymen, mă 
găsești sus dacă ai nevoie de mine, am câteva telefoane de dat. 

Remarc că are umerii lăsaţi Și că se ţine de balustradă când urcă treptele. 

— E totul în regulă? o întreb. 

— Mda... sunt... da, sunt bine. 

O urmăresc cu privirea cât timp urcă, apoi întorc capul spre Mason. 

El ciocănește cu degetul în teancul de fluturași de pe tejghea. 

— Pe vineri, îmi zice, apoi, salutându-mă cu o singură mișcare a mâinii, 
iese din magazin. 

îmi mușc buza, fixând cu privirea broasca de pe fluturași. Aș avea 
nevoie de o vestimentație nouă, sau de o coafură nouă. De ceva nou. Mă 
asigur că nu intră nimeni în magazin, după care mă duc în biroul mamei, ca 
să văd dacă mi-a scris deja cecul pentru salariu. De obicei, îl lasă într-un 
plic, pe masă. Nu e cine știe ce, iar eu i-am zis de un milion de ori că mă 
simt ciudat să fiu plătită, însă ea insistă. 

în sertarul din dreapta e registrul contabil, umflat de chitanţe și de alte 
hârtii răzlețe. ÎI scot de acolo și răsfoiesc până spre sfârșit, unde am văzut 
în mai multe rânduri că-mi pune cecul. Nu găsesc nimic. Dau să închid 
registrul, însă o străfulgerare roșie îmi atrage privirea. Cercetând fila, mă 
opresc la ultimul număr, „2 253,00”, în roșu. E mai mult decât cheltuim noi 
într-o lună. Știu asta. Uneori mă ocup eu de facturi. 

Inima începe să-mi bubuie necontrolat și un sentiment de vinovăţie îmi 
îngreunează respiraţia. lată-mă scotocind după cecul meu, în timp ce mama 
nu-Și poate permite să mă plătească. Suntem mai mult decât falite. Nu e de 
mirare că mama mi s-a părut stresată în ultimul timp. Oare asta înseamnă c- 
o să pierdem magazinul? Pentru doar o secundă, mă gândesc la o viaţă fără 
magazinul de păpuși. 

Și, pentru o secundă, acea secundă, mă simt liberă. 

CAPITOLUL 7 

Fixez cu privirea oglinda înaltă din camera mea. Chiar dacă mă dau 
înapoi cât pot de mult, tot nu pot să mă văd în ea toată. Camera mea e prea 


mică. Mi-am îndreptat părul, mi-am pus cea mai bună pereche de blugi și 
un tricou negru, mi-am legat șireturile ghetelor mele mov. Nimic nou. M- 
am tot luptat cu gândul că nu e deloc o idee bună. Peste opt ore, exact din 
minutul acesta, va trebui să fiu trează și să mă pregătesc pentru muncă. 
Faptul că știu în ce situație gravă e magazinul îmi dă un sentiment de 
vinovăție. De parcă nu m-aș fi străduit destul. Pentru a suta oară, îmi spun 
că nu sunt nevoită să stau până târziu. Doar să fac act de prezenţă Și pot să 
plec. 

Mama trece pe lângă camera mea, dar se oprește Și vine înapoi. 

— Crezusem că ai plecat deja, îmi zice. 

— Nu, Și nu trebuie neapărat să plec, dacă ai nevoie de mine. 

— Caymen, eu sunt bine. Acum, du-te. Arăţi grozav. 

În timp ce trec de cele cinci cvartale care mă despart de Scream Shout, 
examinez împrejurimile. Orașul Vechi arată ca un decor al unui film 
western. Toate fațadele magazinelor sunt din scânduri verticale sau din 
cărămidă roșie. Unele prăvălii au chiar uși batante, în stil de saloon. 
Trotuarele sunt pavate cu piatră cubică. Nu lipsesc decât stâlpii de care să-ţi 
legi calul în fata prăvăliei. În schimb, strada e lată și are locuri de parcare în 
diagonală delimitate de borduri. Oceanul e la mai multe cvartale distanță, 
însă în nopțile liniștite pot să-l aud; mirosul, în schimb, pot să i-l simt 
mereu. Inspir adânc. 

La două uși mai încolo de magazinul nostru de păpuși e un studio de 
dans, Și mă surprinde să văd toate luminile aprinse la ora asta târzie a serii. 
Ferestrele larg deschise, într-o noapte întunecoasă, fac ca totul dinăuntru să 
se vadă la fel de limpede ca pe un ecran de cinematograf. Înăuntru e o fată, 
probabil de vârsta mea, care dansează în fața unui perete de oglinzi. 
Mișcările grațioase ale corpului dovedesc că studiază de ceva ani. Mă 
întreb de ce unii oameni par să se fi născut Știind ce vor de la viețile lor, în 
timp ce alţii — în principal, eu — n-au nici cea mai mică idee. Oftez Și-mi 
continui drumul spre club. 

Astă-seară, Scream Shout e ticsit de lume de prin părţile locului. Îi 
recunosc pe câțiva de la școală și le fac semne de salut din cap. Scena abia 
dacă poate fi numită așa. E, mai degrabă, o platformă Șubredă. Mese 
desperecheate umplu spațiul din jurul ei, iar de-a lungul unui perete e un 
bar. E atât de multă lume, încât chiar trebuie să caut ca s-o găsesc pe Skye. 

— Salut, îmi zice, când ajung la ea. 


Are părul mai roz ca oricând Și mă simt anostă pe lângă ea. 

— Bună. E aglomeraţie astă-seară. 

— Ştiu. Foarte tare. Probabil că i-ai făcut o impresie bună lui Tic, pentru 
că tocmai a întrebat dac-o să apari, zice Skye, făcând semn cu capul spre o 
masă plasată lângă o latură a scenei, unde presupun că se află membrii 
trupei, pregătindu-se pentru concert. 

— Oare putem să-i spunem așa? întreb, fiindcă încă nu m-am hotărât ce 
impresie să-mi fac despre Mason. 

Dar probabil că e ceva, altfel n-aș mai fi fost aici, renunțând la somn. 

— Da, trebuie, Caveman. 

— Te rog. Nu începe ȘI tu, Die. 

Skye izbucnește în râs. 

— Ştiu, sunt destul de oribile, nu-i așa? Totuși, mă faci să râd de fiecare 
dată când îi spui Toad lui Henry. 

— Apropo, cum îți merge cu Toad? 

— Destul de bine. 

Skye e extrem de fidelă. Henry ar trebui să comită o faptă strigător la cer 
de onbilă pentru ca ea să-i dea papucii într-un astfel de punct al relației. Nu 
că ar fi el capabil de așa ceva. În afara odiosului său abuz de porecle, Henry 
e cumsecade. 

îmi întorc din nou privirea spre scenă, așteptând să fie ocupată. 

— Presupun că astă-seară o să fu îndrăgostită nebunește de el, pentru că 
o să facă de-a binelea pe vedeta rock cu tine. 

— Asta sigur, recunoaște ea, zâmbind. lar tu ești pe cale să te 
îndrăgostești nebunește de Tic, pentru că vocea lui e ca mierea. 

Are dreptate. Cel puțin, la partea cu mierea. Când începe să cânte, nu mai 
pot să-mi iau ochii de la el. Vocea lui are un timbru delicat, ușor răgușit, 
care-mi dă ghes să mă balansez în ritm. Când o aud pe Skye chicotind lângă 
mine, mă smulg, în sfârșit, din transă. 

— Ți-am zis eu, îmi spune când o privesc. 

— Ce? Ascultam doar. E nepoliticos să nu asculți. 

Ea râde din nou. 

Când se sfârșește ultimul cântec din program, Mason sare jos de pe 
scenă Și dispare în spate, împreună cu ceilalți băieți. Henry iese primul de 
acolo, după care el și Skye se tot giugiulesc o vreme chiar sub ochii mei. 
Oare de ce, dintr-odată, îmi doresc să am Și eu pe cineva cu care să mă 


giugiulesc? Mă pricep de minune să fiu singură. Am ajuns să stăpânesc în 
mare măsură arta asta. Şi-atunci, ce să se fi schimbat? Zâmbetul lui Xander, 
cu buza mușcată, îmi trece fulgerător prin minte. Nu. Îmi alung repede 
imaginea. 

Când devin convinsă că, dacă aș lua o mostră din saliva lui Skye, aș 
obţine la analiză ADN-ul lui Henry, le zic: 

— Bun, ajunge. 

Skye se desprinde, râzând, iar Henry se preface că abia acum și-a dat 
seama de prezenţa mea acolo. Sigur că da. 

— Ce aci? îmi zice, după care se apleacă pe tejgheaua barului și cere un 
pahar de apă cu gheaţă. 

îl primește Și plecăm să căutăm o masă. Nu e niciuna de mijloc, așa că 
ne așezăm într-un colţ și ne punem pe vorbit. 

Până la urmă, iese și Mason. Vine la noi ȘI-și aruncă un braţ pe după 
gâtul meu. Are tricoul lipicios de transpiraţie, aproape întorcând pe dos 
efectul pe care l-a avut asupra mea cu cântatul. 

— Hei, Caymen, ai venit! 

— lată-mă. 

— Cum ne-am descurcat astă-seară? 

— Chiar bine. 

— Ai adus și vreo bătrână doamnă cu tine? se interesează el, privind în 
jur de parcă ar fi fost o posibilitate plauzibilă. 

— Eram cât pe ce, dar m-a anunţat în ultimul moment că nu mai vine. 
Probabil că avea concert vreo trupă de metal prin centru în seara asta. 

— Ce trupă? întreabă Henry, iar Mason izbucnește în râs. 

— A fost o glumă, idiotule, îl apostrofează el. 

— Nu-mi mai zice idiot! 

— Atunci, nu te mai comporta ca atare. 

Henry face o mutră lungă, ceea ce o determină pe Skye să-l consoleze. 

— Nu ești idiot, puiule! 

După care se apucă din nou să se giugiulească. Uff! Nu, pe bune... 

— Vrei ceva de băut? mă întreabă Mason, conducându-mă spre o masă 
părăsită de foștii ocupanți. 

— Da, te rog. 

Mă așez, iar el revine cu două sticle de bere. Îmi întinde una dintre ele, 
iar eu ridic mâinile. 


— A, dar eu nu beau. Am șaptesprezece ani. 

— Şi? Eu am nouăsprezece|8]. 

Mama zice că, până când împlinesc optsprezece ani, are încă dreptul să 
mă asasineze. 

Mama totdeauna mi-a spus să dau vina pe ea dacă se întâmplă vreodată 
să fiu într-o situație incomodă. Trucul pare să funcționeze destul de bine. 

Mason râde. 

— Bun, asta e tare, îmi zice, așezându-se lângă mine. 

îl privesc timp de un minut cum bea, după care zic: 

— Mă duc să-mi iau un pahar cu apă. 

— A, exclamă el, sărind de pe scaun. Stai aici. Îţi aduc eu. 

îl urmăresc din ochi, nereușind să-mi dau seama dacă emoțiile mele se 
datorează faptului că vorbesc cu solistul vocal al unei formaţii, sau lui 
Mason, în sine. Când văd că alte două fete îl abordează lângă tejgheaua 
barului, iar el se întoarce și vorbește cu ele, îmi dau seama că e prima 
variantă. La urma urmei, de-abia l-am cunoscut. Ceea ce mă face să mă 
simt de-a dreptul superficială. 

Barmanul îi întinde paharul meu cu apă, însă Mason continuă să 
vorbească. 

Mă ridic brusc. Simt nevoia să plec. Dimineaţă trebuie să mă trezesc 
devreme. 

Mă duc spre masa la care i-am lăsat pe Skye și pe Henry Și o bat pe ea pe 
umăr. 

— Hei, eu plec. 

Ea se desprinde de Henry. 

— Stai! exclamă. Priveşte în Jur şi-l depistează pe Mason. Nu, nu pleca, 
îmi zice. El mereu e asaltat de fete. Nu e vina lui. 

— Nu-mi fac probleme în privinţa lui. Nu din cauza asta plec. (Sau, cel 
putin, de asta încerc să mă conving pe mine însămi.) Doar că trebuie să 
lucrez dimineaţă, adaug. La revedere. 

Pornesc spre Mason ca să-mi iau rămas-bun Și de la el, dar o aud pe Skye 
spunând: 

— Stai, te conducem noli. 

Când trecem pe lângă Mason, îi fac semn cu mâna ȘI-i spun din buze 
„pa”, însă Skye rostește în gura mare: 

— Noi mergem s-o conducem acasă pe Caymen. 


El îmi face semn cu mâna să-l aștept ȘI-ȘI înclină, politicos, capul spre 
tipa din faţa lui, punând capăt cine Ştie cărei conversații. Lasă pe tejghea 
paharul cu apă comandat pentru mine Și ajunge imediat lângă noi. 

— Vin Și eu. 

Henry Şi Skye merg în faţa noastră, discutând încet între ei. Mason mă 
cuprinde cu un braţ de umeri. Aflu destul de repede că e genul pipăitor. 
Păstrăm tăcerea cât trecem de primul cvartal. 

— N-am Știut că trebuie să pleci atât de devreme, zice, în sfârșit. 

— Mda. Dimineaţă am de lucru. 

— O să mai cântăm Și săptămâna viitoare. 

Nu-mi dau seama precis dacă e o invitaţie sau numai un mod de a 
întreține conversaţia, așa că doar fac un semn de încuviinţare. 

— Mersi, îi zic, când ajungem în faţa magazinului, în timp ce-mi scot 
cheile din buzunar. 

El se apleacă spre mine și, deoarece nici pentru o clipă nu mi-a trecut 
prin minte că va încerca să mă sărute, oricât de băgăreţ ar fi și în prezența 
martorilor, nu mă retrag îndeajuns de repede și rămân șocată când buzele 
lui le ating pe ale mele. Sunt surprinzător de delicate. 

— Ăăă... uau, bâigui, făcând un pas înapoi. 

El rămâne pe loc Și-mi caută privirea. 

— Mersi pentru că ai venit în seara asta, îmi zice. 

Vocea lui răgușită îmi face inima să palpite Și, încă o dată, mă șochează 
reacția mea faţă de el. 

— Bine, pa, îi zic. 

Skye îmi zâmbește, de parcă ar fi fost cea mai nemaipomenită întâmplare 
posibilă. În schimb, eu nu vreau decât să fug. 

CAPITOLUL 8 

Magazinul se deschide abia la nouă, însă mie mi se deschid ochii, ca 
după ceas, la Șase, în dimineaţa de sâmbătă. Încerc să adorm la loc, dar 
organismul nu mă ascultă, așa că fixez tavanul cu privirea pentru o vreme, 
gândindu-mă la ce a fost aseară. Ce s-a întâmplat? Oare Mason chiar a vrut 
să mă sărute? Să mă fi întors eu spre el, când el doar voia să mă 
îmbrățișeze, sau cam așa ceva? Creierul meu simte nevoia să descompună 
Şi apoi să reconstruiască seara într-un fel care să-i dea o logică. 

Până la urmă, ajunge la două variante logice. Prima, că a fost un accident, 
iar el a fost prea drăguţ ca s-o spună. Sau, a doua, că e un tip foarte 


prietenos, care obișnuiește să sărute pe toată lumea. Acum, că am câteva 
explicaţii rezonabile, mă simt mai bine. Sper doar să nu ne mai întâlnim un 
timp. 

După o oră de încercări eșuate de a adormi la loc, mă ridic din pat și fac 
un duș, înainte ca mama să pună stăpânire pe camera de baie. Îmi trag pe 
mine o pereche de blugi, un tricou, apoi îmi vâr picioarele într-o pereche de 
papuci negri, pufoși. Cu părul ud încă, mă duc să iau lista cu comenzi, pe 
care am lăsat-o jos ieri, ca s-o pot introduce în computer. 

O verific încă o dată după lista pe care a întocmit-o mama. Mai avem o 
oră până la deschidere, deci îmi rămâne timp berechet ca să-mi termin 
pregătirile. Îmi vâr lista în buzunar Și mă duc la computer. Dar, până să 
ajung la ultima treaptă de jos, aud un ciocănit în ușa de la intrare. Mâna îmi 
zboară imediat la părul ud, iar creierul gândește imediat că e Mason. Ar fi 
un scenariu care nu s-ar potrivi 

cu niciuna dintre explicațiile găsite de creierul meu. Vedetele rock peste 
măsură de afectuoase nu-ți apar la ușă a doua zi dimineaţa. Magazinul nu s- 
a deschis deocamdată, așa că storurile sunt încă trase peste vitrină. Nu sunt 
obligată să deschid ușa. 

În secunda următoare, telefonul magazinului începe să sune. 

Mason nu are numărul de telefon al magazinului, nu-i așa? Oare i l-o fi 
dat Skye? Ridic receptorul înainte să poată răspunde mama, de sus. 

— Păpuși și Altele, bună ziua. 

— Acum o săptămână, m-a avertizat cineva să nu cumpăr brioșe cu afine 
de la brutăria lui Eddie, dar n-am ascultat sfatul și tot am cumpărat. lar 
acum, la ore ciudate, mă apucă tot felul de pofte nesățioase. 

Sentimentul de ușurare la auzul vocii de la celălalt capăt al firului e atât 
de mare, încât scap o combinație bizară de râs și suspin, după care îmi dreg 
glasul. 

— Sunt impregnate cu substanţe care creează dependenţă. 

— Acum te cred. 

Zâmbesc. 

— Așadar, mă lași să intru? E cam frig afară. Le împărțim. Privirea îmi 
săgetează spre ușă. 


— Am impresia că pe brioșa asta e posibil chiar să scrie numele tău... a, 
nu, scuze, e numele meu. 

— Păi... 

— Nu vrei să mor de hipotermie, nu-i așa? mă întrerupe el. 

— Nu cred că se face suficient de frig pe-aici pentru așa ceva, îi răspund, 
în timp ce-mi târșâi picioarele încălţate în papuci ca să descui ușa, pe care 
apoi 1-0 deschid lui Xander. 

— Bună, îi aud vocea în telefonul pe care încă-l țin la ureche. Apăs pe 
butonul de terminare a apelului. 

A trecut atât de mult timp, încât aproape că uitasem cât e de arătos... Și 
de bogat. Dar toate astea rămân agăţate de el, împreună cu aerul rece, când 
intră. Încui ușa la loc și mă întorc cu faţa spre el. 

Ține în mâini o pungă maro, de la brutăria lui Eddie, și două pahare din 
polistiren expandat, cu capacele puse. 

— Ciocolată caldă, anunţă el, ridicând paharul din mâna dreaptă. Sau 
cafea, adaugă, ridicându-l pe cel din stânga. Am luat doar câte o sorbitură 
micuță din fiecare, așa că mi-e indiferent. 

Drăguţ. Poate că Bogăția e o maladie transmisibilă. Arăt spre mâna lui 
dreaptă. 

— Ciocolată caldă. 

— M-am gândit eu că s-ar putea să fii genul de fată amatoare de 
ciocolată caldă. 

lau paharul cu ciocolată caldă din mâna lui, încercând să nu-mi iau în 
seamă tremurul mâinii. Asta ar denota că apariţia lui din senin, în pragul 
casei mele, mă dă peste cap. 

II măsor cu privirea din cap până-n picioare. Mă enervează faptul că, la o 
oră atât de matinală, Xander poate să arate atât de... treaz. Dacă l-aș vedea 
în toiul nopții, cu părul răvășit și ochii somnoroși, oare mi s-ar părea că 
arată atât de impecabil? 

— Privirea ta stăruitoare e capabilă să-l facă pe un om să fie nesigur pe 
sine. 

— Dar nu privesc stăruitor. Doar observ. 

— Şi care-i diferenţa? 

— Scopul observației este să obţii date și să-ţi conturezi o teorie sau o 
concluzie. 


— Şi ce teorie ţi-ai conturat? se interesează el, aplecându-și capul într-o 
parte. 

Că ești cu cel puțin un pas în afara normalității. Un inel negru, gros, de 
pe degetul lui mic se ciocnește de un balansoar când el se întoarce să 
privească prin magazinul întunecat. Ridic din sprâncene. Poate cu doi pași, 

— Că ești o persoană matinală. 

își desface larg braţele, parcă zicând: M-ai prins, 

— Mi-am conturat Și eu o observaţie, îmi zice apoi. 

— Şi anume? 

— Că ai părul foarte ud. 

A! Are dreptate. 

— Mda, mă rog, nu m-ai anunţat că vii. Când mă trezesc, nu obișnuiesc 
să arăt perfect. 

Așa, ca alții. 

Pe chip i se citește faptul că a înțeles un lucru, pe care aștept să-l 
exprime prin cuvinte. Mai întâi, aruncă o privire peste umăr, spre fundul 
magazinului. 

— Tu locuiesti aici? 

— Mda, e un apartament la etaj, îi răspund, Și acum e rândul meu să fiu 
derutată. Atunci, dacă nu Ştiai că locuiesc aici, de ce-ai mai bătut la ușă 
înainte de ora deschiderii? 

— Am presupus că trebuie să vii mai devreme, ca să pregătești totul 
pentru deschidere. 

— Aici ar fi punctul în care n-ar strica o observare mai corespunzătoare. 

Xander râde. 

— N-ai idee câte coșmaruri poate să alimenteze un magazin de păpuși 
din porțelan, îi zic. De-a lungul anilor, am fost asasinată în felurite moduri 
de păpuși cu înfățișări angelice. 

— E de-a dreptul... morbid, apreciază el, iar eu râd, la rândul meu. 

— Așadar, ce cauţi aici? îl întreb. 

— Să cumpăr de la brutăria lui Eddie. Nu se vede limpede? Și, din 
moment ce tu mi-ai recomandat otrava, m-am gândit că e cât se poate de 
corect să împărțim comoara. 

— Îţi place să priveşti păpușile, nu-i așa? îţi lipsesc când nu ești aici, 
îmi oferă unul din zâmbetele lui distribuite cu zgârcenie. 

— Da, îmi lipseşte îngrozitor de mult locul ăsta când nu sunt aici. 


Așez receptorul telefonului pe tejghea, cuprind paharul cald cu ambele 
mâini, după care pornesc înainte spre magazie. El mă urmează. Mă așez pe 
canapeaua veche Și-mi salt picioarele pe măsuţa pentru cafea. 

Xander pune pe măsuţă, lângă picioarele mele, punga de la brutăria lui 
Eddie și paharul lui cu cafea, își scoate geaca și se instalează lângă mine. 

— Așadar, Caymen... 

— Așadar, Xander... 

— La fel ca insulele. 

— Cum? 

— Prenumele tău. Caymen. La fel ca Insulele Cayman. E locul preferat 
pentru vacanțe al mamei tale, sau ce? 

— Nu, e pe locul al treilea în ordinea preferințelor ei. Mai am un frate 
mai mare, numit Paris, Și o soră mai mare, pe nume Sydney. 

— Uau, exclamă el. 

Desface punga, scoate din ea o brioșă și mi-o întinde. Partea de sus 
sclipește de glazura din zahăr pudră. 

— Chiar așa? mă întreabă. 

Desfac cu delicateţe ambalajul. 

— Nu. 

— Stai, adică nu ai frați sau surori mai mari, sau nu se numesc așa? 

— Sunt copil unic, îi răspund. 

În principal, pentru că m-am născut în afara căsătoriei ȘI nu am niciun fel 
de contact cu tatăl meu. Oare o astfel de afirmaţie l-ar putea pune pe fugă? 
Probabil. Și-atunci, de ce n-o rostesc cu voce tare? 

— Notă pentru uzul propriu: Caymen e foarte talentată la capitolul 
sarcasm. 

— Dacă îţi notezi pentru un dosar oficial, aș prefera să fie eliminat 
cuvântul „foarte” și înlocuit cu „excepțional de” 

Ochii i se luminează de un zâmbet care nu prea ajunge Și la buze, dar 
care pare să indice faptul că el chiar mă socotește amuzantă. Mama îmi 
spune mereu că-i îndepărtez pe băieţi cu sarcasmul meu. 

— Bun, e rândul tău, zice el. 

— Pentru ce? 

— Ca să-mi pui o întrebare. 

— În regulă... ăăă... Ți se întâmplă des să fortezi fetele să te invite în 
casele lor? 


— Niciodată. De obicei, ele mă invită din proprie inițiativă. 

— Sunt convinsă. 

Se lasă pe spate și mușcă din brioșa lui. 

— Așadar, Domnișoară Observatoare, care a fost prima ta impresie 
despre mine? 

— Te referi la când ai intrat pentru prima oară în magazin? 

— Da. 

E simplu. 

— Că ești arogant. 

— Serios? Ce te-a făcut să crezi una ca asta? 

Ce, îl miră? 

— Credeam că e rândul meu să pun întrebări. 

— Ce? 

— Nu așa e jocul? Să punem fiecare câte o întrebare? 

Mă privește, așteptând nerăbdător. Îmi dau seama că n-am nicio 
întrebare. Sau, poate, am prea multe. Ca, de exemplu, de ce a venit, în 
realitate? Când își va da seama că eu nu mă joc cu cei din lumea lui? Ce 
anume i-a trezit interesul, în primul rând?... Dacă despre așa ceva o fi 
vorba. 

— Pot să mă duc să termin pregătirile? 

CAPITOLUL 9 

— Nu. Bun, e rândul meu. Ce m-a făcut să par arogant? 

Fixez cu privirea dunga de pe mâneca tricoului lui: semn clar că a fost 
călcat. Cine mai calcă tricouri? 

— M-ai convocat printr-un semn, îi răspund, amintindu-mi de acea primă 
zi. 

Ochii lui căprui se ridică fulgerător spre mine. Până Și petele aurii din ei 
îmi amintesc cât e de bogat. 

— Ce-am făcut? 

— Stai aici. Eu o să fiu tu. 

Mă duc în cealaltă parte a magaziei și mimez că intru pe ușă, ţinând la 
ureche un telefon mobil. Fac câțiva pași ţanțoși, mă opresc și privesc 
peretele, apoi ridic o mână și-i fac semn să vină. Mă aştept să-l aud râzând, 
însă când îmi întorc privirea spre el văd că pe faţă 1 s-a așternut o expresie 
consternată. 

— Poate c-am exagerat, doar un pic, îi spun, cu toate că n-a fost cazul. 


— Așa m-ai văzut tu? 

îmi dreg glasul și mă apropii încet de canapea. 

— Prin urmare, ce ești, jucătorul de fotbal, sau geniul într-ale 
matematici? 

— Poftim? 

— Bunica ta se tot laudă. Mă întrebam care dintre nepoți ești. 

— Cel care n-a făcut mare lucru. 

împung cu papucul piciorul măsuţei. 

— Tu ştii cu cine vorbești? 

— Da. Cu Caymen. 

îmi dau ochii peste cap. 

— Voiam să spun că eu sunt regina celor care n-au făcut nimic, așa că, 
sunt sigură, ești de departe înaintea mea. 

— Şi ce anume n-ai făcut din ceea ce ai vrea să faci? 

Ridic din umeri. 

— Nu știu. Încerc să nu mă gândesc prea mult la asta. Sunt pe deplin 
satisfăcută de viaţa mea. Sunt de părere că nefericirea provine din așteptări 
neîmplinite. 

— Altfel spus, cu cât aștepți mai puține de la viaţă... 

— Nu. Nu așa. Eu doar încerc să fiu fericită Și să nu-mi doresc mai mult 
decât ce am făcut. 

Mă rog, e un ţel pentru care am făcut progrese, cel puţin. lar faptul că am 
în preajmă oameni ca el nu face decât să-mi amintească de tot ceea ce nu 
am. 

își termină de mâncat brioșa și aruncă ambalajul în pungă. 

— Şi funcţionează? Eşti fericită? 

— În cea mai mare parte a timpului. 

— Atunci, asta-i tot ce contează, nu? zice, ridicându-și paharul din 
polistiren ca pentru un toast. 

încuviințez din cap Şi-mi urc piciorul pe măsuţă. Lista cu comenzile din 
buzunarul meu se mototolește, așa că o scot la iveală. 

— Trebuie să plec. Am ceva de lucru, înainte de deschiderea 
magazinului. 

— Așa e. Evident, trebuie să plec și eu, zice Xander, dar șovăie pentru o 
clipă, parcă vrând să mai adauge ceva. 


Mă ridic, iar el îmi urmează exemplul, luându-și geaca. Îl conduc până la 
ieșire ȘI-1 deschid ușa. 

în timp ce se îndreaptă spre ieșire, îmi dau seama cât de puţine am aflat 
unul despre celălalt după mica noastră sesiune de întrebări Și răspunsuri. 
Habar n-am ce vârstă are, sau ce școală frecventează, sau ce-i place să facă. 
Oare să fi evitat amândoi întrebările astea în mod intenționat? Oare să fi pus 
amândoi întrebări ridicole, nesemnificative, din cauză că, în adâncul 
sufletului, nu ne dorim, de fapt, să ne cunoaștem unul pe celălalt? 

Apasă pe un buton al brelocului cu chei și moderna mașină sport din faţa 
magazinului îi răspunde cu un piuit. Numai mașina asta răspunde la orice 
întrebări aș fi putut avea în legătură cu el. Nu mai am nevoie de altceva. 
Deschide portiera Și-mi aruncă zâmbetul acela. Mă aud strigând: 

— Eşti în ultimul an? 

îmi face semn că da. 

— Tu? 

— Mda. Mersi pentru micul dejun, îi răspund, ridicând paharul cu 
ciocolată caldă. 

— N-ai pentru ce. 

închid ușa și mă reazem de ea. De ce? 

Am nevoie de câteva minute ca să mă desprind de ușă și să pornesc spre 
etaj. Mama e în baie, așa că-mi trag un scaun în fața bătrânului computer Și 
încep să introduc comenzile Online. 

— Mi s-a părut mie, sau am auzit telefonul sunând? mă întreabă ea când 
intră în sufragerie, Ștergându-și părul ud cu un prosop. 

— Mda. Am răspuns eu. 

— Cine era? 

— Cineva care voia să știe la ce oră deschidem. 

Și, iată, e pentru prima oară în viața mea când o mint pe mama. Noi două 
ne spunem totul, de-aia mă Și surprinde. Trebuia să-i fi răspuns: „Un băiat, 
Xander — da, intenționat își spune Xander — care poartă tricouri călcate Și 
bijuterii” Ar fi fost nostim. Mama ar fi încercat să se prefacă ofensată. Poate 
că am fi discutat despre cum, probabil, se tunde el de două ori pe lună. Ea 
mi-ar fi servit un politicos discurs pe tema „e mai bine să nu umbli cu astfel 
de oameni” Eu aș fi fost de acord. Fiindcă sunt de acord. 

Și-atunci, ce m-a împiedicat? 


— Poţi să termini tu de introdus comenzile, mamă? O să-mi stea părul 
tare ciudat dacă nu pun mâna imediat pe uscător. 

— Da, sigur. 

— Mersi. 

Mă închid în baie Și-mi apăs ochii cu palmele. Ce m-o fi împiedicat? 

Loialitatea. 

Nu vreau ca mama să gândească de rău despre el. Cumva, băiatul a reușit 
să iasă din cutia plină cu oameni pe care deja i-am etichetat, cu un marker 
permanent, ca fiind tabu, devenind altfel. lar acum, spre marea mea 
enervare, simt un soi de loialitate față de Xander Spence. 

Situaţia asta trebuie să se schimbe imediat. 

CAPITOLUL 10 

Luni dimineața; îi fac semn de rămas-bun mamei și deschid ușa de la 
intrarea magazinului. În timp ce merg pe jos spre Școală, observ un 
automobil sport, semănând leit cu al lui Xander, parcat la câteva uși mai 
încolo. Mă aplec să privesc înăuntru, iar când îmi îndrept la loc spinarea, 
mă pomenesc cu Xander în spate. Tresar. El îmi întinde un pahar cu 
ciocolată caldă și soarbe din al lui. 

Privesc paharul: arată identic celui de ieri. 

— N-o primesc decât dacă bei tu primul din ea, îi zic, refuzând să întreb 
„Ce-i cu tine aici?” 

Asta m-ar da de gol că-mi pasă. 

îmi ia paharul din mână, ia o gură din el, după care mii restituie. 

Atât de mirată sunt că a intrat în jocul meu sarcastic, încât nu-mi pot 
stăpâni râsul. 

— Mi se pare că e o întrunire în fiecare joi seara, la Luigi, pentru cei 
dependenţi de brioșele de la Eddie. Dacă nu dă rezultate, am auzit că poți 
să iei o pastilă. 

— Mă tem că dependenţa mea e una la care încă nu sunt dispus să 
renunţ, îmi răspunde el. 

Îi arunc o privire piezișă. Acum tot despre brioșe vorbim, nu? 

— Îmi pare rău, zic. 

— Așadar, al cui era rândul la pus întrebări? se interesează el. 

— Al meu, răspund, cu toate că, de fapt, nu-mi amintesc. 

Numai că prefer să pun întrebări decât să răspund. 

— Bun, Și care ar fi? 


— Ai vreun frate? 

Știu că surori nu are, fiindcă bunica lui mi-a spus că are o singură 
nepoată, iar el m-a informat deja că e vorba despre verișoara lui. 

— Da, am doi, mai mari. Samuel are douăzeci și trei de ani, tocmai a 
absolvit facultatea de drept. 

— Unde? 

— La Harvard. 

Evident. 

— Celălalt frate, Lucas, are douăzeci de ani. E plecat Și el la facultate. 

— Sunt prenume destul de normale. 

— Normale? 

— Adică, nu Chet, sau Wellington, sau alte alea. 

Xander înalță dintr-o sprânceană. 

— Cunoști tu vreun Wellington? 

— Sigur că nu, dar probabil cunoști tu. 

— Nu, la drept vorbind, nu cunosc. 

— Hmm, mormăi eu. 

— Bun, e rândul meu. 

Zâmbesc, dar mă cuprinde Și o stare de agitaţie, în același timp. Chiar 
mi-aș fi dorit să pot avea eu sub control toate întrebările. Așa, aș putea să 
le ocolesc pe cele la care nu vreau să răspund. 

— Porți lentile de contact? 

— Ce? Asta ţi-e întrebarea? 

— Da. 

— Nu, nu port. De ce? 

— Pur Și simplu, pentru că n-am mai văzut niciodată ochi atât de verzi ca 
al tăi. M-am gândit că ar putea să fie lentile de contact colorate. 

întorc capul ca să nu-mi vadă zâmbetul și-l ocărăsc în sinea mea pentru 
faptul că mă face să mă simt specială. 

— Dar tu? 

— Evident că nu port lentile de contact. Ai impresia că mi-aș face 
dinadins ochii de un căprui atât de anost? 

— Petele astea aurii îi fac să arate mai degrabă precum chihlimbarul, îi 
ZIC ȘI, imediat, îmi vine să mă iau la palme pentru faptul de a fi mărturisit 
că i-am remarcat. 

Mai ales când văd cum 1 se întinde zâmbetul pe chip. 


— Ei bine, aici învăţ eu, îl informez, arătându-i bătrânul meu liceu, în 
dreapta. A fost construit acum șaptezeci de ani Și, cu toate că are o 
arhitectură drăguță, putin întâlnită în zilele noastre, e indiscutabil că nu i-ar 
strica unele îmbunătățiri. 

Xander se apucă să-mi examineze Școala. Mă foiesc, stânjenită, 
întrebându-mă ce părere o avea. Întrebându-mă de ce-mi pasă de părerea 
lui. EI, probabil, frecventează unul dintre cele două licee particulare din 
oraș. Da, cam atâtea familii bogate locuiesc pe-aici: suficiente cât să fie 
nevoie de două licee particulare într-un mic oraș de litoral. 

— Ne vedem mai târziu, îmi zice, întorcându-și privirea spre mine. 

— Mai târziu, adică o să fii aici la ora douăsprezece, ca să mă conduci 
acasă? Fiindcă nu știu dacă aș putea să te suport de două ori în aceeași zi. 

— Şi când mă gândesc că bunica mea zice că ești o dulceaţă, comentează 
el, oftând adânc, după care fruntea i se încrețește un pic. În Școala ta, orele 
se termină la amiază? 

— Mă rog, nu pentru toată școala, însă, da, eu ies la amiază. 

— De ce? 

— Hmm... fac eu, gesticulând spre magazin. Scutire pentru muncă. 

Face ochii mari. 

— Pierzi jumătate din ziua de școală ca să lucrezi la magazin? 

— Nu e cine știe ce... A fost ideea mea. Chiar nu mă deranjează câtuși 
de puţin să dau o mână de ajutor. 

îmi dau seama că bat câmpii, fiindcă, în adâncul sufletului, chiar mă 
deranjează — Și încă mult — așa că îmi întrerup înșiruirea scuzelor Și 
închei cu „Ar fi cazul să plec”. 

— Bine. Pa, Caymen. 

Se întoarce și pornește spre mașina lui, fără să mai arunce măcar o 
privire înapoi. 

— Caymen, zice domnul Brown, când mă vede intrând în laboratorul 
pentru Științele exacte cu câteva minute întârziere. 

— Mă scuzaţi, m-am prins într-un hățiș tepos și am fost nevoită să mă 
descâlcesc din strânsoarea lui. 

— Cu toate că scuzele tale sunt de departe cele mai inventive, nu acesta 
este motivul pentru care te-am interpelat. 

Tot restul clasei a început deja o lucrare de laborator, iar eu îmi doresc să 
particip la ea. Din câte se pare, se folosesc substanţe chimice veritabile. 


— N-o să dureze decât un minut, îmi spune domnul Brown, probabil 
remarcându-mi expresia. 

Mă îndrept, fără tragere de inimă, spre catedră. El împinge spre mine 
câteva hârtii. 

— Acesta este colegiul despre care-ţi spuneam. Oferă specializări în 
matematică Și în Științele exacte. 

— A, da, mulțumesc, îi zic, înhăţând hârtiile. 

Am învăţat, de la începutul anului Școlar, că e mai bine să le cânți în 
strună profesorilor în privința studiilor superioare, decât să încerci să le 
explici că nu le vei urma, cel puţin pentru o vreme, îndes foile în rucsac Și 
mă așez la locul meu de lucru. La începutul anului, în clasă am avut un 
număr impar de elevi. Domnul Brown a întrebat cine se oferă să lucreze 
singur. Eu am ridicat mâna. Prefer să fac singură lucrările de laborator, ca să 
nu mi le strice nimeni altcineva. E mult mai simplu când nu trebuie să te 
bazezi pe altcineva. 

în dimineaţa următoare, Xander așteaptă iarăși în fața magazinului, 
rezemat nonșalant de un stâlp de iluminat, de parcă am fi mers împreună la 
școală de când lumea. Soarbe puţin din paharul meu cu ciocolată caldă, 
apoi mii întinde Și pornim la drum. 

Iau o înghițitură Și-mi opăresc gâtul. Nu merge așa. Am nevoie ca el să 
dispară, astfel încât să mă pot reîntoarce la viața mea normală, în care-mi 
bat joc de cei ca el. Astfel încât să nu mai aștept cu nerăbdare fiecare 
dimineaţă. 

— Așadar, domnule Spence, fratele tău cel mare e avocat; mijlociul 
frecventează cine Ştie ce facultate de fiţe. Ție ce îţi rezervă viitorul? 

— Într-un fel, e ca la tine. 

— În care univers? 

Pare s-o ia drept o glumă, fiindcă râde. 

— De la mine se așteaptă să preiau conducerea afacerilor familiei. 

— Şi ce te face să crezi că e la fel și pentru mine? 

— Muncești aici, locuiești aici, ajuţi la funcţionarea magazinului... Sunt 
destul de convins că mama ta consideră că, în cele din urmă, îi vei lua locul. 

M-am resemnat cu ideea asta de multă vreme, dar faptul c-o aud 
exprimată de altcineva declanșează ceva în mine. 

— N-am de gând să mă ocup la infinit de magazinul de păpuși. 

— Atunci, ai face mai bine să emiti cu totul altfel de semnale. Și imediat. 


— E ceva mai complicat, îi răspund. 

Pentru că nu pot să renunţ, pur Și simplu, Și să mă apuc de altceva. 
Mama se bazează pe mine. 

— Te înţeleg în totalitate. 

De data asta, e rândul meu să râd. El n-are cum să-mi înțeleagă în 
totalitate situația. E mai mult decât evident, după modul lui de viață, că 
indiferent care ar fi „afacerile familiei” lui, ele ar supravieţui. Facturile 
familiei ar fi plătite în continuare. Viitorul lui cuprinde posibilități 
nelimitate. 

— Şi ce-ai vrea să faci, în schimb? se interesează el. 

— Încă nu știu. Îmi plac Științele exacte, așa cred, dar ce-aș putea eu să 
fac cu ele? 

Ținând seama de faptul că pentru asta ar fi necesar, pentru început, sa 
consider că aș avea de ales. 

— Prin urmare, de ce tu? 

— De ce eu? 

— Da, de ce se așteaptă de la tine să preiei conducerea afacerilor? De ce 
nu de la frații tăi? 

— Pentru că eu n-am realizat nimic. Nu mi-am afirmat vreun punct forte. 
În consecinţă, tata l-a afirmat în locul meu. El susţine că sunt priceput în 
mai multe domenii, ceea ce ar însemna, după toate probabilitățile, că ar 
trebui să devin imaginea afacerilor noastre. Așa că m-au aruncat în lume. 

— i care sunt afacerile familiei voastre? 

Mă privește, înclinându-și capul de parcă ar vrea să-și dea seama dacă 
vorbesc serios. 

— The Road”s End|9]. 

încerc să-i descifrez afirmația. 

— Eşti proprietarul unui hotel? 

— Cam așa ceva. 

— Ce înseamnă „cam așa ceva”? Ori ești, ori nu! 

— Sunt cinci sute la număr. 

— Bine... 

— Toate. 

— A! exclam, înțelegând în sfârșit. Ești proprietarul tuturor... 

Sfinte Sisoe! Băiatul ăsta nu e doar bogat: e chiar BOGAT! Simt cum mi 
se încordează tot corpul. 


— Da. Și ei mă pregătesc ca să preiau conducerea într-o bună zi. La fel 
ca tine. 

La fel ca mine. 

— Suntem, practic, gemeni, comentez eu. 

între timp, am ajuns în faţa liceului meu. Prin urmare, de-asta a început el 
să-ȘI petreacă timpul cu mine? Aș vrea să-i zic că, dacă i se pare c-ar fi 
descoperit vreun soi de legătură cu mine prin intermediul situațiilor noastre 
„asemănătoare”, ar fi cazul să se mai gândească. Dar nu mă pot îndura să-i 
spun una ca asta, Și nu-mi dau seama precis dacă e din dorinţa de a-i cruța 
sensibilitatea, sau de a o cruța pe a mea. 

— La revedere... 

Și, de data asta, eu sunt cea care pleacă prima Și nu mai privește înapoi. 

CAPITOLUL 11 

Pentru prima dată, de când ţin eu minte, avem doi clienţi în magazin. 
Altfel spus, două grupuri care n-au sosit împreună și care, ambele, au 
nevoie de ajutor. 

Nu sunt prea pricepută la copii; probabil că e și motivul real pentru care 
sunt surghiunită în „zona pentru pictatul ochilor” pe timpul petrecerilor. 
Așa că, fără să colaboreze în vreun fel cu mine, mama se îndreaptă spre 
mămică Și fetiţă, în timp ce eu mă apropii de femeia între două vârste. 

— Bună. Pot să vă ajut cu ceva? 

— Da. Am fost aici acum câteva luni... poate să fi fost vreo Șase, nici nu 
mai Știu sigur... Și era o păpușă. 

Văzând că nu continuă, preiau eu inițiativa. 

— Va trebui să verific informaţia asta. Nu ne place să ne intre păpușile în 
magazin. 

Femeia râde, cu jumătate de gură. Mai degrabă, e un chicotit nervos. 

— Știu că va trebui să fiu mai precisă, răspunde ea și pornește de-a 
lungul peretelui din fund, studiind fiecare păpușă. 

O urmez. 

— Dac-aţi putea să mi-o descrieţi, aș începe să conturez o listă a 
suspecților. 

— Păr negru Și cre, o gropiţă în obrazul stâng. 

Femeia se descrie pe ea însăși. Foarte multe persoane se în drăgostesc de 
păpuși care le seamănă. Așa că o examinez mai îndeaproape pe femeie, 
încercând să-mi amintesc ce păpuși am fi putut să avem care să-i semene. 


— Tina, zic, în cele din urmă. Păpușa stătea Jos? 

— Da, zice femeia, zâmbind larg. Da, cred că Tina se numea. 

— Ar trebui să fie pe-aici. Daţi-mi voie să caut. 

Mă duc în colţul magazinului, acolo unde o văzusem ultima dată pe Tina, 
dar nu e acolo. 

— Să caut și în spate, adaug, fiindcă aproape totdeauna comandăm 
păpușile care s-au dovedit vandabile. 

Peretele lateral din depozit e plin de rafturi, iar aceste rafturi găzduiesc 
cutii suficient de încăpătoare pentru o singură păpușă. La un capăt al 
fiecărei cutii e înscris câte un nume. Cam pe la jumătatea înălțimii, zăresc 
numele Tina. Trag scara mai aproape Și iau cutia, care mi se pare foarte 
uşoară. 

Ajunsă la loc pe podea, după ce scormonesc printre granulele 
ambalajului, descopăr motivul. Nu e nicio păpușă în cutie. Ciudat. Rămân 
nedumerită pe loc, pentru câteva clipe, neștiind ce să fac, după care mă 
întorc în salonul magazinului Și o întrerup pe mama la jumătatea frazei. 

— Mamă, scuză-mă, pot să vorbesc pentru câteva secunde cu tine? 

Ea ridică un deget spre mine Și, după ce termină de vorbit cu clienta de 
care se ocupă, vine după mine, în spatele casei de marcat. 

— Ce se-ntâmplă? 

— Tocmai m-am dus s-o scot din cutie pe Tina, dar se pare că a fost 
răpită. 

— A, da, scuză-mă. Am vândut-o acum ceva timp. Probabil că am uitat 
să-i pun plăcuţa cu numele în sertar. 

— A, bine, atunci. Mă cam speriasem. O să-i spun clientei că putem să i- 
o comandăm, dacă vrea. 

— Caymen, zice mama, pe un ton scăzut. 

— Da? 

— N-ai vrea să încerci să vinzi ce avem în magazin, înainte de a 
comanda altă păpușă? 

Încuviinţez din cap. E normal. E mai logic decât orice s-a întâmplat în 
ultimele cinci minute. Mama vrea să vindem ceea ce avem în stoc, înainte 
de a mai comanda Și alte păpuși. E o idee bună ca să ieșim din impas. De 
fapt, chiar mă simt mai despovărată, Știind că ea are un plan privitor la 
suma aia mare, scrisă cu roșu în registrul ei. 


— Îmi pare rău, îi zic doamnei. Tina Și-a găsit un alt cămin, însă știu că 
avem vreo câteva alte păpuși care sigur v-ar plăcea, foarte asemănătoare cu 
Tina. Haideţi să v-o arăt pe preferata mea. 

Preferata e un termen relativ, însemnând că o consider cea mai puţin 
deranjantă. 

Femeia n-a mușcat momeala. După ce i-am arătat cinci păpuși foarte 
asemănătoare cu Tina, a devenit vizibil necăjită. Vocea a început să-i 
tremure, iar obrajii 1 s-au întunecat cu o nuanţă. 

— Eu chiar o vreau numai pe Tina. Există vreo posibilitate ca s-o 
comand? Aveţi un catalog? 

Mama, care tocmai îȘi luase rămas-bun de la clientele ei, ni se alătură. 

— AȘ putea să vă ajut cu ceva? 

— Aveaţi aici o păpușă pe care o vreau, dar acum nu mai este. 

— Tina, îi amintesc eu mamei. 

— Nu v-a arătat Caymen Și alte păpuși? 

— Da, dar acelea nu mă interesează. 

— Există ceva anume la Tina care o face să fie specială pentru 
dumneavoastră? 

— Da. Tatăl meu mi-a cumpărat o păpușă când eram mică. După ce am 
devenit adolescentă, păpușa a fost dată. Acum câteva luni, când am văzut-o 
pe Tina, nu mi-am putut reveni, văzând cât de mult semăna cu păpușa mea. 
Am plecat în ziua aceea fără s-o cumpăr, însă n-am izbutit să mi-o scot din 
minte. Chiar îmi doresc păpușa aceea. 

Câteva lacrimi 1 se preling încet din ochi și femeia se grăbește să le 
Șteargă. 

stârnească emoţiile. Eu, când mă gândesc la tatăl meu, nu simt altceva 
decât pusture. 

Mama o bate ușurel cu palma pe braţ și-i zice: „Vă înţeleg în totalitate.” 
Dar, oare, chiar o înţelege ea în totalitate? Mama a fost dezmoștenită de 
tatăl ei. S-o gândi la asta, în timp ce încearcă s-o consoleze pe clientă? Oare 
s-o gândi mult la treaba asta? Sau, la fel ca mine, se străduiește să-și alunge 
amintirea în cele mai îndepărtate cotloane ale minţii, sperând că n-o să iasă 
niciodată la suprafaţă, mai ales de faţă cu alții? 

— Îmi pare foarte rău pentru pierderea suferită de dumneavoastră, 
continuă mama. Uneori, tocmai lucrurile mărunte sunt cele care ne readuc 
ființele dragi, într-o cât de mică măsură... Face un semn cu mâna spre 


mine, după care 1 se adresează mai departe clientei: Caymen poate că e cam 
pedantă, câteodată, dar fără discuţie că vă putem comanda păpușa aceea. 
Probabil c-o să fim în măsură să vă oferim Și un preţ cu totul special. 

Văd limpede cum stă treaba, eu trebuie să joc rolul ţapului ispășitor. Dar 
suport să pic eu vinovată. Însă faptul că mama, încă o dată, nu se mai 
gândește la problemele noastre financiare, tocmai asta e ceea ce mi-a 
produs îngrijorarea. Oare afacerea noastră nu s-ar fi prăbușit deja dacă n-aș 
fi fost eu, s-o împiedic pe mama să le ofere clienților prea multe rabaturi, 
sau să le permită fetiţelor să aleagă prea multe veșminte pentru păpușile 
primite de ele ca dar de aniversare...? 

— Sigur că da, zic. Haideţi să vă arăt catalogul, ca să ne asigurăm că 
vorbim despre una și aceeași păpușă, o invit pe clientă, conducând-o spre 
tejghea. Solicităm plata anticipată, înainte de a plasa comanda, o informez 
apoi. 

Ultimul lucru care ne-ar mai trebui ar fi să comandăm o păpușă pentru o 
doamnă care n-ar mai veni s-o ia. 

După ce pleacă doamna, mama vine spre mine. 

— Caymen. 

— Ce e? 

— Nu-mi vine să cred că ai putut sta cu clienta timp de o jumătate de oră 
în cap, fără să afli de ce-și dorește păpuşa aia. Noi ţinem la oameni, 
Caymen. Am cunoscut prea destui care nu țin decât la propriile persoane, 
așa că nu vreau ca fata crescută de mine să nu se gândească la ceilalți, chiar 
dacă sunt străini. 

Aluzia nu tocmai voalată a mamei la tatăl meu nu-mi scapă, însă 
generalizarea ei mă deranjează. N-ar fi posibil ca banii să nu aibă nimic de- 
a face cu atitudinile celor faţă de care a fost ea expusă, reprezentanții acelui 
minuscul segment de oameni oribil de bogați? 

— Tu mi-ai zis să încerc să-i vând din păpușile pe care le avem deja în 
stoc. 

— Dar nu cu preţul sentimentelor ei. 

— Sentimentele nu costă nimic. Păpușile, da. 

Mama îmi adresează un mic zâmbet și-și plimbă degetele pe obrazul 
meu. 

— Sentimentele, fată dragă, poate c-ai să înveți cândva, pot fi cele mai 
costisitoare lucruri din univers. 


lar acesta e genul de atitudine care-i va aduce magazinului nostru ruina 
financiară. 

Ceva mai târziu, în timp ce stau în camera mea, fraza ei mi se învârtește 
în minte, iar Și iar. Sentimentele pot fi cele mai costisitoare lucruri din 
univers. Ce să însemne asta? Mă rog, înțeleg eu ce înseamnă, dar ce-o 
însemna pentru ea? Oare vorbește despre tatăl meu? Sau despre al ei? 

Scot din sertarul de sus al dulapului meu un caiet având pe copertă 
inscripția Donator de organe Și notez propoziţia enunțată de mama. Aici 
îmi păstrez toate informaţiile privitoare la tatăl meu. La drept vorbind, 
cunosc multe: cum se numește, unde stă, ba chiar și cum arată. L-am 
căutat, din pură curiozitate, pe internet. Lucrează pentru o firmă mare de 
avocatură din New York. Și totuși, să cunoști unele lucruri despre cineva 
nu e același lucru cu a-l cunoaște pe acel cineva. Așa că îmi transcriu, în 
caietul acesta, toate lucrurile pe care le spune mama despre tatăl meu. Nu 
sunt multe. Era foarte tânără când l-a cunoscut pe tata; relația dintre ei a 
fost de scurtă durată Și s-a încheiat repede. Adesea mă întreb dacă l-o fi 
cunoscut măcar. Ea foarte rar poate să-mi răspundă la întrebări, așa că am 
încetat să 1 le adresez. Numai că, din când în când, mai scapă în treacăt 
anumite lucruri pe care vreau să le țin minte. Lucruri care m-ar putea ajuta 
să descopăr... ce? Pe el? Pe mine? 

Până Și gândul la asta mă înfurie. De parcă aș avea nevoie de el ca să fiu 
întreagă. El a lăsat-o pe mama să se descurce de una singură. Cum mi-aș 
putea dori să semăn, câtuși de puțin, cu el? Numai că sunt o fire practică, 
rațională, Și dacă aș avea nevoie să-l găsesc, într-o zi, vreau să știu cât mai 
multe cu putinţă. Închid caietul Şi subliniez încă o dată titlul de pe copertă. 
Niciodată nu se știe când ai putea să ai nevoie de un rinichi, sau de altceva, 
într-o zi. De-asta și păstrez caietul. E unicul motiv. 

CAPITOLUL 12 

în dimineaţa următoare, starea de spirit nu mi-e cu mult îmbunătățită. De 
fiecare dată când mă gândesc la tată] meu, devin indispusă. lar faptul că am 
descoperit cutia goală a păpușii în încăperea din spate mă face să-mi dau 
seama că magazinul are mai multe probleme decât crezusem. Sperasem c-o 
să putem continua în roșu mereu; acum, Știu că nu se poate. Însă faptul că 
mama i-a comandat doamnei aceleia păpuşa LA PREȚ DE 
PRODUCĂTOR mă face să-mi mai dau seama de ceva: că e posibil ca 
mama să nu aibă suficient spirit managerial ca să ne scoată din impasul 


financiar. Oare suntem la câteva luni distanţă de ziua în care vom ajunge pe 
stradă? Simt cum povara asta îmi apasă pe umeri ȘI nu-mi dau seama ce să 
fac cu încărcătura suplimentară. 

îmi iau rucsacul Și ies din magazin. Aerul e rece azi Și-mi ciupește 
obrajii când pășesc afară. Pe la jumătatea cvartalului, Xander își face 
apariţia lângă mine Și-mi întinde paharul cu ciocolată caldă, din care a 
sorbit deja. Savurez fierbinţeala băuturii în timp ce-mi încălzește gura Și 
gâtul. Nu-mi vine să cred că am mers împreună toată săptămâna. Îmi 
maschez zâmbetul Și mai iau o înghițitură prelungă. 

— Te simți bine? 

întorc capul spre el și văd că mă studiază atent. 

— Ce? Da, normal. 

— De obicei, ai câte o replică sarcastică imediat cum ieși pe ușă. Să mă 
cunoască el, deja, atât de bine? 

— Ce sunt eu, doza ta zilnică necesară de afronturi? 

— Așa mai merge, remarcă el, tușind încet. Bun, îţi propun un joc nou. 
O provocare, dacă vrei. 

— Ascult. 

— Tu nu ştii ce vrei să faci cu viaţa ta. Eu nu Știu ce vreau să fac cu a 
mea. În schimb, Știm amândoi că nu vrem să ne ocupăm de păpuși sau de 
hoteluri. 

— Nu mi-a plăcut cum a sunat, dar te ascult. 

— Prin urmare, eu o să-ți descopăr destinul, iar tu poți să mi-l descoperi 
pe-al meu. 

— Ăăă... ce? 

— O să-ncere să-mi dau seama ce-ţi place ţie să faci. 

— Cum? 

— Prin diverse încercări, evident. Ca un seminar de orientare 
profesională, dacă vrei. Eu o să-l ţin pe primul. Mâine, la ora unu. Să fu 
pregătită. 

— Mâine e sâmbătă. N-ai vreun meci de tenis de vizionat? 

— Ce să am? Nu. Urăsc tenisul. 

Privesc în jur. 

— Poate c-ar fi mai bine să vorbești mai încet când spui astfel de lucruri. 
Doar nu vrei să fi dat afară din club. 


—  Încerci să te fofilezi de la primul tău seminar de orientare 
profesională? 

— Eu lucrez sâmbăta. 

— E momentul să începi emiterea unor altfel de semnale. 

Privesc în minte calendarul nostru lunar de pe tejeheaua din spate. Îmi 
amintesc cum l-am completat împreună cu mama, la începutul lunii, așa 
cum procedăm mereu. 

— Avem programată o petrecere. N-am cum s-o las singură. 

Dar, poate, după petrecere... 

El nu spune nimic; mă privește, doar, cu sprâncenele ridicare. Presiunea 
poverii de pe umeri mi se intensifică Și mă străbate un val de mânie. De ce 
trebuie să mă ocup eu de magazinul mamei? De ce nu am nicio posibilitate 
de a-mi alege viitorul? 

— Bine, la ora unu. 

Ziua de sâmbătă sosește, iar eu încă nu i-am pomenit nimic mamei 
despre ieșire. Scurta mea izbucnire de mânie s-a topit, prefăcându-se în 
vinovăţie. Mama e stresată, iar magazinul, în pragul falimentului. Nu e 
momentul să mă răzvrătesc. Dar va exista vreodată momentul potrivit? O 
singură după-amiază nu poate să echivaleze cu ruinarea magazinului... sau, 
cel puţin, așa sper. 

Orarul îmi confirmă că avem o petrecere aniversară de la ora zece până la 
amiază. Ar trebui să fie suficient ca s-o ajut pe mama Și să termin exact la 
timp ca să pot ieși cu Xander. Să ies cu Xander... Să ieșim împreună... 
Asta să însemne? Mă străduiesc să-mi reprim zâmbetul, însă fața nu-mi dă 
ascultare la un asemenea gând, îmi amintesc ce faţă am făcut când l-am 
auzit pe Xander vorbind despre „un seminar de orientare profesională”, iar 
asta pare să-mi fie de ajutor. 

Mama e în spate, pregătind petrecerea, în timp ce eu mă ocup de 
magazin. Știu că ar trebui să stau de vorbă cu ea, însă trag de timp. 
Vinovăția asta mă roade pe dinăuntru. 

Nu e nimeni în magazin, așa că-mi croiesc drum pe scurtul culoar Și 
ajung la mama, care tocmai aranjează pe masă rochiţele pentru păpuși. 

Ea se întoarce să mai ia un teanc ȘI atunci mă zărește. 

— Hei, exclamă, privind peste umărul meu. Ai nevoie de mine? 

— Nu. Am vrut doar să mă asigur că n-ai nevoie de ajutor. 

Marc papă-lapte mai ești, Caymen. 


— Mă descurc. Ai pregătite, dincolo, toate vopselele pentru ochi? 

— Mda. 

— Atunci, cred că suntem gata. 

— Bine. 

Dau să pornesc spre magazin, dar mă forțez să mă întorc spre ea. Își vede 
mai departe de treburi. Îmi vine mult mai ușor să vorbesc spre ceafa ei. 

— Ăăă... la ora unu o să ies cu cineva, dacă n-ai nimic împotrivă. 

Mama își îndreaptă spinarea Și se întoarce cu fața spre mine, ștergându- 
Și palmele. Timp de șaptesprezece ani, am așteptat mereu să se închidă 
magazinul ca să fac altceva. Mi-am programat viața în funcție de orarul 
magazinului. Totul, numai ca să evit ceea ce consideram că va fi o privire 
dezamăgită, în cazul în care aș întreba. Dar ceea ce văd mă face să mă simt 
încă Și mai vinovată: o expresie de epuizare. I se citește în cuta adâncă 
dintre ochi, în coborârea bărbiei. Dar nu și în voce, atunci când îmi 
răspunde. 

— Sigur că da, Caymen. Distrează-te. Ce mai puneţi la cale, tu și Skye? 

— Nu, nu cu Skye. Cu... e doar un prieten, de la școală. 

încă nu mă simt pregătită să-i explic mamei de ce m-am hotărât să trec 
peste toate principiile ei, Și peste toate lucrurile cu care am fost totdeauna 
de acord, ca să ies cu Regele Bogătașilor în persoană, în clipa de faţă, ea nu 
are nevoie de un stres în plus. Și, în definitiv, ce rost ar avea, când, peste 
câteva săptămâni, Xander va termina de studiat felul în care trăiește cealaltă 
jumătate a lumii? Se va sătura de mine Și va trece mai departe, căutându-și 
următoarea sursă de senzații tari. 

— La unu rămâne, îmi zice mama, după care se întoarce la treburile ei. 

CAPITOLUL 13 

Când intră în magazin cele zece fetițe, le conduc în încăperea din spate, 
după care n-o mai văd pe mama până în clipa în care începe să iasă cu 
păpușile și să-mi spună ce culoare de ochi va trebui să aibă fiecare. Îmi 
concentrez energia asupra contururilor deja schiţate ale ochilor păpușilor, 
adăugând verde și alb. Cineva a cerut ochi căprui, așa că aplic un strat de 
maro închis. Apoi, store câteva picături aurii pe tăviţa din plastic Și aleg cea 
mai mică dintre pensule. Concentrându-mă intens, adaug mici pete aurii 
peste maro. 

Clopoţelul de la intrare răsună ȘI tresar, trăgând o dungă aurie 


— Am ajuns un pic mai devreme, zice Xander, în timp ce-mi ridic 
privirea, surprinsă. 

Ceasul de pe casa de marcat arată ora douăsprezece și jumătate. 
Petrecerea trebuia să se fi sfârșit de acum o jumătate de oră. Nici nu 
observasem că s-a făcut atât de târziu. Dacă mi-as fi dat seama, m-as fi dus 
în spate și le-aș fi zorit, ca și cum aș avea foarte multă treabă. 

Xander vine spre mine, frecându-și obrazul cu un deget. 

— Ai ceva pe faţă. Vopsea, poate? 

— A. Da, răspund, Ștergându-mă. 

— Tot a mai rămas. 

El se apropie Și mai mult, iar eu îmi dau seama că ţin încă în mână 
pensula cu vopseaua aurie, în timp ce păpușa cu ochii pătați de auriu se 
odihnește pe tejghea, în fața mea. 

— Eşti amabil să ai grijă de magazin pentru un minut? rostesc la 
repezeală. 

Sar de pe scaun, înșfac păpușa și pornesc spre încăperea din spate, fără 
să-i mai aștept răspunsul. 

— Mamă, ai depășit timpul. 

— Ce? Serios? se miră ea, împreunându-și palmele. E timpul să 
încheiem, fetelor! 

îmi aruncă o privire peste umăr: o combinație de „iartă-mă” și de „doar 
mă cunoști”. Da, o cunosc, iar expresia ei îmi stârnește zâmbetul. 

— Ai terminat cu. Păpușa aia? mă întreabă, luând uscătorul electric de pe 
masă, ca să usuce vopseaua. 

îmi cobor privirea spre păpușa din mâinile mele. 

— Da. Adică nu, stai. Pe asta am greșit-o. 

Mama examinează ochiu păpușii. 

— Ba e destul de drăguță, zice ea. Dunga aurie de-a lungul pupilei pare 
că așa a fost gândită, ca o sclipire. Cred că ar trebui s-o lași așa. 

— Bine, zic, întinzându-i păpușa. Mi-a venit prietenul. 

îȘI rotește privirea prin cameră la auzul veștii. 

— N-o să ies până când nu pleacă fetele, dar curăţenia las-o pentru când 
o să mă întorc. O să te ajut. 

— Sună bine. 

Mă întorc în magazin. În urma mea, o aud pe mama zicând: 

— Bun, acum haideţi să-i punem hăinuţele păpușicii. 


îl găsesc pe Xander fixând din nou cu privirea cartea de vizită a 
magazinului. 

— Nu e niciun mesaj ascuns acolo, îi zic, iar el lasă jos cartonașul. 

— Nu ai telefon mobil, remarcă el. 

— Asta ţi-a spus-o cartea de vizită? 

Strâng tuburile de vopsea, le pun capacele, după care înfășor pensulele 
într-un prosop din hârtie, ca să le duc în spate și să le spăl. Arunc o privire 
peste umăr, sperând că mama n-o să apară tocmai acum. Încerc să-mi dau 
seama cum i-aș putea cere lui Xander să iasă, fără ca motivul să fie prea 
evident. 

— Nu te-am văzut niciodată ținând în mână un telefon mobil, nu se 
zărește vreo umflătură pătrăţoasă în buzunarele blugilor tăi și, mai ales, nu 
mi-ai dat numărul. 

— Văd că spiritul de observaţie începe să ţi se amelioreze. Deși nu cred 
că ultimul argument ti-ar valida teoria, răspund, în timp ce pun tuburile de 
vopsea într-un coș din plastic. Revin imediat. Nu vrei să mă aștepți în 
mașină, mai bine? 

El nu se clintește. 

— N-o să dureze mult. Mă întorc repede. 

— Bine. 

II aștept să pornească spre ieșire și abia apoi iau pensulele și le duc în 
chiuveta din camera pentru petreceri, le spăl cu apă și săpun, după care le 
las într-un borcan, la uscat. Fetitele își adună lucrurile Și-și compară între 
ele păpușile. Mă grăbesc să ies înaintea lor, dar când trec de colţ, îl zăresc 
pe Xander rămas tot acolo. Mă opresc brusc, iar fetiţele își fac loc pe lângă 
mine. El zâmbește, în timp ce micuțele trec în goană pe lângă picioarele lui. 
Mă răsucesc pe călcâie și mă strecor printre câteva fete, încercând să-i 
blochez mamei câmpul vizual. 

— Care-i problema? se miră ea. 

— Cred că una dintre fetiţe Și-a uitat geaca pe-acolo. 

— Bine. Mă duc eu s-o iau. 

Una dintre fetiţe se oprește lângă Xander. 

— Semeni cu păpușa mea, Ken, îi zice, ridicându-și privirea spre el. 

— Chiar? întreabă el, iar micuța încuviunţează din cap. Dar tu știi cu cine 
semeni? o întreabă, la rândul lui. 


Se lasă pe vine și dă să-și scoată telefonul mobil din buzunar, numai că 
între timp ajung Și eu acolo. ÎI apuc de braţ și-l trag spre ieșire. 

— Trebuie să plecăm, îi zic. 

Xander scapă un mormăit de protest. 

— Caymen, eu vorbeam cu fetița. 

— Care, evident, se înșală. 

— Mersi mult. 

— E clar că semeni mai degrabă cu Derek, brunetul, decât cu Ken. ÎL 
conduc până la mașină, după care-i zic: Vin imediat. 

Când ajung înăuntru, mama tocmai iese din încăperea din spate. 

— N-am văzut nicio geacă pe-acolo, îmi zice. 

— Probabil c-am înţeles eu greșit. Scuze. 

— Nu-i nimic, oftează ea. A fost o petrecere drăguță. Fata sărbătorită nu 
mai înceta să-Și strângă păpuşa în braţe. 

— Par să se fi distrat de minune, remarc eu, mutându-mă agitată de pe un 
picior pe celălalt. În orice caz, mă așteaptă prietenul. Pa! mai zic, pornind 
grăbită spre ușă. 

— Hei, Picasso! mă strigă ea. 

Mă opresc, crezând că l-a zărit pe Xander așteptând afară Și c-o să mi-o 
spună. Mă întorc încet spre ea. 

— Ai vopsea pe față, mă anunţă. 

Îşi vâră degetul în gură, apoi se îndreaptă spre mine, cu el întins. 

— Să nu cumwva...! o avertizez, Ștergându-mi singură obrazul, iar ea 
începe să râdă. 

— Distracţie plăcută! 

— Mersi, mamă. Îmi pare rău că te las singură. 

— Nu-i nimic, Caymen. 

— Mersi. 

Xander e în mașină ȘI-ȘI face de lucru cu aparatul de radio când urc. 
Mirosul de piele nouă îmi asaltează simţurile. Mașina lui are mai multe 
butoane Și ecrane decât am văzut în viaţa mea într-un automobil. 

închide radioul în timp ce-mi prind centura de siguranță. 

— AȘadar, dac-ai fi avut telefon mobil, nu mi-ai fi dat numărul? 

Am nevoie de câteva secunde ca să-mi dau seama că el reia discuția 
noastră de unde rămăsese. 


— N-am zis așa ceva. Am zis doar că nu e un argument valid în sprijinul 
teoriei tale. 

Xander coboară paravanul din faţa mea ȘI-ȘI potrivește oglinda. 

— Tot mai ai vopsea pe față, îmi zice. 

își trece un deget peste obrazul meu, urmărind dunga de vopsea, îmi 
opresc respiraţia pentru o clipă, când am impresia că degetul lui zăbovește 
mai mult decât ar fi necesar. 

— Încăpăţânată vopsea, zic, întorcând capul ca să văd mai bine linia 
albastră, după care frec până când dispare. 

Xander deschide compartimentul de deasupra genunchilor mei Și scoate 
de acolo o pereche de mănuși din piele. Când și le trage pe mâini, nu-mi 
pot stăpâni râsul. 

— Ce e? 

— Ai mănuși pentru condus. 

— Si? 

— Și e amuzant. 

— Amuzant de adorabil? 

— Dacă zici tu, răspund, clătinând din cap. 

Ambalează motorul de câteva ori, după care pornește pe stradă. 

— Oare de ce am senzația că n-ai vrut să mă întâlnesc cu mama ta, acolo, 
în magazin? 

— Pentru că n-am vrut. 

— Ei bine, asta ar putea explica senzația. 

— Ea e... Hai să zicem doar că aș mai avea nevoie de ceva timp înainte 
ca voi doi să vă cunoaștețţi. 

Probabil, cincizeci de ani ar fi suficienți. 

— Eu sunt convins că mi-ar plăcea. 

Izbucnesc în râs. 

— Ție ţi-ar plăcea, fără discuție. 

Xander oprește într-o intersecţie și trei femei în paltoane viu colorate 
traversează prin faţa noastră. 

— Ia stai, insinuezi că eu nu i-aș plăcea ei? N-am întâlnit niciodată vreo 
mamă căreia să nu-i plac. 

Rămân cu privirea ţintuită pe mâinile lui înmănușate. 

— Există un început pentru toate, îi zic. 


Privesc pentru o vreme cum trec pe lângă noi vitrinele magazinelor, după 
care îi pun întrebarea. 

— Unde mergem? 

— O să vezi. 

După un sfert de oră, oprim în faţa hotelului The Road s End. 

CAPITOLUL 74 

— La hotelul tău? Sunt destul de convinsă că nu vreau să mă fac 
cameristă când o să fiu mare, îi zic lui Xander, în timp ce manevrează prin 
parcarea hotelului. 

— Chiar să fi vrut, nu cred c-ai putea. E o meserie grea. 

Dau să-i trântesc o replică sarcastică, dar sunt prea surprinsa de remarca 
lui ca să-mi mai treacă prin minte vreuna. Parchează mașina în faţa intrării 
Și coboară. Îl urmez. 

— Ce vreau eu nu are legătură cu hotelul. Cu excepția faptului că hotelul 
o să ne servească drept decor. 

— Pentru REDRUM? întreb eu, cu o voce răgușită. 

— Pentru ce? 

— N-ai văzut The Shining[10]? 

— Nu. 

— Cu Jack Nicholson? Cum înnebunește, încetul cu încetul? 

— Nu. 

— Probabil că e mai bine, din moment ce familia ta e proprietara unei 
grămezi de hoteluri. Nu ţi l-aș recomanda. E un film de groază, a cărui 
acțiune se desfășoară într-un hotel. Prin urmare... înfricoșător. 

— Şi ce-are a face romul roșul 1] cu toate astea? 

— E murder, scris de la coadă la cap, îi explic eu, încheind cu trei bătăi 
de avertisment: Dum dum dum. 

Mă privește din nou de parcă ar vrea să afle dacă exist cu adevărat. 

— Sună înfiorător. 

— Asta e. Trebuie să vezi filmul. Nu-mi pasă dacă o să te facă să nu mai 
pui piciorul în vreun hotel în viaţa ta. II vezi, Și gata. 

Xander îi azvârle cheile mașinii unui angajat care stă lângă intrare, după 
care deschide ușa. Holul recepției e superb. Mobilier luxos, plante mari, 
dale sclipitoare și... Mai mare decât întregul meu apartament. 

— Bună ziua, domnule Spence. 


El răspunde printr-o ușoară înclinare a capului și mă îndrumă de-a lungul 
holului cu o mână plasată pe mijlocul meu. Un fior rece mă străbate. 
Ajungem la un ascensor cu uși duble, aurite, iar el apasă butonul pentru 
Sus, lăsându-și sa cada mâna de pe spinarea mea. Înăuntru e un liftier 
veritabil, într-o jachetă albastră cu nasturi mari, auriți. Ne salută, pe mine Și 
pe Xander, iar eu îi răspund fluturându-mi mâna spre el. Liftierul apasă 
butonul din dreptul numărului douăzeci. Ascensorul urcă şi iar urcă, în cele 
din urmă oprindu-se cu un clinchet. 

Holul în care ieșim e nespus de larg și dă spre o singură ușă. Habar n-am 
ce-ar putea să fie dincolo de ușa a ceea ce, evident, reprezintă apartamentul 
penthouse, încât să aibă ceva de-a face cu descoperirea modului în care aș 
vrea eu să-mi câștig existența. 

Cu toate astea, Xander pare surescitat când răsucește mânerul Și 
deschide ușa. Imediat, mă simt copleșită de haos și de zgomote. Vreo doi 
tipi montează reflectoare enorme cu paravane. Câteva femei aranjează 
perne pe o canapea. Un bărbat cu o cameră foto masivă atârnată de gât se 
plimbă de colo-colo, analizând diferitele locuri. Din când în când, scoate un 
soi de băț negru Și apasă pe un buton. 

— Ce căutăm noi aici? îl întreb pe Xander. 

— E o ședință foto. Tata vrea să se facă o serie de noi fotografii ale 
apartamentului, pentru site, Și m-a trimis pe mine s-o supraveghez. 

Se duce spre un dulap mare lipit de un perete, scoate o cameră foto dintr- 
o cutie Și-i montează un obiectiv. 

— Tu vei fi umbra fotografului, îmi zice. Ca un fel de ucenică a lui. 

— Dar pe el l-ai prevenit că o fată oarecare, absolut nepricepută la 
fotografiat, o să-i stea în cale toată ziua? 

— Da. 

Se oprește în faţa mea Și-mi petrece cureaua camerei pe după gât, apoi 
îmi eliberează părul de sub ea. Mă străduiesc să-mi reprim oftatul. Miroase 
a săpun scump ȘI a detergent. 

— A fost flatat să afle că e cineva care vrea să înveţe de la el. 

— Dacă zici tu... 

Telefonul lui mobil începe să sune, așa că se întoarce într-o parte ca să 
răspundă. 

— Cum adică unde sunt? rostește, pe un ton devenit dur și rece. Da, sunt 
la ședința foto. Acolo unde mi-ai cerut să mă duc... Da, ei bine, azi m-am 


hotărât să... Bine... Da... Nu, am alte planuri pentru astă-seară. Perfect. 

Și închide fără să mai spună la revedere. 

Ridic din sprâncene, privind spre telefonul lui. 

— Tata, îmi zice, ridicând din umeri, ca Și cum răceala vocii lui la 
telefon n-ar fi fost decât interpretarea unui rol. 

— Domnule Spence, îl strigă fotograful. Dacă sunteţi gata, putem să 
începem. 

— Dă-mi voie doar să mă schimb. 

Să se schimbe? 

Cât timp e plecat, fotograful mă cheamă la el și-mi arată câteva funcţii 
de bază ale camerei foto și mă învaţă cum Și când să declanșez. Pe urmă, 
se întoarce Xander, purtând un costum de-a dreptul super. Un costum care, 
combinat cu tunsoarea lui conservatoare, îl face să arate cu mult mai matur 
decât cei Șaptesprezece ani ai lui. Ridică o revistă de pe masă și se 
instalează pe canapea. Serios, n-am mai văzut pe nimeni care să arate atât 
de bine într-un costum. Fotograful trage câteva cadre, după care începe să-i 
dea indicații. După vreo zece fotografii, se întoarce spre mine. 

— Ce-ar fi să încerci ȘI tu câteva, până când aranjez eu următorul decor? 

După care se duce în bucătărie (apartamentul de hotel are și o bucătărie) 
Și începe să mute lucrurile dintr-un loc intr-altul. 

— Nu mi-ai spus că tu ești fotomodelul. 

— Nu ţi-am spus că tata vrea să facă din mine imaginea afacerii lui? 
răspunde el, lăsându-și ochii în Jos. 

Pentru prima oară de când îl cunosc, îl văd înroșindu-se. 

— E jenant, continuă apoi, însă el a descoperit că oamenii sunt mai atrași 
de fotografiile care conţin viaţă. 

— AȘadar, astea vor fi pe fluturașii de reclamă Și pe toate celelalte? 

— Cele mai multe, pe site, dar, da, și pe fluturași. 

Pe site. Noi de ce n-avem un site pentru magazinul de păpuși? Zâmbesc 
Și duc camera foto la ochi., 

— Bine, superstarule. Hai, la muncă! 

Să-l privesc pe Xander prin obiectivul camerei foto înseamnă o răsplată 
pentru mine. Pot s-o fac fără să mă mai gândesc că mă holbez la el. Pe 
măsură ce înaintează ziua de lucru, învăţ să apropii imaginea, să focalizez 
pe zâmbetul sau pe ochii lui. Are un ten uluitor. Părul e combinația perfectă 


de strălucire Și volum. E doar un pic vălurit, ceea ce, deși e scurt, îl face să 
iasă perfect în evidenţă. 

Reușesc să compun câteva cadre. Mă joc cu lumina care pătrunde prin 
ferestre. La început, îl supraexpun, scăldându-i chipul în lumină. Pe urmă, 
întorc efectul pe dos, luminându-l din spate, astfel încât să pară o umbră 
întunecată, numai muchii Și curburi. Mai fac câteva cu oceanul pe fundal. 
Camera de hotel are o priveliște excepţională. 

— Relaxează-te, Xander, îi zic la un moment dat. 

— Ce? Păi, sunt relaxat! 

— Eşti prea protocolar. În fotografiile astea se presupune că ai fi în 
vacanţă, corect? Comportă-te ca atare! 

— Sunt îmbrăcat într-un costum. Probabil că particip la o întâlnire de 
afaceri, sau cam așa ceva. 

— O întâlnire de afaceri pentru angajați crispați? 

— Hei, termină! mă apostrofează el, râzând, după care mai facem câteva 
fotografii, atât eu, cât și adevăratul fotograf. 

Tocmai când îmi închipui că fotograful a obținut toate cadrele de care ar 
putea avea nevoie (ba chiar Și mai multe), ușa camerei de hotel se deschide 
Și intră un bărbat chipeș, între două vârste. N-am nevoie să-l aud pe Xander 
înjurând în barbă ca să-mi dau seama că e tatăl lui. Asemănarea e evidentă. 
Ambii au ochii căprui Și părul șaten-deschis, pomețţii proeminenți Și buzele 
pline. Şi amândoi au exact aceeași alură: de parcă ar fi stăpânii lumii. 

Tatăl lui Xander cercetează încăperea cu privirea Și ȘI-o oprește asupra 
mea. 

CAPITOLUL 15 

Domnul Spence zăbovește cu privirea asupra mea timp de fix treizeci de 
secunde, studiindu-mă de la tunsoarea veche de șase luni până la ponosiții 
pantofi Converse. Apoi mă salută cu o ușoară înclinare a capului. Îmi dau 
seama că mă crede asistenta fotografului, și dacă Xander vrea să joace 
cartea asta, n-o să 1-0 iau în nume de rău. 

Xander își plimbă privirea de la tatăl lui la mine și înapoi. Dacă eu am 
ezitat atâta până l-am prezent pe Xander mamei mele, pot foarte bine să 
deduc cum i se pare lui ideea de a mă prezenta propriului tată. Așa că-mi 
ţin gura închisă ȘI strâng bine camera foto în mâini. 

Domnul Spence descoperă laptopul deschis din colțul încăperii. 
Fotograful, foarte probabil dându-și seama ce înseamnă asta, îi zice: 


— Acelea sunt cadre brute, neprelucrate, dar puteţi foarte bine să le 
priviți pe cele capturate până acum. 

Xander se ridică. 

— Oricum ar fi, am terminat, anunţă el. 

Porneşte spre dormitor Și, chiar înainte de a ajunge la ușă, întoarce capul 
spre mine Și zice „Caymen” aproape de parcă s-ar fi așteptat ca eu să știu 
că trebuie să-l urmez. Îi arunc o privire de Ești sigur?, iar el îmi întinde 
mâna. Inima îmi face o tumbă; inspir adânc Și pornesc spre el, dar nu sunt 
chiar atât de neghioabă încât să-l iau de mână când ajung la el. Trec doar 
mai departe Și intru în dormitor. El mă urmează Și închide ușa. 

Dintr-un anume motiv, mi se taie răsuflarea. 

Hainele cu care era îmbrăcat când a venit stau frumos atârnate deasupra 
unui fotoliu dintr-un colţ; se duce spre ele, bombănind ceva neînțeles de 
mine. În timp ce-și scoate haina de la costum și începe să-și descheie 
cămașa de dedesubt, am o revelație: dacă eu sunt semnalul lui? încă unul 
dintre mesajele prin care-i transmite propriului tată că nu vrea să facă parte 
din lumea lui? Dacă sunt doar un pion în jocul răzvrătirii lui? De-asta o fi 
început să vină la mine? Ca să-și petreacă timpul cu fata sărmană. Așa, 
sigur îl enervează pe tatăl său. Mă întorc cu faţa la perete ca să se schimbe. 

îmi scot camera foto de la gât și-mi plimb degetul pe butonul argintiu de 
deasupra. 

— Nu-ţi face griji, îmi zice. N-o să mă schimb aici. O să mă duc în baie. 

Și totuși, când mă întorc la loc, crezând că nu sunt probleme, cămașa lui 
e descheiată de tot. Lăsând deoparte faptul că-și ţine veșmintele pe braţ și 
că se îndreaptă spre baia anexată dormitorului, mă înroșesc toată la faţă 
văzându-l pieptul gol, frumos conturat. 

Chiar Și după ce închide ușa băii după el, inima continuă să-mi bată într- 
un ritm accelerat. Mă plimb încet prin cameră, încercând să mi-l domolesc. 
Xander nu trebuie să aibă un astfel de efect asupra mea. N-o să-i permit. 

Mobilierul Și așternuturile sunt mai frumoase decât orice am eu în casă. 
Îmi las degetele să se plimbe pe materialul luxos. Când iese din baie, 
îmbrăcat, îl întreb: 

— Xander, ăsta e aparatul tău sau al fotografului? 

— Al meu. 

— AȘ putea să-l împrumut pentru câteva zile? 

— Sigur. Pentru ce? 


— Am un fetiş cu păpușile din porțelan. M-am gândit că aș putea să le 
fac câteva poze de înaltă calitate. 

Xander clatină din cap. 

— Hai să mai încercăm o dată. Pentru ce? 

— Îmi cam surâde ideea unui site. Poate că a venit timpul să aibă și 
magazinul nostru așa ceva. 

Ar putea însemna salvarea noastră de la ruina financiară. 

— Hmm... Nu mi se pare cea mai bună metodă de a-i arăta mamei tale 
că nu te interesează deloc magazinul. 

Ridic din umeri. 

— l-1 pun la punct și-o las pe ea să-l administreze. O aduc în lumea 
modernă. 

Poate că un site ar fi în măsură, până la urmă, să mă înlocuiască. Oamenii 
ar putea să-și plaseze singuri comenzile, noi am putea să câștigăm mai 
mulți bani... După care mama Și-ar putea permite să angajeze pe cineva cu 
jumătate de normă. Încerc să nu mă entuziasmez prea tare, fiindcă asta ar 
putea să dureze luni de zile; totuși, îmi place ideea. 

Nu-mi răspunde, dar îmi ia camera foto din mâini Și-mi face semn cu 
capul spre ușa dincolo de care se află tatăl lui. Oare ce impresie o să dăm 
când o să ieșim amândoi de-aici, cu Xander complet schimbat? 

Probabil că-mi simte ezitarea, fiindcă zice: 

— Nu mă interesează ce crede el, Caymen. 

Sigur că nu-l interesează ce crede. Probabil, vrea ca tatăl lui să creadă că 
se întâmplă ceva între noi doi. 

— Cum zici. 

Deschid ușa și încerc să merg cu toată nonșalanţa posibilă, dar fata mea 
nu recepționează mesajul Și se înroșește. Tatăl lui încă studiază cadrele de 
pe ecranul laptopului din colț. 

Mă întorc spre Xander, vrând să-l întreb încotro să mă îndrept. El ţine 
camera în dreptul ochilor și apasă pe declanșator. Ridic o mână ca să-l 
opresc. 

— Nu! 

— Haide, acum e momentul să fii și de cealaltă parte a obiectivului. 
Vreau să-mi dau seama dacă modelling-ul ar fi o carieră pe care să ţi-o 
dorești. 

— Nici cea mai mică Șansă! 


— Cu ochii ăștia? replică el, făcând încă o fotografie. Ba, categoric 
există o Șansă. 

Poate o fi doar în imaginația mea, dar mi se pare mai pornit să cocheteze 
ca de obicei. Îmi înghit nodul din gât. 

— Ochii ăștia sunt pe cale să comită un asasinat| 12], îl avertizez. 

El râde mai tare decât l-am auzit râzând vreodată, confirmându-mi 
bănuiala că face toate astea pentru ochii tatălui său. 

— Hai, Caymen, relaxează-te, zice el, citându-mă. 

îmi încrucișez braţele și-l privesc urât. Mai face o poză, râzând, după 
care se duce spre dulap, bagă camera în tocul ei și apoi mi-o întinde. 

— Fă-ţi de cap cu păpușile tale. 

— Mersi. 

Privirea lui Xander se mută deodată undeva peste umărul meu. Când mă 
întorc, spre surprinderea mea, îl văd pe tatăl lui chiar în spatele meu. 

— Credeam că ești cu echipa. Nu mi-am dat seama că ești prietenă cu 
fiul meu, îmi zice, după care îmi întinde mâna. Eu sunt Blaine Spence, se 
prezintă. 

— Caymen Meyers, răspund, cu glasul sugrumat, strângându-i mâna, 
încă Șocată de faptul că a vrut să mă cunoască. 

Oare o vrea să-și ia camera foto înapoi? 

— Mă bucur să te cunosc, îmi zice, părând cât se poate de sincer. Oare 
încearcă să întrebuinţeze psihologia inversă cu fiul lui? Apoi se întoarce 
spre Xander. 

— Alexander, foarte multe dintre fotografii au ieșit grozav. 

Chipul lui Xander se înăsprește instantaneu. 

— Bun. Atunci, înseamnă că am terminat. 

— AȘ vrea să lucrezi împreună cu designerul la conceperea site-ului Și la 
fluturaș. 

— N-am prea mult timp pentru așa ceva, cu Școala Și toate treburile, dar 
poate că aș reuși să-mi rup un pic, peste câteva săptămâni. 

își lipește palma de talia mea, îndemnându-mă spre ieșirea din încăpere, 
Și tresar, surprinsă, dar mă las călăuzită de el spre ușă. 

— Încântată să vă Cunosc, zic eu, peste umăr. 

— Alexander. 

— Mda, răspunde el, oprindu-se. 


— Da, rostește domnul Spence, apăsând pe D, și văd maxilarul lui 
Xander încordându-se. 

— Da? zice el, apăsând și mai mult pe D. 

— Balul caritabil al mamei tale este programat peste patru săptămâni. 
Prezenţa ta este necesară. Și trebuie să ai fluturașii gata pentru seara aceea. 

leșim pe hol și Xander îmi zice: 

— Sper că ai luat notițe. Sunt mult mai priceput decât tine la a-mi enerva 
familia. 

— lau notițe, îl asigur. 

Nimeresc peste ultima persoană din lumea asta cu care ar vrea mama mea 
să umblu (sau, în cazul lui Xander, tatăl lui) și mă prefac că sunt partenera 
lui. Desigur, mama chiar va trebui să afle despre asta. Dar aici apar 
diferenţele. Eu nu mă folosesc de Xander. 

— Notite amănunțite, reiau. Când îmi cere mama să fac ceva — arăt 
peste umăr, spre ușa prin care tocmai am ieșit —, fac mutre Și mă port ca o 
puștoaică răzgâiată. 

— Ce impoliteţe, exclamă el, adresându-mi o jumătate de zâmbet, lucru 
care mă enervează, întrucât picul meu de sarcasm merita măcar un zâmbet 
întreg. 

Xander apasă pe butonul pentru coborâre de pe perete, lângă ușa liftului. 

— Așadar, fotografiatul? Ca viitor al tău? 

— E pe lista posibilă. 

— M-am gândit că s-ar putea să-ți placă, din moment ce mi-ai zis că-țłi 
plac Științele exacte, care solicită examinarea lucrurilor și observarea 
detaliilor. Te pricepi la astea, Și sunt calităţi foarte folositoare atunci când 
privești printr-un obiectiv. 

îmi ridic privirea spre el, surprinsă. 

— Ce e? mă întreabă. 

îmi dau seama că, probabil, am o înfățișare șocată, așa că mă întorc spre 
imaginea cețoasă cu noi doi pe suprafaţa aurită a ușii liftului. 

— Ăăă... mersi... pentru că ai remarcat. 

Ridică din umeri. 

— Încerc să descopăr ceva care chiar să-ţi placă. Bun, acum e rândul tău. 

— Da, e rândul meu. Și, din moment ce mulăm alegerea carierei pe 
particularitățile noastre, cred că ar trebui să-ţi găsesc o carieră care să 


implice călcatul cămășilor sau întrebuinţarea din belșug a produselor 
pentru îngrijirea părului. 

— Eu nu prea folosesc produse pentru îngrijirea părului, protestează el, 
trecându-și o mână prin podoaba capilară. Așadar, sâmbăta viitoare, la 
aceeași oră? mă întreabă, în timp ce coborâm cu liftul. 

încerc să vizualizez în minte calendarul de pe tejgheaua din fund a 
magazinului. Nu-mi amintesc dacă avem vreo petrecere programată. 

— Mda... Da, mă corectez, zâmbind ca să-i dau de înţeles că și mie mi 
s-a părut enervantă corectura tatălui său. Cred c-o să se poată, adaug, în 
timp ce așteptăm să-i fie adusă mașina. Aaa, Și să te îmbraci cu cele mai 
varză dintre hainele tale! 

CAPITOLUL 16 

Sâmbătă, îl aștept pe Xander pe trotuar, încercând să evit repetarea 
situației de săptămâna trecută. Mama pare să înghită povestea cu „un băiat 
de la școală” și, cât timp n-o să mă forțeze să i-l prezint, am de gând să mă 
ţin de ea. Xander oprește motorul Și coboară din mașină înainte de a-și da 
seama că sunt acolo. 

E într-o pereche drăguță de jeanși Și un tricou încă Și mai drăguţ, iar în 
picioare poartă un soi de mocasini. 

Arăt spre veșmintele lui. 

— Pe bune? Nu ţi-am zis să-ţi iei hainele cele mai varză din câte ai? Se 
îndreaptă spre mine. În mod normal, e cu un cap bun mai înalt ca mine, dar 
acum, el fiind pe carosabil iar eu încă pe trotuar, ochii îmi sunt la nivel cu 
bărbia lui. 

— Bună ziua şi ţie, îmi zice. 

Nu l-am mai văzut de o săptămână. A fost plecat pentru nu știu ce 
probleme de afaceri, împreună cu tatăl lui. Pentru o clipă, am impresia c-o 
să mă ia în braţe, ceea ce îmi taie respirația, dar apoi el își coboară privirea 
spre propriul echipament. 

— Dar astea sunt cele mai varză haine din câte am. 

îi dau un brânci, satisfăcându-mi imboldul de a-l atinge. 

— Tu ești varză, îi zic, deși îmi dau seama că vorbește serios. Bun, va 
trebui să facem un popas pentru aprovizionare, în drum. 

Trecem de câteva străzi, după care îi arăt spre parcarea din fața Armatei 
Salvării. 

— Prima oprire, echipament nou. Vino. Hai să te îmbrăcam altfel. 


Intrăm Și ne întâmpină acel miros de stătut pe care-l întâlnești numai în 
prezenţa mobilei vechi. Îmi amintește de Skye, fiindcă noi două ne 
petrecem mult timp în astfel de locuri. 

— Ce număr ai la pantofi? îl întreb. 

— Doisprezece... la stai... Ce, cumpărăm pantofi de-aici? Nu știu dac- 
aș putea să port pantofi încălțaţi de alții! 

— Cred că tocmai ai făcut o afirmaţie filosofică. Și-acum, taci ȘI-nghite, 
puiule, pentru că ai de ales: ori asta, ori îţi distrugi pantofii ăștia drăguti. 

— Nu mă deranjează să-mi distrug pantofii. 

— la stai! Ce, te-am lăsat să alegi? Nu contează, e clar că nu poate avea 
omul încredere în alegerile tale. Îți cumpărăm pantofi de-aici. 

îl trag după mine până în raionul cu încălțăminte. Sunt numai trei modele 
la numărul lui. Îi aleg perechea cea mai hidoasă: bascheți cu șireturi 
fosforescente. Pe urmă, îl pun la treabă, să probeze haine. 

Cât timp e în cabina de probă, cercetez raionul cu treninguri. Scotocind 
prin rastel, mă opresc deodată. Între o bluză oribilă de trening de un 
portocaliu fosforescent Și una albastră cu emblema Universităţii, e o rochie 
neagră. Are mărgele cusute de mână, un decolteu în formă de inimă și 
mâneci foarte scurte. Verific mărimea. Mi-ar veni. Îmi mușc buza Și citesc 
preţul de pe etichetă: patruzeci de dolari. Cam scumpă pentru un magazin 
second-hand, însă preţul e corect. Rochia pare autentică. Faptul că e 
ascunsă între două bluze de trening mă face să-mi dau seama că a pus Și 
altcineva ochii pe ea, ascunzând-o în speranţa c-o va putea lua ulterior. Însă 
patruzeci de dolari e o sumă care-mi depășește cu mult posibilităţile. Încă 
nu mi-am primit salariul pe luna asta și mă tot întreb dac-o să-l mai primesc 
cumva. Mama nu-și permite să mă plătească. Flecușteţul meu de salariu n- 
ar însemna mare diferenţă la datoriile mamei, însă pe mine m-ar face să mă 
simt mai bine. 

— Încerc să nu mă gândesc cine-o fi purtat chestiile astea înainte, strigă 
Xander din cabina de probă. 

— Ai nevoie de o batistă, sau termini cu smiorcăitul? Vino afară Și lasă- 
mă să văd. 

Mut următoarea bluză de trening de pe rastel ca să acopăr rochia neagră. 
Chiar Și să fi avut patruzeci de dolari, oare aș fi purtat vreodată o rochie ca 
asta, în definitiv? La cine știe ce eveniment Șic, cu Xander? Sper să nu mă 


transform în fata aia, în cea care visează cu ochii deschiși la un tip pe care 
nu-l poate avea. 

Perdeaua cabinei de probă se trage deoparte și Xander apare, încheindu- 
Și nasturii de jos ai cămășii din flanelă. 

— Mă simt ca un caraghios. 

— E bine să te simţi caraghios din când în când. Acum, nu-ți mai trebuie 
decât o bluză de trening. 

— Am geaca. 

— Adică trenciul tău scump al naibii? Mda, vezi să nu! 

Scot o bluză gri de pe un umeraș de lângă mine și-o arunc spre el, peste 
două rastele cu haine. 

— Bun, acum o să mă schimb în hainele mele. 

— Ba nu. O să le porți pe-astea de-aici, băiete. Hai, te aștept la casă. 

Și plec, după ce privesc pentru ultima oară rochia. 

Femeia de la casă ne aruncă o privire de Nu, pe bune? 

— Gata, zic, făcându-l pe Xander să-mi întoarcă spatele. 

Smulg eticheta de pe gaica din spate a blugilor, apoi o înșfac pe cea din 
manșeta cămășii ȘI-i întind femeii bluza de trening și pantofii. 

— În total, cincisprezece dolari, anunţă ea. 

Xander îi întinde o bancnotă de douăzeci. 

— Cincisprezece dolari? Toate astea? 

încă se miră în timp ce ne întoarcem la mașină. 

— Mi-am cumpărat săptămâna trecută o pereche de ciorapi cu treizeci de 
dolari! 

— Asta pentru că ești idiot. 

— Mersi. 

— Apropo, îmi plac la nebunie noii tăi pantofi. 

Xander își dă ochii peste cap. 

— Dacă umilinţa e o carieră, o să-ți spun încă din clipa asta că nu mă 
interesează. 

— Da, dar ai fi foarte bun! 

Oprim în faţa cimitirului și Xander își întoarce privirea spre mine. 

— Ce căutăm aici? 

— Ne explorăm potențialul. 

— Aici? 

— Mda. Sunt o fire morbidă, ai uitat? Hai să mergem. 


L-am adus aici din două motive distincte. Primul, pentru că e gratis. Eu 
n-am bani ca să-l duc la cine știe ce ședință foto de fiţe. Și, al doilea, cred 
cu toată sinceritatea că are nevoie să-și mai murdărească mâinile, să se mai 
relaxeze puţin. Până acum, a jucat corect, dar habar n-are ce-i pregătesc. 

— Bună, domnule Lockwood, zic, îndreptându-mă spre biroul de pompe 
funebre, ușor mai ridicat în raport cu parcelele. 

Tatăl lui Skye e foarte simpatic. Arată de parcă exact acolo i-ar fi locul, 
într-un cimitir, cu părul lui alb și lung și nasul coroiat. Totdeauna m-am 
întrebat dacă e proprietarul unui cimitir pentru că arată așa, sau arată așa 
din cauză că e proprietarul unui cimitir. 

— Salut, Caymen, îmi răspunde, întinzându-mi două cazmale. Ești 
sigură că asta vrei să faci? 

— Mhi, îi răspund, înhăţând cazmalele. 

— Bun, am început-o eu pentru voi, ca să puteți avea o idee despre 
dimensiuni. E după stejarul de colo. Scoate din buzunar un aparat de 
emisie-receptie şi mii înmânează: Mă anunţi dacă aveţi vreo întrebare. 

— E-n regulă, îi zic, întinzându-i o cazma lui Xander. 

— Gropar? întreabă el, în timp ce mergem spre locul mormântului. Pe 
bune? Chiar te-ai gândit serios la opțiunea asta? 

— Nu e vorba doar despre săpatul gropii, Xander. E vorba despre locul 
ăsta, ca întreg. Să duci o viață tăcută înconjurat de morţi pașnici. 

— Chiar ești morbidă. 

Are ţărână prin păr și e murdar pe obraz, dar până Și în starea asta, 
încrederea în sine ȘI rigiditatea posturii răzbat. 

— N-o să fim îngropaţi aici, nu? 

— M-ai prins. 

— N-ai fi crezut c-o să fac asta, nu-i așa? 

Nici într-un milion de ani. 

— Am avut îndoielile mele. 

— Ce bine-ar fi fost să am niște mănuși... 

își desface palma Și zăresc o bășică însângerată. Icnesc. 

— Xander! 

— Ce e? 

îl apuc de mână Și i-o examinez mai îndeaproape, atingând cu delicateţe 
pielea jupuită. 

— De ce nu mi-ai spus că-ţi face praf mâinile? 


Eu mi le acoperisem cu mânecile bluzei de trening. Bluza lui era un pic 
cam mică. 

— Nu e chiar atât de rău. 

îmi scot aparatul de emisie-receptie din buzunarul blugilor. 

— Domnule Lockwood, cred că am terminat. 

— Groapa nu e nici pe departe suficient de adâncă, îmi atrage atenția 
Xander. 

— Ştiu. Am zis doar că noi am terminat. 

Se aud câteva pârâituri în aparat, după care vocea domnului Lockwood: 

— Deci pot să trimit excavatorul? 

— Da. 

— la stai, exclamă Xander. Restul gropii o să fie săpată cu excavatorul? 

— Da, nu se mai sapă gropile de mână de mulţi ani. Doar că mie mi s-a 
părut distractiv. 

— Te omor! 

— Ar fi cadrul ideal. 

Se năpustește, cosindu-mi picioarele de sub mine cu un picior de-al lui, 
dar prinzându-mă Și apoi lăsându-mă ușurel pe pământ. Râd, în timp ce mă 
zbat să mă eliberez. El îmi ţintuiește încheieturile deasupra capului cu o 
singură mână Şi-mi imobilizează picioarele cu ale lui. Cu mâna liberă, ia un 
pumn de ţărână Și mii trântește în păr. 

Râd și mă zvârcolesc în continuare, însă deodată îmi dau seama că el a 
rămas nemișcat. Brusc, devin extrem de conștientă de toate punctele în care 
trupul lui se lipește de al meu. Îmi întâlnește privirea și mâna cu care-mi 
tine încheieturile se mai înmoaie. O senzație de panică îmi înjunghie 
pieptul. lau un pumn de ţărână de deasupra capului meu și i-l reped în 
obraz. El scoate un geamăt Și se rostogolește pe o parte, rezemându-se într- 
un cot. 

Rămân acolo, întinsă pe pământul moale, pentru o vreme. Îi simt răceala 
pe ceafă. Nu-mi dau seama dacă tocmai am împiedicat să se întâmple ceva, 
sau totul n-a fost decât în imaginaţia mea. 

Xander scoate un oftat din rărunchi. 

— Aveam nevoie de asta după o săptămână cu tata. 

— E aspru cu tine? 

— E aspru cu toată lumea. 

— Îmi pare rău. 


— Nu trebuie. Mă descurc eu cu el. 

L-am văzut eu pe Xander cum „se descurcă”. Se închide în el, devine 
încrâncenat, distant. Dar, dacă asta e modalitatea lui de a se descurca, cine 
sunt eu să-l contrazic? Nici eu nu mă comport faţă de mama în cele mai 
sănătoase feluri posibile. 

Spatele mă doare și mă simt grozav stând întinsă. Închid ochii. E o 
atmosferă destul de pașnică, iar tăcerea pare să mă apese, așa cum stau, 
înconjurată de pereţi din pământ. Poate că aici aș reuși să uit de tot stresul 
vieţii mele. Să uit că sunt o fată de șaptesprezece ani care duce viaţa unei 
femei de patruzeci. Gândul ăsta mă face să mă simt de parcă, pe 
neașteptate, mi-ar fi trântit cineva două tone de pământ pe piept. 

— Ce-ai pățit? 

Deschid ochii și-l văd pe Xander privindu-mă atent. 

— Nimic. 

— Nu mi se pare că n-ar fi nimic. Nu pari în apele tale azi. 

— Ce ape? 

— Alea care te poartă spre toate ocaziile posibile de a te distra pe 
socoteala mea. Își privește palma. Puteai să faci un milion de glume pe 
seama ăsteia, îmi zice, arătându-mi din nou bășica. 

— Știu. Chiar trebuia să fi tăbărât pe mâinile tale delicate, nemuncite. 

— Exact, zice el, Ștergându-mi niște țărână de pe faţă. Așadar, ce e? 
Care-i problema? 

— Câteodată, pur și simplu mă simt mai în vârstă decât sunt, asta-i tot. 

— Și eu. Dar de-asta o și facem, nu? Ca să ne distrăm. Ca să nu ne mai 
facem griji legate de ceea ce se așteaptă de la noi Și să încercăm să aflăm ce 
ne dorim să facem în viaţă. 

încuviinţez din cap. 

— Tata ar muri dacă m-ar vedea aici. 

— Atunci, ar fi trebuit să-l invităm, corect? 

El râde. 

— Nici mort nu l-ai prinde aici. 

— Păi, la drept vorbind, exact atunci o să-l prinzi aici. 

Râde iar. 

— Eşti altfel, Caymen. 

— Altfel decât ce? 

— Altfel decât oricare fată am cunoscut. 


Dat fiind faptul că, în majoritate, fetele întâlnite de el aveau de cincizeci 
de ori mai mulţi bani ca mine, nu e greu deloc. Iar gândul ăsta îmi aduce o 
usturime în ochi. 

— E înviorător. Mă faci să mă simt normal. 

— Ha! Ar fi cazul să mă ocup de asta, fiindcă tu ești departe de normal. 

El zâmbește și-mi dă un brânci în joacă. Inima mi se izbește de coaste. 

— Caymen. 

Mai iau o mână de ţărână și i-o trântesc pe gât, după care încerc să fug 
cât pot de iute. El mă prinde din spate și-i văd mâna, plină de pământ, 
apropiindu-se de fața mea, când se aude țiuitul de avertisment al 
excavatorului. 

— Salvată de gropari, constată el. 

CAPITOLUL 17 

Xander sare în picioare și mă ajută să mă ridic și eu. Ne aruncăm 
cazmalele afară din groapă, după care el mă împinge sus și apoi se saltă 
după mine. 

În timp ce ne întoarcem spre biroul de pompe funebre, cu amândouă 
cazmalele pe umărul lui Xander, el mă întreabă: 

— Așadar, aici locuiește cea mai bună prietenă a ta? încuviinţez din cap. 

EI râde încet. 

— Tu locuiești deasupra unui magazin de păpuși din porțelan; cea mai 
bună prietenă a ta locuiește într-un cimitir. Ai crescut, în mare măsură, 
înconjurată de lucruri înfricoșătoare. Există ceva de care să-ţi fie teamă? 

Da. Tu. 

îmi întâlnește privirea, aproape de parcă mi-ar fi citit gândurile; sau 
poate că gândul meu mi-o fi scris cu litere mari pe frunte. 

îmi dreg glasul. 

— De câini. 

— Ai fost mușcată vreodată de un câine? 

— Nu. Dar îmi ajunge numai gândul că m-ar putea mușca. 

— Interesant. 

— Hai, te rog! Nu analiza fraza. Câinii au dinţi ascuțiți. Ei îi mușcă pe 
oameni. 

El râde. 

— Dar tu? De ce ţi-e cel mai tare frică? 


Xander își răsucește o cazma pe umăr, stând pe gânduri. Fie că nu vrea 
să-mi spună, fie că nu-i e foarte frică de nimic, pentru că are nevoie de ceva 
timp până să răspundă: 

— De înfrângere. De eșec. 

— Eşec, în ce? 

— În orice. Uneori, îmi vine greu să încep ceva, fiindcă prefer să nu 
încerc deloc, decât să dau greș. 

— Dar nimic bun nu s-a întâmplat vreodată fără o doză de risc. 

— Ştiu asta. Și totuși... 

Ajungem la intrarea din spate a biroului de pompe funebre și ne 
rezemăm cazmalele de perete. Îmi scutur părul, iar el face la fel. După care 
mă întoarce cu spatele Și începe să mă scuture. 

— Şi totuși, ce? îl întreb, când nu mai sunt sigură că el o să continue. 

— Şi totuși, nu pot să trec peste asta. 

Mâinile îi zăbovesc pe spinarea mea. Închid ochii. 

— Poate c-ar trebui să-ţi permiti un eșec la ceva. Unul zdravăn. Atunci, 
n-o să te mai sperie. 

— Prin urmare, ar trebui să aduc câinii acum, sau mai târziu...? 

— Bine, bine, am înţeles. 

Are dreptate. Nu pot să-i cer să-și înfrunte temerile, atâta timp cât eu nu 
sunt dispusă să mi le înfrunt pe ale mele. Și aici nu mă refer la teama de 
câini. 

— Şi, ţi-e frică numai de câinii mari, sau te deranjează Și cei mici? 

— Tu ai câini, nu-i așa? Din aceia pe care-i porti în poșetă? 

— Nu, pufnește el. Normal că nu. 

— Mărimea lor nu contează. De fapt, câteodată cei mai mici sunt mai răi. 
Sunt în stare să-ți smulgă un deget. 

— Şi asta o spune o fată care n-a fost mușcată până acum. 

— Gândul, Xander. E gândul. 

El chicotește, apoi mă bate pe umeri, parcă vrând să-mi spună că 
spinarea mea e curățată acum de pământ. 

— Eşti gata să mergem? 

— Da. Ba nu, stai. Dă-mi voie să-ți aranjez mâna, Și foarte repede. 
Domnul Lockwood are tot ce trebuie înăuntru... Bat în ușă, după care o 
întredeschid puţin. Domnule Lockwood? zic, intrând. Vino după mine, îl 


îndemn apoi pe Xander. Dacă-mi aduc aminte corect, e o trusă de prim- 
ajutor chiar pe-aici. 

Parcurgem un coridor lung. Deschid ultima ușă pe dreapta. Încremenese 
când îl văd pe domnul Lockwood ridicându-și privirea de pe un cadavru 
întins pe masa din faţa lui. 

— Scuze, exclam. 

Omul are o tăietură zdravănă pe piept, prinsă cu copei mari. E clar că 1 s- 
a făcut autopsia. E scofâlcit la faţă, ceea ce denotă că nu e un cadavru 
proaspăt, ci unul care, probabil, a fost ținut la morgă timp de mai multe zile. 

— Nu-i nimic, intră, îmi răspunde el. 

încăperea e friguroasă; mă străbate un fior. 

— Aveam doar nevoie de o trusă de prim-ajutor. Ceva fașă, poate și un 
antiseptic. 

— Uite-acolo, îmi arată domnul Lockwood spre mica sală de baie 
anexată încăperii, după care începe să aplice un soi de fond de ten pe faţa 
mortului. 

E greu de ignorat mirosul care plutește prin cameră. Nu e un miros oribil, 
ci unul de ceva conservat. 

— O să fie expus? îl întreb. 

— Da. Mâine. 

Pe peretele de lângă domnul Lockwood e lipită cu bandă adezivă o 
fotografie mare a bărbatului, de pe când trăia, iar el o tot privește, ca model. 

— E ceva de muncă la el, îi zic. 

— O scoatem la capăt, mă asigură el, întinzându-mi o pensulă. Vrei să-i 
dai tu cu un pic de pudră? 

— Xander, ce părere ai? încă o faţetă a carierei? 

Mă întorc spre el, dar îl văd încremenit în prag, fixând cadavrul de pe 
masă cu o expresie oripilată. E aproape la fel de palid ca bărbatul care-i 
captează atenţia. 

— Mda, poate că nu, mormă.. 

Mă duc până în faţa lui. Îi trebuie câteva clipe până să-mi întâlnească 
privirea. 

— Te simţi bine? îl întreb. 

— Nu mă așteptam la asta. Da, mă simt bine. 

— Eşti sigur? 

— Da. 


— Bun, vino încoace. 

îl conduc în baie Și închid ușa după noi, sperând că dispariţia cadavrului 
din câmpul lui vizual îi va face bine. Îi ţin mâna sub un jet ușor de apă, 
săpunind-o cu grijă. Privirea lui se tot abate spre ușa închisă. 

— Stai puţin, îi zic, deschizând dulapul și căutând trusa de prim-ajutor. 

O găsesc și o deschid, în timp ce Xander închide robinetul și-și 
tamponează mâna cu prosopul ca s-o usuce. 

Deșurubez capacul unei cutii cu o substanță antiseptică, după care îi iau 
din nou mâna într-a mea Și-i aplic puţină pe rana deschisă. 

— Doare? 

— E-n regulă. 

Răsuflarea lui îmi atinge obrazul când îmi răspunde și abia acum îmi dau 
seama cât suntem de aproape. Îi înfășor mâna cu fașă și-mi ridic privirea. 

— Gata, e ca nouă. 

Faţa 1-a căpătat o nuanţă bolnăvicioasă de cenușiu. 

— Mersi, bâiguie, după care se repede pe lângă mine Și iese pe ușă. 

Îi mulţumesc domnului Lockwood, apoi plec și eu. Când ajung afară, 
Xander se sprijină cu o mână de clădire și vomită la niște tufișuri. E un 
dezastru. De la bășici la vomat, încercarea mea de a-i descoperi o carieră 
eșuează lamentabil. 

— Îmi pare rău, îi zic, ducându-mă lângă el și frecându-l ușor pe umăr. 
Mama mereu îmi face așa când vomit. Nu mă ajută prea mult, dar îmi place 
să Știu că e acolo. 

— Mi-a trecut. Cam ce salariu crezi că se oferă pentru umilinţă? Fiindcă 
e clar că sunt foarte talentat la așa ceva. 

— N-ai mai văzut un cadavru până acum, hm? 

— Nu... 

Se Șterge la gură cu mâneca bluzei de trening Și-Și îndreaptă spinarea. 

— Notă pentru uzul propriu: Xander are un stomac sensibil. De evitat 
domeniile de activitate care pot să provoace greață. 

Ajungem la mașină Și își scoate bluza de trening, aproape trăgând și 
cămașa de dedesubt odată cu ea, după care se descalță. Azvârle bascheţii în 
portbagaj, schimbându-i cu mocasinii lui drăguți, încercând să nu zăbovesc 
prea mult cu privirea pe fâșia de piele încă expusă de deasupra blugilor lui, 
îmi dezbrac Și eu bluza de trening. 

— Vrei să conduc eu? mă ofer, observând că e încă prea palid. 


El șovăie să-mi răspundă. 

— N-ai încredere să-ţi lași copilașul pe mâna mea? 

— Nu de asta... Mă rog, ba de asta. 

— Ce mojicie! 

Xander se urcă la volan, iar eu, pe scaunul din dreapta. 

— Chiar nu vrei să mă lași s-o conduc? Pe valetul ăla de la hotel l-ai 
lăsat! 

— Asta a fost într-o parcare. Și dacă mi-ai strica-o, n-am mai putea fi 
prieteni. Şi-atunci, cu ce te-ai mai alege? 

— Nu mai ai trei exact la fel ca asta? 

— Patru, de fapt, dar cine mai stă să le numere? 

Cred că glumește, dar, dacă stau să mă gândesc... 

Pornește motorul și demarează. Privesc ora afișată pe panoul de bord. E 
cinci. Nu-mi vine să cred că au trecut patru ore. 

Xander trece pe banda din dreapta Și semnalizează un viraj. 

— Unde te duci? 

— Mă gândeam că am putea să luăm cina. E aici un restaurant franțuzesc 
pe care-l ador. 

E clar că se simte mai bine. 

curăţenie. 

— O oră în plus nu e moarte de om. 

— Ar trebui să mă întorc. 

El continuă să înainteze pe drumul care nu duce spre casa mea. 

— E1, haide, îmi zice, zâmbind. 

Jur că zâmbetul ăsta e capabil să pună capăt războaielor. 

— Bine. Pe urmă, acasă. 

— Sigur că da. 

Abia după ce cobor din mașină, în timp ce mă îndrept spre luxosul 
restaurant franțuzesc, îmi vine în gând stratul de ţărână care mă învăluie. 
Xander mi-a aruncat pământ în păr Și încă îl mai simt lipit de pielea 
capului. Rușinată, încerc să-l îndepărtez cu degetele. Când intrăm, îi văd pe 
oamenii care așteaptă la recepţie, toți îmbrăcați la patru ace. Sunt convinsă 
că recepţionera, ea însăși îmbrăcată elegant, o să ne trimită la plimbare. În 
definitiv, Și Xander are o dungă de pământ uscat pe frunte. 

Și totuși, ea îi adresează lui Xander un zâmbet strălucitor de alb. 

— Domnule Spence! Grupul dumneavoastră a sosit deja. 


— Zău? răspunde el, înclinându-și capul către femeie. Atunci, condu-ne. 

— Aveai ceva planificat? îl întreb, în timp ce mergem, în urma 
recepționerei, spre un separeu din fundul localului. 

— Se pare că planificarea a fost făcută fără mine. 

N-am idee despre ce-o vrea să spună, dar când ajungem în separeu, o 
duzină de tineri, cu toții bine îmbrăcați și perfect aranjaţi, izbucnesc în râs 
la vederea lui. 

— Vezi? zice unul dintre ei, ridicându-se Și adresându-se recepționerei. 
Nu ţi-am zis că suntem cu Xander Spence? 

— N-ar fi trebuit să mă îndoiesc, răspunde ea, după care, spre Xander: O 
să-l trimit pe chelner ca să vă ia comanda. 

— Mulţumesc, zice Xander, după care intră în încăpere Și ocolește un 
scaun gol. 

— Arăţi de parcă ai fi prestat ore de muncă în folosul comunității, 
comentează cineva, arătând spre cămașa din flanelă și spre fața lui 
murdară. 

Siguranţa de sine a lui Xander nu se clintește. Statura lui e la fel de 
dreaptă ca oricând, iar prestanța depășește dimensiunile încăperii. lar când 
rostește următoarea replică îi zăresc o sclipire în ochi. 

— ŞI, care nătărău s-a folosit de numele meu ca să evite așteptarea? 

Tipul care deja se ridicase, având o pereche de ochelari pe care sunt 
convinsă că nu i-a decontat prin asigurările de sănătate și un ten bronzat 
pentru care, probabil, plătește săptămânal, se înclină. 

— Eu sunt acela. 

— Trebuia să-mi fi dat seama. 

— lar comanda e în contul tău, adaugă tipul. 

Xander își rotește privirea în jur, găsindu-mă până la urmă la intrarea în 
separeu. 

— Pentru toată lumea: ea e prietena mea Caymen. Caymen, aceștia sunt 
oameni pe care, probabil, nu te interesează să-i cunoști, dar pe care, 
câteodată, îi numesc prietenii mel. 

Se aud câteva strigăte de dezaprobare, urmate de râsete. 

Nu sunt sigură că sunt pregătită pentru o astfel de inițiere. Abia încerc să 
mă obișnuiesc cu Xander. Așa că, în clipa în care el trage scaunul în spatele 
căruia se oprise Și-mi face semn să mă așez, îmi vine să o rup la fugă afară, 
urlând. 


Stomacul mi se răsucește strâns, iar Și iar. Nu mă ajută nici faptul că una 
dintre fetele de la celălalt capăt al mesei mă privește chiorâș. Xander pare 
să fi uitat că sunt plină de noroi Și îmbrăcată nepotrivit. 

— Caymen. Vino. Stai jos. 

Strâng din dinţi, pentru că întrebarea „Port cumva zgardă?” îmi stă pe 
limbă. Chiar sunt impresionată de faptul că am reușit s-o opresc la timp. Îi 
arăt spre direcția din care am venit Și bâigui „toaletă”, după care dispar fără 
să-i mai aștept răspunsul. Dar, tocmai când să ajung suficient de departe ca 
să nu mai aud nimic, o voce rostește: „Acum adopți maidaneze, Xander?” 
Evident, urmează alte hohote de râs. 

Maxilarul îmi zvâcnește, încordându-se și mai mult. De ce sunt atât de 
furioasă? Toate astea nu fac decât să-mi confirme ceea ce știam deja despre 
bogați. Xander poate c-o fi o mică excepție, însă cei de acolo reprezintă 
regula. Îmi schimb direcţia Și mă îndrept spre postul recepționerei. 

— Pot să vă folosesc telefonul? o întreb, când se întoarce spre mine. 

— Sigur că da. 

O sun pe Skye, iar ea e de acord să vină după mine. Apoi mă întorc ca să 
înfrunt pentru o ultimă oară separeul din fundul localului. În timp ce mă 
apropii, îl privesc pe Xander, înainte ca el să mă remarce. Ascultă ceea ce 
spune cineva aflat de cealaltă parte a mesei. Are un mic zâmbet pe chip, dar 
nicidecum unul menit să aducă pacea în lume. Cam seamănă a zâmbet 
exersat. 

îmi impun să mă stăpânesc când intru în salonul privat. Nimeni nu dă 
semne că m-ar băga în seamă, așa că nu mă simt nicidecum obligată să mă 
comport altminteri. Ajung la Xander și mă aplec spre el. 

— Trebuie să plec. Nu mă simt prea bine. 

Simt o ușoară vinovăţie pentru faptul că mint, dar imediat îmi amintesc 
comentariul cu „maidaneza” făcut de prietenul lui Și orice remușcări dispar. 

El dă să se ridice. 

— Te duc eu acasă. 

— Stai liniștit. Am sunat-o pe Skye. La revedere. 

— Caymen... 

— Nu, serios. Stai aici. Distrează-te, îi zic, împingându-l de umăr, 
forțându-l să se așeze la loc, după care părăsesc încăperea. 

CAPITOLUL 18 

Apăs pe clanță Și trag, însă ușa magazinului nu se clintește. 


— E încuiată? se miră Skye. 

Pentru prima oară, observ că vitrinele sunt întunecate. Îmi pun mâna 
streașină la ochi şi-mi lipesc nasul de geam. Mama nu e înăuntru. Îmi scot 
cheile din buzunar Și descui ușa. 

— Mamă! 

Niciun răspuns. 

— Sâmbăta nu închideţi la șapte, în mod normal? întreabă Skye. 

— Poate că nu erau clienți. 

Skye pare nedumerită, Și are tot dreptul să fie așa. Noi niciodată n-am 
închis mai devreme decât prevede programul. Nu zice nimic, dar o văd 
ocolind un leagăn pentru copii Și aplecându-se peste tejghea. 

— Vin imediat, îi zic. 

După ce caut în camera pentru petreceri Și în magazie, fără s-o găsesc, 
mă duc la casa de marcat și deschid sertarul. E gol. Probabil c-o fi luat ea 
încasările. Dar de ce să fi închis mai devreme? Doar n-am întârziat chiar 
atât... 

Urc treptele în goană și năvălesc în apartament. 

— Mamă! 

îmi răspunde tăcerea. Privesc robotul telefonic pe care-l avem încă de 
când eram micuță: becul roșu care anunţă un apel pierdut nu clipește. În 
schimb, pe masă, lângă el, e un bilet. 


Caymen, aveam programare la doctor la 5.30. Din moment ce nu erai 
aici, am hotărât să închid magazinul Și să duc încasările în drum spre 
cabinet. Nu-ţi bate capul să mai deschizi. Și-aȘa nu erau clienți. Sper că ai 
avut o zi plăcută. Alama. 

Recitesc biletul. E greu să-ţi dai seama, după o bucată de hârtie, dacă 
persoana care a scris pe ea era supărată sau nu. Îl întorc pe partea cealaltă 
ȘI-l pipăi cu degetele, ca să văd cât de adânc sunt apăsate cuvintele pe foaie. 
Pe urmă, îl ridic la lumină, să văd dacă scrisul arată repezit sau supărat. 
Rezultatul pare sa indice caligrafia unei persoane cu temperament normal. 
Oftez Și pun biletul la loc pe masă, după care privesc în jur, simțindu-mă un 
pic dezorientată. 

Cobor la loc în magazin. Skye vorbește la telefon, așa că iau laveta de 
sub tejghea Și încep să șterg praful de pe rafturi. 

— Henry vine încoace, mă anunţă Skye după ce închide. 


Imediat, se aude clopoţelul de la ușă. 

— Chiar în clipa asta, încheie ea fraza. 

— Repede s-a mai mișcat, comentez eu, izbucnind în râs. Henry își 
flutură mâna spre noi, după care își ridică privirea. 

— De ce e întuneric aici? 

îi arăt spre becurile din tavan. 

— Pentru că e stinsă lumina. 

— Sunt sigură că el a întrebat de ce e stinsă lumina. 

— A. Da, răspund eu, distrată. Am închis mai devreme. Și, ce-aveţi de 
gând, voi doi? întreb, plimbându-mi privirea de la Skye la Henry Și înapoi. 

E evident că-și făcuseră anumite planuri înainte ca eu s-o deturnez pe 
Skye, rugând-o să vină după mine cu mașina. 

— Henry a venit încoace ca să putem sta cu tine. 

— Aha. Super. 

Henry îşi ciocănește de două ori obrazul, scoțând un plescăit. 

— Ăăă... L-ai invitat și pe Tic să vină încoace astă-seară. O să ajungă în 
scurt timp. 

— Ce? 

își mai ciocănește o dată obrazul. 

— Noi i-am zis lui Tic că l-ai invitat să vină astă-seară la magazin. 

— Uau, ce frumos din partea mea! Şi de ce-aș fi făcut una ca asta? Skye 
zâmbește. 

— Pentru că, după ce te-a sărutat, ţi-a picat cu tronc. 

— De-asta n-am mai vorbit cu el de două săptămâni? Pentru că mi-a 
picat cu tronc? 

Ea ridică din umeri. 

— Spune-mi că nu i-ai zis ȘI lui asta, o avertizez eu. 

— Stai liniștită. O să ne relaxăm în camera din spate Și așa n-o să mai 
simţi că stai să-l aştepţi, propune ea, începând să mă tragă spre magazie. 

— Așadar, chiar i-ai zis asta? 

Mă las să cad pe canapeaua camerei din spate, gândindu-mă ce pot face 
ca să limitez pagubele, în timp ce Henry și Skye discută despre nu știu ce 
concert pe care o să-l aibă formația peste vreo două săptămâni. Numai că, 
până să pot ticlui un plan cât de cât acceptabil, clopoțelul de la intrare 
răsună Și inima mea se oprește din bătaie. 

— Suntem aici, în spate, strigă Skye. 


Ce avusesem de gând să spun? A, bună. Tic. Ce? Ne-am sărutat? Hmm, 
nu-mi mai aduc aminte. 

îmi ridic privirea când zgomotul pașilor târșâiţi pătrunde în încăpere. 

— Xander! 

Da, e adevărat, i-am urlat numele, dar în rest, am rămas stană de piatră. 
Între timp, s-a spălat, iar acum e perfect curat Și revenit la înfățișarea lui 
normală. Când îl văd așa, simt stratul de noroi pe pielea mea aflată la 
vedere. Îmi frec braţele. De ce n-am făcut duș? 

Xander îi salută din cap pe Skye și pe Henry, după care se întoarce spre 
mine. 

— Caymen, ţi-ai uitat asta în mașină, îmi zice, arătându-mi bluza de 
trening. Și am adus ceva de mâncare, dacă n-ai mai stat. 

Ăsta pare să fie laitmotivul lui: să-și facă apariția aducând mâncare. 
Ciocolată caldă, brioșe, iar acum, mâncare franțuzească. 

Pune sacoșa pe măsuţă și începe să scoată din ea mai multe caserole din 
polistiren. 

— Hm, n-am adus decât două furculițe, remarcă el. 

— Cui îi trebuie furculiţă? intervine Skye, târându-se în genunchi spre 
măsuţa. Înhaţă o bucată de pâine unsă cu brânză și o vâră în gură. Bună, eu 
sunt Skye. Te-am văzut acum vreo două săptămâni în club. 

Xander o salută cu o înclinare a capului Și-o studiază, de la părul vopsit 
în roz-bombon și până la bocancii militari cu Șireturile dezlegate. 

— Xander, ea e cea mai bună prietenă a mea, Skye, iar el e iubitul ei, 
Henry. 

— Iubitul ei, repetă Xander. 

— Sigur că da, confirm, amintindu-mi de ziua în care a intrat Xander în 
magazin, tocmai când Henry îmi cânta mie. 

A avut impresia că Henry ar fi iubitul meu. Hopa! 

Xander dă din cap. 

— Îmi pare bine să vă cunosc, Skye Și Henry. 

— Şi nouă, răspunde Skye, între două înghițituri. Mamă, ce grozavă e! 

Xander se instalează lângă mine pe canapea Și-mi întinde o furculiță din 
plastic. 

— Te simți mai bine? 

— Ce? 


Am nevoie de câteva secunde ca să-mi amintesc de pretextul folosit 
pentru plecarea din restaurant. 

— A. Da. Mult mai bine acum. 

EI înalţă o sprânceană, parcă vrând să-mi dea de înțeles că îmi cunoaște 
secretul. 

— Așadar, Henry, zice apoi. Ți-am ascultat formația. De-a dreptul 
impresionantă. Voi ați înregistrat ceva? 

— Nu. Încercăm. Trebuie să strângem bani ca să plătim orele de studio. 

— Eu am acces la un studio pe care sunteți bine-veniţi să-l folosiţi 
oricând, pe gratis. 

— Faci caterincă de mine? 

— Nu fac... ăăă... caterincă. Sună-mă când vrei Și-o să aranjăm. Henry 
Şi scoate telefonul din buzunar, evident grăbindu-se să memoreze numărul 
nainte ca oferta să expire. Xander 1-l dictează. 

— Unde sunteţi? aud urletul lui Mason, în același timp cu clinchetul 
clopoţelului. 

CAPITOLUL 19 

Fac ochii mari spre Skye, iar ea își mușcă buza. 

— Aici, în spate, Tic, urlă Henry 

Mă ridic, întrebându-mă dacă n-ar trebui să-l deturnez înainte să ajungă 
în camera din spate, dar e prea târziu. Mason, în toată splendoarea părului 
Și buzelor lui, intră în depozit, oferindu-mi un zâmbet larg. 

— Parcă ziseseși că vii săptămâna trecută. În loc de asta, m-ai lăsat baltă. 

Traversează încăperea din trei pași Și mă strivește într-o îmbrățișare, 
mirosind a chiștoace de ţigară și a pastile mentolate pentru împrospătarea 
respirației. 

— Nu mi s-a părut că ai fi genul de fată care te sărută Și apoi fuge! 

Replica asta o rostește lângă urechea mea, dar știu că a auzit-o toată 
lumea. Apoi, mă sărută pe obraz. 

Mai prost decât atât nu se putea s-o nimerească... îl bat stânjenită pe 
umăr, după care mă desprind din îmbrățișarea lui. Tăcerea se prelungește 
peste întreaga încăpere. Arunc o privire timidă spre Xander, ca să văd cum 
primește toate astea. Pe chipul lui e expresia standard, cea serioasă. 

— Cumetre, zice Henry, Xander tocmai mi-a zis că putem să folosim 
studioul lui ca să tragem vreo câteva piese. 


î 
î 


Mason arată nedumerit, așa că fac un pas în lateral și mă ocup de 
prezentări. 

— Mason, el e Xander. Xander, ţi-l prezint pe Mason. 

Xander îi întinde mâna, iar Mason bate palma dintr-o parte. 

— Salut, frate, zice, după care se apucă să-l studieze cu o privire 
concentrată pe Xander. Te-am mai văzut pe undeva, remarcă, în cele din 
urmă. 

— A fost la unul dintre concertele noastre, zice Henry. 

— Nu. Nu e asta. Ești cumva producător muzical? 

Xander îi răspunde printr-un singur hohot de râs. 

— Nu. Sunt prietenul lui Caymen. 

A accentuat cumva „prietenul”, sau mi s-a părut mie? 

Mason îşi întoarce privirea spre mine, cu fruntea încă încrețită de efortul 
de a-și limpezi gândurile. Chpește apăsat, după care zice: 

— Nt. Habar n-am. Dar mersi pentru spațiul de studio. 

— N-ai pentru ce. 

Mason se trântește pe podea lângă Skye și se lasă pe spate, rezemându- 
se într-un cot. Cu el pe podea și cu Xander stând ţeapăn lângă mine pe 
canapea, e de parcă s-ar desfășura, în beneficiul meu, o demonstraţie a ceea 
ce înseamnă contrariile. Imposibil să existe două persoane mai diferite decât 
Xander și Mason. Și cel mai ciudat e că revederea lui Mason mă determină 
să-mi dau seama că el, probabil, mi s-ar potrivi mai bine. Cu certitudine, 
mai degrabă decât băiatul bogat căruia îi ofer permanent pretexte ca să vrea 
să-ȘI petreacă timpul cu mine. Nu e întristător faptul că nici măcar nu-mi 
cunosc genul? N-ar trebui să Știu care e genul meu? Mă așez, încet, la loc 
pe canapea. 

Nu știu ce să mai zic ca să risipesc tăcerea asta incomodă. Oare Xander o 
crede că l-am lăsat baltă ca să stau cu un alt tip? Sunt tentată să-i spun că n- 
am ştiut de venirea lui Mason, dar asta, probabil, l-ar face să pară ridicol. 
Așa că nu spun nimic Și, în schimb, îmi umplu gura cu pui fript, ca pretext 
pentru tăcere. 

— A, exclamă Skye. Uite ce descoperire am făcut pe săptămâna asta! 

își repede pumnul în faţă și lanţul brățări de la încheietură se leagănă 
odată cu mișcarea. 

— Zece dolari, anunţă ea. 

Toată lumea se apleacă să vadă. 


Mason îşi plimbă degetul peste o piatră albastră. 

— Ai aruncat zece dolari pe asta? Mie nu mi se pare că ar fi comestibilă. 
Am fi putut să ne umplem frigiderul cu banii ăștia. Corect, Henry? 

— Amin, frate, încuviinţează Henry. Cred că în clipa asta avem în el un 
borcan cu muștar. 

— Nt. L-am mâncat eu ieri, anunţă Mason, în râsetele noastre. 

— Ai mâncat un borcan de muștar? întreabă Xander. Așa, simplu? 

— Mi-era foame, răspunde Mason, Și râdem iar. 

— Odată, când îmi era foame, am mâncat un castron întreg de maioneză, 
zice Henry. 

— Odată, tata n-a fost la cumpărături timp de trei săptămâni, povestește 
Skye, așa că am ajuns să mănânc câțiva morcovi scofâlciți de pe fundul 
cutiei pentru legume din frigider. 

Mason îȘi ciocnește piciorul de al meu. 

— Eşti murdară de pământ pe frunte! 

Xander izbucnește în râs, iar eu mă șterg. 

— Da, am fost la cimitir azi, să săpăm gropi. 

Skye scoate un mic țipăt. 

— Au, am uitat că asta aveati azi în program! Cum a mers? 

— A fost interesant, îi răspunde Xander, strângându-și Și desfăcându-și 
mâna bandajată. 

Skye îmi zâmbește cu subînţeles. Mason pare un pic nedumerit, dar apoi 
mă întreabă: 

— Ce mai face mama ta? 

— Bine. 

Se așterne iar tăcerea peste încăpere, timp de câteva secunde, până când 
începe să-i sune telefonul lui Xander. Sar ca arsă. El se ridică, se 
îndepărtează și răspunde, folosind acel ton dur care pare să-i fie rezervat 
tatălui său. 

— De unde i cunoști pe tip? se interesează Mason. 

— E nepotul unei cliente. 

— Al unei cliente bogate, completează Skye. 

Mason se ridică în genunchi. 

— Și noi ce mâncăm aici? Rahat pe varză? 

— Sunt bune, îi răspunde Skye. Mâncăruri de oameni bogaţi. Ar trebui să 
încerci. 


Xander revine, închizând telefonul din mers. 

— Caymen, trebuie să fug. 

— Bine. 

— Mi-a părut bine să vă cunosc, le zice el celorlalți. 

Și abia când aproape că a ajuns la ușă, zăbovind cu privirea pe mine, îmi 
dau seama că dau dovadă de impoliteţe și sar de pe canapea ca să-l conduc. 

Ajung afară și mă opresc în fața mașinii lui. 

— Ai niște prieteni interesanţi, îmi zice. 

Zâmbetul exersat pe care-l remarcasem la restaurant îi revine pe chip și 
nu-mi place. 

— Mda, sunt simpatici, răspund Și arăt spre buzunarul lui. Cine a fost la 
telefon? 

— Tata. O urgenţă la hotel. 

— Şi în ce constă o urgenţă la hotel? 

— De data asta, nu Știu care idiot i-a ars unui client cămașa de costum în 
timp ce-o călca. Misiunea mea e să găsesc o cămașă cu care s-o înlocuim; 
aici, în oraș, să sperăm. 

Acum vorbește pe tonul lui profesional: serios Și practic, de parcă ar 
vorbi cu un coleg și nu cu mine. 

— Aici, în oraș, să sperăm? 

— Păi, depinde de marcă. E posibil să nu avem reprezentantă în măreața 
noastră metropolă. Dacă n-avem, atunci o să fiu nevoit să mă duc în San 
Fran, sau altundeva. Mai întâi, va trebui să sun. 

— Dar de ce sunteţi voi răspunzători pentru că nu știu care idiot i-a ars 
clientului cămașa? 

Xander își ţine mâna în buzunar Și-Și tot fâţâie cheile în sus și-n jos. 
Oare încearcă să-mi dea de înţeles că vrea să plece? 

— Pentru că idiotul în cauză e unul dintre angajaţii noștri. Sau, mă rog, a 
fost. Sunt convins c-a fost dat afară. 

— Dat afară? 

Xander are nevoie de câteva clipe ca să înţeleagă de ce sunt Șocată de 
informație. 

— Tocmai a păgubit compania de un client important. 

Vântul mi-a spulberat o șuviţă de păr peste faţă, dar când Xander întinde 
mâna ca să mi-o aranjeze, mi-o dau singură deoparte și fac câţiva pași 
înapoi. 


— Distracţie plăcută cu urgenţa ta, îi zic. 

El își coboară privirea spre distanţa nou creată de mine între noi, apoi 
clatină din cap Și întreabă, pe un ton aspru: 

— El a cunoscut-o pe mama ta? 

— Ce? Cine? 

— Tipul cu belciug în buză. 

— Adică Mason. Mda. 

A întâlnit-o numai o dată, în treacăt, dar în clipa asta chiar nu-mi pasă de 
ceea ce ar putea crede Xander. Sunt iritată. Am crezut că e altfel, dar în 
seara asta mi-a dovedit că m-am înșelat. Îmi dorisem ca el să fie altfel. 

— Mama ta e de acord cu el, iar tu îţi faci griji că n-ar fi de acord cu 
mine? 

— Prietenii lui Mason n-au spus niciodată despre mine că aș fi o 
maidaneză. Prin urmare, e chiar atât de greu de crezut? 

— Ce? 

— Am auzit cum m-au numit prietenii tăi. 

Xander hohotește scurt, amar. 

— Ăsta a fost motivul pentru care ai plecat? Atunci, ar fi trebuit să mai 
tragi puţin cu urechea și ai fi auzit că se referea la cămașa mea. El zice că 
flanela e „material de prins căţele maidaneze”. 

Simt o strângere de inimă Și tentaţia de a-i cere iertare, dar nu e unicul 
lucru care m-a deranjat în seara asta. 

— Ei bine, slavă Domnului că nu va trebui s-o mai porți vreodată. 

— Pa, Caymen, îmi zice, scoțându-și cheile din buzunar. 

— Pa. 

Nu mai privesc înapoi peste umăr, cu toate că mi-o doresc amarnic. Îmi 
doresc ca el să mă oprească. Și sunt furioasă pe mine însămi pentru că-mi 
doresc așa ceva. 

El nu mă oprește. 

Când ajung înapoi în depozit, Henry tocmai își pune chitara în toc, iar 
Skye își înfășoară o eșartă la gât. 

Nu vreau să fiu lăsată singură. Mă doare stomacul. 

— Unde plecați cu toții? 

— Lui Henry nu i-a plăcut pomana, îmi explică Skye, arătându-mi 
mâncarea de pe masă. Mergem să înfulecăm ceva adevărat la taraba din 
colțul piețiu. 


— Ceva adevărat, la modul nachos, sau corn-dogs|13] vechi de ieri? 

— Exact, confirmă Henry. 

îmi torn cu grijă timp de trei secunde Mountain Dew în pahar, apoi trec la 
Powerade. 

— Ce face acolo? îl aud pe Mason întrebând. 

— E amestecul ei special, îi explică Skye, râzând. Toată vara trecută l-a 
experimentat. Acum a descoperit formula perfectă a amestecului de băuturi 
carbonatate de la dozator. 

— Trebuie să-l încerc și eu, zice Mason, cu proprietarul benzinăriei 
urmându-l ca o umbră. 

Tipul n-are încredere în adolescenţi Și totdeauna ne urmărește peste tot, 
povestindu-ne despre „ofertele zilei”, într-o tentativă mascată de a nu părea 
că ne pândește. În clipa de faţă, îl informează pe Mason despre reducerile la 
pastrama de vită, iar Mason îl ia peste picior, întrebându-l dacă poate să 
amestece diferitele sortimente. Singura care se amuză de toate astea sunt eu. 
Skye e ocupată să-și toarne muștar peste un hotdog supradimensionat. 

Termin de adăugat lichidele și sorb din combinaţie. E perfectă. Skye n- 
are decât să se distreze pe seama mea, dar rezultatul experimentului a 
meritat efortul. 

— Cam cât aţi da voi pe o cămașă? întreb deodată, cu gândul la sutele de 
dolari pe care se pregătea Xander să le cheltuiască pe o cămașă de schimb 
pentru „importantul lui client”. 

— Pe-ăsta l-am luat cu cincizeci de cenți de la Armata Salvării, anunţă 
Mason cu mândrie, arătând cu o fâșie de pastramă de vită spre emblema 
formației de pe tricoul lui. 

Proprietarul benzinăriei îi urmărește atent mișcarea, ca Și cum s-ar 
aștepta ca Mason să-Și strecoare pe mânecă bucata de pastramă. 

— E nemaipomenit, chiar Și pentru un second-hand, apreciază Skye, 
dând aprobator din cap, evident impresionată. 

— Cinci dolari pe blugii ăștia, anunţă și Henry. Aș fi fost dispus să dau 
ȘI Șase, totuși, adaugă, ridicându-și tricoul ca să ne ofere o vedere 
completă a posteriorului său. 

Izbucnesc în râs. Ăsta e genul meu de oameni, inclusiv exagerat de 
bănuitorul proprietar al benzinăriei. 

Deodată, Mason arată cu degetul, clipind mărunt în același timp Și 
scoțând un iraha!” răsunător care mă face să tresar. 


— Ce e? îl întreb. 

— Uite de undei cunoșteam. 

Mă întorc încet, urmărind direcția indicată de degetul lui până la o revistă 
Starz de pe un suport din spatele meu. Pe prima pagină, în colţ, e o 
fotografie care-l înfățișează pe Xander. 

CAPITOLUL 20 

Probabil că n-ar fi trebuit să cumpăr revista. Și-așa sunt destul de 
enervată pe Xander. Dar am cumpărat-c, iar acum stau singură pe 
canapeaua din livingul meu, așteptând să se întoarcă mama acasă ȘI recitind 
articolul acela penibil. Tot ceea ce spune în el e că „Prințul Hotelurilor” a 
fost văzut săptămâna trecută în New York, unde superviza redeschiderea 
unuia dintre hotelurile familiei. 

Nu mă mir de ce-a fost atât de nedumerit că nu știam de ce afaceri se 
ocupă familia lui atunci când ne-am cunoscut. Probabil, o fi crezut că mă 
prefac că nu Știu cine e. De vină, zic eu, e faptul că nu avem decât 
programele difuzate gratuit la TV. Poate că n-oi fi știut eu cine e, însă am 
fost mereu conștientă de faptul că e cineva. Un articol care-mi amintește 
asta nu schimbă cu nimic datele problemei. Mototolesc revista subțire ȘI-o 
arunc în ecranul luminat al televizorului. După doar două secunde, mama 
intră în apartament. 

— Bună, îmi zice, când mă vede pe canapea. 

— Mult a mai ţinut consultația, îi zic. 

Ar fi mult prea evident dacă m-aș duce să iau revista de unde am 
aruncat-o, așa c-o las acolo, sperând că ea n-o s-o observe. 

— Scuze. Am mai avut ceva drumuri de făcut după ce-am terminat. 

îi arăt în spate, peste umăr. 

— [i-am pregătit un sandvici. E în frigider. 

Camera se mai luminează, fiindcă la televizor intră reclamele, și observ 
că mama are ochii roșii. Mă ridic în capul oaselor și mă întorc spre ea. 

— Te simți bine? 

— Sigur că da. Sunt doar obosită. 

Dispare în bucătăria despărțită de un perete doar de locul în care stau. 

— Pe bune? 

— Da. N-am nimic. 

Ridic revista și mi-o îndes în buzunar. 

După ce tot trântește o vreme lucrurile prin bucătărie, o aud strigând: 


— Te-ai distrat? 

Străbat cei patru pași Și jumătate care mă despart de televizor și-l stâng, 
așteptând-o pe mama să vină lângă mine pe canapea. 

— Da. Am fost acasă la Skye și am săpat o groapă. A fost destul de fain. 

— Sună grozav. Mi-ar fi plăcut să-l inviţi pe prietenul tău la noi. Vreau 
să-l cunosc. 

Ba nu, zău că nu vrei. Dimpotrivă, ţi-ar fi displăcut profund să-l cunoști. 

— Are o fobie pentru păpuși. Nu știu ce traumă din copilărie. 

— Serios? 

— Nu tocmai, mamă. 

— Eşti amuzantă, Caymen. 

— Începi să te pricepi la sarcasm. 

Mama râde. 

— Prin urmare, ţi-e prieten sau iubit? 

— Suntem doar prieteni. 

Dar, oare, mai suntem măcar atât? 

— EFi bine, dacă asta-i tot ceea ce cauţi, atunci să ai grijă, pentru că știi 
care e diferenţa dintre un prieten Și-un iubit. 

îmi dau ochii peste cap, zâmbind. 

— Mda, mda. 

— Numai un pic de distanţă, continuă ea. Nu te apuca să frângi inimi. 

— Parc-ai fi Socrate, sau cam așa ceva, mamă. 

— Păi, sunt; nu? 

Aud un dulap deschizându-se și închizându-se și mă pregătesc s-o 
primesc alături de mine pe canapea, dar deodată ea zice: 

— Mersi pentru sandvici, scumpo. O să-l mănânc mâine. Am mâncat 
ceva în oraș. 

— Bine. 

— Îmi pare rău că vin acasă și pe urmă te las singură, dar mă duc la 
culcare. 

— La opt seara? 

— A fost o zi lungă, cu statul în magazin Și alergatul prin oraș. 

Sar în picioare Și mă duc după ea pe hol. 

— Stai puţin. 

Ea se întoarce cu fața spre mine. Lumina e stinsă și stăm în 
semiîntuneric. 


— Da? 

— Te rog, vorbește cu mine. Ceva e în neregulă. 

Eu Și mama obișnuiam să ne spunem totul. Distanţa creată între noi e din 
vina mea, Știu, din cauza tuturor secretelor fiecăreia, dar simt nevoia ca ea 
să stea de vorbă cu mine. 

Ea își lasă capul în jos și-i văd umerii urcând Și coborând. Nu mă 
privește în ochi când îmi răspunde: 

— Nu e nimic. Serios. 

— Te rog, mamă. Știu cum arată nimicul și nu seamănă cu asta. 

— Am încercat să obţin un împrumut azi. M-au refuzat. 

Nu mai e necesar să întreb, dar tot o fac. 

— Un împrumut, pentru ce?. 

își ridică, în fine, ochii. Sunt înroșiti. 

— Ca să plătesc câteva facturi cu care am rămas în urmă. Îmi ia mâna 
într-a ei. Dar nu vreau să-ţi faci tu griji din cauza asta. O să ne descurcăm. 
Suntem în întârziere, asta-i tot. Am mai avut noi restanţe. Să sperăm că vor 
urma câteva luni bune. Doar că va trebui să fim mai prudente. 

— Mai prudente? 

Cum am putea să fim mai prudente? Deja nu cheltuim aproape nimic. 

— Nu te îngrijora, bine? O să ne descurcăm. 

Dau din cap în semn de încuviinţare și ea mă îmbrățișează. Dar asta nu 
mă împiedică să mă îngrijorez. 

închid ușa camerei mele și simt o apăsare groaznică în piept. Revista îmi 
împunge coapsa, așa că o smulg din buzunar Și-o netezesc. 

— Meriti, măcar, atâtea bătăi de cap, Xander? întreb eu chipul mototolit. 

Luni dimineaţă, nu mă grăbesc deloc cu pregătirile. Întregul weekend am 
stat să mă gândesc la ce să-i spun lui Xander. M-am săturat de sentimentul 
care mi s-a instalat în piept Și ameninţă să rămână acolo. 

Când ajung jos, o găsesc pe mama trăgând fermoarul săculețului verde cu 
încasările și îndesându-l în geanta ei. 

— Crezusem că le-ai dus de sâmbătă seara! 

Ea sare ca arsă. 

— M-ai speriat, exclamă, după care mă măsoară cu privirea din cap 
până-n picioare. Uau, ce frumos arăţi azi! Nu te-am mai văzut cu puloverul 
ăsta de nu știu când! îţi scoate ochii în evidență. E pentru băiatul acela 
special de la școală? 


Dacă n-aș iubi-o atât de mult pe mama, aș strânge-o de gât. 

— Nu, mamă, doar ţi-am spus că suntem numai prieteni! 

Și el nu e de la școala mea. Și... Ia stai, nu cumva încearcă să schimbe 
subiectul? Cât pe ce să-i reușească... 

— Așadar, ce s-a întâmplat cu încasările? 

— Nu le-am dus sâmbătă. 

N-a dus încasările? Mama e extrem de riguroasă când vine vorba despre 
depunerea încasărilor. Și n-a zis ea, nu mai departe decât aseară, că avem 
restanţe? 

Probabil că mi-a remarcat expresia, fundcă îmi zice: 

— Nu e mare scofală. O să le duc imediat după ce s-o deschide. 

— Bine. 

îmi iau rucsacul, îmi netezesc puloverul și mă întorc spre ușă. Inima îmi 
tresaltă ușor, pe neașteptate: e prima astfel de reacţie de când m-am certat 
cu Xander. Zâmbesc Și ies în aerul rece. 

Xander nu e acolo. 

Drumul pe jos spre Școală mi se pare de două ori mai lung decât de 
obicei. Poate din cauză că tot privesc peste umăr, sau poate fiindcă merg 
mai încet, ca să-i dau timp să ajungă. Dar el nu ajunge. 

După ore, în timp ce mama e sus Și plasează comenzile pe computer, scot 
camera foto de la Xander din ascunzătoarea ei, din biroul din magazie, ca să 
mai fac câteva fotografii cu păpușile. Niciodată nu m-am simțit mai 
motivată să construiesc site-ul și să-l pun în funcțiune. E clar că ne-ar 
prinde bine o creștere de trafic. În timp ce privesc ochii fără viaţă ai lui 
Aislyn prin obiectivul camerei, îmi revine în minte o imagine: mama, stând 
lângă casa de marcat, în dimineaţa aceea, cu sacul pentru depunerile 
bancare, precum Și felul în care a încercat să-mi ocolească întrebările în 
privinţa asta. 

îmi potrivesc după gât cureaua camerei Și mă furișez în biroul ei. Primul 
lucru pe care-l caut e registrul de casă. Numărul scris în roșu e chiar mai 
mare decât data trecută, depășind trei mii de dolari. N-ar trebui să mă 
surprindă: măcar atât mi-a zis Și ea. Dar mă îngrijorează și mai mult. 
Deschid sertarul din lateral, în care-și ţine sacul pentru depunerile 
monetare, ȘI-l scot afară. E închis cu fermoarul, îl privesc preţ de câteva 
clipe, cântărindu-l în mâini, nevrând să-l deschid ca să descopăr că banii 
sunt încă înăuntru. N-am idee ce-ar însemna dacă banii ar fi încă înăuntru. 


Că ea încă ascunde lucruri de mine? Repede și fără dureri. Desfac 
fermoarul Și privesc înăuntru. E gol. Dar, cu toate că banii nu mai sunt, 
dovedind faptul că i-a depus, mă simt incomod. 

Aud clopoțelul ușii de la intrare, așa că îndes sacul la loc în sertar și mă 
reped în sala din faţă. 

Un bărbat înalt, cu părul Și barba brune, s-a oprit imediat după ce a trecut 
pragul. Am nevoie de o clipă de gândire ca să-mi dau seama de unde să-l 
iau, dar pe urmă îmi amintesc că l-am văzut în magazin acum câteva 
săptămâni, stând de vorbă cu mama. 

— Susan e aici? mă întreabă, zăbovind cu ochii pe camera foto de la 
gâtul meu. 

— Nu, nu e. 

Probabil, aș fi putut să-i spun că e sus, însă senzaţia de neliniște pe care 
am resimţit-o în biroul mamei tocmai a sporit. 

— Îi transmiţi că a trecut Matthew pe-aici? 

— Eu pot să vă fiu cu ceva de folos? 

Ochii îi selipesc Și buzele îi zvâcnesc într-un zâmbet. 

— Nu, îmi răspunde. 

Și, cu asta, se retrage spre ieșire. Trece pe lângă vitrină Și, după ce aștept 
câteva secunde, ies repede, menținându-mă aproape de clădire, astfel încât 
să nu mă vadă. Se urcă într-un SUV bleumarin, parcat la câteva prăvălu mai 
încolo. Fac la iuţeală câteva instantanee, focalizând pe plăcuţa de 
înmatriculare și apoi pe chipul lui. Aproape că mi se oprește inima când 
ochii lui se îndreaptă spre obiectivul camerei. Mânerul metalic al ușii îmi 
împunge spinarea din cauza retragerii mele pripite. Probabil că nu m-a 
văzut. 

Ajunsă înăuntru, iau telefonul, dar tocmai când să apăs butonul pentru 
interior, mă opresc. Nu vreau să-i spun mamei despre Matthew la telefon. 
Nu vreau să-i spun mamei despre Matthew deloc. Nu că mama n-ar fi ieșit 
niciodată cu vreun bărbat. Mai iese... când și când. Așa că, sunt nevoită să 
presupun, oricine ar fi acest Matthew, nu e unul cu care iese ea. Iar dacă nu 
iese cu el, atunci... cine e? 

CAPITOLUL 21 

La două zile după întâmplarea asta, stau Și privesc geanta cu camera lui 
Xander, de pe patul meu. Mi-am descărcat fotografiile în computer Și am 
început să lucrez la site. Orice, numai să-mi abat gândurile de la faptul că 


nu l-am mai văzut pe Xander de sâmbătă seara, îmi derulez încă o dată 
imaginile în minte. El, aducând mâncare de la restaurantul franțuzesc; 
apariţia lui Mason; eu, făcând câțiva pași înapoi când a încercat Xander să- 
mi atingă părul; cearta noastră. Mereu i-am transmis semnale de păstrat 
distanţa, însă se pare că el nu le-a recepționat, până acum. 

împung geanta cu degetele de la picior și oftez. De două zile mă tot 
gândesc dacă să folosesc camera ca pretext pentru a-l revedea. Toată 
povestea cu „am vrut doar să-ți restitui camera”. Dar sunt două probleme în 
privinţa asta. Mai întâi, că habar n-am unde locuiește. Pe urmă, că nu am 
numărul lui de telefon. Există și două soluții la problemele astea. Prima, aș 
putea s-o sun pe doamna Dalton Și să-i cer numărul lui Xander. A doua, aș 
putea să mă duc la hotelul The Road s End, în speranţa că voi da peste el. 

Soluția cu numărul doi iese învingătoare. Prin mintea mea se învârtește 
nebuneasca idee că, dacă mă duc la hotel, ca prin farmec, el va fi acolo. Aș 
putea să spun că „eram prin preajmă”, Și n-ar părea chiar atât de evident și 
nici prea dubios. 

Totuşi, lucrurile nu decurg niciodată așa cum mi le imaginez, așa că, în 
timp ce stau în fața recepției din luxosul hol al hotelului, discutând cu 
recepționera, încep să mă resemnez cu gândul că n-o să am noroc. 

— Camera lui foto e la mine, zic încă o dată. 

— Așa cum v-am mai spus Și mai devreme, dacă o lăsați la mine, voi 
avea grijă să-i parvină. 

— Dac-aţi putea doar să-mi spuneți când va fi aici, sau să-mi daţi adresa 
lui, sau așa ceva, aș putea să i-o aduc. 

Privirea pe care mi-o aruncă o resimt ca un junghi în inimă. Privirea ei 
spune: Ai idee cât de multe. Fete au încercat să obțină datele de contact ale 
lui Xander? Privirea asta mă determină să fac un pas înapoi. 

— Nu vreți să mi-o lăsați? 

încerc să-i adresez acea privire care să-i dea de înţeles că n-am încredere 
în ea, în timp ce spun: „E o cameră scumpă.” Numai că privirea mea nu 
pare s-o afecteze la fel de mult pe cât m-a afectat pe mine privirea ei. Și 
adevărul e că, dac-aș fi fost în locul ei, față în faţă cu mine, nici eu n-aș fi 
dat informaţii despre Xander. 

Mă întorc Și plec în direcţia de unde am venit, încă ţinând strâns în mâini 
camera lui Xander. Așadar, trecem la varianta numărul unu. O s-o sun pe 


doamna Dalton Ș1-o să fac rost de numărul de telefon al lui Xander. Trebuie 
să-l înapoiez camera, în definitiv. E foarte important. 

Simt pe mână strânsoarea curelei, fiindcă am înfășurat-o de câteva ori, ca 
să n-o târăsc pe jos. Degetele mi se albesc tot mai mult, pe măsură ce 
strânsoarea asta îmi împiedică circulația. Chiar când ajung la ieșire, mă 
opresc. De ce-mi fac eu una ca asta? De ce mă ţin atât de strâns de chestia 
asta? De ce mă ţin atât de strâns de el? N-ar trebui să fie chiar atât de greu. 
Dac-ar fi fost ceea ce trebuie, n-aș mai fi mințit-o pe mama în legătură cu 
asta. Nu m-aș mai simți vinovată pentru asta. Dac-ar fi fost ceea ce trebuie, 
mi-ar fi fost mai ușor. 

Parcurg drumul rușinii întorcându-mă spre recepție, unde așez camera 
foto pe tejghea. 

— Da. Sunteţi amabilă să-i daţi camera asta? 

Ea face semn din cap că da și pare că vrea să mai spună ceva — un 
mulțumesc, poate? — dar tocmai atunci sună telefonul, iar ea ridică 
receptorul, uitând de mine. Trag aer adânc în piept Și plec. Pot să-l las în 
urmă Și pe el. Aici, unde-i e locul. 

în drum spre casă, constat că tot cartierul e plin de copii costumați. Cum 
de-am uitat că e Haloween-ul? Orașul Vechi e lipsit, totuși, de copu. Nu 
sunt prea mulți cei care locuiesc în cartierul comercial. Parchez mașina pe o 
alee Și intru pe ușa din spate. Magazinul e întunecat, exact cum l-am lăsat. 
E aproape nouă Și, luând în considerare obiceiurile ei din ultima vreme, mă 
aștept ca mama să fie deja în pat. Cu toate astea, o găsesc stând pe canapea 
ȘI uitându-se la un film. 

își întoarce privirea spre mine Și zâmbește. 

— M-am gândit că poate astă-seară te-ai dus la o petrecere despre care 
nu-mi amintesc să-mi fi spus. 

— Nu. Am cam uitat că e Haloween-ul. 

Ea bate cu palma perna de alături. 

— Ce film vezi? 

— Nu Știu, ceva clasic de pe Hallmark. 

Mă trântesc pe canapea, lângă ea. 

— Lasă-mă să ghicesc: ea are cancer, iar el n-a Știut niciodată, dar a 
iubit-o mereu. 

— Nu. Cred că băieţelul e bolnav, iar mama își dă seama cât de mult 
timp Și-a petrecut la muncă. 


Trag pe mine o parte din pătura de pe mama. Nu spunem nimic, doar 
vedem filmul, însă e o senzație confortabilă, familiară, iar când se termină, 
mă simt mult mai bine. Mi-a fost dor de ea. Mi-a fost dor de senzația asta. 

A doua zi, când să intru în magazin, trec pe lângă poștaș, care tocmai 
ieșise. Mă salută cu o înclinare a capului, iar eu îi zâmbesc. Mama stă în 
spatele tejghelei și frunzărește, cu mișcări lente, corespondenţa. Mă întreb 
dacă nu cumva trage de timp ca să evite facturile care așteaptă să fie plătite 
cu bani pe care nu-i avem. Când termină, își ridică privirea spre mine. 

— Salut. 

— Bună. 

Ea ridică plicurile. 

— Ai emoții? mă întreabă. 

— Da. 

Dac-ar Ști ea și câte... 

— Când crezi c-o să începi să primești vești? 

— Veşti? 

— De la Berkeley, de la Sac State| 14] de la San Francisco... de la 
facultăți, înţelegi? 

— A, da. 

Mai întâi, ar trebui să le trimit formularele de înscriere. 

— Încă nu. Prin aprilie, cred. 

De fapt, știu. Ştiu că termenul limită de înscriere la majoritatea colegiilor 
se apropie cu repeziciune. Încă nu i-am spus mamei despre planul meu, de a 
mai amâna cu un an, doi. 

— Aprilie? E foarte departe! 

în timp ce mie mi se pare că e chiar după colt. 

Mama zâmbește Și vâră teancul de plicuri în sertar, după care se întoarce 
spre calendarul de pe tejgheaua din spate, unul prea mare pentru jalnicul 
nostru program. Rupe fila de deasupra, pe care o împăturește frumos ȘI o 
pune în dulapul de dedesubt, alături de celelalte, astfel încât viitoarele 
generaţii să constate că am avut cel mai plicticos an din toate timpurile. 

— Începe o nouă lună, îmi zice. E momentul să ne programăm vieţile. 

Ridică pixul, pregătită să-mi pună viaţa la loc în micile casete precise de 
care aparține. 

— Ceva suplimentar la școală pe săptămâna asta? 


— Nu. Am un test important mâine, așa că poate ar trebui să învăţ astă- 
seară. 

Mama taie în dreptul meu toate căsuțele după ora cinci. 

— Săptămâna viitoare, miercuri seara, am o întrunire cu proprietarii de 
magazine. 

Și notează pe calendar ora șase, fără orice alt amănunt. 

— Unde se ţine? 

— Nu Știu precis. Se ia prin rotaţie. 

— Şi-atunci, noi cum de n-am găzduit niciodată vreo întrunire de-asta? 

— Magazinul nostru e mult prea mic pentru așa ceva, îmi explică, 
privind calendarul aproape neatins. Altceva? 

Zăbovesc cu privirea pe ziua de sâmbătă, cea în care eu și Xander 
încercam să ne descoperim reciproc carierele potrivite. 

— Nu. Nimic, îi răspund. 

— Uau, ce lună palpitantă avem! Nici nu știu dacă vom putea să facem 
faţă unui program atât de încărcat. 

— N-avem petreceri aniversare? 

— Nu încă. 

Mama lasă jos pixul și scoate câteva materiale pentru curățenie. Pe 
durata după-amiezii, mă pomenesc de mai multe ori fixând cu privirea 
calendarul Și „întrunirea” de miercuri seara, notată acolo cu negru. Oare de 
ce îmi stârnește atâtea bănuieli? Eu mi-am tot mințit mama în ultimele 
câteva luni în legătură cu persoana cu care mi-am petrecut timpul. Să fie 
posibil ca și ea să mă mintă, la rândul ei? Numele de Matthew îmi răsare în 
minte Și imediat mă străduiesc să-l alung. Numai că el rămâne în continuare 
acolo. 

— Mamă, cine e... 

Se aude clopoţelul de la ușă, întrerupându-mi întrebarea. Mă întorc să 
văd cine e, o ridicol de falsă speranţă din interiorul meu spunându-mi că ar 
putea fi Xander. Dar nu e. E Mason. 

CAPITOLUL 22 

Mama zâmbește. 

— Bună! Mason, nu? 

I-a ţinut minte numele? 

— Da. Bună. Mă bucur că vă revăd. M-am gândit să v-o răpesc pe 
Caymen pentru o oră, două, dacă n-aveţi nimic împotrivă, bineînţeles. 


— Nu-i nicio problemă. Încotro vă duceţi? 

— Avem repetiţie cu formaţia şi aș vrea să-i Știu părerea despre câteva 
cântece. 

— Cunoștinţele mele despre muzică sunt egale cu zero, dar el încă nu 
Știe asta, îi zic mamei. 

— Ba, are cunoștințe grozave, îl asigură mama, de parcă el ar fi fost 
chiar îngrijorat în privința asta. 

Mason trece pe lângă mama și o văd oprindu-și privirea pe gamba lui. Îi 
arată într-acolo. 

— Asta ce înseamnă? 

El își răsucește piciorul Și-și studiază tatuajul, ca Și cum ar fi uitat de 
prezenţa lui. 

— E un simbol chinezesc. Înseamnă „tolerantă”. 

— Foarte frumos, apreciază mama. 

— Mulţumesc, răspunde el, după care se întoarce spre mine. Ești gata? 

— Sigur. Mersi, mamă, ne vedem mai târziu. 

El mă cuprinde cu braţul de umeri. Încep să mă obișnuiesc cu nevoia de 
contact uman a lui Mason. În clipa de faţă, cam simt și eu nevoia unui 
contact uman. 

— Umbli în pantaloni scurți în noiembrie? îl întreb, înghiontindu-l cu 
cotul. 

— Nu e chiar atât de frig. 

Are dreptate, evident. Pe coasta Californiei, începutul lui noiembrie e 
destul de asemănător cu începutul majorităţii celorlalte luni. 

— Unde aveți repetiţia? mă interesez eu. 

îmi arată spre o dubiță mov. 

— Într-o dubă? 

— Nu, cu ea mergem acolo. 

Ușa laterală a dubiţei se deschide și Skye coboară, zâmbind. 

— N-am crezut c-o să te poată convinge să ieși din magazinul ăla! 

— De ce? 

— Pentru că ești atât de conștiincioasă. Dar el m-a asigurat că o să poată. 
Se pare că i-am subestimat farmecul lui Tic. 

Mai degrabă, mi-a subestimat mie sentimentul de singurătate. Mason 
miroase frumos, așa că mă aplec un pic mai mult spre pieptul lui. 


— Mă rog, mama era foarte binedispusă. În realitate, ea a fost cea care a 
luat hotărârea. 

— A! exclamă Mason. Ia uite! 

Deschide portiera din dreapta Și, practic, plonjează înăuntru, luând ceva 
de pe podea. Reapare cu o revistă Starz în mână. 

— Alt articol! Ar trebui să începi să le colecționezi. Acum sunt ca un fel 
de motiv de mândrie pentru tine, nu? 

înșfac revista ȘI-i cercetez coperta, până când îl descopăr pe Xander, sub 
titlul Xander Spence și Sadie Newel, văzuți în LA pe durata weekendului. 
Imaginea îl înfățișează ținându-se de mână cu o brunetă tunsă scurt ȘI cu 
picioare lungi, bronzate. Stomacul mi se strânge într-atât, încât îmi vine să 
vomit. Prin urmare, Xander a mai avut Și altă treabă în weekendul trecut, 
decât să caute o cămașă de firmă pentru un client. 

Deschid revista la pagina articolului și citesc: „Xander Spence, fiul 
proprietarului unei reţele de hoteluri de lux, Blaine Spencer, a fost văzut în 
Los Angeles weekendul trecut, în fața clubului de noapte Oxygen, cu cea 
care-i este iubită de mult timp, actriţa Sadie Newel, plecată în ultimele Șase 
luni la Paris pentru filmări...” 

Cea care-i este iubită de mult timp? Nu pot să citesc mai departe, fiindcă 
mi se înceţoșează vederea. Nici gând să mă apuce plânsul din cauza asta. 
Deja renunţasem la Xander. I-am restituit camera foto, îmi amintesc mie 
însămi. A fost, din partea mea, gestul eliberării. Dar, în taină, în adâncul 
sufletului, sperasem că el va reveni. Îmi mușc obrazul pe dinăuntru, silindu- 
mi lacrimile să rămână la locul lor. 

— Uau, palpitant articol, comentez apoi. Două persoane au fost văzute 
plimbându-se. Ce mai Ştire! 

Șase luni. Ea a fost plecată în ultimele șase luni la filmări. Eu am 
însemnat o distracție pentru el. Creierul meu alege tocmai acest moment ca 
să-mi aducă aminte cât de platonică a fost relația noastră: cum nu s-a 
apropiat el niciodată prea mult, cum a subliniat că e prietenul meu când 1 s-a 
adresat lui Mason, cum a avut grijă ca niciodată să nu catalogheze ieșirile 
noastre ca întâlniri de cuplu. Ele au însemnat „zilele carierei” Și că 
săptămâna asta nici măcar n-a mai venit. Tâmpit creier! De ce nu mi-a spus 
toate lucrurile astea mai devreme? E evident că i-am interpretat greșit 
reacțiile în anumite privinţe. Mă simt ridicolă. El, de fapt, n-a vrut decât să 
fim prieteni... 


îmi înghit lacrimile. E bine. Asta-i ceea ce-mi trebuia: o desprindere 
totală. O desprindere fermă. O privesc pe Sadie Newel, în fotografie. E 
frumoasă Și sofisticată Și mult mai degrabă genul lui. 

Henry își face apariția de după dubiţă. 

— AȘadar, suntem gata să înregistrăm primul nostru single? întreabă, 
tinând telefonul ridicat deasupra capului. Xander zice că studioul e complet 
liber acum. 

x 

— Te simți bine? mă întreabă încetișor Skye. 

Sunt pe bancheta din mijloc, strivită între ea și Derrick, bateristul 
formației. 

— Mă simt foarte bine. De ce m-aș simţi altfel? îi răspund. 

Și, prin „foarte bine”, înţeleg că sunt moartă de frică. Urmează să-l 
vedem pe Xander. Voi fi nevoită să dau ochii cu el. Ceea ce nu e bine. Mă 
gândesc să mă arunc în clipa asta afară din dubiță, fiindcă abia acum 
semnificația veștii mi s-a dezvăluit așa cum se cuvine. 

— Pentru că tocmai ai aflat că tipul care-ţi place are o iubită, zice ea, 
arătându-mi revista care fusese azvârlită înapoi în dubiţă și ajunsese, 
cumva, sub piciorul meu. 

(E posibil ca, intenționat sau nu, să-mi fi înfipt tocul pantofului în fața 
fără cusur a lui Sadie.) 

— A fost chiar atât de evident? 

Ea ridică din umeri. 

— Ar fi cazul să ai încredere în mine. Îţi sunt cea mai bună prietenă. 

— Mda, mă rog, am uitat de el. 

— Cam repede. 

— Asta pentru că tot încerc să uit de el încă din clipa în care l-am 
cunoscut, așa că am fost mereu cu un pas înainte. 

Ea mă bate ușurel cu palma pe genunchi, părând să creadă că sunt în faza 
de negare. Dar eu nu sunt în faza de negare. Bine, poftim, sunt întru totul în 
faza de negare, dar am nevoie să-mi cânt în strună până când toate 
sentimentele de care încerc să mă conving că le-as avea se vor dovedi într- 
adevăr reale. 

Sper că studioul și Xander nu vin împreună la pachet. Pentru că nu mă 
simt pregătită să dau ochii cu el în chpa de faţă. E pe deplin posibil ca el să 
fi sunat la studio și să-i fi anunţat pe cei de acolo că urmează să vină 


formaţia la înregistrări. Asta nu înseamnă că va fi și el acolo. Cel puțin, 
asta-i ceea ce-mi tot repet în sinea mea, pe parcursul drumului de un sfert de 
oră cu mașina, în timp ce componenţii formaţiei discută entuziaști între ei. 
Trecem de un punct de control, dincolo de o poartă din fier forjat, ajungând 
pe o alee cu dale. În clipa în care zăresc o fântână enormă ȘI o casă cu mai 
multe ferestre decât mi-ar fi lesne să număr, îmi dau seama că studioul Și 
Xander vin împreună la pachet. 

CAPITOLUL 23 

Xander ne întâmpină pe aleea circulară, iar eu încerc să rămân ascunsă în 
spatele grupului. Mă întreb în sinea mea cât de rușinată ar trebui să fiu 
pentru comportamentul meu din ultimele două luni. Oare el să fi simțit cum 
mi se accelera pulsul ori de câte ori venea? Oare mi-o fi observat privirea 
asta ridicolă, cu ochi ca de căprioară? Skye și-a dat seama. Probabil că și 
el. Iar acum o să-și închipuie că i-am rugat pe cei din formație să mă ia cu 
ei, coadă, numai ca să-l pot vedea. 

— Studioul e în spate, anunţă Xander, în timp ce băieții încep să-și 
adune instrumentele din dubă. 

Sunetul vocii lui îmi provoacă din nou usturime în ochi. Mă cert în sinea 
mea. 

— Şi e complet la latitudinea voastră, continuă el, dar să știți că studioul 
are propriile instrumente, dacă nu vreți să vă căraţi cu toate astea. 

— Minunat, exclamă Mason, punându-și chitara la loc, iar Henry închide 
ușa din spate. 

— Veniţi după mine, zice Xander. 

Abia după un minut reușește să mă observe. Stătusem destul de bine 
ascunsă în spatele lui Skye și între Mike, basistul, și Derrick, bateristul. 
Xander își încreţește fruntea. 

— Bună, îmi zice. N-am Știut că vii ȘI tu. 

— Nici eu, îi răspund, cu o voce care Știu că a sunat piţigăiată și 
nefirească, fiindcă gâtul îmi e strangulat, dar încerc să dau impresia că mă 
simt perfect. 

El șovăie preţ de o clipă, aproape de parcă ar vrea să mai spună ceva. 

— Bine, haideţi să mergem, zice, în cele din urmă, făcându-le tuturor 
semn să-l urmeze. 

îmi dau seama că se așteaptă ca eu să vin lângă el, să merg alături de el. 
Știu asta doar datorită faptului că privește peste umăr de câteva ori, în timp 


ce ne continuăm expediţia prin imensa lui curte, pe lângă piscina 
încorporată Și terenul de baschet. Eu, însă, rămân la locul meu, între doi 
băieți aproape străini, ascultându-i cum se tachinează reciproc. Am de gând 
să-i dovedesc că știu că suntem doar prieteni. Că totdeauna am fost doar 
prieteni. Dar nu numai atât, ci Și că mai am Și alți prieteni Și că nu trebuie 
să se teamă c-o să mă arunc pe el. 

— Bine, băieți, zice el, deschizând ușa și așezându-și cheile Și telefonul 
mobil pe măsuţa din stânga. Familiarizaţi-vă cu jucăriile. Eu o să pornesc 
aparatura. 

Formaţia asaltează imediat instrumentele, iar Xander rămâne de partea 
asta a peretelui mare din sticlă, începând să-și facă de lucru cu tot felul de 
cursoare Și butoane. Skye se instalează pe o canapea din spatele lui Xander, 
iar eu mă duc lângă ea. 

Xander închide atât ușa care dă spre exterior, cât și pe cea dinspre 
camera în care membrii formaţiei cântă deja, practic amuţind sunetul. În 
timp ce se întoarce spre scaunul lui, îmi zâmbește, iar eu mă enervez pe 
faptul că inima mea încă n-a recepționat vestea despre iubita lui, fiindcă 
zâmbetul acesta tot o pune pe goană. 

— Dacă vă e sete, fetelor, sunt ceva răcoritoare Și alte chestii prin 
frigider, ne zice, arătând spre un frigider din inox aflat într-un colț, după 
care ne întoarce spatele, își duce o cască la o ureche, apasă pe un buton al 
mixerului din faţa lui Și rostește într-un microfon: Daţi-i bătaie, repetaţi 
piesa de câteva ori, iar cu o să vă anunţ când suntem gata să înregistrăm. 

Ridică degetul de pe buton și se întoarce, pe scaunul lui rotativ, cu faţa 
spre noi. Mi-ar fi mult mai ușor dacă el ar fi mai puţin... mai puţin, ce? 
Sigur pe sine? Atrăgător? Seducător? 

Da, asta, ultima, ar fi de preferat. Indiferent de ce mi-ar fi amintit creierul 
meu, Xander e un seducător. Dac-ar fi iubitul meu Și Și-ar petrece timpul cu 
o fată, așa cum a făcut cu mine, m-aș supăra rău. 

— Ce e? întreabă el. 

— Ce să fie? 

— Mă priveşti fix. 

— Ba nu, protestez eu. 

— Ba da. Nu-i așa? o ia el ca martoră pe Skye. 

— Mda, așa e. 

— Ei bine, încerc să-mi dau seama pentru ce ar trebui să trăieşti. 


— Poftim? 

Fac un gest larg spre studioul ăsta nemaipomenit, amplasat în curtea din 
spate a casei lui. 

— Cum reușești să te dai jos din pat în fiecare zi, cu un viitor atât de 
deprimant? 

— La drept vorbind, e cineva care lucrează cu mine exact pentru 
problema asta. Sper că ea m-ar putea ajuta să-mi dau seama ce-mi rezervă 
viitorul. 

Afirmația asta mă determină să-mi amintesc de ce am început să ieșim 
împreună, în primul rând. Eram în „aceeași” situaţie, conform părerii lui. 
Poate doar a avut impresia că-l înţeleg mai bine decât majoritatea. Dar n-a 
fost așa. Suntem persoane total diferite. 

Ușa dinspre camera formaţiei se deschide, iar Mason se azvârle spre noi, 
zburând peste genunchii mei Și ai lui Skye și aplecându-și capul spre al 
meu. 


— Cred că suntem gata, îi zice el lui Xander. 

— Bun, răspunde Xander. Așteaptă câteva clipe, probabil gândindu-se că 
Mason o să se ridice, după care face un semn cu capul spre gamba lui 
Mason. Drăguţ tatuaj, remarcă. 

— Mersi. Fiindcă veni vorba, zice Mason, privindu-mă Și apucându-mi o 
Șuviţă de păr, pe care începe să Ș1-o răsucească pe deget. 

îi sunt recunoscător pentru atenţia pe care mi-o acordă. Prin asta, mă face 
să mă simt mai puţin ridicolă pentru comportamentul meu faţă de Xander. 
Așa, o să vadă că nu-mi lasă gura apă după el. 

— Mama ta a fost sarcastică azi? mă întreabă Mason. Sau crezi că i-a 
plăcut într-adevăr? 

— Nu e genul mamei să fie sarcastică. 

Mason izbucnește în râs. 

— Zău? Atunci, cum se face că tu stăpânești atât de bine arta asta? Tatăl 
tău e campion la sarcasm? 

Ca și cum ar fi simţit că a fost abordat cel mai neplăcut subiect posibil, 
întreaga formaţie ni se alătură în camera care deja pare înăbușitoare. 
Pieptul îmi arde de dorinţa de a răspunde: „Habar n-am dacă tatăl meu o fi 
sarcastic, fiindcă nu l-am cunoscut niciodată pe individ.” 

— N-are de unde să știe, răspunde Skye în locul meu, ceea ce nu ajută 
absolut deloc la îmbunătățirea situaţiei. 

— Zău? se miră Mason. Tu nu-ţi cunoşti tatăl? Dar care-i povestea? 

Mă foiesc, întrebându-mă cum aș putea s-o dau pe glumă, ca să schimb 
subiectul. 

— Băieți, intervine Xander, privindu-și ceasul de la mână. Eu am un 
program aici. Haideţi să tragem ce-avem de tras. 

îmi întâlnește privirea pentru o fracțiune de secundă, dovedindu-mi prin 
asta că a făcut-o numai pentru mine. 

Mason se desprinde de canapea, părând să fi uitat de subiectul referitor la 
tatăl meu tot atât de repede pe cât l-a adus în discuţie. Mi-ar fi plăcut să-l 
pot uita Și eu la fel de ușor. 

Formaţia începe să cânte în faţa ochilor noștri, ca într-un film mut. 
Xander, cu căștile pe urechi, ajustează mereu câte ceva, manevrând 
potenţiometrele și butoanele. Nu-mi dau seama precis ce rol au ajustările 
astea, dar e evident că el știe ce face. Skye se ridică Și se servește cu o doză 
de răcoritoare din frigider. 


— Vrei Și tu? mă întreabă. 

— Nu-mi trebuie. 

— Cum ești? se interesează ea, așezându-se la loc lângă mine, pe 
canapea. 

— Bine. 

— M-am prins, apropo. 

— Te-ai prins cu ce? 

— Cu el. M-am prins de ce-ţi place. Are el ceva anume, zice, arătând 
spre spinarea lui Xander. 

Chiar dacă nu vorbim prea tare, iar Xander are căștile pe urechi, îmi vine 
să-i fac semn să tacă. 

— Ți-am zis doar, s-a terminat. Iubita lui e actriţă, Skye. 

Ea își dă ochii peste cap. 

— Actriţele sunt supraevaluate. Luptă-te pentru el. 

Mă ridic, simțind nevoia să-mi descarc ceva din energie. 

— Nu poate fi vorba despre un concurs, atunci când o persoană a câștigat 
deja. 

Telefonul lui Xander începe să sune, din locul în care l-a lăsat, pe măsuţa 
de lângă ușă. E evident că el nu-l aude, fiindcă nu reacţionează în niciun 
fel. Eu sunt la mai puţin de un metru Și jumătate de telefon, așa că mă las 
pradă curiozității Și privesc ecranul luminat. Fotografia e cea pe care o văd 
mai întâi: o fată brunetă, râzând. Nu mai am nevoie să citesc numele din 
partea de jos ca să știu al cui e, dar mă uit, chiar și-așa. Sadie. 

— Vezi...? îi zic lui Skye, ridicând o sprânceană. 

— Pe bune? zice ea. 

Fac semn din cap că da și, cu ochii spre spatele lui Xander și spre 
formația care se dezlănţuie în continuare dincolo de peretele din sticlă, 
acționez pradă celui mai ciudat impuls din toate timpurile, ridicând 
telefonul Și răspunzând. 

— Alo? 

Gura lui Skye se cască într-atât, încât mă tem să nu 1 se disloce maxilarul. 

— Alo?... Xander?... Nu te aud deloc bine. Sunt în mașină. 

Vocea îi sună cât se poate de normal. Am văzut-o pe Sadie Newel în 
câteva filme, dar versiunea asta nu sună precum cele sofisticate din sălile de 
cinematograf. 

Acum, după ce am făcut-o, nu mai Știu ce să spun. 


— Nu e Xander. Să vil dau la telefon. 

— Nu te aud. Ce spui? Uff... Ascultă, am semnalul foarte slab, dar am 
nevoie de tine să faci o minune. Te sun când ajung la hotel. 

Legătura se întrerupe Și las telefonul pe măsuţă cu un gest de parcă m-aș 
aștepta să explodeze. 

— Eşti nebună, chicotește Skye. 

— Ea nu știe că am răspuns eu. A zis că sună mai târziu. 

Xander se rotește cu scaunul lui, făcându-mă să mi se taie respirația. 

— Vrea cineva să asculte? întreabă, scoţându-și căștile și întinzându-le 
spre noi. 

— Da, exclamă Skye, sărind de pe canapea Și pornind spre el. 

După ce se instalează pe scaunul de lângă Xander și începe să asculte 
muzica formaţiei, el se răsucește spre mine. 

— AȘadar, de ce n-ar fi asta? îl întreb, așezându-mă la loc pe canapea. 

— Ce să fie? 

— De ce n-ai fi producător muzical, ca să-ți câștigi existența? Pare să fie 
o pasiune pentru tine. 

își împinge scaunul spre mine până când ajung să ni se ciocnească 
genunchii. 

— Tatăl meu n-ar aloca niciodată bani pentru așa ceva. 

îmi cobor privirea spre genunchii noștri, întrebându-mă dacă n-ar fi cazul 
să mă folosesc în favoarea mea de rotiţele scaunului Și să-l împing de lângă 
mine. Aleg să nu iau în seamă imboldul. 

— Dar ţi-a construit studioul, nu? 

— Fratele meu mai mare e instrumentist de chitară clasică. Studioul a 
fost construit ca să-i ofere un debușeu creator. Un hobby. Mi-am petrecut 
mult timp aici, cu el, ca să învăţ toate chestiile astea. Dar nu poate fi vorba 
despre o carieră, din punctul de vedere al tatălui meu. 

— Credeam că nu te interesează părerile tatălui tău, remarc, iar el își 
îngustează privirea, ca Și cum s-ar gândi la observaţia mea. 

— Cred că mai degrabă mă interesează părerile banilor tatălui meu, îmi 
răspunde, frecându-se la ceafă. Fără ei, nu pot să fiu liber faţă de el. E ca o 
sabie cu două tăișuri. 

înțeleg ce spune: are nevoie de bani ca să meargă la facultate, să-și 
clădească propria carieră, ca să-și poată câștiga propriii bani. Dar mă întreb 
dacă lui Xander chiar îi pasă numai de bani. Pare să depună eforturi 


considerabile ca să-și enerveze tatăl. Presupun că, în realitate, îl interesează 
foarte mult părerile tatălui său. 

De cealaltă parte a peretelui din sticlă, Mason cântă cu ochii închiși. 
Arată ridicol. 

Xander mă bate ușor pe genunchi cu pumnul strâns, făcându-mă să revin 
cu atenţia la el. 

— Mă bucur că ai venit. N-am crezut... 

îmi aplec capul într-o parte, așteptându-l să-și termine fraza. 

— După sâmbăta trecută... Și după ce mi-ai adus înapoi camera foto, 
fără vreun cuvânt... 

Se oprește, sfredelindu-mă cu privirea. 

— Ce? îl îmboldesc, murind de nerăbdare să aflu de ce nu-și exprimă 
gândurile până Ia capăt. 

Ce anume lasă nerostit. Oare să-l fi tulburat la fel de mult ca pe mine 
felul în care am lăsat lucrurile între noi? 

— În weekendul ăsta sunt plecat din oraș, dar sâmbăta viitoare...? Mai 
rămâne valabil? 

Clpesc mărunt. Asta vrea el? Alte zile ale carierei? 

Skye scoate un chiot, făcându-mă să tresar. 

— A fost minunat, strigă ea, ridicându-se. 

Xander se ridică la rândul lui, se duce la mixer și apasă pe butonul care 
deschide microfonul. 

— Asta a fost. Bună treabă, băieți! 

Se îndreaptă spre măsuţă, își ia cheile și telefonul și le vâră în buzunar, 
cu o privire de scuze spre mine. 

— N-am știut c-o să vii. Chiar am un program foarte strâns, îmi explică, 
privindu-Și ceasul. Peste douăzeci de minute trebuie să fiu la aeroport. 

— Sunt convinsă c-o să ne descurcăm Și singuri ca să ajungem la 
mașină. 

— AȘadar, ne vedem sâmbăta cealaltă? 

Sunt tentată să-i răspund: „Nu Știu, mai bine ai vedea ce program îţi face 
iubita, în primul rând. Te-a sunat adineauri: vrei s-o întrebăm pe ea?” Dar 
nu zic nimic. Doar dau din cap în semn de încuviinţare. Pentru că, iubită 
sau nu, vreau să-l văd sâmbăta cealaltă. Din câte se pare, sunt departe de a 
fi renunţat la el, și mă urăsc pentru că sunt atât de slabă. 

CAPITOLUL 24 


Luni dimineaţă, chiar când să-i spun la revedere mamei Și să-mi iau 
rucsacul pentru Școală, se aude o bătaie în ușă. Privesc pe vizor şi-l văd pe 
Xander, cu obișnuitele lui două pahare în mâini. Inima îmi sare până în gât. 
Nu, nu, nu, nu, nu. Așa ceva nu e posibil. El are o iubită. Dac-aș fi știut... 
Pulsul meu își dublează viteza când îl văd zâmbind. Dacă nu doar inima 
mea ar Ști că avem ceva în comun, aș putea să deschid ușa asta chiar acum 
ȘI să înfrunt dezamăgirea de pe chipul mamei. 

— Cine e? 

Nu e momentul potrivit pentru așa ceva. Între mine și mama, în sfârșit, 
lucrurile par să fi redevenit normale. Scutur din cap în semn de negatie, 
numai că, în loc să plece, Xander ridică unul dintre pahare cu un zâmbet 
afectat, care parcă spune” N-am de gând să plec, așa că deschide-mi. 

Mijesc ochii Și zâmbesc ușor. Foarte bine, dacă el vrea să joace astfel... 
Hai să jucăm! 

— A, pare să fie nepotul doamnei Dalton. A venit într-o zi să ia o păpușă 
în numele ei. O să-i spun că azi deschidem abia la nouă și să se întoarcă 
mai târziu. 

— A, nu, draga mea! Doamna Dalton e cea mai bună clientă a noastră! 
Lasă-l să intre Și vezi ce-i trebuie. 

Sau așa. Fir-ar să fie! 

Descui cu încetineală ușa. 

— Bună, îi zic, după ce deschid. 

Mirosul lui familiar pătrunde înăuntru odată cu vântul, ceea ce nu-mi 
domolește cu nimic pulsul deja accelerat. Inspir adânc. 

— Încă n-am deschis. Bunica dumneavoastră are nevoie de ceva? 

El soarbe dintr-un pahar, apoi mi-l întinde. Mă crispez. Numai gestul 
ăsta, Și ajunge ca mama să-l considere cel mai respingător bogătaș din 
lume, care vrea să-i ţin paharul până-și face el cumpărăturile. 

— Vreau s-o cunosc pe mama ta, îmi zice el, suficient de tare încât să 
audă ȘI ea. 

— Da, mama e mult mai bună cunoscătoare în domeniul păpușilor decât 
mine, răspund, Și mă întorc spre mama. Mamă, domnul e... ăăă... Scuze, v- 
am uitat numele. Wellington, sau cam așa ceva? 

O cută de nedumerire 1 se formează între sprâncene, dar în același timp 
îmi dau seama că jocul i se pare distractiv. 

— Nu, nu acesta vă e numele. Ăăă... 


— Xander. 

— Exact. Ştiam eu că era unul mai ciudat. 

— Caymen, mă apostrofează mama. lertaţi-o, vă rog, fiica mea e foarte 
caustică. Glumește, doar. 

— Ultima dată când a venit, Xander a fost foarte interesat de păpușile 
înfățișând bebeluşi care dorm. Nu spuneați că vi se bucură sufletul doar 
când le priviţi? 

— Nu-mi aduc aminte să fi spus așa ceva, dar sună în stilul meu. 
Izbucnesc în râs, dar imediat îmi mușc buza ca să mă opresc. 

— Ce-ar fi să-i arăţi colecția noastră, mamă? 

Mama mă privește cu capul înclinat într-o parte, evident derutată. O să 
mă dea de gol. Sigur simte căi cunosc pe Xander. Trebuie să ies mai repede 
de-aici. Scutur paharul plin cu ciocolată caldă din mâna mea, prefăcându- 
mă că e gol. 

— E o pubelă afară. Îl arunc eu pentru dumneavoastră. Apoi mă întorc 
din nou spre mama. O să întârzii. Ne vedem după ore. 

— Să ai o zi minunată, draga mea. 

Și plec, aruncându-i lui Xander o privire nevinovată, cu ochii mari. O 
senzație de tristeţe mă urmează la ieșirea din magazin Și nu pot să-mi dau 
seama dacă e din cauză că iar am mințit-o pe mama, sau fiindcă îmi doresc 
cu adevărat ca mama să-l cunoască pe Xander. Nu numai să-l cunoască, dar 
Și să-l îndrăgească. 

Mai am doar zece pași până la școală, când o pereche de mâini îmi apucă 
braţele din spate, oprindu-mă pe loc. 

— Eşti cea mai mare ștrengăriță! Ştii asta, nu? îmi spune Xander la 
ureche. 

Apoi îmi dă drumul, iar eu mă întorc spre el, zâmbitoare. 

— Ba nu, tu ești cel mai mare ștrengar. Ți-am zis că încă nu vreau s-o 
cunoşti pe mama. Dar tu ţi-ai zis c-o să-ți atingi scopul oricum. 

— Da, așa e. Am vrut să-ţi demonstrez că toate mamele mă îndrăgesc. 
lar mama ta nu reprezintă o excepție: ea mă adoră! 

Inima mi se poticnește din bătaie. 

— Pe bune? 

— N-am Știut că o să mă coste o sută cincizeci de dolari ca să dovedesc 
asta, dar am dat-o pe spate. 

A! Normal că-l adoră. Doar e un client. 


— Ai cumpărat o păpușă? 

Văd că nu are nimic în mâini, așa că-l apuc de poalele gecii descheiate și 
privesc pe interior. 

N-o am pe mine, femeie! Am lăsat-o în mașină. 

— Pe cine ai cumpărat? 

— Doar nu te aștepți să-mi Și amintesc. 

— Ba Știu că-ţi aminteștui. 

— Pe Daphne. 

— Ai cumpărat o plângăcioasă? 

— Da, m-am simțit un pic frustrat acolo, iar o fetiță care plânge îmi 
reprezenta destul de bine starea de spirit. O să i-o fac cadou bunicii la anul, 
de ziua ei. Își lasă privirea în jos: Ai crezut c-o să-mi vâr păpușa în haină? 

Abia acum devin conștientă de faptul că încă îl ţin strâns de geacă. 

— Dacă-ţi încape ego-ul în ea, atunci orice e posibil! 

Tocmai când mă pregăteam să-i dau drumul, el își pune mâinile peste ale 
mele, făcându-le sandviș între pieptul și palmele lui calde. 

în clipa asta, fixez cu privirea gulerul descheiat al cămășii lui de firmă, 
încercând să mă prefac că el nu mă studiază atent. Colegii de clasă trec pe 
lângă mine, grăbindu-se să ajungă la oră, Şi-i simt că mă privesc. 

— Credeam că ești plecat din oraș. 

El ridică ușor din umeri. 

— M-am întors. 

— Credeam că n-o să ne mai vedem până sâmbătă, adaug, cu o voce 
care-mi iese gâfâită. 

— N-am mai putut să aștept. 

Pulsul îmi bubuie zgomotos în urechi. 

— Dar ce s-a întâmplat în seara aia, în definitiv? 

— Cu ce? întreabă el, încet. 

Sau poate că de-abia îl aud eu, din cauza bubuiturilor. 

— Cu criza hotelieră a deceniului. Ai găsit o cămașă de schimb? 

— Da. O excursie în LA a fost suficientă. 

Corect. În LA, acolo unde s-a văzut cu Sadie Newel. Buna mea dispoziţie 
mă părăsește în grabă. 

— Asta-i tot? 

El încuviințează și tocmai mă pregătesc să-mi trag mâinile, când mă 
întreabă: 


— Vii cu mine la balul caritabil? 

— Ce? 

— E peste două săptămâni. Va fi cu dans, cu trăncăneală Și cu uscarea 
oamenilor de bani. E un bal caritabil pentru mama. 

— Încă o zi a carierei? 

— Nu. 

îi caut privirea. Asta nu e o chestie la care ar trebui să-și ia iubita? 

— Am ceva planificat pentru seara aia. 

— Să faci, ce? 

— Să fug de un bal caritabil, îi răspund, zâmbind. 

Ar fi cazul să plec. Chiar am întârziat. 

Dar de ce nu mi se pun picioarele în mișcare? 

— Pa, Caymen, îmi zice, eliberându-mi mâinile. 

Le las să-mi cadă pe lângă corp, dar apoi, spre surprinderea mea, îl 
îmbrățișez. El îmi răspunde la îmbrățișare, iar eu zăbovesc mai mult decât 
ar trebui acolo. De ce nu pot să plec de lângă Xander Spence fără să mai 
privesc înapoi? Soneria pentru întârziaţi răsună în spatele meu. 

— Tre” să plec, îi zic, desprinzându-mă Și întorcându-mă să fug spre 
școală. 

— Caymen, zice el, oprindu-mă iar. 

Mă întorc spre el. 

— Mda. 

— ÎI mai ţii minte pe angajatul care nu se pricepe să folosească fierul de 
călcat? 

— Mda. 

— N-a fost dat afară. Mi-am dat seama că te deranja ideea, așa că... N-a 
fost dat afară. 

De ce, la auzul veștii ăsteia, îmi vine să plâng? 

— Bun. Poate c-ar trebui să participe și el la următoarea zi a carierei 
organizate de mine, când o să învăţăm cum trebuie să-ți calci corespunzător 
toate tricourile. 

— O să extind invitația. 

În după-amiaza aceleiași zile, în timp ce stau în spatele casei de marcat 
Şi-mi fac temele, iar mama șterge tejghelele și rafturile, o aud chicotind. 

— Ce e? mă interesez eu. 

— Nepotul doamnei Dalton. 


— Xander? 

— Da, Xander. A fost nostim azi-dimineaţă. 

— A, da? întreb, plină de speranță. 

Poate că el chiar i-a produs o bună impresie mamei. Poate că, la urma 
urmei, n-o s-o deranjeze faptul că ieșim împreună. 

— Nu cred că asta voia, să-i arunci tu paharul la gunoi. lar pe urmă, după 
ce ai plecat, s-a apucat să-mi spună cât de mult îi place prenumele tău Și că 
tocmai a fost, anul trecut, în Insulele Cayman. M-a întrebat cât de des mă 
duc pe-acolo, de parcă toată lumea s-ar putea duce unde vrea Și când vrea. 

De obicei, eu sunt cea care mă amuz pe socoteala celor bogaţi, iar ea e 
cea care-mi atrage atenția să am grijă ce spun. Ani de-a rândul, m-a enervat 
cu asta, deoarece Știu că Și ea simte la fel. lar acum, tocmai pe Xander ȘI l- 
a găsit? Mi se pune un nod în gât Și nu Știu dacă mai sunt în stare să 
vorbesc. Dar încerc, oricum. 

— Pare drăguţ, totuși, zic. 

Ea ridică din umeri, ȘI toate structura mea de apărare începe să tremure. 

— Te vezi cu Mason azi? 

Brusca ei schimbare de subiect mă lasă fără cuvinte. 

— Îmi place semnificaţia tatuajului lui. Nu sunt o mare amatoare de 
tatuaje, în general — pur Și simplu, sunt lucruri permanente — dar îmi 
place mesajul. 

— Toleranţa? o întreb, așteptând ca ea să-și dea seama cât de ironic 
sună, după ceea ce tocmai a zis. 

— Da, un mesaj frumos. Sunt convinsă că întâlnește o groază de oameni 
care nu-l acceptă judecându-l după înfățișare. Sunt foarte mândră de tine 
pentru că ești capabilă să vezi mai departe de asta. 

— Mai departe de ce anume, mamă? De culoarea pielii? 

— Ce? Nu. Asta n-are nimic de-a face cu culoarea pielii. Dumnezeule, 
Caymen, tu despre ce crezi că vorbesc? 

— Nu Știu, asta încerc Și eu să-mi dau seama. 

De fapt, știu despre ce vorbește ea: despre inelul din buză, despre tatuaj, 
despre ticul lui... Dar sunt prea iritată ca s-o las în pace. Chiar nu poate să 
sesizeze ipocrizia în ceea ce spune? 

— Mă duc sus să-mi fac temele. 

— Bine. 


Când ajung la ușă, mi se face lumină: ea bănuiește că e ceva între mine 
Și Xander. De-asta a zis tot ceea ce a zis. De-aia a dat de pământ cu Xander 
Și l-a ridicat în slăvi pe Mason. E modul ei discret de a mă dirija în direcția 
pe care Și-o dorește pentru mine. Asta trebuie să fie. Îmi vine să mă întorc 
Şi s-o întreb dacă am dedus corect. Dar ce mai contează, când el are o 
iubită? 

La etaj, trec de masa din bucătărie în drum spre camera mea Și zăresc un 
alt plic roz pentru facturi. Toată enervarea mea e dublată imediat de 
îngrijorare. Și nu-mi dau seama precis care dintre sentimentele astea îmi e 
mai neplăcut. 

CAPITOLUL 25 

Caut printre rastelurile de la Armata Salvării împreună cu Skye, 
străduindu-mă să nu gândesc prea intens. 

Skye oftează. 

— Cred că, pur Și simplu, nu înţeleg ce s-a întâmplat. 

— Ce e de înţeles în asta? El are o iubită. Sunt destul de convinsă că e de 
ajuns. 

Nu l-am mai văzut de câteva zile, Și ori de câte ori e departe, sunt 
capabilă să analizez mai limpede lucrurile. 

— Dar felul în care te privește e chiar... Se întrerupe, poate dându-și 
seama că vorbele ei nu mă ajută absolut deloc. Iartă-mă, zice. Să trecem 
mai departe. 

îmi arată o cămașă, ridicând din sprâncene, întrebătoare. 

— Nu e culoarea potrivită pentru tine, remarc. 

Ea o pune la loc. 

— Apropo de trecut mai departe, cum rămâne cu Tic? Lui îi placi, fără 
discuţie. 

— Lui Mason îi place oricine e în faţa lui în momentul respectiv. 

— Bun, deci are spectrul atenției ca al unei insecte, dar eu cred că ar 
putea să se așeze, comentează ea, în timp ce-mi arată o altă cămașă, iar eu 
încuviinţez din cap, ceea ce o face să o adauge teancului în creștere de pe 
brațul ei. El chiar e un tip formidabil, dacă ajungi să-l cunoști. Mâine au 
concert la The Beach. E o mare realizare pentru ei.. Ar trebui să vii. 

Ar trebui să mă duc. Mason chiar e foarte potrivit pentru mine. Mama îl 
place; Și cea mai bună prietenă a mea îl place; știu că aș fi putut să-l plac și 
eu, până acum, dacă n-ar fi fost altcineva în cale. 


Mâna mi se oprește pe rochia neagră. Cea pe care am găsit-o când am 
fost aici cu Xander. Mă mir că e încă aici. E uluitoare. O scot și-mi trec 
palma peste mărgelele cusute de mână. 

— E superbă! exclamă Skye, cu răsuflarea tăiată. 

O pun la loc pe rastel și mut în faţa ei următoarea piesă vestimentară, o 
hidoasă salopetă din spandex. 

— A, nici vorbă, zice Skye, venind lângă mine și scoțând din nou la 
lumină rochia. Să nu te prind că nu ţi-o iei! 

— Ban-o iau. 

— Ba o iei. 

— Pentru ce? Când aș putea eu s-o port vreodată? 

— Nu asta e ideea. Când găsești așa ceva, cumperi. E genul de rochie în 
jurul căreia pui la cale un eveniment. 

— N-am patruzeci de dolari, mărturisesc, mușcându-mi buza. 

— Am eu. i-o cumpăr eu. O să fie cadoul meu de consolare pentru că ai 
fost dată peste cap de un tip bogat. 

Râd încetișor. 

— O să-ți dau eu banii înapoi. 

Skye a avut dreptate: The Beach (un club care a fost botezat mult prea 
elocvent) e un spaţiu mult mai mare, Și sunt uimită văzând cât de multă 
lume a venit să-i audă cântând pe The Crusty Toads. 

Valurile se rostogolesc în spatele enormei scene, iar vântul sărat nu face 
altceva decât să sporească farmecul spectacolului. E un concert grozav, însă 
eu deja îmi planific ieșirea timpurie. Puțin probabil să mai putem sta de 
vorbă cu cei din formaţie, după spectacol, cu atâta lume care se bate să le 
obțină atenția. 

Skye a confecționat câteva tricouri îngrozitoare, înfățișând broaște 
aplatizate, iar eu port unul dintre ele, împotriva rațiunii. 

— Mai stau la încă două piese și plec, urlu spre Skye, în timp ce Mason 
cântă cu vocea lui dulce ca mierea. 

— Ştiam c-o să încerci să pleci mai devreme, așa că am planificat ceva 
pentru amândouă după concert. 

— Ai planificat? Cum adică? 

Skye îmi face semn cu capul spre scenă. 

— Băieţii vor să mai stăm împreună. 


Mă uit spre Mason, iar el îmi întâlnește privirea. Cântă fix spre mine 
următoarele două versuri, şi-mi dau bine seama că fetele ar putea să se țină 
scai de el după așa ceva. Inima îmi tresaltă. 

— Bine. Rămân. 

— Normal că rămâi, chicotește Skye. 

După ce se termină ultimul cântec, mă aștept ca Mason să dispară în 
spatele scenei, așa cum s-a întâmplat la ultimul concert la care am fost. Dar 
nu e așa. El pune deoparte microfonul, sare jos de pe scenă Și-Și croiește 
drum, printre mâinile întinse să-l apuce, drept spre mine. 

Când ajunge, inima mi-e deja în gât. 

— Bună. 

Un singur cuvânt, dar pronunţat cu atâta răgușeală și sensibilitate, încât 
îmi dau seama de ce e un artist atât de bun. 

— Bună. 

— Să nu pleci, îmi zice, luându-mi mâna într-a lui Și strângând-o. 

— Bine. 

Apoi, pleacă el. Se duce înapoi spre scenă și se strecoară pe lângă ea, 
printr-un Şir de bărbaţi vânjoși, dispărând din vedere. Îl urmăresc cu 
privirea pe tot drumul, iar după ce nu-l mai zăresc, mă scutur din transă. 

— Ți-am zis că e nebun după tine. 

îmi revin în fire și constat că mica lui ispravă a atras foarte mult atenţia. 
O mulţime de persoane se holbează la mine. 

— Am nevoie să beau puțină apă, îi zic lui Skye. 

— Îmi iei și mie o răcoritoare? mă întreabă ea, întinzându-mi o bancnotă 
de cinci dolari. 

înaintez anevoie pe nisip cu picioarele goale, întrebându-mă ce-o fi fost 
în mintea mea de nu mi-am lăsat pantofii în mașină, în loc să-i las la 
garderobă. O să-mi ia o veșnicie până-i recuperez. Un tip care stă la bar mi 
se pare vag cunoscut. Și, judecând după cum se holbează la mine în timp ce 
mă apropii, sigur mă recunoaște și el. Nu reușesc să-l localizez, totuși, ȘI 
cercetez în minte toate clasele de la școală. Îmi dau seama că și creierul lui 
execută o operaţiune similară, însă deodată ochii i se luminează de 
revelație. Acum, e în avantaj, fiindcă eu tot nu știu de unde să-l iau. 

— Mica prietenă a lui Xander, corect? zice, și remarca lui duhnește a 
aroganță. 


în clipa în care-l aud, îmi dau seama că e Robert, cel de la restaurant. Cel 
care mi s-a părut că m-a făcut maidaneză. Încep să cred că Xander a vrut să- 
l scoată basma curată. 

— Da. Bună. 

Mă aplec peste tejgheaua barului și comand o sticlă cu apă Și una cu 
răcoritoare. Când barmanul se întoarce să-mi aducă băuturile comandate, 
Robert mă întreabă: 

— Tot Xander te-a băgat aici Și astă-seară? 

Mijesc ochii spre el. Acum, dacă tot nu e și Xander aici, nu mai simt 
nevoia să fiu la fel de politicoasă. 

— Nu. Îi cunosc pe cei din formaţie. Dar tu, cum ai intrat? 

Tipul râde și mă măsoară din cap până-n picioare. 

— Remarc atracţia. Ai... ochi grozavi. Când s-o sătura Xander de 
tăvăleală cu tine, ar trebui să fim împreună. 

Nu m-am gândit niciodată că aș putea avea reflexul de a arunca 
intenţionat cu răcoritoare în cineva, dar e clar că mâinile mele au reacționat 
instinctiv. Numai că și el are reflexe. Probabil, dobândite după o viaţă în 
care au vrut oamenii să arunce cu răcoritoare în el. Mâinile lui ţâșnesc Și 
mă apucă de încheietură. 

— Nu te sfătuiesc, îmi zice, în timp ce câteva picături de lichid se varsă 
într-o parte. Cămașa asta costă mai mult decât salariul tău pe o lună. 

— Păcat că a trebuit să-ţi vinzi sufletul ca să ţi-o permiti. 

— E totul în regulă? zice Mason, care tocmai apăruse în spatele meu, 
încolăcindu-mi talia cu braţele. 

Da, doar că sunt pe cale să asasinez pe cineva; în rest, e bine. 

— Hai să mergem. 

— Te dai tu pe brazdă, strigă Robert după mine, Și am nevoie de întreaga 
putere de stăpânire ca să nu arunc cu sticla în el, cu tot cu răcoritoare. 

— Cine era ăla? se interesează Mason, în timp ce ne îndepărtăm. 

— Nimeni care să merite să te mai gândești vreodată la el. 

Numai că eu nu mă pot împiedica să mă tot gândesc la el. E prietenul lui 
Xander. Așa s-o comporta Și Xander când nu sunt eu prin preajma lui? 
Clocotesc de furie. 

— Caymen? 

Mason îmi ia sticla cu apă și mă apucă de mâini. 

— E nevoie să mă duc să-l rup în bătaie? 


Mă tin strâns de el. 

— Nu. Nu merită, spun din nou, mai mult pentru mine însămi. 

Dar știu că de data asta nu mai e vorba despre Robert. Și încerc să-mi 
dau seama dacă sfatul ăsta e încă valabil. 

în seara următoare, mă hotărăsc că e cazul să termin lucrul la site-ul pe 
care l-am tot alcătuit, încetul cu încetul, pe parcursul ultimelor câteva 
săptămâni. Deschid dosarul cu fotografiile de pe computer. Din nefericire 
pentru mine, împreună cu păpușile, toate fotografiile lui Xander de la 
ședința foto din camera de hotel îmi răsar, Și ele, în fața ochilor. Până și 
într-o fotografie, zâmbetul lui are darul de a mă înduioșa. 

Le parcurg, zăbovind asupra celor în care l-am făcut să râdă. În poza aia 
din revistă în care era cu Sadie Newel, nici măcar nu zâmbea. Probabil că 
ea nu e capabilă să-l facă să râdă. Scot un geamăt de frustrare. Cui îi pasă, 
Caymen? El e cu ea. Vreau să Şterg fotografiile cu el, dar nu mă îndur. În 
schimb, grupez toate fotografiile cu păpuși în alt dosar, ca să nu mai fiu 
nevoită să-i privesc ochii de chihlimbar. 

Sub fiecare dintre păpuși notez numele și preţul. 

— E un site nou pentru comenzi? întreabă mama, care tocmai intra în 
bucătărie. 

— Nu, răspund eu, zâmbind. 

Avusesem de gând să-i fac o surpriză, atunci când site-ul avea să fie gata, 
dar acum sunt pe aproape Și simt nevoia să mă revanșez pentru felul țâfnos 
în care m-am comportat cu ea în ultima vreme. Las deoparte fotografule și 
deschid fereastra cu alcătuirea site-ului. 

— Am lucrat la ceva pentru magazin, îi mărturisesc. 

Ea se oprește în spatele meu. Pe ecran se vede un banner pe care scrie: 
„Păpuși Și Altele” M-am tot gândit dacă să scot „Și altele”, însă acum pare 
să fie ca o tradiţie. Și poate că am fi în măsură să adăugăm Și „altele” după 
ce site-ul va fi funcțional. Derulez un pic mai jos, unde scrie numele mamei 
şi datele ei de contact. 

— Vreau să pun aici o fotografie de-a ta. Poate să facem una în fața 
magazinului, sau undeva lângă vitrină. 

— Ce e asta? se miră ea. 

— Un site pe care l-am proiectat pentru magazin, îi răspund, după care- 
mi desfac larg braţele și zic: „Surpriză!”, cu un țipăt prefăcut. 


— Un site, repetă ea, pe un ton scăzut Și uniform. 

— O să fie grozav, mamă! O să ne propulseze afacerea, o să ne aducă 
mai multe vânzări! E următorul pas spre dezvoltare. 

— Nu. 

Doar atât zice, după care dispare după colţ, în bucătărie. 

Nu înţeleg nimic. 

— Nu? 

Scoate un pahar din dulap și-l umple cu apă de la robinet. 

— Nu vreau un site. 

Chiar dacă noi nu avem abonament la programele de televiziune cu plată, 
sau telefoane mobile, sau chiar un model mai nou de computer, nu e din 
cauză că mama ar considera că tehnologia modernă e diavolul, sau altceva. 
E doar din cauză că, pur Și simplu, nu ne permitem. 

— E ieftin, mamă. Costă mai puţin de douăzeci de dolari pe an pentru 
rezervarea domeniului, Și pot să-l administrez eu. Ai putea să-l administrezi 
chiar Și tu, după ce-o să-l facem funcţional. E foarte simplu Și... 

— Am zis nu, Caymen. Nu-l vreau. 

— De ce? 

— Pentru că așa zic eu. 

— Ăsta nu e un răspuns, mamă, e un punct pus conversație. 

— Bun, pentru că punem punct acestei conversații! 

Trântește paharul pe masă și mă mir că nu-l văd spărgându-se. După care 
iese cu pași apăsați din bucătărie Și se duce în camera el. 

închid paginile pe care le deschisesem pe computer, străduindu-mă să-mi 
păstrez calmul. Cu toate că, de fapt, ceea ce-mi doresc să fac e să dau cu 
computerul de podea. Dar n-o fac. Stâng monitorul, cobor încet la parter ȘI 
ies din casă. Pe urmă, încep să alerg. Și nu mă opresc decât când îmi 
amorţesc obrajii, când plămânii sunt gata să-mi explodeze și picioarele mă 
dor cumplit. 

Când ajung înapoi la magazin, sunt leoarcă de transpiraţie și simt nevoia 
să vorbesc despre asta cu cineva. Ridic telefonul și formez numărul lui 
Skye. Îmi intră direct mesageria vocală. Bat cu degetele un ritm nerăbdător 
pe perete și mă hotărăsc să nu las niciun mesaj. 

Ar trebui să-l sun pe Mason. Dar n-o fac. 

înșfac registrul de sub tejghea şi-l trântesc peste supradimensionatul 
nostru calendar. Găsesc numărul doamnei Dalton. 


Aproape că mi se face frică în timp ce ascult cum sună. 

— Alo, răspunde doamna Dalton. 

— Bună... 

Am greșit numărul, îmi vine să zic. Mi se taie respirația când îmi dau 
seama că e trecut de nouă seara. Oare s-o fi culcat? 

— Mă iertaţi că sun atât de târziu. Sunt Caymen... de la magazinul de 
păpuși. 

— Nu e deloc târziu, iar eu nu cunosc decât o singură Caymen, zice ea. 
Ce mai faci? 

— Bine. 

— Am comandat eu ceva? Nu-mi amintesc, dar asta nu înseamnă că n-aș 
fi făcut-o. 

— De parcă uitaţi vreodată când comandati ceva, zic eu. 

— E adevărat. Atunci, ai vrut să vezi dac-am murit? Poate că par bătrână, 
dar n-am decât șaizeci Și Șapte de ani. 

— Serios? Şi eu, care credeam că aveți patruzeci Și ceva! 

— Drăguţ din partea ta. 

Trag aer adânc în piept. 

— Mă gândeam dac-aș putea să obțin un număr de telefon de la 
dumneavoastră. Cred că mi l-ar fi dat Și el... Adică, vreau să spun că nu 
încerc să-l obțin pe la spatele lui, sau mai știu eu ce. El chiar m-a sunat 
altădată. Nu cred că s-ar supăra dacă aș avea numărul lui. 

— Inspiră adânc, draga mea. 

— Mă iertati. 

— Vrei să-ţi dau numărul lui Alex? E fermecător, nu-i așa? 

— Nu. Adică, mă rog, da, este, dar suntem numai prieteni. 

Iar eu, în clipa asta, am nevoie de un prieten. 

— AȘa mi s-a părut Și mie că sună. 

Râd. Doamna Dalton e nostimă. 

— Da, stai să ţi-l caut. Am un telefon complicat care poate să memoreze 
sute de numere, dar eu tot mi le scriu în carneţelul meu roșu. 

îmi dau seama că-mi ţin respirația de nerăbdare. 

— Eşti pregătită? mă întreabă. 

Mai mult decât pregătită. 

— Da. 

Notez numărul de telefon pe calendar. 


— Vă mulţumesc foarte mult. 

— N-ai pentru ce. Salută-l din partea mea. 

închid și fixez cu privirea numărul de telefon timp de o veșnicie. Vreau 
să vorbesc cu el. Am nevoie să vorbesc cu el. Însă totul din interiorul meu e 
crispat. Închid ochii strâns, iar când îi deschid din nou, formez numărul la 
repezeală, ca nu cumva să mă răzgândesc. Sună de trei ori, dar am impresia 
că trec minute între doua sunete de apel. 

În cele din urmă, răspunde. 

— Alo. 

Vocea lui familiară îmi domolește imediat încordarea. El nu seamănă 
nicidecum cu Robert. Dac-ar fi semănat, ar fi rupt-o la fugă din clipa în care 
a aflat că locuiesc deasupra unui magazin de păpuși. Mă destind cu ajutorul 
acestui gând. 

— Alex? 

Nu știu cum de mi-a venit numele de Alex pe buze. Probabil, pentru că-l 
scrisesem lângă numărul de telefon când mi-l dictase doamna Dalton, 
numindu-l așa. 

— Caymen? 

— Da. Bună. 

— Alex? întreabă el. 

— Scuze. Scăpare. Am vorbit cu bunica ta. 

— i de ce n-ai fi vorbit? 

Mă așez pe podea, în spatele casei de marcat, și mă simt un pic ca Skye 
când privesc tavanul. Poziția asta favorizează gândirea. Nu mă miră că ea 
își petrece mult timp stând așa. 

Urmează o lungă tăcere, până când el zice: 

— Ai nevoie de ceva? 

De tine. 

— Am avut nevoie de ciocolata mea caldă de dimineaţă, dar cineva m-a 
făcut să fiu dependentă de ea, după care mi-a luat-o. 

— E modul tău subtil de a-mi spune că ţi-am lipsit săptămâna trecută? 

— Mi-a lipsit ciocolata caldă. La tine mă gândesc doar ca la tipul care 
mi-o aduce. Câteodată îți uit numele Și-ţi zic tipul cu ciocolata caldă. 

Râde încet și mă pomenesc dorindu-mi să-i pot vedea chipul, ca să 
observ cum 1 se luminează ochii când zâmbește. 


— lar mie mi-a lipsit istețimea ta. 

— E de înţeles, replic eu, deși îmi aud inima bătând aprig în tâmple. N- 
am apucat să-ți mulţumesc pentru că mi-ai împrumutat camera foto. 

— Prin urmare, asta înseamnă că ești gata cu site-ul? Care e adresa? 
Vreau să văd păpușile răpitoare de suflete pe ecranul computerului meu. 

— Nu. Adică, nu e nicio adresă. Mama nu-l vrea. 

— A! De ce? 

— Nu știu sigur, de fapt. Am vrut să-i fac o surpriză, să-i arăt ce-am 
făcut, iar ei i-a sărit muștarul. Fără cea mai mică explicație, a zis că nu-l 
vrea. Foarte atipic pentru ea. 

— Ce-ai pus pe site? 

— Asta-i chestia. Nu i-am arătat decât bannerul și informațiile de contact 
pentru magazinul nostru. Tocmai îi spuneam că vreau să-i pun ȘI ei poza. 

— Se ferește de camerele foto? 

îmi ridic picioarele pe perete și-mi las mâna liberă să plutească pe 
deasupra capului. 

— Nu. 

— Poate că doar nu vrea să fie asta pe internet, imaginea ei alături de 
casa în care locuiţi. Practic, e ca și cum ai publica adresa voastră pe site, 
împreună cu faţa ei. Pot să-mi dau seama motivul pentru care asta i-ar 
provoca teamă, ca o grămadă de străini să știe unde locuiţi. Nu există o cale 
să-l faci Și fără informaţiile personale? 

încetasem deja să respir până să termine el. Știu asta numai datorită 
contururilor negre ale câmpului meu vizual. Inspir. Oare e îngrijorată din 
cauză că adresa locuinţei noastre va fi aflată de o grămadă de străini, sau 
doar de o anume persoană? Tatăl meu... 

— Te simți bine? 

Murmur ceva, neavând încredere în propria voce. Îmi simt tot gâtul 
sugrumat. Nu sunt convinsă că vorbele ar putea să străbată prin el. 

— Eşti sigură? 

înghit. 

— Da. Cred că s-ar putea să ai dreptate. 

Luând în considerare cât de rău mă doare gâtul, mă mir de cât de normală 
mi-a sunat vocea. 

— Mi se întâmplă adesea. 

— Tu crezi că el a încercat? 


Am nevoie de câteva clipe ca să-mi dau seama că am rostit fraza asta cu 
voce tare, Și de încă alte câteva ca să-mi dau seama că Xander a spus ceva, 
iar acum așteaptă să-i răspund la o întrebare pe care n-am auzit-o. 

— Ce? 

— Am zis: „Dacă eu cred că a încercat cine, Și ce?” 

Mă forțez să mă ridic în șezut Și, pe urmă, în picioare. Statul întinsă a 
făcut ca gândurile să-mi zboare prea libere. 

— Străinii ăia despre care spuneai. Crezi că ar încerca să ne găsească, 
pentru scopurile lor sinistre? 

— Ce scopuri sinistre ar fi alea? 

Mă sprijin cu spinarea de masa din spate Și, cu un pix negru, încep să 
mâzgălesc în jurul numărului lui de telefon, pe care-l notasem pe calendar. 

— Ştii tu, chestiile pentru care au nevoie străinii de oameni, să... să le 
mănânce acadelele și să le caute câinii pierduţi. 

— Nu mă las dus de nas, să știi. 

— Nici nu trebuie. Astea sunt trucurile cu care te ademenesc în mașinile 
lor, ca să te poată răpi. Mă bucur că nu te lași dus de nas de astea. 

— Eu vorbeam despre glumele tale. Știu că uneori te foloseşti de ele ca 
să ascunzi anumite lucruri. 

— Îmi atribui prea multe merite. În realitate, sunt la fel de superficială pe 
cât par. 

— N-aș crede. Iar răspunsul la întrebarea ta e da. Da, cred că tatăl tău a 
încercat să vă găsească. În definitiv, care tată n-ar vrea să-și cunoască fiica? 

— Acela care ar lua-o la fugă numai dacă s-ar gândi la mine. 

Nu-mi dau seama de ce vorbesc despre asta, căci obișnuiesc să evit 
subiectul cu un motiv. 

Mă simt de parcă mi-ar fi înțepat cineva cu un ac fiecare centimetru de 
piele, lăsându-mă carne vie Și expusă. 

— Dacă te-ar fi cunoscut, n-ar mai fi putut să plece niciodată. 

închid ochii. Ce soi de om ar putea să fugă așa? Pur Și simplu, s-o lase pe 
mama în starea aia? Acel soi de om speriat cât să-și iasă din minţi. Speriat 
de ce efect aș putea avea eu asupra viitorului său. Într-adevăr, am distrus 
viitorul cuiva: mama e o dovadă în acest sens. El era doar un copil, în 
realitate, cu un viitor atât de plin de posibilităţi și cu banii necesari ca să Și 
le ducă la îndeplinire. Probabil că semăna mult cu Xander. Probabil că e și 


motivul pentru care mama, când l-a văzut pe Xander, nu s-a putut împiedica 
să-ȘI vadă trecutul. 

— Tu ai fi putut pleca? 

— Niciodată. 

Nu pot să-mi dau seama dacă asta mă face să mă simt mai bine sau mai 
rău. 

— Asta mă determină să cred că a încercat, Caymen. Un astfel de regret 
nu dispare niciodată. 

Presupunând că ar fi regretat, cât de cât. 

— Cât de greu poate fi să găsești o fată? 

— Poate că mama ta nu ţi-a spus despre încercările lui. 

— Mama n-ar ascunde așa ceva de mine. 

Numai că, în timp ce spun asta, privirea mi se ciocnește de căsuţa din 
calendar, în care ea a scris: întrunirea asociaţiei micilor întreprinzători. 
Poate că, într-adevăr, ea ascunde așa ceva de mine. Și, dacă e așa, atunci 
poate că Xander are dreptate. Poate că ea ascunde o mulțime de lucruri de 
mine. 

— Ce faci miercuri seara? 

— Sunt destul de liber. 

— Ziua carierei. Șase și jumătate. Ne vedem acolo. 

— E rândul meu pentru ziua carierei. Am planificat ceva pentru mâine, ai 
uitat? 

— Bun, așa să fie. Mâine, tu. Miercuri, eu, zic, apoi îmi dreg glasul. 
Numai dacă nu cumva e prea mult. N-o să ai necazuri din cauză că te vezi 
prea mult cu mine, nu? 

Sunt tentată să adaug; „lubitele pot să devină extrem de geloase” dar nu 
zic nimic, fiindcă mă tem c-ar putea să sune a amărăciune. Și e ultimul 
lucru pe care mi-aș dori să-l transmit. 

— Nu, sigur că nu. Ti-am spus deja că părinţii mei te plac. 

Nu mă mai îndoiesc de asta acum, când știu că părinţii lui nu au impresia 
că sunt partenera lui. 

— Mâine după-amiază ar fi mai bine pentru mine, decât dimineața, spun. 

— La două, ce zici? 

— Sună bine. Atunci, pe mâine. 

— Caymen? 

— Da? 


— Nu e nevoie să închizi. Dacă simţi nevoia să mai vorbim, eu am timp. 

Nodul din stomac mi se mai lărgește la auzul propunerii, dar tocmai când 
mă pregătesc să deschid gura, dinspre el se aude o voce de fată. 

— Xander, de ce durează atât de mult? Vorbești la telefon? 

— Da, scuze că te-am făcut să aștepți. Cobor imediat. Mai lasă-mă cinci 
minute. 

— Cu cine vorbești? întreabă ea. 

— Cu o prietenă. 

Se aude o ușă închizându-se ȘI, pe urmă, vocea lui, mai tare, în receptor: 

— Scuze pentru asta. 

— Nu-i nimic. Înţeleg că trebuie să închizi. Ne vedem mâine la două. Pa. 

Și închid înainte ca el să mă poată opri, mândră de faptul că tonul mi-a 
sunat indiferent, fiindcă mă simţeam ca Și cum m-ar fi strâns cineva de gât. 
Gata cu apelurile telefonice. Nu-mi sunt de folos. 

CAPITOLUL 28 

Aștept pe trotuar. Fiecare minut care se scurge după ora două îl resimt ca 
pe o eternitate. Îmi trece prin minte că, poate, s-a răzgândit. Poate i-o fi zis 
Sadie Newel că nu se cuvine să vorbească seara târziu cu prietene Și să le 
ducă la „zilele carierei”. 

La 2.07, automobilul lui apare de după colţ. Oprește și coboară. 

— Bună, îmi zice. 

— Bună, îi răspund. 

Organismul meu încă reacționează faţă de el ca de fiecare dată: inima 
prinde viteză, iar furnicăturile mi se răspândesc prin braţe și în sus, pe gât. 

Privește peste umărul meu spre magazin, apoi din nou spre mine. 

— Eşti gata? 

Fac semn din cap că da. 

El își ridică o mână până la cotul meu. 

— Te simți bine? 

îi caut privirea, dorindu-mi să-i zic: „Nu, încă mă simt ca naiba. Mama 
ține secrete, peste o lună probabil c-o să fiu fără adăpost, tatăl meu a fugit 
de mine, iar tu ai o iubită despre care amândoi ne prefacem că nu există.” 

În loc de toate astea, zic doar: 

— Mda, de ce nu m-aș simţi bine? 

Probabil că nu mă crede, fiindcă mă cuprinde într-o îmbrățișare, închid 
ochii ȘI-I inspir. 


— Sunt aici, îmi spune, cu buzele în părul meu. 

„Pentru cât timp?” îmi vine să-l întreb. 

— Eşti un bun prieten, spun, în schimb, după care mă desprind din 
braţele lui. 

Drumul se derulează în tăcere, până când Xander oprește în incinta 
aeroportului. 

— Ăăă... zic, urmărind cum decolează un avion, după care îmi întorc 
privirea Șocată spre Xander. Ce, o să zburăm undeva? 

— Nu ţi-e frică de zbor, nu-i așa? 

— Nu cred. 

— N-ai mai fost niciodată într-un avion? 

— Nu. 

Și poate că mi-o fi frică, întrucât palmele încep să-mi transpire. 

— Serios? mă întreabă, studiindu-mă pentru câteva clipe, ca Și cum ar 
încerca să descifreze o enigmă. 

— Ştii că i-am spus mamei c-o să fiu diseară acasă, da? 

— Da. O să fu. 

— Bine. 

Nu m-aș fi mirat dacă l-aș fi văzut pe Xander intrând în carlinga 
avionului particular cu reacție în care ne-am îmbarcat Și, apoi, pornind 
motoarele. Numai că, din fericire, n-a fost așa. Era acolo un pilot care ne 
aștepta. 

Ne așezăm pe două scaune faţă în faţă. El scoate o sticlă cu apă dintr-un 
dulăpior de sub scaun, ia o înghiţitură, apoi mi-o întinde și scoate o altă 
sticlă pentru el. 

— Băuturi pre-sorbite? Zborul acesta e extrem de îndatoritor! 

Sunt răsplătită cu un zâmbet. Totuși, nu durează mult, așa că mă gândesc 
la altceva de spus, ca să-l readuc. E o metodă bună de a mă distrage, plus că 
mi-a fost dor de zâmbetul lui. Ar trebui să-i spun asta. Dar nu i-o spun. 

EI e atent la ecranul telefonului mobil, pe care începe să scrie un SMS, 
sau un e-mail, sau altceva. Îmi scot picioarele din pantofi și-mi strecor unul 
sub mine, încercând să mă fac comodă, încercând să uit că mă aflu într-un 
avion pe cale să decoleze. 

Xander se mișcă puțin și bate cu palma locul de lângă el. 

— Poți să-ţi pui picioarele aici. 

— Nu suferi de podofobie? 


— Există așa ceva? 

— Sigur, e o afecțiune reală. Există grupuri de sprijin, terapeuti, tot 
tacâmul... îmi strecor picioarele pe scaunul de lângă el, cu glezna 
atingându-i coapsa. Îţi simţi respiraţia superficială? îl întreb. Sau o 
accelerare a bătăilor inimii? 

El își lasă o mână pe piciorul meu, continuând să-și facă de lucru cu 
telefonul. Își ridică spre mine o privire amuzată. 

— Astea sunt simptomele? S-ar putea să am o problemă, la urma urmei. 

De ce trebuie să spună astfel de lucruri? Până să-l cunosc, credeam că-mi 
dau seama când un băiat cochetează cu mine. Numai că el spune lucrurile 
atât de subtil, atât de firesc, încât e greu să-mi dau seama dacă urmărește 
ceva sau doar intră în jocul glumelor mele. 

Poate c-ar trebui să-l întreb, direct: Ce crede despre mine iubita ta? Ar fi 
o întrebare corectă. 

— Xander? 

— Da? 

— Ce 

Își lasă jos telefonul Şi-mi acordă întreaga atenţie. 

— Ce tot faci cu telefonul? Joci Words with Friends| 15], sau altceva? 

Mare papă-lapte mai sunt! De îndată ce subiectul ar fi deschis, poate că el 
ar începe să mă trateze ca Și cum ar avea o iubită. 

Dar asta nu e ceea ce vreau. Aici e o problemă. 

Xander râde un pic. 

— Nu. Examinam câteva propuneri pentru site, dar am pierdut semnalul. 
Totuși, îmi cer scuze. O să încetez. Am fost nepoliticos. 

— Nu, nu-i NIMIC. 

Motoarele de dincolo de hublouri pornesc, iar eu mă încordez toată. 

El își lasă telefonul deoparte și mă apucă de gleznă. 

— Partea cea mai rea e decolarea. De îndată ce-o să fim pe cer, n-o să 
mai avem probleme. 

— Dar aterizarea? 

— Bine, decolarea e aproape cea mai rea. 

Lumina din cabină scade și avionul se apleacă în față, pornind pe pistă. 
Degetul mare al lui Xander desenează cerculeţe în jurul gleznei mele. Ar 
trebui să dau semne de nervozitate din cauza zborului cu avionul, însă toate 
terminaţiile nervoase din gamba mea zbârnâie la atingerea lui. Privesc cum 
trec luminile pe lângă noi, pe măsură ce avionul prinde viteză, apoi închid 


ochii când presiunea decolării mă lhpește de spătarul scaunului. Când 
ajungem să zburăm în linie dreaptă, mă destind. 

Atunci, îmi lasă Și el glezna în pace. 

— Vezi? Cât se poate de ușor! 

— Acum mai trebuie doar să aterizăm. 

— Exact. 

Privesc în jur. 

— Există toalete în avioane, nu? Sper că nu sunt doar în filme! 

Îmi arată ceva în spatele meu. Când mă ridic și dau să trec pe lângă el, 
avionul nimerește într-o zonă cu turbulenţe și mă dezechilibrează. Mă 
prind de umerii lui Xander. 

— Îi plătesc bine ca să facă așa ceva la momentul potrivit, îmi zice el. 

Iar stilul lui de non-seducţie mi se pare de-a dreptul enervant. 

Sunt la doar câțiva centimetri de genunchii lui. Nu trebuie decât să-mi 
relaxez puţin picioarele ca să stau pe el. Iar ispita de a proceda exact așa e 
extrem de reală. El mă echilibrează, ţinându-mă cu o mână de mijloc, 
numai că nu mă împinge, ca să mă ajute să mă ridic la loc. Doar își lasă 
mâna pe mijlocul meu și mă privește în ochi. 

Acum, mă simt sugrumată din alte motive. Și deodată avionul se 
smucește din nou, și poate că de vină o fi imaginaţia mea, sau picioarele 
mele slabe, însă aș putea să jur că, în loc să mă proptească mai bine cu 
mâna aia de pe mijlocul meu, Xander, de fapt, m-a tras spre el. Pentru că în 
clipa de faţă îi stau pe genunchi, cu mâinile încă pe umerii lui. 

— Bună, zice el. 

— Scuze. 

— Pentru ce? 

— Pentru faptul că ești un mare curtezan. 

— Tu ești cea care stă pe genunchii mei, precizează el, râzând. Eu doar 
stăteam pe loc Și-mi vedeam de treburile mele. 

— Atunci, doar avionul e de vină, corect? 

— Evident. 

încerc să mă ridic, dar el mă trage la loc în jos. 

— Frate, dar rău se mai zgeâlţâie avionul în seara asta, exclamă. 

— Ce nostim. 

Numai că nu e deloc nostim. Un val de furie mă străbate. El are o iubită 
şi e un mare curtezan. lar eu nu vreau să fiu micul lui secret murdar. Dacă 


asta crede el că sunt, se înșală amarnic. 

— Lasă-mă să mă ridic. 

Probabil că a simtit seriozitatea din tonul meu, pentru că, de data asta, mă 
ajută să mă ridic. Mă închid în baie îndeajuns cât să-mi recapăt stăpânirea 
de sine. După seara asta, trebuie s-o termin cu Xander Spence. Îmi repet 
asta în minte Și, pe urmă, cu voce tare, în faţa oglinzii. 

— Am terminat cu Xander Spence. 

Și o spun cu atâta convingere, încât aproape că mă cred și eu. 

Mă întorc la locul meu. 

— Ți-e frig? Cald? Foame? se interesează el. 

— Nu, sunt bine. 

— Scaunul se lasă pe spate, dacă vrei să dormi, sau altceva. 

— E un zbor lung? 

— Nu, cam de o oră. 

Nu pot să-mi dau seama cam cât de departe de localitatea noastră actuală 
ne-ar putea duce un zbor de o oră. Cu un automobil, n-am putea trece de 
Oakland, însă în aer e cu totul altceva. 

— Vreo concluzie? întreabă el. 

— Ce? 

— Ai dedus cumva unde mergem, pe baza uluitoarelor tale capacități de 
observare? 

— Nu, îi răspund. 

Și mă sâcâie faptul că mă cunoaște suficient de bine ca să-și dea seama 
că exact asta încercam să evaluez. Îmi las scaunul pe spate Și mă prefac că 
dorm pe tot restul timpului de zbor. Datorită nou descoperitei mele hotărâri, 
sunt nevoită să îndur aterizarea fără să beneficiez de ajutorul lui. 

— El e fratele meu, îmi zice, arătându-mi un tip care ne face semne cu 
mâna în timp ce coborâm din avion pe asfaltul pistei. 

Dau să mă întorc Și sa mă urc înapoi în avion. 

— Hai, termină, zice el, apucându-mă de mână. O să-ţi placă! Apoi spre 
el: Lucas! 

Cei doi se îmbrățișează, bătându-se cu palmele pe spinare o singură dată. 

— Lucas, zice Xander, ţi-o prezint pe Caymen Meyers. 

Lucas se întoarce spre mine Și-mi strânge mâna, cu un zâmbet sincer. Și 
iată încă un lucru care mi se pare bizar. Prietenă sau nu, de ce toți din 
familia lui se comportă ca Și cum ar fi ceva atât de normal? De parcă nu le- 


ar păsa de faptul că el și-a cules o fată oarecare de pe stradă, iar acum îȘi 
petrece timpul cu ea, zboară cu ea în avionul particular al familiei? Ceva nu 
se leagă. 

Lucas și Xander încep să-și povestească vieţile ca și cum nu s-ar mai fi 
văzut de luni întregi. Și poate chiar așa o fi. 

— Ţi-a cerut tata să vii acasă pentru balul caritabil? îl întreabă Xander, în 
timp ce ne îndreptăm spre un SUV negru parcat pe stradă. 

Lucas oftează. Nu seamănă absolut deloc cu Xander. E blond, în timp ce 
Xander e șaten. Are tenul deschis, spre deosebire de cel măsliniu al lui 
Xander. Însă amândoi au aceeași atitudine. 

— Da. Crezi că ar fi posibil să-mi angajez o sosie? 

— Ştii că asta e marota mamei. Am zis odată la micul dejun că mi-e 
groază de balul ăsta Și ea aproape c-a izbucnit în lacrimi. 

Acum, mă prefac că-l consider cel mai captivant lucru de pe lume. Așa 
merge mai bine. 

Xander deschide portiera din dreapta șoferului și așteaptă să mă urc eu 
în faţă. Zâmbesc. 

— Stai tu lângă fratele tău, îi zic, deschizând portiera din spate și 
urcându-mă. 

— Mama exagerează, zice Lucas, după ce ne ocupăm toţi locurile. 

— Știu. 

— Scarlett merge? Fiindcă nu știu dac-o s-o pot suporta și anul ăsta. 

— Habar n-am. A fost acasă la noi aseară Și n-a zis nimic. Sunt sigur că 
mama a încercat s-o convingă. A stat de vorbă cu mama Și cu tata, dar fără 
mine, o vreme. Xander îmi aruncă o privire Și zâmbește, iar eu îmi dau 
seama că Scarlett a fost fata care ne-a întrerupt convorbirea telefonică 
aseară, nu Sadie. Dar sunt sigur c-o să aibă câte o bârfă despre fiecare la 
bal, adăugă el. Într-un fel, ea e sursa noastră personală de informații 
îngrozitoare. Fără ea, n-ar mai fi același lucru. 

Lucas întoarce capul Și mă privește peste umăr. 

— N-ar trebui să mai vorbim așa, ca să n-o speriem pe biata Caymen. 
Nu-ţi face probleme. O să-ți placă. O grămadă de bătrâni siniștri care vor 
vrea să danseze cu tine. O grămadă de mâncăruri care arată de parcă te-ai 
putea aștepta s-o ia la fugă de pe farfuria ta. Iar formaţia e atât de grozavă, 
încât nici măcar n-are nevoie de un solist vocal. 

— Eu fac parte din formaţia aia. Mă bucur că-ți place. 


— Ba nu. Adică, da, se bâlbâie Lucas. Da, formația e grozavă. Doar 
vorbeam eu prostii. Scuze. 

Xander izbucnește în râs. 

— Ea glumește, Luke. Nu face parte din formație. 

Lucas clatină din cap Și-mi caută privirea în oglinda retrovizoare. 

— Ai spus-o cu o faţă atât de impenetrabilă, încât am fost sigur că 
vorbești serios. 

— E foarte talentată în materie de sarcasm. 

Bat cu palma în tetiera scaunului lui Xander. 

— Parcă am căzut de acord asupra termenului „excepțional”. 

— Încerc să nu te încurajez. 

— Și reușești? 

Lucas zâmbește. 

— Poate că balul n-o să mai fie atât de plictisitor pe cât am crezut. Ea stă 
la masa noastră, nu? 

— Caymen e inteligentă. Refuză să meargă cu mine. 

— Ce? strigă Lucas, lovindu-l cu pumnul în braţ. S-a mai întâmplat una 
ca asta vreodată? Trebuie să notez evenimentul undeva! Privește în jur, 
după care înhaţă un telefon de pe bord și-l duce la gură ca pe un reportofon: 
O fată refuză să meargă undeva cu Xander. Anunţaţi mass-media. 

— Bine, bine, mormăie Xander. 

— Şi, dacă tot suntem la subiectul ăsta... Două săptămâni la rând? De-a 
dreptul impresionant, frăţioare. Probabil că eu am fost prea anost ca să se 
intereseze de mine zilele astea. 

— Ce tot spui acolo? se miră Xander. 

— Starz, îi răspunde Lucas. 

Când îl vede pe Xander că pare nedumerit, își dă ochii peste cap și 
oftează. Dacă n-aș fi știut exact despre ce vorbește Lucas, poate c-aș fi 
arătat Și eu nedumerită. 

— Revista. Tu. Prima pagină. 

— Serios? întreabă Xander, pe un ton mai degrabă enervat decât mirat. 

— Da. lar te-au cuplat cu Sadie. 

— Ce?! 

îi arată lui Lucas să treacă dincolo de semaforul la care ne-am oprit Și să 
tragă la un Quickie Mart din colţul opus. Lucas ridică din umeri Şi-i 


urmează indicațiile. Xander aproape că nici nu— așteaptă să oprească 
mașina înainte să sară afară Și să dispară în magazinul intens luminat. 

CAPITOLUL 29 

în timp ce așteptăm în mașină, Lucas se întoarce cu totul spre mine, 
rezemându-și braţul de spătarul scaunului. 

— Ce-i cu toată povestea asta? mă întreabă. 

Inima începe să-mi bată cu iuţeală. Secretul cu „iubita” iese la iveală și 
mă întreb ce-o să spună acum Xander, sau ce-o să facă. 

— Probabil că e nervos pentru că au publicat ceva despre el și Sadie. 

— Probabil că ai dreptate. Dar eu am crezut că știa. 

— ȘI eu. 

După câteva minute, un exemplar al revistei Starz plesnește geamul de 
lângă mine, făcându-mă să sar ca arsă. 

— Ai citit asta? urlă el prin geam. 

Abia dacă-l aud. 

Deschide portiera Și se suie lângă mine, fără să aștepte să mă mut mai 
încolo. 

— Ai citit asta, nu-i așa? 

Practic, stă peste mine. Mă strecor mai încolo pe banchetă ca să-i fac loc. 

— Porneşte, Lucas, zice el, închizând portiera. 

Pe urmă, îȘi întoarce iar fața spre mine Și în ochi are flăcări. 

— Te-ai supărat pe mine pentru că am citit un articol? Mason mi l-a 
arătat, săptămâna trecută. 

— Săptămâna trecută! Caymen, de ce n-ai spus nimic? 

— Ce-ai fi vrut să spun? „Uau, ce bine arată iubita ta”? Nu m-am simtit 
într-o dispoziţie atât de generoasă. 

Lucas izbucnește în râs, dar Xander îl săgetează cu o privire care-l face 
să amuţească. 

— Totuşi, tocmai asta e problema. Ea nu e iubita mea. 

— Dar articolul... 

îi arăt revista pe care o strânge în pumn. 

— Asta — zice el, dând un bobârnac în fața lui Sadie de pe coperta 
revistei — e o fotografie veche. De anul trecut, adaugă, după ce o studiază 
mai atent. 

— i de-aia te-a sunat zilele trecute... 

— M-a sunat? Ba nu, nu m-a sunat. 


— Poate că i-am răspuns eu... A zis c-o să revină. 

Xander își scoate din buzunar telefonul și începe să caute prin mai multe 
ecrane. Deodată, scapă un geamăt care parcă vrea să spună: A, uite, aici 
era. 

Apasă butonul care comută pe difuzorul telefonului și un mesaj vocal 
lăsat de Sadie Newel începe să răsune în mașină. 

„Salut, Xander. Pe unde umbli? Ai văzut revista Starz? Ce idioţi! Care-i 
treaba? Am nevoie să faci o minune, ca toate astea să dispară. Spune-mi că 
tatăl tău o să-i lovească din plin.” 

După voce, pare enervată. 

Xander închide telefonul, după care-și întoarce încet fața spre mine, cu o 
sprânceană ridicată. 

— Aha, zic, pentru că asta e tot ce-mi trece prin minte să spun. 

— Aha? 

— Ce te-ai fi așteptat să zic? Am văzut un articol. Știam că ai fost în LA 
în weekendul ăla. Îmi cer scuze că am crezut în onestitatea tuturor 
jurnaliștilor. 

— Ceea ce m-aș fi așteptat, zice el, aplecându-se mai aproape, era să mă 
fi întrebat pe mine! 

Privirea îi e atât de arzătoare, încât aș vrea să întorc capul... sau să nu-l 
mai întorc niciodată, nu reușesc să-mi dau seama care din două. 

Inima îmi bate cu putere și cu iuţeală, și mă simt atât de ușurată să aflu 
că el nu e cu Sadie Newel, încât îmi vine să-mi azvârl braţele pe după gâtul 
lui. O glumă. Am nevoie de o glumă. Și repede! 

— Poate c-ar fi bine să-mi dai o listă cu toate actrițele cu care ai ieșit, Și 
în ce an. Așa, o să Știu dacă e o fotografie veche sau una nouă. 

— Pot să-ți dau eu lista, intervine Lucas. 

îmi smulg privirea de pe Xander și-o îndrept spre Lucas. 

— Ai putea să incluzi Și ceva moștenitoare sau fiice de miliardari? Pe 
oricine merită să apară la știri, cu adevărat. 

— S-ar putea să-mi ia ceva timp. E o listă cuprinzătoare. 

îmi dau seama că glumește cu mine, însă cuvintele lui nimeresc la ţintă, 
amintindu-mi că eu nu m-aș putea apropia măcar de includerea în lista aia. 

Xander oftează și se lasă pe spate. 

— Nu e chiar atât de lungă, zice, lăsându-și palma peste mâna mea, pe 
banchetă, între noi. 


Iar eu încerc să nu zâmbesc chiar cu gura până la urechi. 

Oprim în dreptul clădirilor din cărămidă roșie ale unui campus întins. Mă 
simt dezorientată. 

— Unde suntem? 

— La UNLV[I6]. 

— Asta e alegerea ta pentru facultate? 

— Nu. O să vezi. 

Mi se pare foarte amuzant cât de entuziast devine Xander când e să mă 
ducă undeva în zilele astea ale carierei. Poate că ar trebui să se facă 
planificator de vieți sau cam așa ceva. O exista o astfel de carieră? 

îmi ia tot drumul prin întinsul campus ca să-mi dau seama de ceva. 

— Tu ești student aici, îi zic lui Lucas. 

— Da, așa e. 

Ceea ce mă miră. Nu că UNLV ar fi o școală rea. Ci doar că am crezut c- 
o să fie la una din Ivy League|17]. Și totuși, încă nu mi-am dat seama de ce 
suntem aici. 

După ce trecem de o mulțime de clădiri semănând între ele, intrăm, în 
fine, în una. La capătul unui coridor, el ciocănește într-o ușă. Un bărbat cu 
ochelari deschide și zâmbește. 

— Bună. Intraţi. 

Examinez încăperea. Microscoape, arzătoare, flacoane, vitrine, capsule 
Petri. Departamentul de științe. Bărbatul — un asistent universitar, poate? 
— mi se adresează: 

— Am auzit că ai putea fi interesată să studiezi științele. 

îmi simt plămânii aproape să explodeze. 

— Da, îi răspund. 

El începe să-mi enumere toate carierele spre care ar putea conduce o 
licenţă în științe. Medicină, criminalistică, cercetare Și așa mai departe. 
Aproape fiecare dintre cele menţionate îmi sună interesant. 

— Vino după mine, mă îndeamnă el, și mă duce la un microscop. Tocmai 
mă pregăteam să analizez această mostră de sânge. Ceea ce caut să aflu este 
câte globule albe conţine pe unitatea de suprafaţă. Dacă vrei să priveşti prin 
microscop Și să mi le numeri, o să verific dacă rezultatul meu se potrivește 
cu al tău. 

Fac ceea ce mi-a cerut Și-i comunic numărul. El îl notează într-o căsuţă 
pe foaia de hârtie de lângă microscop. Pe urmă, se duce la o vitrină Și 


scoate din ea un flacon. Mă lasă să introduc un ac înăuntru Și să pun o altă 
picătură de sânge pe o lamelă, și s-o analizez Și pe ea. Apoi, îmi arată 
câteva tipuri diferite de bacterii pe care le cultivă în capsule Și-mi spune de 
unde a fost recoltată fiecare și ce rezultate s-au obţinut. Îmi mai arată și 
câteva dosare vechi ale poliţiei, la care lucrează studenții ca să stabilească 
ADN-ul și cauza morții. 

îmi dau seama că probabil păream total copleșită, întrucât, când am 
aruncat o privire spre Xander, avea pe față cel mai larg zâmbet din câte am 
văzut vreodată. 

— Tu te specializezi în Științe, Lucas? îl întreb. 

— Nu. Mă specializez în arhitectură. E doar unul dintre cursurile mele. 
Iar Rick e colegul meu de cameră. E asistentul doctorului Fenderman. 

— Şi doctorul Fenderman ne-a ademenit aici ca să ne folosească pe viitor 
în chip de subiecte pentru experimentele lui? 

— Da. Următorul popas în turul nostru e cușca. 

— Super. Din întâmplare, nu experimentează cumva Și vaccinuri? Băieţii 
ăștia au nevoie să contracteze o maladie gravă ca să scape de participarea la 
un bal caritabil. 

— Aveţi toată compasiunea mea, răspunde Rick. 

Oare toţi oamenii din lume, cu excepţia mea, au participat măcar la un 
bal caritabil? 

Rick fixează o nouă lamelă, iar eu încep să mă zgâiesc în microscop. 
Lucas și Rick pornesc o discuţie între ei Și, în timp ce studiez lamela, simt 
o gâdilătură în ceafă. 

— Te distrezi? mă întreabă Xander. 

Abia acum îl simt, aproape în spatele meu, iar căldura trupului său îmi 
trimite fiori reci pe Șira spinării. 

— Da. E uluitor. 

— Nu te-am văzut niciodată atât de fericită. 

Nu m-am simţit niciodată atât de fericită. Privesc în continuare lamela 
prin lentila microscopului, dar nu mai văd nimic, din cauză că răsuflarea lui 
Xander îmi atinge ușor ceafa. Trupul meu reacționează aproape involuntar, 
lăsându-se pe pieptul lui. 

El îmi cuprinde umerii cu braţele. 

— Ar trebui să te specializezi în științe. Nu neapărat aici, însă domeniul 
ţi se potrivește. Te Și văd, cât de drăguță ai fi într-un halat alb de laborator. 


— E o idee bună, îi răspund, zâmbind. Poate, peste un an. 

Categoric o să-mi iau cel puțin un an de pauză ca s-o ajut pe mama. 

— Caymen, zice el, pe un ton dezaprobator, ca și cum ar ști la ce mă 
gândesc. E o greșeală. 

— Mda, mă rog, nu am prea multe variante la dispoziție, Xander. 

— Ai tot atâtea variante câte îţi acorzi. 

Râd încetișor. El are tot atâtea variante câte își acordă. Noi, ceilalti, 
suntem nevoiţi să ne mulţumim cu ce ni se acordă. 

— Ție de ce-ţi pasă? întreb în șoaptă. 

Pentru o clipă, am impresia că nu m-a auzit, pentru că sunt cu spatele 
spre el, cu umerii încă înfășuraţi de brațele lui, însă deodată îmi zice: 

— Pentru că-mi pasă de tine. 

Închid ochii pentru o clipă şi-mi îngădui să-i simt cuvintele, să-l simt pe 
el. 

Vreau să mă las purtată de întâmplarea asta, dar ceva încă mă reține. Am 
crezut că ea e iubita lui. Acum e clar că asta nu mai reprezintă o problemă. 
În schimb, e mama. Ei nu i-am spus. Și mă simt îngrozitor din cauza asta. 
N-am vrut să fiu micul lui secret murdar, însă l-am făcut pe el să fie al meu. 
Mă bucur că sunt cu spatele la el, fiindcă simt cum mi se citește pe faţă 
dezgustul faţă de mine însămi, îmi mișc brațele, silindu-l să și le desprindă 
pe ale lui, și privesc ceasul de pe perete. 

— Chiar s-a făcut opt deja? Ar fi cazul să mergem, Xander. 

— Înainte de plecare, Știu un mic restaurant mexican pe Strip[ 18], la care 
trebuie neapărat să te duc. Nu e departe. Au o mâncare extraordinară. 

CAPITOLUL 30 

— Prin urmare, te-a urcat într-un avion Și a zburat cu tine până la o 
universitate științifică, doar ca să simţi gustul vieții de student, iar refuzul 
tău este...? 

Skye încearcă să mă convingă să fac ceva ieșit din comun pentru 
următoarea noastră zi a carierei, dar cum aș putea să întrec ceea ce a făcut 
el? 

— Hm, de fapt, el o să vină încoace mâine-seară, pentru că mama are 
întrunirea aia a asociaţiei întreprinzătorilor... 

Nu mai Știu cum să-mi termin fraza, așa că iau o cutiuţă pentru bijuterii 
de pe un raft. Capacul din lemn e plin de giuvaieruri false lipite cu clei Și 


reprezintă un exemplu perfect în sprijinul motivului pentru care numesc 
magazinul ăsta Gunoaie Indiscutabile. 

Skye e ocupată să aranjeze cărţi vechi pe un raft, cu spatele spre mine. 

— Nu înţeleg. Cum poate fi asta o zi a carierei? Ai de gând să-l duci Și 
pe el la întrunire? Să-l lași să vadă cum se ceartă micii întreprinzători? 

— Nu, îi răspund, lăsând jos cutiuţa. Nu, de fapt, eu cred că mama nu se 
duce la întrunire. Eu cred că iese cu un tip. O întâlnire pe la spatele meu. 

Skye se întoarce spre mine, cu mâinile în Șolduri. 

— la stai! Ceea ce spui e că ȘI tu, Și mama ta ieșiți amândouă cu câte un 
tip, pe la spatele celeilalte? 

Și izbucnește în râs. 

— Nu. Eu nu ies cu Xander! 

Deocamdată. Nu, până când nu-mi adun curajul necesar ca să-i spun 
mamei. Mi-am acordat o săptămână ca termen pentru asta. 

Skye își dă ochii peste cap. 

— Voi doi sunteţi cei mai îndrăgostiţi oameni care nu ies împreună din 
câți am cunoscut. Stai puțin. Se duce până în fundul magazinului Și o strigă 
pe Lydia, proprietara: Cărţile sunt în ordine și am întors plăcuţa cu 
„închis”. Mai ai nevoie să fac și altceva? 

— Nu. Noapte bună. Ne vedem mâine. 

Skye mă ia de braţ și mă conduce afară pe ușa din spate, tăind-o pe alee 
până la intrarea din spate a magazinului de păpuși. 

— Mama ta unde e? întreabă, arătând spre spațiul liber în care, în mod 
normal, era parcată mașina noastră. 

— A dat o fugă la cumpărături după ce am închis. 

— Bun, în orice caz, să revenim la ziua carierei. Nu înţeleg ce ai de gând 
să faci cu Xander. 

— Nici eu. Mă gândeam s-o spionăm pe mama. Dar îmi dau seama că nu 
e o idee bună, îi mărturisesc, Și ea râde. Mai aveam o altă idee pentru o zi a 
carierei, adaug, în timp ce urcăm scara spre apartamentul meu. Am vorbit 
cu Eddie săptămâna trecută Și mi-a promis c-o să ne înveţe cum să facem 
celebrele lui brioșe. 

Skye se strâmbă. 

— Pentru ce? 

— Pentru că lui Xander îi plac. De fapt, lui îi place tot ce e de mâncare. 
Oriunde mergem, ajungem până la urmă într-unul dintre restaurantele lui 


preferate. M-am gândit că poate, dac-ar sta de vorbă cu Eddie, și-ar da 
seama dacă i-ar face plăcere să fie proprietarul unui restaurant. 

— Ooo, exclamă Skye. Uite, asta e o chestie gândită. Și drăguță. 

Imediat cum ajungem înăuntru, se duce direct la frigider. 

— Și mai pretinzi că nu-l iubești! 

Zâmbesc, în timp ce ea scotocește prin conținutul frigiderului. Becul 
robotului telefonic clipește. „Aveţi un mesaj nou”, rostește vocea metalică, 
urmată de glasul unei femei. 

„Bună seara, doamnă Meyers, sunt Tina, de la cabinetul doctorului 
Saunders. Am anticipat Și v-am programat ecografia pe data de 15. Vă rog 
să ajungeţi cu o jumătate de oră înainte și să beţi întreaga cantitate de apă 
despre care am vorbit. Dacă aveţi vreo întrebare, vă rog, nu ezitaţi să ne 
sunati.” 

Aud în spatele meu ușa frigiderului închizându-se. 

— N-am ştiut că mama ta e însărcinată, zice Skye. 

— Însărcinată? Ce? 

— Ecografia. Asta se face pentru femeile însărcinate. 

Abia acum recepționează creierul meu cuvintele rostite de ea. 

— Ba nu, nu e. 

— A, da? Și-atunci, pentru ce face ecografie? 

Trebuie să existe Și alte motive pentru care fac oamenii ecografii. 

— Nu ştiu. 

— A avut grețuri? Stări de oboseală? 

Stau să mă gândesc. Mama n-a mâncat prea bine în ultima vreme. Poate 
din cauză că i-o fi fost rău de la stomac. Și indiscutabil a fost obosită. 
Încuviințez din cap. 

— Așadar, probabil că e însărcinată, zice Skye, gesticulând spre robotul 
telefonic. Plus că i-au cerut să bea întreaga cantitate de apă. Asta le cer ei 
persoanelor însărcinate, ca să-și poată face măsurătorile. 

Clatin din cap, iar Și iar. 

— E destul de emoţionant, totuși, nu crezi? O să ai un frățior, sau o 
surioară! 

— Emoţionant? Mda, ce să-ți spun... Nu. Nu e însărcinată. E caraghios. 
Ea nici măcar nu are... 

îmi dau seama că mă pregăteam să spun „un iubit”. Dar e foarte posibil 
ca ea chiar să aibă un iubit. 


— Nu e însărcinată. 

Dar dacă nu e însărcinată, atunci ce e? Mă simt străbătută de un val de 
neliniște. O fi ceva în neregulă cu ea? Oamenii nu recurg la ecografii doar 
așa... Sau da? Poate că, atunci când înaintezi în vârstă, asta o fi procedura 
standard. 

Skye vine în fața mea și mă mângâie pe umeri. Sigur devenisem total 
catatonică. 

— Probabil că nu e cine știe ce problemă. Chiar dacă e însărcinată, nu e 
cine Știe ce problemă. 

— Dar nu e însărcinată, insist eu. E prea bătrână ca să fie însărcinată. 

— Are numai treizeci Și cinci de ani, îmi atrage atenția Skye, râzând. 

Telefonul îi zbârnâie, așa că-l scoate la iveală și zâmbește după ce 
citește mesajul. 

— E de la Henry, îmi zice. Băieţii din trupă sunt la Scream Shout. Vrei să 
mergi? 

îmi îndrept privirea spre becul robotului telefonic, care acum nu mai 
clipește. Apoi, spre ușă. Nu reușesc să-mi refac respiraţia. Oare când o să 
ajungă mama acasă? Trebuie s-o întreb despre asta. Dar o să-mi spună? Ea 
refuză să-mi spună orice, de câteva săptămâni deja. 

Nu e nimic. Mama n-are nimic. Procedură standard. 

— Da. Cobor imediat. Lasă-mă numai un minut. 

Ea șovăie, dar până la urmă pleacă. Mâzgălesc un bileţel cum că rămân 
peste noapte la Skye și-l las pe blatul din bucătărie. Îmi adun câteva lucruri 
în rucsac Și încui ușa după mine. 

Intrăm în Scream Shout. Localul e, practic, pustiu. Barmanul ne arată 
spre o ușă situată de o parte a scenei când Skye ridică un umăr întrebător 
spre el. Apoi, ea traversează cu pași apăsaţi salonul clubului, îndreptându- 
se direct spre ușă. Muzica dintr-o cameră din fund se strecoară până pe 
culoarul slab iluminat. Ne ghidăm după sunet. Membrii formației sunt 
așezați pe canapele într-o cămăruță și-și ridică privirile când intrăm. 

Henry o întâmpină pe Skye intonând delicat „Uite-o pe fata mea 
frumoasă”, în acompaniamentul câtorva acorduri de chitară. 

Ea zâmbește Și se strecoară în micul spațiu dintre el și braţul canapelei. 

Mason îmi face cu ochiul. 

— Salut, Caymen. 

— Bună, îi răspund. 


îmi arunc rucsacul lângă perete, găsesc un pic de spațiu pe podea și mă 
instalez. Nu vreau decât să mă contopesc cu podeaua și să dispar din 
existență pentru o vreme. Pare să-mi iasă, mai ales când băieți încep să se 
prostească pe muzică și versuri. Las melodiile amestecate să ricoșeze de 
colo-colo în interiorul meu. 

Derrick, bateristul, cântă la întâmplare despre cum 1-a decurs ziua. Cum a 
condus mașina Și a ascultat la radio. Cum s-a dus la magazin Și a cumpărat 
lapte și așa mai departe. Încetez să-l mai ascult, până când îl aud că 
întreabă: 

— Ce rimează cu „stingător de focuri”? 

Mason îşi ia o înfățișare serioasă și mă aștept să-l aud spunând ceva de 
genul: „Nu fi tâmpit! De ce să cânți despre un stingător de focuri?” Numai 
că, în loc de asta, zice: 

— Nu Știu... „strângător de tocuri”? 

— Ce-i aia „strângător de tocuri”? 

— Ştii, unul care acaparează toate tocurile. E o epidemie în creștere. 

Scap un mic hohot de râs. 

— Dar ce ziceți despre „plictisitoare jocuri”? propune Skye. Rimează 
destul de bine, dac-o aduceţi din condei. 

— „Plhctisitoarele noastre jocuri despre inutile stingătoare de focuri”, 
cântă Hemy. 

— „Plictisitoarele noastre jocuri despre Hemy, strângătorul de tocuri”, 
adaugă Mason, râzând. 

— Dar cum pot să fie jocurile plictisitoare? întreb eu. Nu sunt jocurile, 
prin natura lor, distractive? 

Henry ciupește un acord, își ridică privirea spre tavan în timp ce mai 
încearcă vreo câteva acorduri, după care începe să cânte: 

— „Atât m-am plictisit de aceleași vechi jocuri, când de fapt nu vreau 
decât să văd alte locuri.” 

Mason îşi îndreaptă degetul arătător spre el. 

— Asta e! Hai să intitulăm cântecul „Stingătorul de focuri”. 

Râd cu toţii, însă Derrick se apucă să noteze pe un carneţel pe măsură ce 
zbiară fiecare alte Și alte versuri despre cum să închei ceva și s-o iei de la 
capăt. Nu-mi vine să cred că tocmai am fost martora nașterii unui cântec 
care a pornit de la cuvintele „stingător de focuri”. E bizar să vezi cum se 
creează ceva din nimic. Mă gândesc la mine Și la cum încearcă Xander să 


creeze ceva din viaţa mea de nimic. La cât e el de bun. El a scos partea 
ridicolă, stingătorul de focuri, din cântecul meu, Și m-a făcut să înţeleg că 
aș putea să fiu altceva, cu totul diferit. 

După ce zi am avut, gândul acesta mă face fericită. Încep să strig și eu 
versuri laolaltă cu ei. Se ajunge destul de departe cu cântecul, până când 
revine ridicolul, la urletul cuiva: „Și de ce nu mă lași să mănânc supă de 
broască ţestoasă?” 

Skye icnește, ofensată, dar apoi toată lumea râde. 

La ora zece, râsetele tot n-au contenit. Am depășit purul amuzament Și 
am ajuns la un caraghioslâc dezlânat. Skye e pe podea, de-a curmezișul 
peste mine. 

— Ar fi cazul să te duc până acasă, fetiţo, îmi zice. Mâine, cei mici au 
scoală. 

— Rămân peste noapte la tine! urlu eu. 

— Chiar? 

— Așa am scris în bilet, deci înseamnă că trebuie să fie adevărat. 

— Ura! Petrecere în pijamale! 

— Ar trebui să îmbrăcăm casa cuiva în hârtie igienică, propun eu. 

— Da! Ar trebui să îmbrăcăm casa cuiva în hârtie igienică. A cui? 

— Nu știu, răspund, după care ridic mâna, ca Și cum ea ar fi profesoara. 
A lui Xander! 

Skye izbucnește în râs. 

— Cine vrea să îmbrace casa lui Xander în hârtie igienică? 

Dar băieţii doar ne privesc și mormăie. 

— N-avem nevoie de voi, zic eu, ridicându-mă. Hai să mergem! 

Skye o ia la fugă prima, dar, tocmai când să ies pe ușă, cineva mă trage 
înapoi de braţ. Mă răsucesc pe călcâie și dau cu nasul de pieptul lui Mason. 
Suntem în faţa ușii, pe coridorul întunecat. 

El mă sărută pe obraz. 

— Ai plecat fără să spui la revedere. 

Fac un pas înapoi ȘI-l privesc în ochi. 

— Eu... 

Mason clipește apăsat. 

— Tu și Xander, hm? 

— Așa cred. 

— Eşti sigură că vă potriviți? 


Știu exact la ce se referă, dar când îmi răsare în minte imaginea lui 
Xander, dau din cap afirmativ. 

El ridică din umeri alene. 

— Ştii unde mă găsești. 

Și, cu asta, dispare la loc în cameră. 

CAPITOLUL 31 

Stăm, Și eu Și Skye, cu câte două suluri de hârtie igienică în mâini, şi 
privim gardul închis care împrejmuiește casa lui Xander. 

— Nu e prea devreme pentru faza cu hârtia igienică? mă întreabă Skye. 
Nu e nici măcar zece ȘI jumătate. Luminile din casă sunt toate aprinse. 

— Niciodată nu e prea devreme. Adevărata întrebare este: cum o să 
ajungem înăuntru? 

încerc să mă strecor printre două bare din fier forjat, dar coapsa îmi 
rămâne înțepenită. Izbucnesc în râs. 

— Ai mai fost vreodată, în viaţa ta, atât de iresponsabilă? se interesează 
Skye. 

— Nu cred. 

— Ipostaza ta necugetată e amuzantă. 

Skye mă prinde de subsuori Și încearcă să mă tragă înapoi. Se strică de 
râs. În cele din urmă, izbutește să mă elibereze și aterizez deasupra ei, 
amândouă lungite pe pământ. 

— Hai să îmbrăcăm cu hârtie igienică numai barele porţii. 

— Oare lui Xander o să i se pară chestia asta la fel de nostimă ca Și 
nouă? întreabă ea. 

Habar n-am. 

— Sigur că da, răspund. 

E întuneric, dar reușim să înfășurăm hârtia igienică pe drugii metalici. 
Când a mai fost atât de distractiv comportamentul imatur? îmi ia un minut 
până să observ că văd mai bine ce fac Și încă unul ca să-mi dau seama de 
motiv: cineva ţine aprinsă o lanternă spre noi. Deţinătorul lanterne tușește 
încet. 

— Domnișoarelor, vă distraţi? 

— Da, de minune, răspunde Skye. 

Ne întoarcem amândouă și zărim un fel de agent de securitate care ne 
fixează cu o privire dezaprobatoare. 

— Ce drăguţ! Un poliţist de închiriat, remarcă Skye. 


Tipul se încruntă. 

— Un polițist de închiriat care știe numărul de telefon al secției de 
poliție. Haideţi să schimbăm o vorbă cu domnul Spence, bine? 

Vestea asta ar fi trebuit să aducă o umbră întunecată peste seara noastră, 
dar nu e așa. Poate pentru că nu ni s-a părut ceva real cât timp am stat pe 
întuneric cu sulurile de hârtie igienică în mâini. În schimb, pare cu mult mai 
real când stăm pe veranda casei, sub privirea cercetătoare a domnului 
Spence. Și-atunci, de ce încă nu mă pot opri din râs? 

— Ce doriţi să fac, domnule? întreabă polițistul de închiriat. 

Domnul Spence mă privește din nou, lăsându-și capul într-o parte. Mă 
întreb dacă și-o aminti că ne-am mai cunoscut. De ce Și-ar aminti? Nu sunt 
decât un nume pe care l-a întâlnit acum câteva săptămâni. Așa că, atunci 
când rostește: „Caymen? Nu?” zâmbetul îmi piere de pe faţă, din cauza 
Șocului. 

încuviințez din cap. Evident că-și amintește de mine. Eu sunt simbolul 
răzvrătirii propriului său fiu. Sunt ultima fată de pe suprafaţa pământului pe 
care ar putea domnul Spence s-o aprobe. Numele și chipul meu probabil că 
1 s-au înrădăcinat în memorie. 

— Îi faci o farsă fiului meu? 

Dau încă o dată din cap, iar el râde. 

— O să fiu sincer. Niciunul dintre copiii mei n-a pățit vreodată farsa cu 
hârtia igienică. Așa se numește, nu? Se întoarce spre polițistul de închiriat: 
E în regulă, Bruce. După care, din nou spre noi: Fetelor, n-aţi vrea să 
intrați? 

Pieptul mi se strânge, cuprins de panică, în timp ce privesc sulurile de 
hârtie igienică pe care încă le ţin strâns în mâini. 

— Nu. Nu vă deranjați. Plecăm imediat. Dacă ne împrumutați un sac 
pentru gunoi, o să curăţăm toată mizeria. 

Domnul Spence îmi alungă propunerea cu o fluturare a mâinii. 

— Nu. Avem îngrijitori pentru asta. Și insist. Trebuie să intrați. 

— E târziu. Nol... 

— Caymen? 

Vocea lui Xander e ca un val de căldură care mă izbește instantaneu. 
Obrajii mi se înfierbântă. Îl văd apărând în pragul uşii, îmbrăcat cu un 
tricou Și pantaloni de pijama. Până și pijamaua lui pare să fie scumpă. 


Examinează sulurile de hârtie igienică din mâinile mele, apoi pe Skye și 
sulurile ei de hârtie igienică. 

— A fost o provocare, rostesc pe negândite. Nu trebuia să fim prinse. 

Skye se pune pe chicotit, iar eu îi urmez exemplul. 

Ochii lui Xander sclipesc de un râs reținut. 

— Întraţi. Tess a făcut ciocolată caldă mai devreme. Cred că a mai rămas 
ceva. 

Nu-mi dau seama dacă ar fi trebuit să știu cine e Tess, dar nu întreb. Să 
fii prinsă ţinând hârtie igienică în mâini înseamnă suficientă umilinţă pentru 
o singură seară. 

— Nu, mersi. Zău, noi tocmai plecam. 

— Insist, zice el. 

Skye pufnește în râs, Și sigur e deoarece Xander a vorbit exact ca tatăl 
lui. Îmi dau seama că-și ţine gura ca să mă lase să hotărăsc cum se va 
derula jocul în continuare. Îmi plimb privirea între Xander și tatăl lui, care 
mă studiază amândoi, așteptând, cu aceeași încrucișare a braţelor pe piept, 
cu aceeași înclinare a sprâncenelor. Vederea unei asemănări atât de 
izbitoare mă determină să mă întreb dacă eu semăn cât de cât cu tatăl meu. 
E posibil să arăt ca mama, dar nu semăn absolut deloc cu ea. 

— Bine, răspund. Doar pentru câteva minute. E târziu. Sincer, n-am vrut 
să vă deranjăm. 

Bucătăria e enormă. Blaturi din marmură, într-o nuanţă neutră. O insulă 
masivă. Frigiderul e mai mare decât oricare frigider văzut vreodată de mine 
într-o casă. Aproape că seamănă cu raionul de produse congelate al unui 
supermarket. 

Tatăl lui Xander ne urmează până în bucătărie. 

— De fapt, Tess Și-a terminat programul și a plecat, dar sunt convins că 
veţi reuși să vă descurcati. 

Tess probabil că e bucătăreasa. 

— Noapte bună. Alexander, să nu staţi foarte târziu, mai zice el, după 
care pleacă. 

Xander se duce până la aragaz ȘI ia un ibric de acolo. 

— E gol, constată el. 

— Nu-i nimic. 

— Nu, staţi că rezolvăm. Cred că e praful ăla pe undeva, pe-aici. Începe 
să caute prin dulapuri. E clar că n-are de gând să cedeze până când n-o să 


bem ciocolată caldă, așa că mă duc la aragaz, iau 1bricul, îl umplu cu apă, 
după care mă holbez la butoane. Vine și Skye, ca să mă ajute să le 
descifrez. După ce învârtim câteva Și apăsăm pe altele, reușim să aprindem 
unul dintre ochiuri. 

Xander încă răscolește bucătăria după praful pentru ciocolata caldă. Pare 
un străin în propria bucătărie, tot deschizând uși în spatele cărora e evident 
că habar n-are ce se află. Până la urmă, înșfacă un recipient din spatele unui 
dulap, cu un „Aha!” sonor. 

— Ai mai căutat vreodată, în viaţa ta, prin dulapurile astea? îl întreb. 

— Normal. 

— Atunci, îţi propun un joc. Skye numește un element din bucătărie. 
Cine îl găsește primul, câștigă. 

— Ce câștigă? 

— Dreptul de a se lăuda. 

— Asta e casa mea. Cred c-o să câștig. 

— Dovedește, băiatule bogat. Tess nu e aici ca să-ţi dea apă la moară. 

— Of, ești culmea. 

Skye Și ea zâmbește. 

— Bun. Să începem cu ceva ușor. Spatula. 

Xander se repede la insulă și se apucă să caute în viteză prin sertare. Eu 
mă duc la aragaz Și trag sertarele aflate de-o parte și de cealaltă a lui. 
Imediat, găsesc spatula și mă întorc, ridicând-o deasupra capului. 

— Prima rundă îi aparține lui Caymen, declară Skye. 

Xander întoarce brusc capul ca să vadă. Scoate un mârâit de 
nemulțumire. 

— Bun. Al doilea obiect, continuă Skye. Castronul pentru cereale. E 
rândul meu să mormăi, indignată. 

— Nu e deloc corect. Tu știi că el știe unde e. 

Și, evident, el știe. În dulapul de lângă cămară. 

— Proba de departajare, anunţă Skye. Găsiţi-mi o strecurătoare. 

Mă umflă râsul văzând expresia de pe faţa lui Xander. E una care spune: 
Nici măcar nu Știu ce e aia. Mă reped spre chiuvetă. Trebuie să fie sub unul 
dintre dulapurile de acolo. Când dau să deschid dulapul, o pereche de mâini 
mă înșfacă de mijloc și mă trage înapoi. Pe urmă, el mă ocolește și 
deschide ușa dulapului pe care-l ţintisem eu. Țâșnesc și mă strecor lângă 
el, încercând să-l împing deoparte cu corpul. 


— Trișoareo, zice el. 

— Eu? Tu ești trișor! 

Rămâne ferm pe poziţie. Nu pot să-l clintesc și-l privesc cum scotocește 
pe rafturi. 

— E ca un castron plin de găuri, strigă Skye. 

— Cea mai bună prietenă a mea îmi e împotrivă, protestez eu. 

îmi încolăcesc braţele de mijlocul lui Xander și încerc să-l trag înapoi. 
Ceainicul de pe foc începe să șuiere, iar Skye se duce să-l ia. 

— Uite-o! strigă Xander, ridicând strecurătoarea. 

Sar, încercând să i-o iau din mână, dar el o ţine exact la distanţa la care 
nu pot să ajung. Când încerc să-i trag braţul în jos, el îmi cuprinde umerii 
cu braţul celălalt, imobilizându-mă la pieptul lui. 

— Şi câștigătorul e Xander! proclamă el. 

— Trișorilor! Voi amândoi! îi apostrofez eu. 

Xander își drege glasul. 

— Aș vrea să dedic victoria supremei mele cunoașteri a dispunerii 
bucătăriei Și a ustensilelor dinăuntrul ei, pe care le-am întrebuințat în 
numeroase ocazii. Dacă n-ar fi fost... Se întrerupe în mijlocul frazei, după 
care zice: A, bună, mamă! 

Imediat îmi las să cadă mâinile cu care împingeam în pieptul lui Xander 
Și încerc să mă sucesc ca să scap din strânsoarea lui. El lasă strecurătoarea 
pe masă și mă imobilizează cu ambele braţe. 

— Mamă, vreau să ţi le prezint pe Caymen Meyers și pe prietena «i, 
Skye. 

întorc capul spre ea, din cauză că restul corpului e încă prizonier în 
strânsoarea lui Xander. Mi-e frică de ce-o să-i zăresc pe chip. Mi-e frică de 
faptul că ăsta va fi momentul în care voi întâmpina, în sfârșit, împotrivirea 
faţă de relația noastră, din tabăra lui. Numai că ea are o expresie plăcută pe 
chipul mult prea tânăr pentru a fi mama lui Xander. Părul îi e blond. Ochii, 
albaștri. Acum îmi dau seama de unde și-a moștenit Lucas înfățișarea. 
Xander n-a moștenit nimic de la mama lui. Însă, deodată, ea zâmbește, 
poate pentru că încep să mă zbat în braţele lui Xander, Și așa constat că el, 
de fapt, a moștenit cea mai bună trăsătură a ei. 

— Mă bucur să vă cunosc, fetelor. Caymen, am auzit atâtea despre tine. 

— Bună seara, doamnă Spence. Fiul dumneavoastră nu vrea să-mi dea 
drumul, fiindcă e un trișor, dar mă bucur să vă cunosc. 


Xander mă eliberează, iar eu mă retrag cu câțiva pași de lângă el, 
străduindu-mă să-mi ţin în frâu explozia de neastâmpăr. 

Doamna Spence ia un sul de hârtie igienică de pe masă și-l privește, 
încrețindu-și nasul. 

— Întreab-o pe Caymen despre asta, îi sugerează Xander. 

Minunat, acum trebuie să-i explic Și mamei lui actul meu de vandalism? 

— Fiul dumneavoastră m-a sunat, spunându-mi că are nevoie urgentă de 
hârtie igienică. Așa că am venit fuga. 

Ea se arată nedumerită, dar Xander se grăbește să-i explice: 

— Glumește, mamă. 

— A, da. Umorul sec despre care mi-ai tot spus. 

Dumnezeule, oare cât au vorbit despre mine? 

— Fi bine, mă bucur că l-ai făcut să râdă pe băiatul meu cel serios, îmi 
spune ea, strângându-mă de braţ, după care îl mângâie pe obraz pe Xander. 
Eu am plecat la culcare. Să nu ne ocolești, Caymen. 

— Noapte bună, mamă. 

După ce pleacă mama lui, Xander se duce, ia cănile și pune în fiecare 
câteva lingurite din praful de ciocolată caldă, după care toarnă apă fierbinte 
peste. 

— Nu e la fel de bună ca a lui Eddie, dar sper c-o să ne descurcăm cu ea. 

— Ai vreo baie pe undeva? îl întreabă Skye. Sau zece? 

Xander zâmbește. 

— Cea mai apropiată e după arcada asta. Prima ușă la dreapta. 

— Mersi. 

Ea pleacă și rămân doar eu cu Xander, stând unul lângă celălalt rezemaţi 
de blatul din bucătărie. Când se apleacă după o linguriţă, șoldul lui mă 
apasă dintr-o parte. Apoi, mâinile ni se ating când se întind după aceeași 
cană. Le retragem amândoi. 

— Ia-o tu, rostim simultan, după care izbucnim în râs. 

El soarbe puţin din ciocolata caldă, apoi îmi întinde mie cana. 

Acum, trupurile ni se ating de sus până jos într-o parte; umeri, coate, 
Șolduri, coapse... tocmai până la tălpi. Îi simt ȘI cea mai neînsemnată 
mișcare. 

— Mă omori, îmi spune, cu răsuflarea tăiată. 

— Îmi pare rău. 


Dau să mă îndepărtez cu un pas, însă mă apucă de cot și mă răsucește 
spre el. Acum, trupurile noastre se ating cu toată partea din față. Inspir 
scurt, în timp ce fierbinţeala se revarsă prin mine. El mă face să dau înapoi, 
până când mă lipesc cu spatele de blatul bucătăriei. Îi simt palma care-mi 
apasă mijlocul spatelui de parcă ar fi capabilă să mă pârjolească, 
întipărindu-și amprenta pe pielea mea. 

Privesc cât pot de concentrată gulerul tricoului de pe el. 

— Caymen? 

— Da? 

— Arăţi îngrozită. Te sperie toate astea? 

— Mai mult decât orice. 

— De ce? 

— Pentru că nu mi-am luat la mine pastilele mentolate. 

— lar acum, adevăratul răspuns... 

Mi-e teamă că, odată ce mă vei fi prins, jocul se va sfârși. 

Nu-mi vine să cred că am recunoscut asta față de el cu voce tare, când 
nici măcar faţă de mine n-o recunoscusem vreodată. Însă el m-a provocat. 
El mereu mă provoacă. 

Degetul lui îmi trasează contururile pomețţilor, iar inima mi se izbește de 
cutia toracică, în timp ce toți centrii nervoși, începând din obraji Și 
continuând pe toată lungimea brațelor, mi se trezesc la viață, zbârnâind. 

— N-am Știut că jucăm un Joc, îmi zice. 

Zâmbesc. E aceeași replică pe care a folosit-o la a doua noastră întâlnire. 
Îmi ridic privirea spre el și, ca și cum asta ar fi fost tot ceea ce aștepta, 
buzele lui se lipesc de ale mele. Când se ating, mă simt electrizată. Mă 
sărută cu blândețe, cu buzele la fel de calde ca mâinile. 

Tocmai când mă pregătesc să trec la atac, o aud pe Skye tușind încetișor 
ȘI zicând: 

— Eu o să-mi iau ciocolata caldă la pachet, atunci. Îţi aduc eu cana altă 
dată. 

Mă dau înapoi și încerc să-l îndepărtez pe Xander, nevrând să fiu 
nepoliticoasă, însă el nu se clintește. Skye îmi adresează un zâmbet care 
spune dă-i înainte Şi-mi dau seama că nu se simte nicidecum ofensată. 

— O duc eu cu mașina acasă, o asigură Xander, fără să-și desprindă 
privirea de mine. 


în ochi are văpăi. Ascultăm amândoi până când iese Skye din bucătărie. 
Pe urmă, el mă apucă de mijloc și mă saltă pe blatul bucătăriei. Îl 
încolăcesc cu braţele și picioarele și-mi lipesc buzele de ale lui. De data 
asta, acțiunea e mult mai intensă, iar dorinţa mea, mult mai evidentă. 

îmi răspunde la sărut, căutându-mi limba cu a lui, apropiindu-mă cât mai 
mult posibil cu mâinile. Are gust bun, ca de ciocolată sărată. Îmi las mâinile 
să-i exploreze spatele prin tricou. Îi găsesc Șira spinării Şi-i conturez fiecare 
vertebră. Un val de sentimente mi se revarsă prin corp, Și mă surprinde 
faptul că mă copleșește tocmai cel de intensă tristețe. Unicul sentiment pe 
care mi l-am reprimat cu succes întreaga seară. 

Sunt la doar câteva clipe de izbucnirea lacrimilor, așa că-mi îngrop fața 
în gâtul lui, sperând să mi le pot reprima. Xander încremenește. Încearcă să 
se retragă, probabil ca să mă poată privi, dar eu mă ţin strâns de el. Începe 
să-mi mângâie spatele în sus ȘI-n Jos. 

— Caymen? Ce e? lartă-mă. A fost prea repede? 

Mă apucă din nou de mijloc și mă dă jos de pe blatul bucătăriei. 

— Nu. Nu e asta. 

— Îmi pare foarte rău... 

— Nu, tu n-ai făcut nimic. E, într-adevăr, un moment foarte nepotrivit 
pentru ca negarea mea să cedeze. 

Nu sunt sigură că a înțeles ce-am spus, din cauză că emoțiile mi-au 
îngroșat glasul. 

— Spune-mi! Ce s-a întâmplat? 

— Vrei, te rog, doar să mă ţii în braţe, pentru un minut? 

Pentru că încerc să-mi readuc emoțiile sub control, înainte de a încerca 
să-i explic. 

Abia acum își dă el seama că Și-a lăsat braţele să-i cadă pe lângă corp, 
fiindcă inspiră adânc, după care și le încolăcește la loc în jurul meu. Nu 
mai există nici măcar un milimetru distanţă între noi. Prezenţa lui e singurul 
lucru care mă menţine întreagă, în timp ce 

lucrurile la care ar fi trebuit să mă gândesc toată seara ies, în cele din 
urmă, la suprafaţă. 

Dacă mama chiar e însărcinată? O naștere ne-ar ruina de tot. Nu putem 
să ne permitem așa ceva. Și ce soi de om o fi Matthew? Oare o să dea bir 
cu fugiţii când o să afle? Cum e posibil ca mama să comită aceeași greșeală 


de două ori? Dacă mi-aș fi închipuit că există o cât de mică fărâmă de 
speranţă ca eu să pot părăsi magazinul de păpuși ca să-mi pot începe o 
viaţă a mea, proprie, atunci asta ar face-o aproape imposibilă. 

O singură lacrimă îmi scapă de sub control, dar o șterg repede cu dosul 
palmei. 

— Mă sperii, Caymen. Ce este? 

— Mama. 

— A pățit ceva? întreabă el, pe un ton alarmat. 

— S-ar putea să fie însărcinată. 

CAPITOLUL 32 

Xander înjură încet, în barbă. 

— Of, Caymen, îmi pare rău... 

Asta-i tot ceea ce zice, pentru o vreme. Degetele lui fac potecă pe 
spinarea mea: într-o parte, în sus, în cealaltă, în jos. Și tiparul se repetă iar 
ȘI iar. 

— Când ai aflat? mă întreabă, după un timp. 

— Astă-seară, îi răspund, oftând. Dar poate că nu e. Și tare mult îmi 
doresc să nu fie. Dar dacă nu e, înseamnă că e altceva în neregulă cu ea Și 
că eu sunt o fiică îngrozitoare dacă mă gândesc, măcar pentru o fracțiune de 
secundă, că aș prefera ca ea să fie oricum, numai însărcinată, nu. 

Mă îndepărtează împingându-mă ușor de umeri, iar eu îl las. Când ni se 
întâlnesc privirile, mă întreabă: 

— Ce-aș putea să fac? 

— Să faci ca toată povestea asta să fie un vis din care să mă pot trezi 
mâine. 

își mușcă buza de jos. 

— Mă simt de parcă aș fi profitat de tine în seara asta. Îmi pare rău. Dac- 
aș fi Știut, n-aș fi încercat niciodată... 

— Oprește-te, îl întrerup eu. Nu spune asta. Eu tot vreau să te sărut de 
săptămâni încoace. Cu mult înainte să aflu despre mama, pe vremea când 
obișnuiai să mă conduci până la școală. 

Privirea 1 se abate spre buzele mele, apoi din nou spre ochi. 

— Ai vrut să mă săruți? 

— „„Vreau” e termenul corect. Vreau să te sărut. 

Mă aplec în faţă și-mi ating buzele de ale lui. El se retrage puţin. 

— Acum chiar că aș fi un ticălos dacă ne-am săruta. Haide. Să discutăm. 


Mă ia de mână și mă conduce până într-o sală mare de cinema. Câteva 
fotoliu rabatabile, exagerat de umflate, sunt aranjate la diferite înălțimi, cu 
faţa spre un ecran mare, alb. 

— Uau, exclam, învârtindu-mă în cerc. Aici trebuie să vedem 7he 
Shining. 

El își arcuiește un colţ al gurii într-o jumătate de zâmbet, după care se 
duce la o etajeră plină cu DVD-uri, de unde extrage unul cu poza lui Jack 
Nicholson, iţindu-și faţa înfricoșătoare printr-o deschizătură a ușii. 

— Ai făcut rost de el? 

— Da. Ai zis că vrei să-l vedem, așa că am făcut rost de el. 

— Păi, atunci, pune-l, îi zic, trântindu-mă pe un fotoliu. 

— Nu, răspunde el, scuturând din cap. Nu astă-seară. Astă-seară vorbim. 

Pune filmul la loc și se instalează pe fotoliul de lângă mine. 

— Ce făceai, înainte să ajung eu aici? 

— Dă-mi voie să reformulez: astă-seară vorbim despre tine. 

— Nu s-ar putea s-o luăm mai cu încetul, la început? Nu mă pricep prea 
bine la chestii din astea. 

El încuviințează din cap. 

— Bine... înainte să ajungi tu aici? Să vedem... Lucram la o temă pentru 
ora de istorie. 

— Eşti la Dalton Academy sau la Oceanside? 

Ambele sunt școli particulare. Sigur e la una dintre ele. 

— La Dalton. 

— Dalton... E numele de familie al bunicii tale! 

Dar, chiar înainte să-mi sfârșesc fraza, mă simt caraghioasă pentru că am 
rostit-o. 

— Ha. Nu e o coincidenţă. 

El râde. 

— Apropo, mersi. 

— Pentru ce? 

— Pentru că mi-ai amintit cum e să fii tratat ca o persoană normală. A 
trecut mult timp de când n-am mai fost în preajma cuiva care să nu știe cine 
sunt. 

II privesc, înclinându-mi capul într-o parte. 

— la stai, cine ești? 

Mă trage de păr, zâmbind cu subînţeles. 


— Părinţii tăi sunt de-a dreptul drăguți. 

— Când obţin ceea ce vor, da, sunt. 

— Prin urmare, ai lucrat la site, pentru tatăl tău, să înţeleg? Oftează 
adânc. 

— Asta-i chestia. Da, am lucrat. Știu, ştiu, n-ar fi trebuit. 

— Eu n-am zis nimic, mă apăr, ridicând braţele. 

— Aa că am venit cu tot felul de idei grozave pentru site, ca să-l fac să 
arate proaspăt Și captivant, dar tata le-a desconsiderat pe toate. A zis: „Nu, 
vreau să fie curat ȘI clasic.” 

— Pentru clientela voastră, probabil că e mai bine. 

— Cum adică? 

— Adică, e improbabil ca adolescenţii să-și rezerve camere la hotelurile 
voastre. Doar oamenii de afaceri Și cei bogaţi. Curat Și clasic merge pentru 
eil. 

Xander închide ochii pentru o clipă, apoi zice: 

— Ai dreptate. El de ce n-a putut să-mi spună așa? 

— Poate c-a încercat. Tu nu-l asculţi prea atent pe tatăl tău. 

— Poate din cauză că vrea să mă modeleze într-o mică variantă perfectă 
a lui, ceea ce mă face să simt că mă înăbuș. Eu nu sunt el. 

— Nu e ciudat că tu vrei să nu semeni deloc cu tatăl tău, în timp ce eu 
îmi doresc să știu dacă semăn măcar un picuţ cu al meu? 

— lartă-mă. Am fost insensibil. 

îi ating ușor umărul. 

— Nu, n-ai fost. Înţeleg ceea ce spui. Nu vrei să fii definit prin tatăl tău. 
Mai ales când, privit din exterior, îi semeni atât de mult. Numai că tu nu 
ești el. O să fii totdeauna diferit. 

O să fii totdeauna nemaipomenit. De ce îmi vine încă atât de greu să 
pronunt cu voce tare ultima propoziție? 

îmi ia mâna într-a lui Și începe să-și plimbe degetul mare pe dosul 
palmei mele. 

— Tatăl tău ar fi foarte mândru de tine. De ceea ce ești. 

Mi se pune un nod mare în gât auzindu-i comentariul și ochii mi se 
umplu de lacrimi. Reușesc să le ţin în frâu, însă mă surprinde cât de 
puternică a fost reacția. Cât de mare era nevoia de a auzi pe cineva spunând 
asta. 

— EI locuiește în New York. E ceva avocat la modă pe-acolo. 


— L-ai căutat? 

— Da. S-ar putea sa am nevoie de un rinichi, într-o zi. 

Xander izbucnește în râs. 

— Când aveam doisprezece ani, am citit o povestire despre un tip care 
nu-și văzuse tatăl de mulţi ani Și ajunsese să sufere de cancer. Măduva 
osoasă de la tatăl lui i se potrivea perfect. I-a salvat viaţa. 

Mă privește îndelung, atât de mult, încât încep să mă simt stânjenită. 

— Nu trebuie să fii pe patul de moarte ca să-ţi cauţi tatăl, să știi, îmi frec 
antebraţele cu palmele. 

— El a părăsit-o pe mama. 

Xander dă încet din cap, de sus în jos. 

— Tu simţi că, dacă ai vrea să-l vezi, ţi-ai trăda mama? 

îmi ridic privirea spre lumină, însă chiar Și-așa, încă o lacrimă îmi scapă 
din colțul ochiului. 

— EI a lăsat-o. 

— Relaţia ei cu el nu trebuie s-o definească Și pe a ta. 

— Dar m-a lăsat Și pe mine. 

— Îmi pare rău, zice el, mângâindu-mi obrazul cu nodurile degetelor. 
Dar, apropo de mama ta, de ce e posibila ei sarcină atât de devastatoare 
pentru tine? 

— Tu crezi că exagerez? 

— N-am afirmat deloc așa ceva. Știu că și eu m-aș fi necăjit dac-ar fi 
fost vorba despre mama mea. Doar că nu vreau să-mi proiectez propriile 
motive asupra ta. Spune-mi ce se petrece în creierul tău. 

— Mă simt furioasă și ofensată Și rușinată, toate legate laolaltă într-un 
haos emoţional. Pur Și simplu, nu pot să cred că a fost în stare să facă din 
nou greșeala asta... îmi ridic genunchii la piept Și mă întorc într-o parte pe 
fotoliu, ca să fiu cu faţa spre el. Mă simt vinovată Și egoistă pentru că vreau 
ca o persoană să dispară din existenţă, dar nu vreau ca asta să se schimbe. 

— O să treci tu peste sentimentele astea. O să te topești toată când o să 
tii copilul în braţe. 

— Nu, n-o să fie așa. Nu-mi plac copiii, ȘI nici copiii nu mă plac pe 
mine. Am ajuns la acest consens general de multă vreme. 

El zâmbește. 

— Ei bine, cel puţin vei avea destul de multă vreme ca să te obișnuiești 
cu ideea. 


— Dacă e adevărat, precizez eu, oftând Și închizând strâns ochii. 

Degetul lui mare îmi descrie mici cercuri pe dosul palmei. 

— Mă bucur mult că te am aici. În casa mea. Ar trebui să vii în fiecare zi. 

Râd, la rândul meu. 

— Eu sunt de preferat în doze mici. Că veni vorba, probabil că ar trebui 
să plec. Avem Școală mâine. 

— Nici gând. Trebuie să mai stai încă o oră, cel puţin. 

Mă trage pe fotoliul lui. 

— Mersi pentru că ai vorbit cu mine. Știu cât îţi e de greu. 

îmi las fruntea peste a lui. 

— Mersi pentru că m-ai ascultat. 

— A rămas valabil pentru mâine-seară? 

Mâine-seară? A! Ziua carierei! Când se presupune că mama s-ar duce la 
întrunirea asociației întreprinzătorilor. Nici vorbă să ratez așa ceva, acum. 

— Rămâne valabil. 

— Dar astă-seară? mă întreabă, înfășurându-mă strâns cu brațele. 

Stomacul meu pare să-și ia zborul fără mine. 

— Ce e cu astă-seară? 

— Ce-ar trebui să facem în ora următoare? 

Mă prefac că mă gândesc. 

— Să lucrăm la site-ul tău? 

— Ha, ha. 

îmi compun o înfățișare serioasă, ceea ce e greu, dat fiind zâmbetul care 
vrea să obțină reședință permanentă aici. 

— Nu, pe bune, ar trebui să-l termini. 
își înclină capul într-o parte, studiindu-mi chipul. 

— Tu vorbeşti serios? 

— Nu, îi răspund, cu buzele lipite de ale lui. 

CAPITOLUL 33 

Deschid ușa magazinului, ținând clopoţelul nemișcat, Și-l smucesc 
înăuntru pe Xander. 

— Ce nai...? 

— Şt! 

Ascult timp de câteva clipe, ca să fiu sigură că mama n-a intrat la loc pe 
ușa din spate. Ea, pur Și simplu, a plecat... Târziu. Eu îi zisesem lui Xander 
să vină la Șase Și jumătate, la treizeci de minute în cap după ora la care era 


vorba să plece ea, dar pe măsură ce treceau minutele, mi-am dat seama c-o 
să fie o diferenţă strânsă. De fapt, a ieșit mai bine așa, pentru că putem 
acum s-o urmărim. Înainte, mă gândisem doar că va trebui s-o găsim. 

Când, în sfârșit, trag aer în piept Și-mi ridic fața spre Xander, îl văd că 
mă fixează cu privirea, în încăperea întunecată. Sunt cu o mână pe pieptul 
lui, de când l-am împins de perete, imediat după ce a intrat în magazin. 
Respirația mi se poticnește. 

Mirosul răsuflării lui n-ar trebui să-mi fie atât de familiar deja. ÎL las să se 
reverse peste mine, închizând ochii. Deodată, îi simt buzele atingându-le 
ușor pe-ale mele. Mi-aș dori să mă pierd în sărutul lui, dar sunt conștientă 
de faptul că n-avem timp. 

— Haide, îl îndemn. 

îl apuc de partea din față a tricoului, îl trag spre ușa din spate, după care 
o întredeschid de câteva degete. Restaurantul lui Luigi e la un cvartal 
distanță în spatele nostru, și o văd pe mama trecând după colţ la capătul 
alei. 

— Caymen, rostește Xander, din spatele meu. N-ai putea să mă pui la 
curent cu ce se petrece aici? 

— O mică muncă de detectivi. De investigatori particulari, sau cam așa 
ceva. 

îmi vâr mâna în buzunarul de la spate și scot cele câteva fotografii pe 
care 1 le-am făcut lui Matthew cu camera foto a lui Xander. Le-am tipărit la 
imprimantă. Calitatea e destul de rea, din moment ce imprimanta noastră e 
străveche, însă imaginea e suficient de clară. 

— Şi ce anume văd aici? 

Mă strecor afară Și el mă urmează. 

— Am nevoie să aflu tot ce se poate ști despre individul ăsta. 

— Bun... Și ce anume știm până acum? 

— Nimic. 

Xander își drege glasul. 

— Domnișoara Observator Științific nu are niciun fapt concret? 

— Am un presentiment. 

Și anume, că dacă mama e însărcinată, trebuie să aflu tot ce se poate 
despre potențialul tată. 

— Mai nou, teoriile sunt dovedite cu presentimente? 

— la mai taci. 


El râde și mă apucă de mână. Gestul mă ia prin surprindere Și probabil 
că am tresărit, fiindcă el mi-o strânge, chicotind. E o senzaţie ciudată, să-l 
ţin de mână. Îmi amintesc de fotografia din revistă, în care i-am văzut pe el 
Și pe Sadie ținându-se de mână, și mă întreb dacă nu cumva ne așteaptă 
cineva prin întuneric ca să ne fotografieze pe noi doi. 

Aproape de parcă mi-ar putea citi gândurile, el zice: 

— Ne-am mutat aici ca să ieșim din centrul atenției. Los Angeles e un 
oraș îngrozitor. Nu aveam intimitate, orice-am fi făcut. 

Dau din cap în semn de încuviințare, fiindcă nu știu precis ce s-ar cuveni 
să răspund la așa ceva. 

— Totuşi, dat fiind faptul că orașul nostru nu e chiar prospera metropolă 
californiană, și luând în considerare răspândirea afacerilor noastre, 
călătorim foarte mult. Tata mă târăște după el în destule ocazii. Cum ar fi 
cea de mâine. Trebuie să fiu în Florida până vineri, după care, sâmbătă, am 
balul caritabil. 

El nu-mi cere permisiunea... nu-i așa? Doar îmi spune, pentru că... 
pentru că? Suntem împreună acum? 

— Cred că asta era întrebarea mea: când pot să te mai văd? 

— Ăăă... Săptămâna viitoare? 

— O să mă notezi în calendarul tău foarte mare? 

— Nu Știu. S-ar putea să fie încărcat de programări. Va trebui să văd cum 
mă sincronizez cu viaţa mea extrem de ocupată. 

După ce trecem de colț, pot să văd copertina în alb și roșu a 
restaurantului italian al lui Luigi... Și spinarea mamei, care tocmai închide 
ușa după ea. Hmm. Nu asta presupusesem c-o să se întâmple. Ea trebuia să- 
l întâlnească pe tipul înalt, întunecat Și înfricoșător. 

— Şi-acum? mă întreabă Xander. 

— AȘteptăm. 

Mă duc pe un mic petic de iarbă, din colțul cvartalului, care ne oferă o 
vedere favorabilă a restaurantului lui Luigi, dar nu se vede în întregime prin 
ferestrele acestuia. Mă așez. 

— Ți-e teamă să nu-ţi strici blugii? îl întreb, văzând că ezită. Nu e udă. 

— Nu... doar că... îţi spionezi mama? mă întreabă, așezându-se lângă 
mine. 

— Da, îi mărturisesc, tresărind. 


— Caymen, Știu că ești supărată, dar chiar să fie asta calea potrivită de 
urmat? 

îi arăt spre fotografiile pe care încă le ţine în mână. 

— Am nevoie să aflu totul despre el. 

Xander frunzărește din nou fotografiile. 

— El să fie? Tatăl... 

Nici măcar nu-și sfârșește propoziția, pare să fie la fel de rușinat pe cât 
s-unt eu. Mă întreb dacă o fi cunoscut vreodată pe cineva care a rămas 
însărcinată din senin. 

— Da, răspund, lăsându-mă pe spate și sprijinindu-mă în palme. 

El dă aprobator din cap o singură dată, după care privește în jur. 

— Așadar, cât o să așteptăm aici? 

Arunc o privire spre restaurantul lui Luigi. 

— Nu știu. 

Poate că, după întrunire, ea s-o duce să-l întâlnească pe Matthew. Iau 
fotografiile de la el și le privesc din nou. 

— Şi, crezi că aș fi un bun detectiv? 

— Ce? 

— În seara asta. „Ziua carierei”, la alegerea ta. 

Schițează ghilimelele în aer și reușește să le dea un aspect oarecum 
elegant. 

— Asta ai zis că e în seara asta, nu? Era vorba să-mi găsești opţiuni 
potrivite de explorat. Munca de detectiv e una la care crezi că m-aș 
pricepe? 

— Da. Sigur. 

— Pentru că sunt atât de talentat în ceea ce privește observarea și 
descifrarea indiciilor Și interpretarea semnalelor? 

începe să jumulească iarba, smulgând câteva fire. Pare extrem de ofensat. 

Becul de avertisment mi se aprinde, cerându-mi să bat în retragere, să 
dreg busuiocul, să-i spun: „Nu, era vorba despre mine și mama, Și doar 
aveam nevoie de ajutorul tău.” Deschid gura, însă e prea târziu. 

El se ridică, își șterge palmele, apoi îmi întinde o mână. 

— Te conduc înapoi. 

— Eu rămân. 

— Bine. 

Și dă să plece. 


— lartă-mă, zic, în urma lui, Și se oprește. Am fost prea absorbită de 
mine însămi, Și penibilă. Tu ai făcut atâtea lucruri extraordinare pentru 
mine, în timp ce eu n-am făcut nimic pentru tine. Eu te-am dus să sapi gropi 
în cimitir. Tu m-ai dus la UNLV. 

Se întoarce cu faţa spre mine. Îi arăt ceva mai încolo, pe stradă. 

— Voiam să te duc la Eddie. El avea să ne înveţe cum se prepară 
celebrele lui brioșe, să ne spună cum și-a început afacerea ȘI tot restul. Mă 
gândisem că ar putea să-ți placă, pentru că tu adori mâncarea, ȘI te-aș 
vedea în chip de proprietar de restaurant, sau așa ceva. Dar apoi s-a 
întâmplat asta ȘI... 

El anulează distanţa dintre noi, îmi cuprinde fața între palme și mă 
sărută. 

Pe moment, nu mai pot să respir, după care tot ceea ce-mi doresc e să-l 
inspir pe el. Să mănânc, să dorm Și să beau Xander Spence. Nu mă satur. 
Nu Știu cum de-am existat fără el, fiindcă energia lui mi se pare că e forța 
care mă susţine în momentul acesta. 

Se retrage puţin, iar eu iau o înghițitură zdravănă de aer. Mă întind cu 
spatele pe iarbă, din cauză că oasele mele nu mai sunt capabile să mă ţină la 
verticală. El se lungește într-o rână alături de mine, rezemându-se într-un 
cot. 

— Am cumpărat o rochie, îi zic, în starea mea de beatitudine. 

— Hm... Ce palpitant. 

— Dacă vrei, pot să merg cu tine sâmbătă, la balul caritabil. 

— Dacă? repetă el, clătinând din cap. Mi-ar plăcea la nebunie să vii la 
bal. Doar că am avut impresia că ești ferm hotărâtă să nu vu. Da. Vino. 

Mă sărută iar Și eu râd peste buzele lui. Îmi îngrop degetele în părul de la 
ceafa lui. El mă strânge de șold, iar eu râd din nou. 

N-am auzit nici zgomot de pași, nici zornăit de chei. Tot ce-am auzit a 
fost că-și drege cineva glasul. Mă ridic prea repede în capul oaselor Și 
sângele îmi năvălește la ceafa, încețoșându-mi vederea pentru o clipă. Dar, 
încețoșată sau nu, tot văd faţa mamei privindu-ne de deasupra, plină de 
furie. 

CAPITOLUL 34 

Dintr-un oarecare motiv, chicotesc. Poate din cauză că încă nu-mi pot 
stăpâni năvalnicele bătăi de fericire ale inimii. Poate pentru că sunt încă 
furioasă pe mama, pentru secretele pe care le ţine față de mine, încât 


văzând-o Și pe ea furioasă simt o oarecare satisfacție. Sau poate pentru că 
n-am absolut nicio idee despre ce-aș putea să spun. Oricare ar fi varianta, 
un chicotit sună ciudat în seara, altfel, tăcută. 

— Bună, îi zic. 

Ea îl studiază pe Xander, începând de la părul proaspăt tuns și sfârșind 
cu pantofii lui scumpi. Apoi, privirea ei disprețuitoare se întoarce spre 
mine. 

— Ne vedem acasă. 

Și, cu asta, pleacă. Îmi mușc buzele ca să-mi stăpânesc râsul. După ce ea 
trece de colţ, mă întind pe spate și-l trag pe Xander după mine. ÎI sărut, însă 
el se împotrivește. 

— Caymen, stai... 

— Ce e? 

— Ea nu știe despre noi? 

— Ştiai asta. 

— Nu. Nu Ştiam. Am crezut că, după ce m-am prezentat, o să-i spui. Mă 
simt groaznic. Exact asta ar fi trebuit să fac. Era ceea ce aveam să mă forțez 
să fac, înainte de mesajul blestemat de pe robotul telefonic. 

— De ce să fi crezut așa ceva? Eu m-am prefăcut că nu te cunosc. 

— M-am gândit că glumești. Am zis că... 

Nu mă descurc prea bine în domeniul Fă-l pe Xander Să Se Simtă 
Special. Îmi plimb degetele pe încheietura lui, după care îi strâng palmele 
între ale mele. 

— Îmi pare rău. Mama are o poveste care a cam istovit-o. Și aveam de 
gând să-i spun, dar tocmai atunci s-au întâmplat toate astea. O să-i spun. 

— Am impresia că tocmai i-ai spus-o. 

Chicotesc din nou. Un colţ al gurii i se ridică într-o jumătate de zâmbet. 

— i zici că la Eddie e deschis acum? Hai să mergem să mâncăm. 

Xander stă rezemat de mașina lui și-și linge ultimele rămășițe de brioșă 
de pe degete. 

— Nu mi-am dat seama că ai o astfel de intrare la Eddie. Toată faza asta, 
cu ciocănitul secret în ușa din spate după închidere. Puteai să-mi spui asta 
de acum câteva luni. 

— Nu împărtășesc cu oricine puținele avantaje de care dispun, îi 
răspund, aruncând punga goală din hârtie într-una dintre pubelele aliniate pe 
strada noastră. 


Când mă întorc din nou cu faţa spre el, mă atrage într-o îmbrăţișare, 
făcându-mă să scot un mic țipăt de surprindere, apoi își îngroapă faţa în 
adâncitura gâtului meu. 

— Probabil că ar fi cazul să plec. Mama așteaptă, răbdătoare, să urle la 
mine. Ar fi mai bine să termin cu asta. 

— Ea crezi că o să fie de acord? Cu noi? 

Vocea îi sună înfundat de pe gâtul meu. 

Desenez cu degetele prin părul lui, zâmbind. 

— O să fie, de îndată ce-o ajunge să te cunoască. La drept vorbind, cum 
ar fi posibil să nu-i placă Xander Spence? 

— Adevărat, confirmă el. 

Mă mai sărută o dată, după care îmi dă drumul. 

Dau să plec, dar mă întorc. El stă rezemat de mașina lui, privindu-mă 
cum merg, cu un zâmbet dulce pe față. Mă împleticesc, dar apoi îmi recapăt 
echilibrul, râzând. 

— Distracţie plăcută în Florida! 

În magazinul de păpuși e întuneric, dar scara din spate e luminată. Inspir 
adânc și urc treptele încet, căci încă nu sunt pregătită pentru furia pe care 
am văzut-o dogorind în ochii mamei. Sunt prea fericită. Nu vreau ca mama 
să-mi strice extazul post-sărut de care sunt cuprinsă. Poate că totul o să se 
stingă de la sine. Încep să râd în sinea mea. Așa ceva n-o să se-ntâmple 
niciodată. 

Ușa scoate un scâncet când o deschid. Aproape că pot să simt încordarea 
care plutește prin aer, așteptând să se inflameze. Mama stă, ţeapănă, la 
masa din bucătărie. În încăpere e semiîntuneric: numai luminile de sub 
dulapuri sclipesc pe hiaturile bucătăriei. Apăs pe comutator. 

— De când? e primul lucru pe care-l spune ea. 

— De vreo două luni. 

— El e băiatul cu care ţi-ai tot petrecut timpul? 

— Da. 

— Dar Mason? Eu crezusem că tu Și Mason... 

Scutur din cap. 

— Suntem doar prieteni. 

Ea se ridică și se întoarce cu faţa spre mine. 

— Unde l-ai cunoscut? 

îmi dau seama că nu mai vorbește despre Mason. A revenit la Xander. 


— Aici. 

— L-ai cunoscut aici, repetă mama, arătând spre podea. 

— Nu, de fapt a fost acolo, jos, o corectez, arătând spre ușă. 

Dar poate că nu e tocmai momentul potrivit pentru glume, fiindcă văd 
cum toată faţa 1 se asprește. 

— Tu știi că familia Dalton e... 

Se oprește, parcă nefiind capabilă să pronunţe măcar cuvântul. 

— Mai mult decât bogată? Mda, Știu. 

— Caymen... 

Scoate un oftat prelung. 

— Care-i problema? îl plac, mă place. 

— Cei ca ei nu ajung să rămână cu oameni ca noi. 

E rândul meu să oftez. 

— Mamă, te rog. Nu suntem în secolul al nouăsprezecelea. 

Ea hohotește ironic. 

— Cu cât ești mai bogat, cu atât mai încet înaintează timpul. Îi răspund 
cu un mic țipăt prefăcut. 

— AȘadar, tu spui că el o să aibă totdeauna Șaptesprezece ani? 

— Caymen, nu e de glumă, îmi atrage ea atenţia, trecându-și o mână 
peste față. Ce-o să creadă doamna Dalton? 

îi privesc pumnul acum încleștat Și starea mea de euforie se risipește, în 
sfârșit. 

— Ce-are asta de-a face cu doamna Dalton? 

— l-ai cunoscut nepotul în magazinul nostru. O să creadă că ne lipsește 
profesionalismul. 

— Eu cred că doamna Dalton mă place. 

— Te place ca pe fata care o servește, nu ca pe fata care umblă cu 
nepotul ei. 

Chpesc, Șocul răpindu-mi cuvintele de pe limbă. E ca și cum mama 
tocmai ar fi spus: „Familia lui Xander nu va considera că ești suficient de 
bună pentru el, și ghici ce? Chiar nu ești!” 

— Ştii că eu n-aș fi vrut să te vezi cu el, Și tocmai de-aia m-ai minţit, în 
primul rând, cu privire la identitatea lui. 

Nu-mi vine să cred că mama, care a ascuns atâtea lucruri de mine, mai 
are tupeul să vorbească în clipa de față. 


— Mamă, ești caraghioasă. Ne distrăm bine împreună. N-ai putea doar să 
te bucuri pentru noi? 

— Asta e tot ce înseamnă pentru el, de fapt. Distracţie. Nu-ţi dai seama? 
Tu nu ești decât un mic amuzament pentru el, Caymen, ceva diferit, până 
când va fi pregătit să se așeze cu adevărat la casa lui. 

— Ia stai, ţi-am dat impresia că vreau ca el să mă ceară în căsătorie? 
Aveam de gând să aștept cel puţin încă trei luni până să-i cer așa ceva. 

Ea îmi ignoră în totalitate sarcasmul. 

— El se distrează. E ceva palpitant: să ieși cu fata care locuiește 
deasupra magazinului de păpuși. O aventură. Dar el nu se oprește la 
mărunțiș. O să-ţi frângă inima. 

— Uau, chiar nu mă mai mir de ce tatăl meu n-a venit niciodată să mă 
vadă. 

— Tatăl tău n-a vrut niciodată să te vadă! Asta vreau să-ţi demonstrez, 
Caymen. Nu-ţi dai seama? El ne-a părăsit. 

Răsuflu apăsat, cu pieptul ridicându-se și coborând în mișcări ample, ȘI, 
cu toate astea, am senzaţia că niciun pic de oxigen nu-mi ajunge în plămâni. 

— Minunat! Crezi că aș putea să-l șantajez? Să-mi fac apariția la 
serviciul lui ţipând „Taţi”? Ca Will Ferrell în Elful[19]? 

— Caymen, glumele pe tema asta n-au cum să ne facă pe niciuna dintre 
noi să se simtă mai bine. 

Am senzația că-mi strânge cineva inima în pumn. 

— Elful nu e subiect de glumă. E un film clasic. 

Mama scoate un oftat din rărunchi. 

— Mă găsești aici, dacă vrei să discutăm despre ceea ce simți în realitate. 
Și nu te pot împiedica să-l vezi pe Xander, însă dacă ai încredere în judecata 
mea sau dacă-ți pasă cât de puţin de părerea mea, n-o să-l mai vezi. 

Ea nu vrea să știe ce simt eu în realitate. Ea nu vrea decât ca eu să nu-l 
mai văd pe Xander. 

— Părerea ta a fost consemnată, îi zic, după care părăsesc încăperea, 
sperând că voi putea să respir din nou cât de curând. 

CAPITOLUL 35 

Sâmbătă, aştept în faţa magazinului. Eu Și mama abia dacă ne-am băgat 
în seamă una pe cealaltă toată săptămâna și nu vreau ca ea să profite de 
ocazia asta ca pretext pentru a-și reafirma oribilele păreri despre Xander, 
așa că-i anulez orice posibilitate. Mă foiesc, incomodată de pantofii mei cu 


toc (care, de fapt, sunt pantofii lui Skye). Eu nu prea port tocuri. Dar există 
anumite sacrificii la care sunt dispusă pentru Xander Și, din câte se pare, pot 
să adaug „tocurile” pe lista aflată în creștere... imediat după „relația cu 
mama mea”. 

El își face apariția într-un automobil sport, negru lucios, determinându- 
mă să-mi mușc buza. Am tot glumit spunând că are mai multe mașini. De 
ce trebuie să se încadreze atât de bine în anumite 9 

stereotipuri Și să le nesocotească pe altele? E de parcă ar tinde să 
dovedească Justeţea părerilor exprimate de mama, numai la suprafaţă, astfel 
încât ea, de fapt, să fie obligată la un efort ca să-și dea seama că greșește. 
Or, ea n-o să facă un astfel de efort. 

Coboară din mașină și inima mea îmi dă de știre că îl place și acum pe 
Xander, Și încă foarte mult. Arată uluitor în costum. Astă-seară are părul 
pieptănat pe spate, ceea ce-l face să pară mai matur decât este în realitate. 
Tenul lui are o strălucire sănătoasă, urmare a expediției în Florida. 

— Mi-a fost dor de tine, îmi zice. 

— Și mie. 

— Arăţi superb. 

Chiar dacă mi se potrivește bine, rochia mă face să mă simt ruȘinată, 
căci se mulează pe toate locurile potrivite. Iar faptul că am cumpărat-o de la 
un magazin second-hand nu mă ajută să mă simt mai bine. Rochule din 
seara asta vor fi de două ori mai elegante și de o sută de ori mai scumpe. 

— Mă simt ca o escroacă. 

— De ce? N-ai umblat toată viaţa pe la baluri din astea? 

— O, da, grămezi, răspund, lovindu-l peste braț. 

— Ei bine, ești norocoasă. Mama mă forţează să mă duc mereu. 

— Are dreptate să te forţeze. Ar fi o crimă să priveze lumea de ocazia de 
a te vedea în costum. 

— Îţi place? mă întreabă, trăgând de poalele sacoului. 

— Da. Foarte mult. 

îmi încolăcește mijlocul cu un braț și mă trage aproape de el, 
împroșcându-mă cu o varietate de miresme, de la pastă de dinți până la 
after-shave. Tocurile mă fac să mă împleticesc un pic, dar mă las pe el și-mi 
restabilesc echilibrul. Îl îmbrățișez Și, pentru o clipă, mă îngrijorează 
gândul că mama ar putea să ne privească pe fereastră, dar mirosul și braţele 
lui îmi amintesc pentru ce lupt. Pentru asta. Pentru el. Mă simt bine în 


braţele lui. Toate lucrurile pe care le-a spus mama despre mine Și despre el 
parcă dispar când sunt în braţele lui. 

— Miroși frumos, îmi zice, sărutându-mă pe obraz. 

— Şi tu. 

Privește peste umărul meu, spre magazin. 

— Intrăm? 

— Nu... Nu. 

îl strâng și mai tare în braţe. Mi-aș fi dorit să-l pot lua înăuntru. Mi-aș fi 
dorit ca mama să ajungă să-l cunoască, să-l accepte așa cum l-a acceptat pe 
Mason. 

— Bine, zice el, conducându-mă până pe cealaltă^parte a automobilului, 
deschizând portiera din dreapta Și ajutându-mă să urc. După ce intră Și el în 
mașină, pornește motorul Și apoi mă privește lung. Care-i problema, 
puiule? mă întreabă, luându-mi mâna Și așezând-o pe genunchiul lui. 

— Ăsta e numele de alint pe care o să-l folosim? Puiule? 

Iese cu spatele din locul de parcare Și se încadrează pe stradă. 

— Nu-ţi place? 

— Merge. Totuși, mă duce cu gândul la păsări. 

— Atunci, ai vreo altă propunere? 

— Am fost totdeauna înclinată spre „dulceaţă”, în principal pentru că eu 
nu sunt dulce, așa că mă face să râd. 

— Ce zici despre „păpușică”? 

— Ha! Numai dacă vrei să mă faci să mă crispez. 

— În regulă, atunci Schimbătoarea de Subiect. Ți se potrivește de 
minune, remarcă el, strângându-mi mâna. Frumoasă încercare, dar... care-- 
problema... păpușică? 

Oftez. 

— Am avut o ceartă epocală cu mama. 

— În legătură cu mine? 

— Cât ești de arogant! Tu crezi că totul are mereu legătură cu tine? 

— Şi-atunci, în legătură cu ce v-aţi certat? 

— Cu tine. 

Xander zâmbește. Îi ador zâmbetul. Nu vreau să vorbesc despre mama. 
Vreau să vorbesc despre zâmbetul lui, sau despre sărutat. Da, mi-ar plăcea 
să vorbesc despre sărutat. 

— Ce anume nu-i place mamei tale la mine? 


— În principal, faptul că ești bogat. Dacă măcar aspectul ăsta l-ai putea 
schimba, mi-ai face viaţa cu mult mai ușoară. 

— O să mă străduiesc. 

— Mersi. Eşti foarte îndatoritor. 

— Prin urmare, ea vrea ceva diferit pentru tine? 

— Cum adică? 

— Diferit de trecutul ei? 

— Exact. În esenţă, nu vrea să cunosc un tip bogat, să rămân însărcinată 
ȘI să-l pun pe fugă pe tipul bogat. 

— Ea atribuie toate astea banilor? 

Știu, e ridicol. 

— Așadar, de la asta a pornit toată povestea cu locuitul deasupra unui 
magazin de păpuși? 

îmi amintesc cum i-au dat bani părinții tatălui meu, ca să-și pornească 
afacerea cu păpușile. 

— La drept vorbind, da. 

— a stai, înseamnă că tu ai locuit acolo toată viața? 

— Da. 

— Uau, radicală mai e! 

Ce legătură o avea „radicalismul” cu locuitul deasupra unui magazin de 
păpuși? 

— Din anumite puncte de vedere, cred că da. 

— Eu am crezut că mama mea e așa, dar mama ta câștigă premiul. 

Salonul de bal al hotelului e cea mai frumoasă încăpere din câte am văzut 
vreodată în viaţa reală: candelabre mari, podele cu mozaicuri, draperii 
groase, înalte până în tavan. Xander mă conduce spre o masă din față Și eu 
inspir adânc. Care era sfatul ăla penibil pe care mi l-a dat Henry înainte să-l 
cunosc pe Mason? A, da, să fiu eu însămi. Nu sunt prea sigură că o să 
meargă aici. Poate c-ar trebui să-mi aleg o altă persoană pe care s-o 
întruchipez în seara asta. 

Deodată, o zăresc pe doamna Dalton Şi-mi vine s-o iau la fugă și să mă 
ascund. În oricare alt moment Și în oricare altă situaţie, prezenţa ei m-ar fi 
făcut să mă simt în largul meu, însă după cele spuse de mama, îmi simt 
mâna înfierbântându-se în cea a lui Xander, ca Și cum ar fi un reflector 
îndreptat spre degetele noastre întrepătrunse. 


Mă holbez la ea prea mult timp, fiindcă privirile ni se întâlnesc. Pe frunte 
mi se formează broboane de sudoare, așa că mi-o șterg. Ea zâmbește Și-mi 
face semn cu mâna. 

— Cred că suntem convocați, îmi zice el, făcându-mi cu ochiul în timp 
ce-Și pronunţă cuvântul preferat. 

Mi-ar plăcea să-i răspund pe un ton la fel de jucăuș, dar sunt mult prea 
emoţionată. 

— Caymen, mă întâmpină doamna Dalton. N-am știut că vii. Îmi pare 
foarte bine că te văd. Mă bucur să constat că Alex Și-a exercitat farmecul 
asupra ta. 

— A fost greu, buni. Fata asta nu e ușor de cucerit, răspunde el și-mi 
sărută mâna. 

— Multe lucruri pe care merită să le ai nu sunt ușor de obținut. 

Poate că mi s-o părea mie, dar nu sună ca reacția unei persoane supărate 
că nepotul ei umblă cu slujitoarea. 

— Vezi să te porți frumos cu ea, că altfel... îl avertizează doamna Dalton 
pe Xander, cu degetul arătător îndreptat spre el. 

— N-ar trebui să-i spui ei asta, pentru mine? Sunt nepotul tău, în 
definitiv! 

Se apleacă și o sărută pe obraz, șoptindu-i ceva care-i provoacă râsul 
doamnei Dalton. 

— Ce i-ai zis? îl întreb, după ce ne îndepărtăm. 

— l-am zis că ești pe deplin capabilă să-ţi lansezi și să-ți duci la 
îndeplinire propriile amenințări Și că n-ai nevoie de gărzi de corp 
suplimentare. 

— E adevărat. 

— Eu trebuie să socializez un pic înainte de a ne așeza, dar în schimb o 
să dansez cu tine, după care o să ne căutăm masa. 

— Nu! 

— Nu vrei să dansezi cu mine? 

— Nu, adică, sigur, o să dansez cu tine, dar nu alege tocmai seara asta, 
seara specială pentru mama ta, ca să joci rolul fiului cel rău. O să dea vina 
pe mine. 

Xander izbucnește în râs. 

— Ba n-o să dea. Mama chiar a comentat recent despre cât de 
responsabil am devenit. Și-ţi atribuie ţie meritul pentru asta. 


— Nu mi-am dat seama că sunt o influenţă atât de bună pentru tine, dat 
fiind faptul că în ultimul timp am fost regina responsabilităţi. 

Asta conform părerilor mamei mele. 

— Haide, tocmai interpretează cântecul nostru. 

Ascult timp de un minut. O formație amplasată într-un colț cântă nu știu 
ce piesă clasică Și, așa cum a amintit Lucas, nu are solist vocal. 

— Ăsta e cântecul nostru? 

— Păi, doar e formaţia ta, ai uitat? Așa că orice cântec ar interpreta e tot 
al nostru. 

— Foarte adevărat. 

Faptul că port tocuri mă aduce la înălțimea ideală ca să-mi pot freca 
nasul de gâtul lui. Îi deschei cei trei nasturi ai sacoului Şi-mi strecor mâinile 
pe spinarea lui, în timp ce ne legănăm pe ritm, împreună cu alte câteva 
perechi. 

Xander începe să inventeze versuri ridicole pentru cântec și să mi le 
intoneze extrem de fals în ureche. 

— Ar trebui să iei un microfon. Formaţia are nevoie de tine. 

— Ce? Preferi vocea dulce a lui Tic? 

— Da. 

— Și eu, mărturisește el, râzând. 

O voce feminină răzbate prin flecăreala noastră. 

— Bună seara din nou, Caymen. 

Xander se oprește Și se întoarce. 

— Mamă, exclamă, îmbrăţișând-o. 

După care ea mă surprinde, îmbrățișându-mă chiar pe mine. Părul ei 
blond e coafat. Sprâncenele sunt impecabil pensate și probabil că și-a 
injectat ceva în piele de e atât de catifelată. 

— Mă bucur să-mi văd fiul zâmbind atât de mult. Zâmbetul îi stă bine, 
nu crezi? 

— Eu îl numesc arma lui secretă. 

Xander își încreţește fruntea. 

— Chiar? 

— De cele mai multe ori, în sinea mea, dar câteodată, pe la spatele tău. 

O privesc pe doamna Spence cu coada ochiului. Sunt cu însămi; sper 
numai ca ea să nu fie împotriva sarcasmului. Văd că are zâmbetul pe buze, 
motiv pentru care-mi închipui că sunt în siguranţă. 


Xander mă trage spre el. 

— A, bun, asta explică multe. 

— Eu am trecut doar ca să vă salut. Totuși, nu pot să rămân. Cineva 
trebuie să prezideze evenimentul, ne zice doamna Spence. Apoi își plimbă 
o mână pe umărul meu. Dar hai să stăm de vorbă mai târziu, noi două. Mi- 
ar face plăcere să te cunosc mai bine. 

încuviințez din cap Și zâmbesc, chiar dacă sunt tentată să zic: „Asta sună 
a tortură.” 

După plecarea ei, Xander mă ia de mână Și mă trage din nou aproape, 
legănându-se în ritmul muzicii. 

— Acum, nu că m-aș aștepta să le ţii minte numele, dar dă-mi voie să ți- 
i arăt pe toți membrii familiei mele. 

Nu numai că începe să’ mi spună numele foarte multor persoane din 
salon, dar le mai Și atribuie tuturor câte o mică poveste caraghioasă. 

— lar asta, îmi zice, arătând spre cealaltă parte a salonului, e verișoara 
mea Scarlett. 

— A, păpușa, zic eu, lăsând capul într-o parte. Da, chiar seamănă mult cu 
păpușa aia. 

— Nu-i așa? 

El râde, dar aproape de parcă ar ști că vorbim despre ea, imediat ce îl 
vede pe Xander, Scarlett porneşte în direcția noastră. 

— Scarlett, o întâmpină Xander. 

Ea îi oferă o strângere de mână moale, după care sărută aerul de lângă 
obrazul lui. 

— Ți-o prezint pe Caymen. 

— Bună. Am auzit foarte multe despre tine. 

îi arunc o privire piezișă lui Xander. Oare vorbește despre mine chiar tot 
timpul? Şi care ar fi reacția potrivită unei asemenea declarații? 

— Din câte-mi dau seama, Xander ar avea nevoie să iasă mai mult, dacă 
eu sunt subiectul de interes. 

Scarlett îmi oferă un zâmbet cam la fel de larg ca al păpușii cu care 
seamănă, apoi îl strânge de braţ pe Xander. 

— Ai văzut pe cine a adus astă-seară fratele tău? 

— Nu, încă n-am ajuns până acolo, îi răspunde Xander, care-și lungește 
gâtul, evident încercând s-o depisteze pe partenera fratelui său. 


— Nici să nu ajungi, dacă poți să eviți asta. Caz grav de complex al 
Cenușăresei|20]. 

Xander izbucnește în râs. 

— Serios? Lucas? 

— Nu mă miră, dacă stau să mă gândesc la ce universitate merge, mai 
comentează ea, răsfrângându-și buza. 

Oare Xander n-a informat pe nimeni din familia lui că eu sunt săracă 
lipită pământului? Dar, dac-ar fi făcut-o, n-ar fi încercat să camufleze ceea 
ce tocmai a afirmat Scarlett, în loc să dea impresia că e de acord cu ea? 

— În orice caz, mi-a făcut plăcere să te cunosc, Caymen, dar tocmai a 
intrat Bradley, așa că trebuie să plec. 

O urmărim din priviri cum se îndepărtează, iar eu îl aștept să limpezească 
lucrurile, dacă ea tot a plecat. Poate să spună că verișoara lui e o snoabă 
îngâmfată de prima mână (ceea ce Și este, se vede cu ochiul liber). Dar el 
nu face așa ceva. Îmi oferă braţul și-mi zice: 

— Hai să mergem să ne așezăm la masă. 

Mă conduce drept spre Lucas, motiv pentru care-i zic: 

— Parcă Scarlett a zis că ar trebui să-i evităm. 

— N-avem cum să-i evităm toată seara. Locurile sunt stabilite, iar mie 
mi-e foame. 

— Caymen, exclamă Lucas, ridicându-se și îmbrățișându-mă cu un 
singur braţ. N-am crezut c-o să vii astă-seară. Te-ai gândit să-i oferi o Șansă 
plictiselii, până la urmă? 

— Mda, mă rog... 

Nici măcar nu mai Știu ce să zic. Încă sunt Șocată după ceea ce tocmai 
am auzit din partea lui Xander Și a lui Scarlett. 

Lucas face semn spre fata din dreapta lui. 

— Ea e Leah. 

Leah nu se ridică, dar îmi zâmbește. 

— Mă bucur să te cunosc. 

Xander îmi trage un scaun Și mă așez, ca amorțită. 

— Unde e Samuel? se interesează Xander, privind în Jur. 

Mai sunt două cartonașe cu nume în fața celor două scaune deocamdată 
goale. 

— E pe drum. 


Samuel sosește peste mai puțin de cinci minute Și, la fel ca atunci când 
Lucas Și Xander s-au întâlnit pe aeroport, Xander și Samuel se 
îmbrățișează de parcă nu s-ar mai fi văzut de veacuri. Lucas li se alătură. Pe 
urmă, Samuel ne-o prezintă pe partenera lui Și facem schimb de amabilități. 

— Samuel, zice Xander, punându-și o mână pe mijlocul meu. Ți-o 
prezint pe Caymen Meyers. 

— Acea Caymen Meyers? întreabă Samuel, cu un zâmbet enorm, Și mi 
se par izbitoare diferenţele de înfățișare dintre cei trei frați. 

Xander, categoric, a căpătat tenul mai închis al tatălui, iar ceilalți 
seamănă cu mama lor. 

— Am auzit foarte multe despre tine, îmi zice Samuel. 

— Îmi pare rău, îi răspund. 

Ne așezăm cu toții Și Samuel își ridică paharul gol, făcându-i semn unui 
chelner aflat în trecere, care vine Și i-l umple. 

— Prin urmare, Caymen, te înrudești cu acei Meyers de la SCM 
Pharmacy? 

Dau să-i răspund că nu, însă Xander mi-o ia înainte. 

— Da, sunt bunicii ei. Sunt pe lista de oaspeţi din seara asta. Își rotește 
privirea în jur. Încă n-au sosit, dar imediat cum vor apărea, o voi forţa pe 
Caymen să mă prezinte. 

— Tata are un foarte mare respect față de bunicul tău, remarcă Samuel. 
El spune că orice om capabil să obțină un astfel de profit din magazine de 
nivel mediu sigur e un geniu. Mi-ar plăcea și mie să am un creier de 
afacerist viclean ca al lui. 

Sunt prea năucită ca să mai pot gândi. De-asta a fost familia lui Xander 
perfect de acord cu mine? Fiindcă a lansat el povestea că aș fi bogată? 

CAPITOLUL 36 

— Eu n-am bunici. 

Lucas Și Xander încep să râdă, după care Lucas zice: 

— Ea spune tot felul de lucruri cu o faţă atât de serioasă... Tu cum îţi dai 
seama când glumește și când nu, Xander? 

— Glumește mereu. 

Samuel zâmbește, apoi reia: 

— N-am Știut că soții Meyers mai au rude în viaţă pe-aici, până când mi- 
a zis Xander. 

Xander încuviinţează din cap. 


Nici eu n-am ştiut, dar mi-a zis buni. 

Nimic din toate astea n-are sens. Doamna Dalton probabil că a făcut o 
confuzie. De ce-o fi crezut că mă înrudesc cu acești Meyers putred de 
bogaţi? Doar pentru că avem același nume de familie? 

înghit cu greu Și studiez mesele din jurul nostru. Apoi privesc ușa, 
urmărind cum intră Și ies oamenii. Într-un fel, glumisem afirmând că nu am 
bunici. De fapt am, ba chiar două perechi. Doar că nu-i cunosc. Părinții 
mamei au dezmoștenit-o atunci când a rămas gravidă cu mine, iar părinții 
tatălui meu au plătit-o ca să-și ţină gura. Am cei mai vicleni bunici din câți 
există. Meyers e numele de familie al mamei, dar e unul obișnuit. Mama n- 
are cum să fie înrudită cu acei Meyers de la SCM Pharmacy. E doar o 
coincidenţă. O fixez cu privirea pe doamna Dalton, aflată de cealaltă parte a 
salonului. Scumpa doamnă Dalton îmi zâmbește. 

Toţi cei de la masă mă privesc Și așa îmi dau seama că probabil mi-a pus 
cineva o întrebare. O mână mă strânge de genunchi Și tresar. Las ochii în 
Jos Și urmăresc traseul mâinii până la umărul lui Xander, apoi până la ochii 
lui în care se citește îngrijorarea. 

— Te simți bine? mă întreabă. 

— Nu... da... Dar aș avea nevoie să merg la toaletă. 

— Treci de ușile alea și la dreapta, îmi zice el. Se ridică, îmi arată 
drumul, după care mă sărută pe obraz. Nu cumva să fugi pe fereastră sau 
mai Știu eu ce. Ne pregătim pentru partea cea mai plictisitoare. N-ai vrea s- 
o ratezi. 

încerc să râd, însă nu iese niciun sunet. Toaleta e o bine-venită alinare; 
mă închid într-o cabină Și încerc să cuprind cu mintea ceea ce tocmai s-a 
întâmplat. Xander crede că sunt bogată. El crede că provin dintr-o familie 
bogată. De-asta nu a avut tatăl lui nicio problemă cu mine, de îndată ce mi-a 
aflat numele, și de-asta se comportă frații lui ca și cum le-aș fi egală. Un 
hohot de plâns reușește să-mi scape, dar îl astup cu palma. 

— Băieţii bogaţi sunt proști, zic, silindu-mă să mă înfurii, pentru că nu- 
mi permit să fiu jignită acum. 

Trebuie să ajung acasă cu demnitatea întreagă. 

Tocmai vreau să ies din toaletă și aproape că primesc o ușă peste nas 
când e deschisă atât de repede, încât abia mai am timp să mă dau deoparte 
din calea ei. 

— Scuze, zice o fată, repezindu-se pe lângă mine. 


Deschide robinetul și începe să-și frece o pată de pe bluza ei albă 
încheiată până la gât. Când îi observ și fusta neagră, îmi dau seama că 
trebuie să facă parte din personalul de servire. Pare gata să izbucnească în 
plâns. 

— Ai pățit ceva? 

— Tocmai m-a stropit cineva cu vin roșu pe bluză Și nu cred c-o să mai 
iasă, îmi explică ea, frecând și mai tare. Șeful meu o să mă trimită acasă, 
adaugă, întinzând mâna spre dozatorul de săpun lichid. 

— Stai. Nu da cu săpun. Uite, am eu ceva. 

Caut prin geantă Și scot o sticluţă cu soluție de peroxid. Păpușile din 
magazinul nostru nu se aleg prea des cu pete, însă din când în când un 
băieţel cu mâinile lpicioase sau un băutor de cafea pot provoca anumite 
accidente. Soluţia asta face minuni. Îi tamponez bluza cu un pic din ea, 
după care o usuc cu un prosop din hârtie. 

— [a uită-te acum. Magie! 

își examinează bluza, după care mă cuprinde în braţe. Apoi, dându-și 
seama probabil că nu trebuie să maltrateze oaspeții, se desprinde de mine, 
roșie la față. 

— Îmi cer scuze. Doar că... Mulţumesc foarte mult. 

— Nu e decât o soluţie pentru îndepărtarea petelor. 

— Oricum, sunt recunoscătoare. 

— N-ai pentru ce. 

își mai privește pentru o ultimă oară bluza curată, apoi îmi zice: 

— Trebuie să mă întorc. 

— Ai face bine. 

Ea pleacă, iar eu mă reazem de peretele placat cu faianţă. „Criza” ei mi-a 
distras atenţia pe moment, dar nu mi-a șters din minte ceea ce mă așteaptă 
dincolo de ușa asta. 

Trebuie să ies de-aici. N-o să-l pot privi în ochi pe Xander când o să-i 
spun adevărul. Mă întorc în salonul de bal și cât pe ce să mă ciocnesc pe 
hol de o femeie cu cască în ureche și o mapă în mână. 

Trec pe lângă ea, dar deodată mă opresc. 

— Dumneavoastră sunteți organizatoarea evenimentului? 

Femeia îmi zâmbește, așa cum a fost instruită să procedeze cu oaspeții, 
însă îi văd în ochi semnele evidente ale stresului. Probabil, crede că am o 
reclamaţie. 


— Da, pot să vă fiu de folos cu ceva? 

— Mi-a spus Xander Spence că bunicii mei ar fi aici, dar eu nu reușesc 
să-i găsesc. Aţi putea să-mi spuneţi la ce masă stau? Meyers, precizez, 
arătându-i mapa, ca și cum ea n-ar ști de unde să ia schema așezării 
oaspeților la mese. 

— Sigur că da, răspunde ea. Răsfoiește paginile, parcurge cu degetul un 
tabel, după care exclamă: Aha! Iată-i. Masa cu numărul treizeci. Vă arăt eu 
unde este. 

— Mulţumesc. 

Mă simt de parcă aș merge pe sub apă. Îmi mișc picioarele cu 
încetinitorul; capul îmi bubuie de presiune. Imediat cum ajung înăuntru, mă 
retrag până la cel mai apropiat perete, iar ea mă urmează. 

— Sunt chiar acolo. Doamna e cu bluza turcoaz. O vedeți? 

Urmăresc linia indicată de degetul ei, până la doamna în turcoaz. 

— Da. Ea e. Mulţumesc. 

— N-aveti pentru ce, zice organizatoarea evenimentului și pleacă în 
grabă, probabil ca reacție la mica voce pe care am auzit-o urlându-i în 
ureche. 

Sunt cu spatele spre mine, însă femeia în turcoaz are părul brun lung 
până la umeri, iar bărbatul de lângă ea, de un argintiu distins. Rămân la 
marginea salonului și dau roată încet, așteptând momentul în care am să le 
zăresc chipurile. În sfârșit, le văd. Aștept să fiu izbită de o recunoaștere 
instantanee, de un sentiment, dar nu se întâmplă nimic. O mică parte din 
povară mi se ridică de pe umeri. 

Femeia își ridică fruntea și privirile ni se întâlnesc. Pe faţă îi apare o 
expresie care-mi sporește povara, adăugând două tone suplimentare: 
recunoașterea. Buzele ei formează cuvântul „Susan”. Pot să văd asta tocmai 
din locul în care stau. Obrajii încep să-mi ardă când văd numele mamei 
mele pe buzele ei. 

Doamna Dalton n-a făcut o confuzie. Acești Meyers sunt bunicii mei. 

Femeia își apucă soțul de antebraţ, iar el o privește nedumerit. Nu mai 
stau să văd cum se derulează scena. Mă răsucesc pe călcâie și pornesc 
direct spre ieșire... dar nimeresc drept în pieptul lui Xander. 

— lată-te. Tocmai au adus aperitivele la masă. Avem caviar Și biscuiţi cu 
un soi de salată grecească. Îţi place caviarul? 

— Nu știu. N-am mai mâncat până acum. 


Deodată, mă izbesc cuvintele lui de mai devreme, despre mama mea, că 
ar fi radicală, și despre faza cu locuitul deasupra magazinului de păpuși. El 
crede că mama a făcut astea intenționat. Ca să-mi arate cum trăiește 
cealaltă jumătate a omenirii. Și abia acum îmi dau seama că, într-un fel, așa 
a ȘI fost. Mama a crescut în bogăție. De-aia știe ea mult mai multe decât ar 
fi trebuit despre avantajele și dezavantajele unei vieţi de bogătaș. Mama 
mea... 

Mama mea m-a mințit. Viaţa mea e o minciună. Ba nu. Viaţa ei e o 
minciună. A mea e adevărul. Suntem falite. Un singur atom de oxigen 
consumat în plus poate aduce ruina magazinului nostru. 

— Ce s-a întâmplat? Ce-am făcut? mă întreabă Xander. 

Probabil că din ochi îmi ţâșnesc raze ucigătoare, fiindcă sunt nespus de 
furioasă. 

— Tu m-ai plăcut doar fiindcă ai crezut... 

Nu mai pot nici măcar să-mi închei fraza. Sunt mult prea furioasă. Nu 
numai pe el. Pe tot. Pe mama mea, pe situație, pe bunicii pe care nici măcar 
nu i cunosc. 

— Trebuie să plec. 

Mă întorc exact la timp ca să zăresc o altă figură familiară stând în 
apropiere. Una pe care nu mă interesează s-o văd. Robert. Zărindu-i chipul, 
îmi doresc să-i fi turnat răcoritoare pe el data trecută. 

Xander mă apucă de cot. 

— Stai. Vorbeşte cu mine. 

— Nu cred că ţi-am reținut vreodată numele, zice Robert. 

— Nici nu ţi l-am spus vreodată, mârâi printre dinți. 

— Unde ţi-e iubitul în seara asta? Mason, nu? Să știi că e un solist destul 
de bun. 

Strânsoarea mâinii lui Xander pe cotul meu se întețește. 

— Robert, nu e momentul acum. 

— Dar am văzut-o la un concert săptămâna trecută. Nu mi-am dat seama 
că ea Și Mason sunt împreună. 

— Nu suntem, ripostez eu. 

— Cum adică? întreabă Xander, lăsându-și mâna să cadă de pe braţul 
meu. 

— Erau călare unul pe celălalt. 

— Ba nu eram! 


Cu coada ochiului, îmi zăresc bunica, aproape să ajungă lângă noi. 

— Trebuie să plec. 

— Caymen! 

Privirea lui Xander pare rănită, însă Și eu sunt rănită. Prea rănită ca să 
mai pot gândi. Prea rănită ca să mă apăr împotriva ticălosului de prieten al 
lui. Nu vreau decât să plec. 

Ceea ce Și fac. 

CAPITOLUL 37 

Două sentimente rivale se luptă pentru atenţia mea când intru în magazin. 
Unul e volumul extrem de furie resimțită împotriva mamei, pentru că m-a 
mințit toată viaţa despre tot. Celălalt sentiment e o durere intensă a inimii, 
îmboldindu-mă să mă reped în braţele mamei Și să-i spun că a avut dreptate 
în privinţa oamenilor bogați și că am nevoie de ea ca să-mi alunge 
suferința. 

O găsesc stând ca u. Statuie în spatele casei de marcat, ca și cum m-ar 
aștepta pe mine. Luminile sunt stinse și doar câteva rafturi licăresc. 
Expresia de pe faţa ei e aproape la fel de lipsită de viaţă ca a păpușilor de 
care e înconjurată. 

— Îmi pare rău, îmi zice. Am fost nedreaptă. 

— Au fost acolo astă-seară, o anunţ, cu o voce răgușită. 

Gâtul încă mă doare. 

— Cine? 

— Părinții tăi. 

Șocul, urmat de o senzaţie de pustiire, îi boţește chipul; își lasă capul pe 
tejgheaua din faţa ei. Sunt prea ocupată să-mi plâng mie de milă, ca să-mi 
mai fie milă de ea. Trec pe lângă ea, urc treptele și ajung în camera mea, 
având grijă să închid bine ușa. 

Am văzut multe păpuși sparte la viaţa mea. Unele cu stricăciuni mici, 
cum ar fi un deget lipsă, dar Și altele cu membre dislocate sau cu cranii 
sparte. Nimic din toate astea nu se compară cu cât de zdrobită mă simt eu în 
clipa asta. E vina mea. Am știut totdeauna că facem parte din specii în 
întregime diferite. De ce-am crezut că aș putea să fac parte din lumea lui? 

Mă schimb într-o bluză Și un pantalon de trening și mă ghemuiesc pe 
pat, lăsând în sfârșit lacrimile care mi se acumulaseră în interiorul capului 
să se reverse în hohote sacadate. 


Aud o mică bătaie în ușă, dar n-o iau în seamă. Asta n-o împiedică să 
intre. Şi de ce ar împiedica-o? E clar că ea nu are nici pic de respect faţă de 
sentimentele mele. Îmi alung din nou lacrimile și mă străduiesc să-mi 
controlez respirația. Ea se așază pe pat în spatele meu. 

— Chiar nu există o explicaţie valabilă a motivului pentru care am ţinut 
secretă identitatea părinţilor mei față de tine. Bănuiesc că, poate, o mică 
parte din mine a crezut că tu ţi-ai duri să trăieşti o viaţă ca a lor. Că eu n-aș 
putea să-ţi ofer destul și că tu te-ai duce să cauţi la ei ceea ce ţi s-ar părea 
că-ți lipseşte. 

Dacă ea m-ar fi lăsat în pace acum, aș fi putut să ţin totul în mine, dar 
vâlvătăile din gâtul meu sunt pregătite să erupă. 

— De ce i-ai părăsit? o întreb, săltându-mă în capul oaselor. Ce-au făcut? 

— Caymen, nu. Ei, într-adevăr, m-au dat afară. M-au dezmoștenit. În 
privinţa asta am fost mereu sinceră cu tine. Numai că îmi pare rău. Sincer 
îmi pare. Aș fi putut să fiu mai deschisă. Am fost furioasă și rănită Și 
mândră faţă de părinţii mei. Nu le-am oferit nicio șansă de răscumpărare, 
chiar dac-ar fi vrut-o. Am dispărut, pur Și simplu. 

— Și când mă gândesc că m-ai făcut să mă simt oribil, doar pentru că l- 
am ţinut pe Xander în secret. M-ai făcut să mă simt un om de nimic. Să 
cred că doamna Dalton și familia ei m-ar uri. 

— Îmi pare foarte rău. 

— Doamna Dalton știe cine ești? Nu înţeleg. 

— Îmi Ştie povestea, dar n-am crezut că mi-ar cunoaște părinţii. Probabil 
că mi-a păstrat secretul în tot acest timp. 

— Pur Și simplu, nu Știu dac-o să mai pot avea încredere în tine 
vreodată. Sunt furioasă. 

— Înţeleg. Sper c-o să poţi, dar te înţeleg. 

— Şi Xander... Nu e perfect, dar a fost bun și s-a purtat frumos cu mine, 
dar tu n-ai vrut să-i oferi nici măcar o Șansă. El nu e tatăl meu. lar eu nu 
sunt tu. Eu n-o să rămân însărcinată ȘI apoi să fug. 

— Știu, încuviinţează ea. 

Deodată, mama se apucă de stomac cu ambele mâini Și inspiră scurt. 

— Ce-ai pățit? 

— Nimic, sunt bine. Trebuie doar să... 

Se ridică de pe pat, clătinându-se un pic, după care se echilibrează 
ţinându-se de perete. 


Mă ridic ȘI eu. 

— Nu arăţi prea bine. 

— Ar trebui să mă duc în pat. 

încearcă să facă un pas, dar se împleticește și se prinde de spătarul 
scaunului meu de birou. 

— Mamă. Ceva nu e în regulă. 

Ea se apucă din nou de stomac Și se repede afară din camera mea. 

O urmez tocmai până la baie, unde ajunge abia în ultima clipă ca să 
vomite în chiuvetă. Chiuveta e acum colorată în roșu aprins. 

— Mamă! Asta e sânge? 

își Şterge gura, mânjindu-se de sânge de-a lungul încheieturii. Apoi 
tușeȘte. 

— Ți s-a mai întâmplat așa ceva până acum? 

Scutură din cap. 

— Bun, mergem la spital. Imediat. 

Patrulez pe hol, așteptând ca medicul să-mi spună ce se-ntâmplă. Sunt 
aici de două ore. Când, în sfârșit, apare, mă simt în pragul leșinului. El 
privește în jur, făcându-mă să mă întreb ce mai așteaptă, când deodată mă 
întreabă: 

— Numai tu? 

— Numai eu? repet, fiindcă nu-i înţeleg întrebarea. 

— Mai e Și altcineva aici cu tine? 

— A. Nu. Numai eu. 

Mă simt vinovată. Poate c-ar fi trebuit să-l anunţ pe Matthew. El ar fi 
trebuit să fie aici. El are dreptul să știe. Îmi jur în sinea mea că o să fac rost 
de numărul lui și-o să-l sun de îndată ce-o să termin de vorbit cu medicul. 

— Vă rog, mama e bine? 

— Ceva mai bine. Facem câteva teste, încercăm să lămurim anumite 
lucruri. l-am dat ceva care s-o ajute să doarmă. 

— Şi... ăăă... Nu știu cum s-o zic. Copilul e bine? 

— Copilul? repetă doctorul, făcând ochii mari și cercetând mapa din 
mână. Ţi-a zis ea că e însărcinată? 

— Nu. M-am gândit doar că ar fi o posibilitate. 

— Nu. Nu e. Dar o să mai derulăm vreo câteva teste ca să verificăm. 

Mă simt rușinată pentru mica fărâmă de ușurare pe care o resimt. 
Rușinea nu dăinuie mult, totuși, deoarece varianta asta fiind aproape 


complet eliminată, înţeleg că asta înseamnă posibilitatea ca ea să aibă ceva 
mai grav. Îngrijorarea care pune stăpânire pe mine nu mai lasă loc pentru 
ruşine. 

— E bolnavă? îl întreb, cu glasul sugrumat. 

— Da, Și încercăm să ne dăm seama care a fost cauza. Am eliminat 
câteva chestii majore, ceea ce e bine. 

Mă bate pe umăr, de parcă asta ar face să sune mai bine ceea ce spune. 

— O să știm cât de curând. 

— Pot s-o văd? 

— Acum doarme Și are nevoie să rămână așa, pentru moment, îți promit 
c-o să te sun de îndată ce-o să dea semne că s-ar trezi. Se oprește și 
priveşte din nou în jur. Tu chiar n-ar trebui să fii singură în clipele astea. 

Și totuși, sunt singură. Mama e tot ceea ce am. 

— Eu n-am telefon mobil. 

— Atunci, la ce număr vrei să te găsesc? 

Au existat multe momente în viața mea când m-am necăjit pentru faptul 
că n-am telefon mobil, ca toti adolescenţii pe care-i cunosc. Dar acum, când 
îmi doresc doar să mă duc în sala de așteptare și să adorm pe canapeaua 
învechită, e singura dată când simt că aș putea să mor fără un telefon. Poate 
c-ar trebui să mă duc la Skye. Dar dacă Skye nu e acolo? Iar până acasă la 
ea fac cu zece minute mai mult decât am nevoie ca să ajung la magazin. Să 
fiu cu zece minute și mai departe de spital nu e o opţiune. Așa că-i dau 
numărul de la magazin Și plec. 

Mă duc direct acolo și apoi sus, unde rămân în așteptare lângă telefon. 

Dar așa n-o să meargă. Am nevoie să-mi menţin creierul ocupat. 
Totdeauna e câte ceva de făcut în spaţiul de vânzare. În toţi anii de când 
locuiesc în magazinul de păpuși, n-am curăţat niciodată rafturile la ora unu 
dimineața. Când ajung la vitrina din faţă, un perete întreg de rafturi 
sclipește, iar eu sunt transpirată. Încep un alt perete. Cam pe la jumătatea 
celui de-al doilea raft, găsesc o plăcuţă cu nume, dar fără păpușă. Carrie. 
Scotocesc pe rafturi, dar nu e acolo. Probabil că mama o fi vândut-o azi ȘI-o 
fi uitat să pună eticheta cu numele în sertar, pentru următoarea noastră 
comandă. 

N-am avut nevoie, totuși, s-o comandăm pe Carrie. E populară: știam că 
mai aveam cel puțin două exemplare de rezervă cu ea. F un bebeluș care 
doarme, un nou-născut, cu o expresie pașnică pe chip. Toată lumea o adoră. 


Până și mie mi se pare destul de drăguță, ceea ce echivalează cu o mică 
minune, dat fiind faptul că aproape toate păpușile mă bagă în sperieţi. 

Mă duc în spate. Trei cutii cu numele „Carrie” scris la un capăt stau una 
lângă alta pe al doilea raft. Raftul e suficient de scund ca să pot ajunge la el 
fără ajutor, așa că dau jos cutia. Imediat Știu că e goală, după greutate, dar 
scotocesc prin ea oricum, confirmându-mi părerea. Dau jos și următoarea 
cutie. Goală. Iau toate cutiile, indiferent de numele înscris la capăt. Foarte 
curând, podeaua e presărată cu granule pentru ambalat, dar nu e nici măcar 
o păpușă. 

Acum Știu cât durează să dai jos cutiile de pe un întreg perete și să cauţi 
prin ele. Patruzeci Și cinci de minute. Mă las pe podea și-mi așez fruntea 
pe genunchi. Totdeauna am crezut că duc pe umeri o mare parte din povara 
mamei, fac mai mult decât partea mea prin magazin, îl mențin în activitate, 
dar e mai mult decât evident că ea le-a purtat pe umeri singură. Oare de ce 
s-a ascuns mama de toată lumea? 

Și eu fac la fel. 

Iau telefonul fără fir de pe etajeră și formez. 

Sună de patru ori. 

— Alo? răspunde vocea somnoroasă. 

— Am nevoie de tine. 

CAPITOLUL 38 

Când intră în depozit, Skye scapă un icnet. 

— Ce s-a întâmplat? 

— Am făcut totul vraiște. 

Se așază pe canapea și bate cu palma perna de alături. Mă târăsc până 
acolo Și-mi las capul în poala ei. Ea începe să se joace cu părul meu, 
împletind și despletind o parte. 

— Sunt o fiinţă oribilă. M-am gândit că mai bine mor decât să fie mama 
din nou însărcinată. Acum simt că mor. 

— Povestește-mi. 

— Mama e bolnavă. E în spital. Cei de acolo nu m-au lăsat să stau. 

— Așadar, nu e însărcinată? 

— Nu. 

— Care-i treaba cu Matthew, atunci? 

Nu știu. Poate că doar ies împreună. Ar trebui să-l sun, nu-i așa? 

Mă doare capul. 


— Dar n-am numărul lui. 

— Nu-ţi face griji. Mama ta o să se facă bine. O să-l poată suna ea 
personal pe Matthew, mâine. 

încuviinţez din cap. 

Ea își trece de câteva ori mâna prin părul meu. 

— Și, unde e Xander? S-a dus fuga să-ţi aducă mâncare, sau ce? închid 
ochii strâns, nevrând să mă mai gândesc la cealaltă parte oribilă a serii. 

— S-a dus pentru totdeauna. 

— Cum? De ce? 

— El a crezut ca sunt bogată, Skye. A fost singurul motiv pentru care m- 
a plăcut. 

Ea tușește și se foiește pe canapea. 

— Hm... fără supărare, dar el a fost aici, nu-i așa? De ce-ar putea să-i 
treacă vreodată prin cap că ai fi bogată? 

— Pentru că-i cunoaște pe bunicii mei. Părinţii mamei. Și se pare că sunt 
printre cei mai bogaţi oameni din California. 

— Ce?! 

— Au fost Și ei aseară la balul caritabil. 

— Uau. Ce nebunie! 

Mă ridic în Șezut. 

— E o nebunie, nu? Ar trebui să fiu furioasă pentru asta. Pe mama. Pe 
Xander. 

— Eşti furioasă pe Xander pentru că bunicii tăi sunt bogați? 

— Nu. Sunt furioasă din cauză că ăsta e singurul motiv pentru care m-a 
plăcut. 

— Asta a zis-o el? 

— Păi, nu. Dar... îmi trec mâinile peste faţă. Dar cum ar putea oricare 
dintre noi să Știe sigur că e așa sau că e altminteri? Chiar dacă el pretinde 
că ar fi rămas cu mine oricum, n-avem de unde să Știm, pentru că el a știut, 
iar acum nu mai putem să dovedim nimic. 

Skye îmi ia mâna într-a ei. 

— Nu totul trebuie să fie dovedit. Poate c-ar fi bine doar să ai încredere 
în el Și-atât. 

— Dar cum rămâne cu mama? Ar trebui să am încredere și în ea? 
Fiindcă m-a minţit toată viaţa. Și sunt furioasă. Și mă simt vinovată pentru 
că sunt furioasă din cauză că ea e bolnavă! 


Mă trântesc la loc pe canapea și fixez tavanul cu privirea. 

— Înţeleg. Și eu aș fi furioasă. Dar nu crezi că merită să știe că ea e 
bolnavă? 

— Cine? 

— Părinții ei. 

încuviinţez din cap. Îmi dau seama că are dreptate. 

— Mâine, vrei să-l suni tu pe Xander Și să iei datele lor pentru mine? 

— Tu nu vrei să vorbești cu el? 

îmi apăs palmele peste ochi. 

— Nu. ȘI, te rog, nu-i spune ce se întâmplă cu mama. Ultimul lucru de 
care am nevoie este să 1 se facă milă de mine Și să vină să mă vadă, numai 
pentru că se simte vinovat. 

— Da, sigur c-o să-ţi obţin datele lor. Se mută pe podea și-și pune capul 
lângă al meu, pe canapea. De ce nu încerci să dormi? O să fiu eu atentă la 
telefon. 

— Nu pot să dorm. 

— Vrei să-l chem pe Henry? Ar putea să ne cânte la chitară. Poate că asta 
te-ar distrage pentru un timp. 

— E trei Și jumătate dimineaţa. Nu crezi că doarme? 

Ea își privește telefonul, care-i confirmă ora. 

— Probabil că nu. E pasăre de noapte. 

— Eu cred că noaptea se termină la două. Înseamnă că e pasăre de 
dimineaţa devreme. 

— De ce să se termine noaptea la două? 

— Nu știu. De obicei, până cel mult atunci pot să stau trează, așa că 
trebuie să fie ora la care se termină noaptea. 

Ea râde și expediază imediat un SMS. 

— Dacă răspunde, e treaz; dacă nu, a adormit. 

— Uau, iată o metodă de-a dreptul științifică pentru a determina dacă o 
persoană e trează sau doarme. 

Skye îmi ciocănește capul cu degetul, în joacă. 

— Mă bucur că nu ţi-ai pierdut sarcasmul. 

La un moment dat, dimineaţa devreme, ajung la concluzia că Henry e un 
băiat drăguţ. Mă bucur că Skye a fost capabilă să vadă dincolo de nasul lui 
ascuţit. Adorm pe acordurile lui de chitară. 


Când deschid ochii, o văd pe Skye, de cealaltă parte a camerei, vorbind la 
telefon. Trec de la pe jumătate adormită la pe deplin trează într-o secundă, 
sărind de pe canapea Și aproape împiedicându-mă de Henry, care doarme pe 
podea. Ea mă vede că vin ȘI-ȘI flutură mâna spre mine, scuturând din cap. 
Apoi, mimează din buze „„Xander”, iar eu imediat fac stânga-mprejur Și mă 
trântesc la loc pe canapea. Sper ca ea să obțină datele despre bunicii mei 
fără prea mare bătaie de cap, după care el va putea să-și debaraseze complet 
viaţa de mine. 

— Nu, zice Skye. Ea doarme. 

Ce oră o fi, în definitiv? Mă aplec și răsucesc ceasul de la mâna lui 
Henry, ca să pot vedea cadranul. Zece și jumătate dimineaţa. Uau. Am 
prins pe puţin cinci ore de somn. Și-atunci, cum se face că tot mă simt de 
parcă m-ar fi pocnit cineva în plină faţă cu o bâtă de baseball? Și de ce nu 
mai termină Skye de vorbit? Cât poate să-i ia ca să scrie un număr de 
telefon și o adresă? 

— Xander, te rog, o aud zicând. 

Skye e prea drăguță. Eu aș fi făcut rost de număr până acum. Poate c-ar 
trebui să sun la spital, în timp ce aștept. Caut telefonul, dar abia acum îmi 
dau seama că vorbește Skye la el. De ce nu și-o fi folosit telefonul ei 
mobil? Dacă încearcă tocmai acum să sune cei de la spital? Furia faţă de 
Xander îmi revine cu toată forța. 

— Nu, zice Skye, cu un oftat care sună prea dulce. 

Tocmai mă pregătesc să mă ridic Și să-i iau telefonul din mână, când o 
aud zicând „Mulţumesc” și o văd scriind ceva pe hârtia din mâna ei. 

— Da. Sigur, o să-i transmit. 

Și închide. 

— Să-mi transmiti ce? 

— Că vrea să stea de vorbă cu tine. 

— E bine de știut. Eu nu vreau să stau de vorbă cu el. 

— Ştiu. Îmi întinde hârtia, după care se lasă pe vine lângă Henry și-l 
mângâie cu o mână pe obraz. Henry. Trezește-te. 

Eu îl lovesc peste picior Și imediat se trezește, tresărind. 

— Uneori trebuie să fu un pic mai convingătoare, Skye. 

Ea își dă ochii peste cap, dar zâmbește. I-am zis că ar trebui să fie mai 
convingătoare, dar n-aș schimba-o pentru nimic în lume. 


O oră mai târziu, stau în holul de la recepţia spitalului, așteptând pe 
cineva care să mă ajute. N-a sunat nimeni, dar după ce Skye a trebuit să 
plece la lucru, iar eu i-am sunat pe părinții mamei Și i-am pus la curent cu 
situația, n-am mai putut să aștept. 

în sfârșit, recepţionera lasă jos telefonul Și-mi zice: 

— E în camera trei zero cinci. Luaţi liftul până la etajul al treilea și de 
acolo cineva vă va introduce în aripa respectivă, bine? 

— Mulţumesc. 

Sunt neliniștită. Nu vreau decât s-o văd pe mama. Dac-o s-o văd, Știu c-o 
să mă simt mai bine. Cea mai mare parte din furie mi s-a prefăcut în 
îngrijorare, însă furia tot mai zăbovește acolo, iar eu vreau să plece. În clipa 
în care ajung în camera ei ȘI-1 văd chipul, palid, dar liniștit, oftez ușurată. 
Îmi trag un scaun lângă pat Și mă forţez s-o iau de mână. 

— Bună, mamă, Șoptesc, dar ea nu se mișcă. 

Nu-mi dau seama cât timp am stat acolo, ţinând-o de mână (o oră? 
două?), dar în cele din urmă intră medicul și-mi face semn să-l urmez pe 
hol. 

— Scuză mă că nu te-am lăsat s-o vezi aseară, dar era jos Și e mai greu să 
accepți vizitatori în saloanele alea, pentru că sunt comune. Dar am mutat-o 
aici în noaptea trecută. 

— Și, care-i treaba? 

— AȘteptăm încă rezultatele câtorva teste. Mama ta a fost foarte des 
obosită în ultimul timp? 

— Da. 

Medicul clatină aprobator din cap, în semn că asta credea Și el. 

— Am eu o bănuială cu privire la ce are, dar o să-i introducem o cameră 
video în stomac ca să putem vedea ce e acolo. Ecografia nu mi-a arătat 
mare lucru și aș prefera să văd mai îndeaproape. 

— Bine. E periculos? 

— Nu. E o procedură banală, cu riscuri minime, care sperăm să ne dea 
răspunsuri definitive. 

— Ea știe? 

— Încă nu s-a trezit. 

Cred că am făcut o figură speriată, pentru că el adaugă: 

— Ceea ce nu constituie un motiv de alarmă. l-am dat ceva care s-o ajute 
sa doarmă, iar efectul ar trebui să se risipească destul de curând. Atunci, o 


să vorbim cu ea, ȘI-o să vorbeşti și tu cu ea, și dac-o să fie de acord, o să 
programăm procedura la prima oră, mâine dimineață. 

— Acum pot să stau aici? 

— Sigur că da. Cum am spus, acum, că e singură în cameră, ești bine- 
venită să stai. Poţi să și dormi în camera ei, dacă vrei. 

— Da. Vă mulţumesc. 

Când tocmai mă pregăteam să intru la loc în cameră, îmi văd bunicii 
apărând de după colţ. De ce nu e mama trează, să înfrunte ea situația asta? 
Oamenii ăștia sunt străini pentru mine. Îmi frec braţele cu palmele, după 
care le fac un mic semn cu mâna. 

— Caymen, da? zice... doamna Meyers? bunica? femeia. 

— Da. Bună, eu sunt Caymen. 

Ea își acoperă gura cu palma pentru un moment Și inspiră puțin aer. 

— Semeni foarte mult cu mama ta când era la vârsta asta, îmi zice, 
punându-mi o mână pe obraz. Doar ochii sunt ai tatălui tău. Ești foarte 
frumoasă. 

Eu mă foiesc de pe un picior pe celălalt. 

Bărbatul mormăie ceva în barbă spre ea, după care îmi întinde mâna. 

— Bună, eu sunt străinul numărul unu și ea e străinul numărul doi. Te 
simți incomodată deja? 

îi răspund cu o jumătate de zâmbet. 

— Singurul lucru care o s-o incomodeze e ciudatul tău simţ al umorului, 
Sean. Glumește, draga mea. 

— Știu. 

Oare simțul umorului poate fi genetic? Le arăt ușa camerei. 

— Ea încă nu s-a trezit, dar sunteți bine-veniţi s-o vedeți. 

Femeia execută câteva respiraţii adânci, urmate de câteva rapide. 

— Să-ţi aduc un tub cu oxigen, Vivian, sau te descurci? Sunt sigur că 
găsesc pe-aici unul în plus. 

Ea îl izbește peste piept. 

— Lasă-mă doar un minut. Nu mi-am mai văzut fiica de șaptesprezece 
ani, iar acum o s-o văd într-un pat de spital. Am nevoie de timp ca să 
conștientizez toate astea. 

— Medicul crede că știe care-i problema Și zice că ea o să fie... 

Aveam de gând să zic „bine”, dar pe urmă mi-am dat seama că el n-a zis 
Și asta. Poate că ea n-o să fie bine... 


— Caymen, zice Sean. Poţi să mă îndrumu ca să-l găsesc pe medicul 
ăsta? Am câteva întrebări pentru el. 

— Sigur. De fapt, iată-l acolo, vorbește cu asistenta. 

— Mulţumesc. Intraţi fără mine, voi două. Vin Și eu s-o văd într-un 
minut. 

Sean pleacă, iar Vivian se oprește în faţa ușii, executându-și bizarul ei 
exerciţiu de respirație. 

— Ar trebui să intrați singură, îi zic. Eu o să aștept aici, afară. 

Ea încuviinţează din cap, dar nu se clintește. Îi deschid eu ușa și abia 
asta o pune în mișcare. Oare mama mea o să se supere când s-o trezi ȘI Și-o 
vedea mama stând lângă ea? După cum s-a năruit aseară, în magazinul de 
păpuși, când i-am zis despre părinţii ei, am senzaţia că-și dorea asta de 
multă vreme. 

Privirea îmi zboară de-a lungul holului, spre locul în care vorbește Sean 
cu doctorul. Mă bucur că mai am pe cineva de partea mea, care să se ocupe 
de lucrurile importante. Dacă Sean e atât de viclean pe cât l-au descris 
Xander Și fraţii lui, atunci Știu sigur că se pricepe la afaceri. 

Bunicii mei sunt bogaţi. Ciudat. 

Curând, Sean e din nou lângă mine. 

— Şi, cam cât timp crezi că-i trebuie ca să parcurgă șaptesprezece ani de 
probleme? mă întreabă el, privindu-și ceasul. Crezi că zece minute ar fi 
suficiente? 

Zâmbesc. 

— Mama doarme, așa că probabil se va mai reduce din timp. 

El aspiră aerul printre dinți. 

— Nu. Vivian e tare pricepută să se certe cu ea însăși. Apoi se întoarce 
spre mine: Probabil că au nevoie de mai mult timp. Ai mâncat deja? 

— Nu vreți s-o vedeţi? N-aţi mai văzut-o de șaptesprezece ani. 

— Nici pe tine nu te-am văzut de Șaptesprezece ani. 

Ochii mă ustură Și imaginea lui se înceţoșează, dar sunt capabilă să-mi 
stăpânesc lacrimile. 

— Pot să am ceva timp ca să mă revanșez, da? Oare zece minute ar fi 
suficiente? 

— Eu mă gândeam la cinci, dar să vedem cum o să vă descurcaţi. 

El zâmbește. 

— A, deci ești nepoata mea, până la urmă! 


CAPITOLUL 39 

Restul zilei se scurge privind-o pe mama cum trece de la fericirea 
absolută la furie, la plâns și iar la fericire. Se repetă oarecum ciclic, ceea ce 
medicului nu-i place, așa că ne dă pe toţi afară în timpul după-amiezii, deși 
mie îmi zisese că-mi pot petrece și noaptea acolo. Mama nu se 
împotrivește, totuși, ceea ce mă face să-mi dau seama că, probabil, are 
nevoie de odihnă. 

— A decurs bine, comentează Sean când ajungem pe hol. 

Vivian îl săgetează cu privirea. 

— Caymen, noi locuim la câteva ore distanţă de aici. Crezi că am putea 
sta cu tine până când își va reveni mama ta? 

— Am putea să luăm o cameră la hotel, dacă sunt prea multe probleme, 
adaugă repede Sean. 

— Apartamentul nostru e foarte mic. Nu știu cât de confortabil v-aţi 
simţi acolo. Sunt convinsă că v-aţi obișnuit cu altele mult mai mari. 

Sean îȘi azvârle braţele spre tavan. 

— Ea crede că suntem niște răsfăţați, Vivian! Nu putem permite una ca 
asta! 

— Termină, îl apostrofează Vivian. E bine oricum, draga mea. Cum ai 
prefera? 

Eu aș prefera să stea la hotel, dar ar suna extrem de nepoliticos, și poate 
că mi-ar prinde bine compania. 

— Dacă vreţi, staţi cu mine; din partea mea, e perfect. 

În drum spre parcare, Sean își drege glasul. 

— Așadar, Xander Spence, hm? E un pic cam prea frumos pentru gustul 
meu, dar e din altoi bun. 

— Nu e după gustul tău, slavă Domnului, intervine Vivian. Pare să fie un 
băiat foarte drăguţ. 

— Nu suntem împreună. 

— Ah. Noi doar am presupus, fiindcă aseară... 

— S-au întâmplat unele lucruri. Nu-i nimic. 

Așadar, asta înseamnă să ai bunici? Alții care să-ți dea sfaturi cu cine să 
ieşi Și cu cine nu? 

Vivian mă cuprinde cu un braţ. 

— Eu n-am vrut s-o spun, dar e prea frumos și pentru gustul meu, 
scumpo. 


Latura mea care-mi impune să-l apăr pe Xander cu orice preţ iese la 
suprafaţă. 

— De îndată ce ajungeţi să-l cunoașteți, e... 

Dar mă opresc. Nu mai am nevoie acum să-l apăr pe Xander. 

Vivian mă strânge de umăr. 

— Au fost douăzeci Și patru de ore foarte lungi, nu-i așa? 

— Da. 

îmi dau seama că lor li se pare mic apartamentul. Mai ales când Sean 
deschide ușa șifonierului de pe hol, crezând că dă spre altă aripă a casei, Și 
e nevoit să se oprească, tresărind brusc. 

— E loc destul pentru noi două, zic eu, Și știți că la parter avem un întreg 
magazin de păpuși, așa că, dacă înghesuiala devine prea mare aici, avem 
unde să ne răspândim. 

N-o cunosc prea bine, dar am senzaţia că Vivian se simte vinovată pentru 
felul în care trăim. Însă eu am vorbit serios: sigur, casa noastră e mică, mai 
ales când o comparăm cu ale altora, dar cât timp am crescut, nu m-am 
simțit niciodată dezavantajată. Am fost totdeauna fericită. Se pare că abia în 
ultimul timp am început să văd tot ceea ce ne lipsește. 

Vivian insistă să meargă la cumpărături Și se întoarce acasă cu mai multă 
mâncare decât am putea da gata într-o lună. Se pune imediat pe treabă, 
căutând locul potrivit pentru tot ce-a cumpărat. După care încep întrebările 
de temut. 

Kasie West 

— Și, zici că ești în ultimul an de liceu, da? 

încuviinţez din cap. 

— i ce-o să studiezi de anul viitor? întreabă Sean, cu nevinovăție, în 
timp ce citește eticheta unei conserve de porumb cumpărate de Vivian. 

E clar că evită contactul vizual, pentru că ce altceva ar putea fi într-o 
conservă de porumb, dacă nu porumb? Oare știe, cumva, că e un subiect 
neplăcut pentru mine? 

— Eu nu... încep. 

„Eu nu Știu” avusesem de gând să zic, dar nu pot. Nu pentru că m-aș 
ruȘina s-o recunosc, sau din cauză că e nevoie de ajutorul meu în magazin. 
După ce-am descoperit azi-noapte toate cutiile alea goale în camera din 
spate, mi-am dat seama că n-am fost nicidecum de prea mare ajutor. Mama 


trebuie să-și dea seama de ce are nevoie magazinul, iar faptul că mă 
învârtesc pe lângă ea n-o ajută. Eu trebuie să merg mai departe. 

— O să studiez Științele, declar apoi. Încă nu Știu precis unde. 

— Şi ce-o să faci cu o licenţă în științe? Ești interesată de medicină? 

— Nu, m-am gândit la criminalistică. Dar încă nu știu. 

— E un domeniu grozav în care să muncești ca student. De acolo, poți să 
pornești în foarte multe direcții. Opțiunile sunt nelimitate, de-a dreptul. 

— Da, sunt, încuviinţez eu. 

Sună telefonul și răspund repede, gândindu-mă că ar putea să fie mama 
sau medicul. Dar e o voce de bărbat. 

— Susan e acasă? 

— Nu. Nu e. Pot să-i transmit ceva? 

— Poţi să-i transmiţi că a sunat Matthew? 

— Matthew. Nu. Adică, da, pot, numai că ea e în spital. 

El putnește în râs, descumpănindu-mă. 

— Ăsta e pretextul ei, de data asta? 

— Poftim? 

— Ascultă, spune-i mamei tale că dacă-și plătește facturile n-o s-o mai 
sun. 

— Sunteţi recuperator? 

Sean îȘIi ridică privirea spre mine. 

— Spune-i să mă sune. 

Sean îmi face semn să-i dau lui telefonul și mă conformez. lese pe ușă și 
o închide în urma lui. Tare bine e să ai pe cineva în spate. 

CAPITOLUL 40 

Mama îmi strânge mâna cu putere. 

— Doctorul zice că e doar o procedură standard, mamă. Nu e cazul să fu 
emoţionată. 

— Dar tu n-ai fost sarcastică toată dimineaţa cu mine. Înseamnă că tu 
crezi că e ceva serios. 

Izbucnesc în râs. 

— Sunt doar prea obosită ca să mai fiu sarcastică, mamă, plus că tatăl tău 
mă face să mă simt total lipsită de originalitate. 

Mama zâmbește. 

— Îţi plac părinţii mei? 

— Da. 


E tot ce pot să-i spun. Acum nu e momentul să repet că nu trebuia să mă 
mintă toată viața. Părinţii ei nu sunt monștrii pe care mi i-a zugrăvit ea. 
Abia am reușit să-mi opresc revărsarea mâniei. 

— Ştiu, zice ea, părând să-mi citească gândurile. Eu te-am privat de ei. 
Am luat hotărârea pentru mine, dar n-aveam niciun drept s-o iau Și pentru 
tine. Îmi pare foarte rău. 

Îi strâng mâna. 

— O să recuperăm timpul pierdut când o să fiți bine toţi. Așa că 
încetează odată s-o mai faci pe bolnava. Dacă-ţi voiai părinții înapoi, puteai 
să alegi o cale mai puţin melodramatică. 

Ea zâmbește. 

— Așadar, n-o să mor. 

— Te iubesc, mamă. 

— Şi eu te iubesc, puștoaico. 

Sean Și Vivian au stat deja de vorbă cu mama, așa că iau liftul și cobor 
după ei în sala de așteptare. Dar când trec de colţ constat că nu sunt singuri. 
Îi recunosc imediat spatele lui Xander, dacă nu după altceva, măcar după 
postura extrem de frumoasă. Dacă Vivian nu m-ar fi văzut când am intrat, 
aș fi putut să bat în retragere fără ca el să știe, însă privirea ei îl face să se 
întoarcă. Inima începe să-mi bubuie în piept. Mă retrag oricum și mă duc 
spre partea din față a spitalului, după care ies în aerul rece. Copacii 
desfrunziți care mărginesc parcarea se văd negri pe fundalul alb al cerului. 

— Caymen, mă strigă el. Stai. Te rog. 

Mă opresc pe un petic de iarbă îngălbenită și mă întorc spre el. 

= Cee? 

— Aproape că uitasem cât de nesigur poți să-l faci pe cineva să se simtă 
sub privirea ta. 

Tac Și aștept să-mi explice motivul pentru care e aici. 

— Bun. Presupun că am cuvântul, zice el și inspiră adânc. lată-mă, 
înfruntând eșecul. lată-mă, punând totul în joc, chiar dacă știu că e posibil 
să pierd. Și sunt îngrozit. 

înghit apăsat, luptându-mă cu instinctul de a-l linişti. 

— Dar, așa cum ai zis tu, dacă-ţi dorești ceva care să merite, atunci 
merită Și riscul. Privește iarba, apoi își ridică fruntea la loc, aproape de 
parcă Și-ar fi pregătit un discurs, iar acesta e preambulul, îmi pare foarte 


rău. În seara aia... în seara balului... Am fost neghiob. N-am Știut că nu-ți 
cunoști bunicii. lar când Robert a zis... 

— Robert? 

Amintirea lui Robert din seara aia îmi zguduie creierul. Uitasem de el, cu 
toate celelalte lucruri care se întâmplaseră. 

— Eu n-am... Eu și Mason n-am fost niciodată împreună... 

— Știu. Mi-a explicat Skye. Atunci m-a luat prin surprindere «i am 
crezut că de-asta voiai să fugi. Pentru că erai vinovată. Numai că Robert e 
un ticălos. Nu-mi dau seama de ce l-am crezut pentru o clipă. Trebuia să fi 
fugit în urma ta, ca să mă asigur că ești bine. Că suntem bine. 

Are dreptate. Robert e un ticălos. 

Xander îşi privește mâinile, după care își trece degetele prin păr, arătând 
mai puţin calm Și stăpânit decât l-am văzut vreodată. 

— Înţeleg că te-a șocat vederea bunicilor pe care nu i-ai cunoscut 
niciodată, dar de ce nu mi-ai răspuns la telefon de atâtea ori? 

— Tu ieșeai cu mine fiindcă Știai că sunt bogată. 

— Ce? 

— Poți să tăgăduiești cât vrei, dar n-o să știm niciodată dacă e așa sau 
altminteri. Pentru că n-ai cum să nu mai Știi ceea ce știi. 

— Am aflat despre bunicii tăi acum mai putin de o lună. Bunica mea mi- 
a zis. La început nu Ştiam. 

— N-ai cum să nu mai Știi ceea ce știi, îi zic din nou. 

— Dar... 
își încrețește nasul Și apoi își ridică privirea disperată spre cer. 

— Dar ce? 

— Să nu mă urăști pentru că spun asta, dar... Tu nu ești bogată. Am 
văzut cum trăieşti, iar când am aflat despre bunicii tăi, m-am gândit că 
poate mama ta a vrut să se asigure c-o să vezi cum trăiește Și cealaltă parte, 
sau ceva care să-ţi ofere o perspectivă. Dar când mi-am dat seama că tu nici 
măcar nu ţi-ai cunoscut bunicii, când am aflat că i-ai văzut pentru prima 
oară atunci, la balul caritabil, atunci am Știut că tu nu ai bani, Caymen. Că 
ești săracă. Dar mie tot îmi placi. Foarte mult. 

Eu râd, iar el zâmbește. După felul în care se apropie, centimetru cu 
centimetru, îmi dau seama că e pregătit să lase totul în urmă. Dar eu nu sunt 
tocmai pregătită. Încă am întrebări. 


— Dar verișoara ta? Ea a vorbit despre complexul Cenușăresei, iar tu n- 
ai suflat nici măcar un cuvânt. 

— Verișoara mea e o obraznică răsfăţată, iar eu am învăţat că e cel mai 
bine să n-o contrazici. Dar ai dreptate. Am făcut o mulțime de greșeli în 
seara aia. Ar fi trebuit să-i iau apărarea partenerei fratelui meu. Și ţie. Ar fi 
trebuit să-l pocnesc pe Robert atât de tare, încât să nu mai vrea niciodată să- 
mi pronunţe numele, darămite să se folosească de el ca să obțină avantaje. 
N-ar fi trebuit să te las să pleci. Ar fi trebuit să te duc eu cu mașina acasă. 
Ar fi trebuit să-l dau naibii de bal caritabil. 

— Nu da naibii caritatea. 

Se oprește deodată, rămânând complet nemișcat. Sunt derutată. Eram 
convinsă c-o să ajungă la vreun soi de încheiere în forţă, una pe care chiar 
mi-aş fi dorit-o din partea lui. Ceva care să mă determine să spun: „Bine. 
Dragostea învinge totul.” Numai că, în loc de asta, el îmi oferă zâmbetul lui 
cu buza muscată, iar eu aproape că mă arunc în brațele sale. Pentru prima 
dată din seara aia în care i-am întors spatele și am plecat, îi simt inima 
întreagă. 

— De ce zâmbești de parcă ai fi câștigat, sau cam așa ceva? 

— Pentru că tocmai ai fost sarcastică faţă de mine. „Nu da naibii 
caritatea” ai zis. Tu ești sarcastică atunci când ești binedispusă. lar dacă 
ești binedispusă, înseamnă că nu ești chiar extraordinar de furioasă pe 
mine. 

— Tu Și mama. Voi aveţi impresia că mi-ați descifrat tiparele 
sarcasmului, hm? 

— Da. 

— Eu sunt sarcastică tot timpul, Xander, binedispusă sau nu, așa că nu e 
nevoie să desenezi vreo diagramă, sau altceva. 

El izbucnește într-un râs vesel. 

— Ai idee cât de mult mi-ai lipsit? 

închid ochii și inspir adânc. Asta era. Replica aia care-mi stârnește 
dorinţa de a-l ierta. 

— De unde-ai Știut că sunt aici? De unde-ai aflat despre mama? îmi ţin 
respiraţia. Răspunsul la întrebarea asta mi se pare extrem de important 
pentru mine. Oare s-a hotărât să mă caute după ce a aflat despre mama, sau 
înainte? Cât de mare nevoie am ca răspunsul să fie „înainte”... 


— Păi, ieri, când am sunat la magazinul de păpuși și Skye nu m-a lăsat 
să vorbesc cu tine... 

— Credeam că Skye a fost cea care te-a sunat, îl întrerup cu. 

— Nu, eu te-am sunat, dar a răspuns Skye, Și tot ce voia era să afle datele 
de contact ale bunicilor tăi. Am implorat-o să mă lase să vorbesc cu tine, 
dar n-a vrut. Așa că m-am dus la magazin Și l-am găsit închis. Asta m-a pus 
pe ace. N-am mai văzut niciodată ca magazinul de antichităţi de alături ca s- 
o caut pe Skye, să aflu ce se petrece. Skye nu era acolo, însă proprietara, 
care am impresia că s-ar putea să fie un pic nebună, apropo... 

— Noi folosim termenul „excentrică”, dar merge Și așa. 

— Ea mi-a zis despre mama ta. Nu știa precis la ce spital e, așa că am 
început cu Comunitarul, după care am ajuns aici. Face un pas înainte și mă 
atacă încă o dată cu arma secretă a zâmbetului său. Putem să ne îmbrățișăm 
odată? întreabă, dar nu-mi mai așteaptă răspunsul, ci mă trage spre el. 

Nu mă împotrivesc, — îmi încolăcesc braţele de mijlocul lui. Lacrimi 
tăcute îmi Șiroiesc pe faţă. Mă destind în braţele lui. Aveam nevoie de el. 

— Te iubesc, îi spun în Șoaptă. 

— Ce-ai zis? Nu te-am auzit. 

— Nu mă provoca. 

— Şi eu te iubesc, zice el, lipindu-și obrazul de al meu. Mult de tot. 

CAPITOLUL 41 

El se desprinde primul, chiar dacă i-am prins în pumn o bună parte din 
spatele tricoului Și am tinut-o strâns. 

— Cum e cu mama ta? E însărcinată, până la urmă? 

— Nu. 

— Asta e bine... corect? 

— Nu. Am fost egoistă. Un copil ar fi fost o veste bună. Aici e ceva 
groaznic. Încă încearcă să-și dea seama ce e în neregulă. 

îmi îndeasă o Șuviţă de păr după ureche Şi-mi șterge o lacrimă de pe 
obraz cu degetul lui mare. Încearcă încă o dată să facă pasul înapoi, însă i- 
am mai prins un pumn de tricou. Chicotește și capitulează, cuprinzându-mă 
din nou cu braţele. 

— O să aflăm noi. Tata îi cunoaște pe câţiva dintre cei mai buni medici 
din lume ȘI... 

De data asta, eu îi dau drumul Și fac un pas înapoi. 


— Nu. Tu n-ai venit aici ca să rezolvi problema asta. Ultimul lucru pe 
care l-aș vrea ar fi ca părinţii tăi să creadă că am început să ies cu tine din 
cauză că mama era bolnavă și aveam nevoie de ajutorul tău. Sean și Vivian 
au situația sub control Și totul o să fie bine. 

Zic asta, cu toate că nu sunt convinsă că o Și cred. 

— Atunci, ce pot să fac? Bunicii tăi au unde să stea? Pentru că sunt 
oarecum în domeniul găzduirii oamenilor pentru o noapte, două... 

Zâmbesc. 

— Vă e foame? Când aţi mâncat ultima oară? Poate să mă duc să iau 
mâncare pentru toată lumea? 

îl apuc de mână. 

— Xander. 

= Cee? 

— Te rog, nu pleca. Atunci când o să iasă medicul... vrei să fii... aici 
pentru mine? 

— Sigur că da. 

îmi strânge mana Și ne întoarcem împreună înăuntru. 

Sean ridică o sprânceană când ne vede, gândind probabil: N-am căzut cu 
totii de acord că băiatul ăsta e preafrumos? 

— Încă n-a coborât doctorul? îi întreb. 

— Nu. 

— Apropo, el e Xander, le zic, ridicând puţin mâinile noastre împreunate. 
Ei sunt doamna Și domnul Meyers... Dar bănuiesc că ați făcut deja 
cunoștință la balul caritabil. 

Sean își tot plimbă privirea între mine Și Xander Şi-mi dă impresia că se 
abtine de la administrarea a cine știe ce poveţe de bunic. Mă întreb dacă nu 
l-o fi greu să-și păstreze părerile pentru sine. Poate c-o mai fi învăţat un 
lucru, două, despre adolescenţi în ultimii douăzeci de ani. E evident că n- 
avea habar pe vremea în care locuia mama cu ei. 

în cele din urmă, Vivian zice: 

— Xander, noi abia am cunoscut-o, așa că ai foarte mare grijă de ea. 

— Sigur că da, doamnă. 

— Caymen, zice bunicul, luând-o de mână pe Vivian, cu mă duc s-o 
hrănesc pe doamna asta. Voi aveţi nevoie de ceva? 

— Nu, suntem bine. 


Găsesc un scaun într-un colţ, iar Xander se așază lângă mine. Un 
televizor atârnat în alt colţ difuzează Știri, dar mult prea încet ca oricare 
dintre noi să le audă. 

Sean și Vivian pleacă împreună. Îi urmăresc cu privirea. Cum e posibil 
ca într-o zi să fiu numai eu cu mama, iar în cea următoare, să am trei 
oameni care ţin atât de mult la mine? 

Un junghi de frică mă străpunge. Nu cumva Dumnezeu s-a hotărât să mă 
aranjeze, să se asigure că n-o să rămân singură dacă se va întâmpla ceva cu 
mama? Privesc spre tavan. Eu tot îmi vreau mama, zic în gând. Te rog, nu 
mi-o lua. 

— Caymen? Xander mă apucă de mână. Ești bine? 

— Da, doar speriată. 

— Ştiu. Şi eu. 

își întinde picioarele în faţa lui Și-Și lasă capul pe spate, pe perete. Apoi 
îmi duce mâna la buzele lui Și-o lasă acolo. 

îmi pun capul pe umărul lui. 

— Bun, deci detectivul pică, deși trebuie să spun că ești mult mai bun ca 
mine la observare. 

— Numai observare forțată. 

îmi trec un deget de-a lungul unei vene din antebraţul lui. 

— Și tăiem Și producția muzicală? Henry te-ar iubi până la moarte. 

— Ar fi plăcut, zice el, dar e nevoie de bani ca să produci muzică. După 
opinia mea de amator în materie de muzică, aș zice că formația Crusty 
Toads e într-adevăr bună. O să se descurce bine. Dar am putea să discutăm 
cu ei despre emblemă, totuși? Cine a conceput chestia aia? 

— Pe bune! E urâtă. Dar poate că, fund atât de urâtă, e bună? 

Xander strânge din buze. 

— Nu știu. 

— Bine, atunci renunţăm la producția muzicală. Toate astea ne duc spre 
chestia cu mâncarea. Tu o adori. 

— Așa e. 

— Te superi dacă-ţi spun ceva? 

— De ce să mă supăr? 

— Pentru că, poate, n-ai vrea să auzi așa ceva. 

Oftează. 

— Bine. Spune-mi. 


— Cred că e posibil ca tatăl tău să fi avut dreptate în legătură cu tine. 
Cred că ești un talent multilateral. Și o persoană capabilă să se ocupe de 
mai multe probleme simultan. Plus că ai farmecul ăsta tăcut. Ţi se 
potrivește foarte bine. 

îmi opresc respirația, așteptând ca el să treacă în defensivă, să-mi spună 
că nu-l cunosc la fel de bine pe cât mă cunoaște el. 

Umerii 1 se ridică, apoi cad la loc. 

— Ai avut dreptate, n-aș fi vrut să aud așa ceva. 

— Îmi pare rău. 

— Dar e posibil să ai dreptate. Mă gândesc la hotel mai mult decât ar 
trebui s-o facă unul căruia nu-i pasă. 

— Caymen. 

întorc repede capul spre direcţia noii voci din încăpere Și, când văd că e 
doctorul, sar imediat în picioare. 

— Da? Cum e? 

— Totul a mers bine. Problema era cea pe care am bănuit-o. Are ulcer 
hemoragie la stomac. 

— Asta ce înseamnă? Pare ceva serios. 

— Chiar e. Și e foarte bine că l-am depistat. E o maladie vindecabilă, dar 
una care o să solicite mult timp pentru recuperare. Și într-un mediu lipsit de 
stres. 

— Categoric. 

Poate Și timp petrecut departe de magazinul de păpuși. Trag aer în piept. 

— Pot să-o văd? 

— Da. Chiar a întrebat de tine când s-a trezit. 

Medicul se întoarce să plece, iar eu pornesc după el. Când simt că nu 
vine Și Xander, privesc înapoi. 

— Eu o să aștept aici, îmi zice. Să le dau vestea părinților ei, când s-or 
întoarce. 

— Nu. Te rog, vino cu mine. Mama o să vrea să te vadă. 

I-am povestit ce s-a întâmplat între mine și Xander la balul caritabil, iar 
mama mi s-a părut că se întristează mai tare decât ar trebui s-o facă o 
persoană care nu-l agreează pe Xander. La vremea aia, n-aveam ce să-i spun 
ca să-i alin tristeţea, însă acum, că suntem împreună, sper ca asta s-o facă 
fericită. 

— Caymen, sunt bine. 


Mă întorc, îl iau de mână și-l trag după mine. 

— Aici nu e vorba despre tine. 

Iar el râde. 

F 

Intru singură în cameră, lăsându-l pe Xander să aștepte pe hol. Mama 
întinde mâna după mine, iar eu mă așez pe marginea patului. 

— AȘadar, presupun că sunt un ghem de stres. 

— Nu tu, ci doar stomacul tău. 

— Îmi pare rău. 

— N-are de ce. Mi-aș fi dorit să fi avut mai multă încredere în mine. Să 
mă lași să te ajut mai mult. 

Ea râde cu o jumătate de gură. 

— Mai mult? Caymen, tu ai făcut mai mult decât aș fi avut dreptul să-ţi 
cer. 


Fixez cu privirea acul pentru perfuzii din brațul ei. E înconjurat de 
vânătăi. 

— Magazinul e... începe ea. 

— La mare ananghie? Mda, știu. 

— Lucrez la variante alternative. Poate că un magazin ordine ar fi calea 
de ales. Dar, Caymen, asta e răspunderea mea. Nu a ta. M-am gândit c-o să 
ti-l las ţie la un moment dat, dar nu e pasiunea ta, așa-1? 

Râd, după care îmi cobor fruntea pe pat, lângă a ei. 

— M-am străduit atât numai pentru că Știam cât e de important pentru 
tine. 

— Eşti o fiică nemaipomenită, zice ea, mângâindu-mă pe creștet. Tu faci 
o mulțime de lucruri numai pentru mine, nu-i așa? 

— Așa se face într-o familie. 

— Caymen, dacă vrei să-l cunoşti, ai tot dreptul. 

îmi ridic brusc privirea spre ea. 

— Ce? Pe cine? 

— Pe tatăl tău. De tine depinde. Pe mine nu mă deranjează. Încuviinţez 
din cap. Încă nu Știu precis ce-aș vrea de la tatăl meu, dar îmi face bine să 
Știu că am posibilitatea alegerii. 

— Prin urmare, dacă magazinul de păpuși nu e visul tău, atunci care e? 

— Facultatea. Licenţa în științe. 


— Perfect. 

— Xander e aici. E pe hol. 

— Ştiam eu c-o să revină. Cum ar putea cineva să stea mult timp departe 
de tine? Cheamă-l înăuntru. Am ceva scuze de prezentat. 

Zâmbesc. Strânsoarea fermă a mamei mele pe mâna mea îmi amintește 
cât e ea de puternică. O strâng la rândul meu, după care ies pe hol. 

— E bine? 

îl îmbrățișez pe Xander, frecându-mi faţa de gâtul lui. 

— Cum e posibil să fiu cuprinsă de o fericire atât de desăvârșită, când 
mama e în spital, iar magazinul de păpuși e la mare ananghie? 

— Simplu: Știi că totul o să fie bine. Acum e ca liniștea de după furtună. 
Totul s-a așezat ȘI, chiar dacă au rămas distrugeri în urmă,. Ştii că tot ce-a 
fost mai rău a trecut. 

— Frumoasă analogie. 

— Mersi. 

— Eşti pregătit pentru discuția de după furtună cu mama mea? 

— Dintr-un anume motiv, nu mai sunt chiar atât de încrezător pe cât eram 
prima dată când am cunoscut-o. 

— O să te descurci perfect. Toate mamele te plac, ai uitat? 

El își îndoaie genunchii, îmi cuprinde mijlocul cu braţele și se ridică, 
desprinzându-mă de podea, astfel încât abia mai ating gresia cu vârfurile 
degetelor. 

— Atâta timp cât fiica ei mă iubește, sunt în stare să înfrunt orice. 

— Chiar și REDRUM? Pentru că, după ce plecăm de-aici, mergem la 
tine să vedem The Shining. 

— Acum, când viitorul meu e reprezentat de hoteluri, crezi că e o idee 
bună? 

îi simt zâmbetul pe obrazul meu. 

— Nu-ţi face probleme, poţi să-ţi acoperi ochii. N-o să râd de tine... prea 
tare. 


[L] Sky înseamnă cer. 

[2] Titulatură care se poate traduce prin Broaște pane, sau Nemernici 
scorțo și, sau Canalii jegoase, printre altele. 

[3] Die (poate avea semnificația de zar, soclu sau poanson, ori poate 
proveni de la verbul 7o die = a muri) rimează cu Skye, prenumele 
personajului. 

[4] Caveman (omul peșterilor) are o pronunție foarte asemănătoare cu 
Caymen. 

|5] Broască râioasă. 

[6] Același joc de cuvinte ca mai devreme. în original: „without Skye he 
would die”. 

[7] Tick înseamnă, printre altele, căpușă. 

[8] în cea mai mare parte a S.U.A., vârsta minimă legală pentru permiterea 
consumului de alcool este de 21 de ani. 

[9] Capătul drumului. 

[10] Ecranizarea din 1980 a cărții lui Stephen King, în regia lui Stanley 
Kubrick și avându-i în rolurile principale pe Jack Nicholson, Shelley 
Duvall, Danny Lloyd și Scatman Crothers. 

[11] Recirum înseamnă rom roşu, în timp ce redrum este murder (asasinat), 
scris invers. 

[12] Același joc de cuvinte, personajul folosind termenul de redrum. 

[13] Crenvurști prăjiți într-un strat gros de aluat din mălai și serviţi pe băț. 
Introduși la începutul secolului al XX-lea de imigranții germani din Texas, 
au devenit în scurt timp una dintre cele mai populare gustări servite pe 
stradă sau în pieţe, dar se găsesc Și în varianta congelată, în aproape oricare 
supermarket din America de Nord. 

[14] Apelativul familiar pentru Universitatea Statului California, cu sediul 
în orașul Sacramento, capitala acestui stat american. 

[15] Popular joc pentru dispozitivele mobile cu sisteme de operare Android, 
Windows Phone sau iOS, cu reguli asemănătoare jocului de scrabble. 

|16] Abreviere pentru University of Nevada - Las Vegas. 

[17] Denumirea sub care sunt grupate opt universităţi particulare de elită 
din nord-estul Statelor Unite: Brown University, Columbia University, 
Corneli University, Dartmouth College, Harvard University, the University 
of Pennsylvania, Princeton University Și Yale University. Termenul de Ivy 


League a căpătat în timp conotaţii de excelenţă academică, selectivitate în 
admitere Și elitism social. 

[18] The Strip, sau Las Vegas Strip, e o porţiune de aproximativ 6,8 
kilometri din Las Vegas Boulevard South, situată în Clark County, statul 
Nevada, renumită pentru numeroasele hoteluri și cazinouri amplasate de-a 
lungul ei. Cincisprezece dintre cele mai mari douăzeci și cinci de hoteluri 
din lume, după numărul de camere, sunt concentrate aici. 

[19] Comedie muzicală americană cu specific de Crăciun, apărută în anul 
2003, în regia lui Jon Favreau, cu Will Ferrell, James Caan, Ed Asner și 
Zooey Deschanel ca protagoniști. Unul dintre elfii lui Moș Crăciun își 
descoperă adevărata identitate omenească și se duce în New York City ca 
să-ȘI cunoască tatăl biologic, răspândind bucuria Crăciunului într-o lume 
dominată de cinism. 

[20] Sindromul descris pentru prima oară de scriitoarea americană Colette 
Downing, care a scris o carte despre frica de independenţă a femeilor. 
Consta în dorinţa inconștientă a femeii de a avea pe cineva care să-i poarte 
de grijă. Asemănarea cu Cenușăreasa provine din faptul că personajul de 
basm are numeroase calităţi, dar nu e în stare să-și schimbe situaţia prin 
propriile acțiuni, având nevoie de intervenția unei forțe exterioare. 

